
Pastabos aena r ra" 


Padėkos žodis 


Parengus šios knygos metmenis, mane užvaldė mintis, 
tarsi būčiau žvelgęs pro rastrą ir tapęs, tiksliai nežino- 
damas, koks bus pats paveikslas. Paieškos virto pavie- 
niais spalvingos mozaikos akmenėliais, be siūlelės įsipy- 
nusiais į skirtingas rastro vietas. Netrukus išryškėjo aiš- 
ki mozaika, iki tol dar niekam nematyta, stulbinanti 
savo skaidrumu. 

Visų pirma norėčiau padėkoti tiems žmonėms, be 
kurių pagalbos šis darbas nebūtų išvydęs dienos šviesos: 
pirmiausia savo žmonai Susanne ir vaikams už kantry- 
bę, toliau Conny Frankenui ir Thomasui Nowakui už 
daugeriopą paramą, taip pat savo mamai Ingai už pa- 
galbą tvarkant rankraštį. Taip pat, Leonardui McPhee, 
archyvų ir muziejų bendradarbiui, ypač paslaptingajam 
Robertui Rolle'sui Bahamuose, taip pat Alui Milleriui 
Floridos rifuose — visi šie vyrai buvo tikri mano pagal- 
bininkai. Be to, esu dėkingas vienam itin išmintingam 
asmeniui iš Nassau, čia nepanorusiam atskleisti savo 
vardo. Jis man perteikė neįtikėtinai daug žinių. Tačiau 
ypatingai didelė padėka skiriama mano mokytojui Her- 
mannui Hemmingeriui. 

Baigsiu savo prakalbą, tuo pačiu suvokdamas, kad 
netyčia būsiu nepaminėjęs dar daugelio svarbių savo pa- 

dėjėjų. Iš anksto norėčiau jų atsiprašyti ir jiems padėko- 
ti. Nepamirštu ir savo kantraus skaitytojo, kuris galbūt 
nepažįsta nei manęs, nei mano šeimos, nei visų ką tik 
išvardytų asmenų, ir tik laukia, kada pasibaigs tie var- 
dai. 

Tad pradėkime: norėčiau pakviesti visus skaitytojus 
apsilankyti viename svetimame pasaulyje; pasaulyje, ku- 
ris ir labai arti, ir labai toli. O baigdamas šios knygos 
pratarmę, noriu pasinaudoti viena savo didžiai gerbia- 
mo kolegos, Henry Fieldingo, maksima, kuria jis pra- 
deda gerai žinomą veikalą „The History of Tom Jones“: 
„Autorius, skaitantis privačią arba labdaringą paskaitą, 
į save turėtų žvelgti ne kaip į džentelmeną, bet kaip į 
žmogų, sveikinantį tuos, kurie į viešąjį pranešimą atvy- 
ko susimokėję.“ 

Turėdamas omenyje skaitytojo reikalavimus, kelia- 
mus geroms knygoms, stengsiuosi jo neapvilti. 


Nassau, 1997-ųjų kovas 
Michaelis Preisingeris 


Prologas 


Monotoniškas variklio ūžesys priverčia Denį snūduriuo- 
ti. Rodos, praėjo vos kelios akimirkos, kai mažasis lėk- 
tuvas pakibo virš turkio spalvos Bahamų jūros, tačiau 
Denis jaučiasi išvargęs. Sunkios vakarykščios pratybos 
padarė savo. Kaip ir daugeliui kitų atletų, Deniui pra- 
tybos nelabai patinka, bet užtai rungtynės teikia tikrą 
malonumą. Nors pratybų metu, anot trenerio, jis daž- 
nai pritingi, prireikus jis tikrai šaunus. Toks šaunus, jog 
savo šalyje yra laikomas didžiausiu talentu po Tommy 
Robinsono, įžymiausio Bahamų lengvaatlečio. Tačiau 
Denio tikslas — aplenkti net Tommy Robinsoną. Vos 
prieš keletą savaičių jis pagerino specialios šakos — bar- 
jerinio 110 metrų bėgimo šalies rekordą. O netolimoje 
ateityje jis tikisi pasiekti dar daugiau, nes kitose olim- 
pinėse žaidynėse savo šaliai ir visam pasauliui jis ketina 
įrodyti, kad ir atletas iš Bahamų pajėgus išsiveržti į priekį. 
Kad jis tai galįs padaryti, tiki ne tik jis pats, bet ir daugelis 
įvairių kuratorių bei jo konkurentų. 

Tačiau šią akimirką Denis kiurkso mažamė motori- 
niame lektuvėlyje, pavargęs ir kažin ar begalįs mėgautis 
nesibaigiančiais koralų krantais. Šie jam pažįstami iš 
daugelio skrydžių. Staiga apima miegas. Tačiau prabėga 


11 


vos minutėlė, ir Denis pastebi, kad lėktuvo pilotas kaž- 
ko sunerimęs. 

Dabar Denis tampa budrus. Pažvelgęs į priekį, jis 
supranta piloto nerimo priežastį. Tai debesis. Bet ne 
toks, kokius Denis lig šiol yra regėjęs. Ir dar kai kas, ko 
Denis dar nenutuokia: net ir prityręs pilotas tokio de- 
besies gyvenime nėra matęs! Neįtikėtinai greit didėda- 
mas, debesis pradeda gožti priešais ir iš abiejų lektuvo 
pusių plytintį horizontą. Denis stebi, kaip pilotas valosi 
prakaito lašais padengtą kaktą. Žvilgtelėjęs pro piloto 
petį, Denis supranta rūpesčio priežastį. Iš daugelio skry- 
džių jam daugmaž pažįstami kiekvieno prietaiso rodik- 
liai, tačiau nuo to, ką jis pamato, ima prakaituoti ir jo 
kakta: kompaso rodyklė sukasi taip greitai, jog, atrody- 
tų, lenktyniauja su propeleriu. Elektroninė lėktuvo įran- 
ga veikia nebesuprantamai! Denis dar kartą atsisuka į 
pilotą — jųdviejų akyse plyksteli nuoga baimė. Ar neti- 
kėtai apėmęs nuožmiai krečiantis šaltis kyla dėl išgąs- 
čio, ar veikiau tai ne šaltis, o staigus karščio prover- 
žis — šito jie nežino. Tiesą sakant, tokiomis aplinkybė- 
mis jiems tai vienas ir tas pats. 

Prabėgus vos kelioms sekundėms, lauke kažkas vėl 
pakinta. Milžiniškas debesis apsiaučia lėktuvą, o šis tar- 
si iriasi baltai pilku vamzdžiu. Denis jaučia, kad, judant 
tolyn, šis tunelis vis siaurėja, nors iš debesies sienų apie 
jo sandarą negalima nieko spręsti. Prietaisų rodikliais 
nebepasikliausi, bet Denis tiki juntąs stiprų pagreitį. 
Staiga pasikeičia tunelio spalvos ir išvaizda: sienas pa- 
puošia keistas visų vaivorykštės atspalvių mirguliavi- 
mas, — sienas, kurios dabar jau beveik pasiekusios spar- 

nų galus. Tai, kas lig šiol skendėjo prieblandoje, vėlei 
nušvinta. Stebėdamas mirguliavimą, Denis nusprendžia, 
kad jie juda keleto šimtų kilometrų per valandą grei- 
čiu — bet kuriuo atveju greičiau, negu mažasis lėktuvas 
apskritai gali skristi. 

Pagaliau skriejanti mašina ištrūksta iš tunelio. Nebe- 
matyti jokių debesų, tiktai sklinda įvairiausių spalvų 
šviesa, itin reta, ryškiai spinduliuojanti, bet neakinanti. 
Baimės lėktuve kaip nebūta. Dingo ir šaltis. Visi ramūs 
ir atsipalaidavę, vis dar įsistebeilėję į šią šviesą. Šviesą, 
kokios Denis lig šiol dar nebuvo regėjęs... 


I dalis 
Mįslė Atlante 


„Nežadu tobulybės; nes kiekvienas 
tobulu laikomas žmogiškas veika- 
las jau vien dėl šios ypatingos 
priežasties neišvengia trūkumų.“ 


HERMAN MELVILLE, Moby Dick 


1 Kitokia knyga 


Skeptiška pradžia 


Kas topteli klausimais apibertam „bešališkam praeiviui“, 
kai jis verčiamas išsakyti savo nuomonę apie neįprastus 
reiškinius? Ko gero, jis paminės tokius dalykus kaip psi 
faktorių, triukšmaujančias dvasias, telekinezę, vaiduok- 
lius, teleportavimą, NSO, Bermudų trikampį (nuo šiol 
vadinamą Atlanto Velnio trikampiu) ir vaizdo doku- 
mentus arba televizijos serialą „X failai”. Šie reiškiniai 
dažnai minimi televizijoje, radijuje, laikraščiuose ir kny- 
gose. Ne tik minimi, bet ir supainiojami. 

Panašiomis temomis yra išleista itin daug leidinių. Iš 
pradžių tokią medžiagą vertinau gana skeptiškai — kaip 
ir dauguma išsilavinusių mokslininkų, save įsivaizduo- 
jančių perdėm racionaliais ir rimtais žmonėmis. Man 
reikšmingiausias skirtumas - šalia to, kad baigiau moks- 
lus ir dirbau sporto teoretiku, istoriku ir sociologu - 
buvo tas, kad retkarčiais mokydavau nardymo. Šitaip, 
remdamasis povandeniniais matavimais, galėjau asme- 
niškai įsitikinti esant ne vieną kompasinių nukrypimų 
lauką. 

Lig tol Charleso Berlitzo istorijas traktavau tik kaip 
gerus romanus. Tačiau nuo tada, kai viską patyriau sa- 
vo kailiu, į tai pradėjau žiūrėti kitaip, daug kur įžvelgda- 
mas prasmingą ryšį. Kadangi nemažą metų dalį tekdavo 
praleisti Bahamuose, neliko nieko kito, kaip įnirtingai 
griebtis medžiagos, kuria lig šiol taip abejojau. Po to sekė 
ketveri metai nuodugnių literatūrinių studijų, archyvinių 
tyrimų, susirašinėjimų, ekspedicijų — na, ir ši knyga. 

Studijuodamas literatūrą, aš, kaip kritiškas istorikas, 
aiškiai pamačiau, kad kai kurie pripažinti šios srities 
autoriai tik nusirašinėja nuo kitų ir (remdamiesi netei- 
singais duomenimis, pateikiamais tarsi jie būtų teisingi) 
kartais daro tokias išvadas, nuo kurių tik šiaušiasi plau- 
kai. Tai bent jau paskatina jų veikalų perkamumą. Dar 
kiti, dažnai pajuokiami kaip absurdiškų istorijų pasako- 
tojai, yra pateikę vienareikšmių parodymų ir argumen- 
tų. Tokie žmonės dažniausiai nepriimami, nes jų, kaip 
autorių, viešajam pasirodymui galbūt stinga to būtino 
pasitikėjimo savimi ir savo galių auditorijai — arba tie- 
siog įspūdingų akademinių titulų. 

Archyvų tyrimai aikštėn iškėlė didžiulį pluoštą me- 
džiagos, o tai suteikė galimybę visiškai naujai įsigilinti 
į dalyko esmę. Reikalas tas, kad lig šiol veik niekas nėra 
tyręs kurios nors temos taip, kad būtų aprėpta jos vi- 
suma ir apžvelgti svarbiausi jos šaltiniai. 

Susirašinėjimai ir asmeniniai pokalbiai leido susipa- 
Žinti su daugeliu šios (?) planetos asmenybių; kurios 
man atvėrė visiškai naują pasaulėvaizdį. 


2. 816 

Moksliniai metodai 


Tačiau mokslas reikalauja tezių, o ne vien knygų. Taigi 
šios knygos tezė — skambanti, beje, įžeidžiamai - tokia: 
„Nebereikia tikėti šaldytuvais, jau seniai jų esama be- 
veik kiekvienuose namuose.“ Ar tai sąmojis? Anaiptol. 
Kad suvoktume prasmę, siūlau jums nusikelti keletą 
šimtų metų atgal, kai žmonės, gyvenantys giliuose ir 
tamsiuose urvuose, šaldytuvus būtų palaikę neįmanomu 
dalyku. Dabar jūs suprantate neįprastiems reiškiniams 
pritaikytos tezės turinį: nereikia visu tuo tikėti vien to- 
dėl, kad iki šiol vis dar esama nepaaiškinamų atsitiki- 
mų. Pastarųjų sankaupa, savo ruožtu, aptinkama Baha- 
mų regione, duoda dingstį išvadai, jog ši vietovė, kaip 
jokia kita, mūsų pasaulį galėtų susieti su kitu. 

Turėdamas galvoje, kad mokslinio teksto „įtikinė- 
jimas“ dažnai yra perlenktas ir įkyrus, protarpiais lei- 
dau įsigalėti suliteratūrintam stiliui. Taip stengiausi pa- 
sirodyti įdomus, suprantamas bei suteikti pramogą ir 
tam skaitytojui, kuris šiuo klausimu dar visiškai nepri- 
tyręs. Savaime suprantama, šitaip elgdamasis, faktų 
anaiptol neiškreipiau. Netgi atvirkščiai: būtent tokiu bū- 
du šie faktai ir pasieks visus, kurie nėra šios srities ži- 
novai arba mokslininkai. Tai mus paskatins atkreipti 
dėmesį į dar vieną šio veikalo ypatybę. 

Prieš jus esanti knyga atsirado nepaisant to, kad ją 
rašydamas taip, kaip rašiau, aš rizikavau savo kolegų 
būti apkaltintas nerimtumu. Dėl tiriamojo dalyko svar- 
bos esu pasiruošęs taip rizikuoti ir tuo dalintis su savo 
„Naujaisiais“ kolegomis. 

Vis dėlto šis veikalas nėra knyga apie dvasias, NSO, 

keistus reiškinius, kažkokią žemę arba narus Karibuose. 
Tai knyga apie vieną paslaptingiausių pasaulio regionų, 
o sukauptos medžiagos gausa įgalina parašyti po atskirą 
veikalą kiekviena ką tik paminėtų temų. Tačiau knygos 
apimtis ir skaitytojo laikas sąlygoja, kad šiuose pusla- 
piuose būtų pateiktas bendras pačių esmingiausių faktų 
vaizdas bei sąvadas. 

Esu įsitikinęs, kad po šios paskaitos į tariamą atos- 
togų rojų, Bahamų ir Floridos rifus, skaitytojas jau 
žvelgs visai kitomis akimis. Jis supras, jog regionas, kaip 
ir daugelis kitų Karibų žemių, išties skirtas atostogoms. 
Kita vertus, šis rojus, įsikūręs ant pietinio Velnio tri- 
kampio krašto, — toks keistas, nežemiškas, nuostabus, 
žavus, paslaptingas ir patrauklus, koks vargu ar gali bū- 
ti kuris nors kitas žemės kampelis. 

Sugrįžkime į pradžią: dvasios, telekinezė, vaiduok- 
liai, psi, teleportavimas, NSO ir Atlanto Velnio trikam- 
pis — visa tai susijungia visumon nesuskaičiuojamose sa- 
lelėse į pietryčius nuo Floridos ir į šiaurę nuo Kubos. 
Ši knyga apibendrina svarbiausias žinias, iki šiol nesą- 
moningai (arba sąmoningai!?) ignoruotas išsilavinusių 
mokslininkų ir „skeptikų“, (sąmoningai!?) nuslėptas po- 
litinių valdžių bei, buvusio Atlantidos regiono atžvilgiu, 
neišsamiai išnagrinėtas visų kitų. 

Ši knyga suteikia skaitytojui galimybę pasižvalgyti po 
pasaulį, esantį čia pat ir labai toli; pasaulį, kuris turėtų 
padėti skaitytojui „net prie savo namų slenksčio“ kritiš- 
kai, bet atvirai, akis į akį, susidurti su keistais reiški- 
niais. Jeigu tatai bus pasiekta žengiant knygoje nutiestu 
keliu, tai, anot senosios kiniečių išminties, bylojančios, 
kad tikslas yra pats kelias, bus pasiektas ir mūsų tikslas. 


gs 

2 Ligšioliniai tyrinėjimai 


Keistasis „Skrydis nr. 19" 


Sugrįžkime prie regiono tyrinėjimo ištakų. Neabejotina, 
jog šią vietovę išgarsino neišaiškinti žmonių, laivų ir 
lėktuvų dingimai. Užtai Atlanto Velnio trikampis — ki- 
tų dar vadinamas Bermudų trikampiu - jau daugel me- 
tų vilioja visos žemės gyventojus ir vis labiau erzina 
tradicinius mokslininkus. 

Esama nesuskaičiuojamų laivų ir lėktuvų dingimo at- 
vejų, kuriems be abejonės netinka joks „įprastinis“ pa- 
aiškinimas. Jeigu kas nors imtųsi suminėti visus dingi- 
mus, visus laivus ir lėktuvus, kurie po audros nebeiš- 
plaukė į paviršių arba, nepaisydami akivaizdžių techni- 
nių trūkumų, skraidė nakties metu ir išnyko be žinios, 
vien tik toks sąrašas sudarytų keletą knygų. Kaip byloja 
Charleso Berlitzo tiksliai ištirtų pranešimų apie dingu- 
siuosius skaičiai, kiekvieną mėnesį Trikampyje dingsta 
keliolika mažesnių arba didesnių laivelių. Dauguma jų 
nesėkmę patiria dėl visai „normalių“ priežasčių: techni- 
nių nesklandumų, įgulos klaidų, nepalankaus oro ir po- 
tvynio, arba keleto jų kartu. Vis dėlto, kai kurių atvejų, 
nepaisant „apsišvietusių“ kritikų aštriausių pasisakymų, 

neįmanoma paaiškinti remiantis ką tik išvardytomis 
priežastimis. 

Mums gerai žinoma kita medalio pusė: vargu ar ku- 
rioje nors kitoje srityje spėliojimai tarpusavyje tampa 
tokie prieštaringi, kaip tai atsitinka dėl Atlanto Velnio 
trikampio. Ir vargu ar kurioje nors kitoje srityje kivirčai 
tokie dideli ir dar grindžiami tokia šiurkščia polemika 
bei prastais argumentais. Išties niekur kitur turimi liu- 
dijimai ir aprašymai nėra tokie šykštūs, vienas nuo kito 
atitolę bei tiesiog prastai ištirti (geranoriškai stengiantis 
neiškreipti šio žodžio prasmės). 

Vienas žinomas, itin nepaprastas įvykis tebūna pa- 
vyzdys, kaip šioje srityje sprendžiamos dilemos. Kalba- 
ma apie garsųjį „Skrydžio nr. 19“ lėktuvų penketuką, 
kuris i945 m. dingo Bahamų apylinkėse. Iš pradžių pa- 
minėsiu vienareikšmius, daiktiškai įrodytus ir neginčija- 
mus faktus: Grumman TBM Avenger tipo lėktuvai pra- 
tyboms nuo žemės atsiplėšia 1945 m. gruodžio 5 d. 
apie 14.00 val. Floridos Fort Lauderdale. Po pirmosios 
skrydžio valandos — sėkmingų sudužusio laivo bombar- 
davimo pratybų priešais Chicken Shoals seklumas, esan- 
čias ties Bahamų sala Bimini — grįžtant atgal kyla pro- 
blemų. Eskadros vadas praneša praradęs orientaciją, ir 
radijo ryšys nutrūksta. Vėlesnės paieškos neduoda jokių 
rezultatų, visi penki lėktuvai dingę. Lygiai taip nepali- 
kęs nė menkiausio ženklo dingsta ir vienas paieškose 
dalyvavęs hidroplanas. 

Visa tai tik pradžia. Laikas pagvildenti aptariamų įvy- 
kių nenuginčijamas detales, kaip jos pateikiamos Tri- 
kampio teorijos gynėjų, ypač Charleso Berlitzo ir 
Mansono Valentine'o: 


21 


Paprastai Grumman TBM Avenger ekipažas susideda 
iš trijų Žmonių, tačiau vietoj įprastinių 15 lakūnų lėk- 
tuvais skrido tik 14. Vienas kareivių, kapralas Allenas 
Kosneris, nujausdamas nelaimę, paprašė atleidimo, ir jo 
vieta liko tuščia. Prieš pakilimą kiekvienas lėktuvas ap- 
rūpinamas tokiu kuro kiekiu, kokio turi užtekti 1600 
kilometrų skrydžiui. Oras — saulėtas, temperatūra sie- 
kia 29 laipsnius Celsijaus, o danguje tematyti vienas 
kitas padrikas debesėlis. Kiti, šiuo metu jau pakilę pilo- 
tai, praneša, esą oro sąlygos skraidymui tiesog idealios. 
Suplanuotas dviejų valandų skrydis. Pirmosios šešiasde- 
šimt minučių praeina sklandžiai, vadovaujant lt. Char- 
lesui Taylorui, vyrui, turinčiam 2500 valandų skraidy- 
mo patirtį. Po valandos kontrolinio bokštelio radistas 
gauna pranešimą, kurio įrašas magnetinėje juostelėje vė- 
liau dar ne sykį bus klausomas: Tayloras šaukiasi pagal- 
bos; skrisdamas jis išklydo iš kelio ir nebemato jokio 
žemės lopinėlio. Į nuorodą skristi vakariniu kursu jis 
atsako, esą nebeįmanoma nustatyti skrydžio krypties. 
Iškart po to 15 minučių dingsta ryšys. Vėliau pasigirsta 
tarplėktuvinis pokalbis. Lakūno Edwardo Powerso kaž- 
kas teiraujasi, kokie yra kompaso parodymai; o šis ne- 
bepajėgus jų nustatyti. Kontroliniam bokšteliui vėl pa- 
vyksta susisiekti su Tayloru. Jis praneša, kad abu lėktu- 
ve esantys kompasai sugedę, o jis pats, jo nuomone, 
kybo virš Floridos rifų. Kontrolinis bokštelis pataria, 
kad, vadovaudamasis saule kairėje pusėje, jis skristų į 
šiaurę tol, kol pamatysiąs sausumą. Kiek vėliau Taylo- 
ras radijo ryšiu praneša, kad jis ką tik praskridęs kaž- 
kokią mažą salelę, bet žemyno taip ir nematąs. Vienin- 

telis paaiškinimas toks: Tayloras skrido ne virš rifų, o 
kažkur virš Bahamų arba net Meksikos įlankos. 

Įtampa vis auga: radijo ryšys nuolat prastėja, kontro- 
linio bokštelio siųstuvas, kurio galingumas daug dides- 
nis už įtaisus, įmontuotus lėktuvuose, išskyrus retus at- 
vėjus, jų nebegali pasiekti, tačiau tarplėktuviniai pokal- 
biai vis dar girdėti — visa tai techniškai nepaaiškinamas 
reiškinys! Šitaip išgirstama, jog degalų telikę tik 180 
kilometrų, jog visi kompasai iki vieno — magnetiniai ir 
veikiantys pagal vilkelio sistemą - sugedę. Floridoje 
ruošiamasi gelbėjimo darbams. Tuomet jūron išleidžia- 
ma ir valtis pavadinimu „Martin Mariner“, kuri greitai 
irgi dings, nepalikus: pėdsako kaip ir penki bombone- 
šiai. 

16.00 val. pasigirsta Tayloro komanda, perduota ki- 
tiems pilotams. Jis mano esąs virš Meksikos įlankos, 
todėl visiems liepia apsisukti 180 laipsnių kampu ir grį- 
žti į Floridą. Tačiau radijo ryšys kontroliniame bokšte- 
lyje dar pablogėja, o tai aiškiai liudija, kad iš tikrųjų 
pulkas yra virš Bahamų ir apsisukęs dar labiau nutolsta 
nuo Floridos. Paskutiniai žodžiai skamba panašiai taip: 
„„„atrodo taip, lyg mes būtume...“, „...mes lekiame į 
baltą vandenį, mes visiškai nukrypome...“. Daugiau ne- 
buvo rasta jokių „Skrydžio nr. 19“ pėdsakų. 

Dabar pateikiu tuos veiksnius, kurie Trikampio te- 
orijos šalininkų akimis yra nepaaiškinami: 

— nebuvo gauti jokie SOS pranešimai; 

— įvykus avarijai ir nukritus į vandenį, „Avenger“ lėk- 
tuvai turėjo nenuskęsti 90 sekundžių, o ekipažas buvo 
išmokytas apleisti lėktuvus per 60 sekundžių; 


23 


— lėktuvai buvo aprūpinti pripučiamomis gelbėjimo 
valtimis; 

— esama labai mažos tikimybės, kad iš penkių į van- 
denį nukritusių lėktuvų nė vieno ekipažo nė vienam 
nariui nepasisektų išsigelbėti pasinaudojant pripučiama 
valtele; 

— visų lėktuvų įranga prieš išskrendant, kaip ir visa- 
da, buvo patikrinta (atsakingasis mechanikas vėliau ty- 
rimų komisijos buvo išteisintas); 

— vieno piloto motina jau kuris laikas sakosi nujau- 
čianti jos sūnų esant vis dar gyvą; 

— dingimo dieną jau kartą nesuveikė kompasas; 

— Charlesas Tayloras taip pat prašėsi atleidžiamas 
nuo skrydžio. Tačiau kadangi jam nebuvo surasta pa- 
maina, jis privalėjo skristi; 

— prieš skrydį buvo pranešta, kad dalyvauja visi įgu- 
los nariai, nors taip ir nebuvo išsiaiškinta, kas užėmė 
vieną laisvą vietą; 

— pasak vieno pranešimo, gauto 1974 metais, duoda- 
mas komandą Charlesas Tayloras ištarė žodžius: „...ne- 
sekite paskui mane, jūs atrodote tarsi būtumėte iš kos- 
moso...“. 

Lig šiol pateikiau gynėjų atsiliepimus. Visa tai išties 
įdomu ir įtikinama. Tačiau kaip gi šiuo atveju atsikerta 
„skeptikai“? Žvilgrelėkime tik į vieną iš daugelio pavyz- 
džių. Visų pirma jie skirtingai apibendrina Berlitzo nu- 
sakytą atvejį: 

— Berlitzui priskiriamas neteisingas tvirtinimas, esą 
ne vien Tayloras, bet ir visi kiti lakūnai buvo prityrę; 

— nekreipiama dėmesio į visus paties Berlitzo nuro- 
domus apribojimus bei dvejones; 

— citatos sugretinamos taip, jog tesukelia pašaipą; 

— Berlitzui priskiriamos citatos, priklausančios visai 
kitiems asmenims - citatos, kurių Berlitzas niekur nėra 
užrašęs; 

— galiausiai imamasi priešpriešinio aprašymo, kurio 
įrodinėjimų spragos čia pateikiamos keliais ryškiais pa- 
vyzdžiais: 

— ne Toweris, bet leitenantas Robertas Coxas priėmė 
pirmąjį pranešimą. (Ką tai turi bendra su esminių įvy- 
kių eiga, taip ir nepaaiškinama. Tikriausia tuo gynėjams 
prikišamas darbo netikslumas.); 

— pranešimo turinį sudarė klausimas apie kryptį. Jis 
buvo pateiktas kapitonui Edwardui Powersui. (Šiam pri- 
skiriamas kapitono rangas. Tai padaro ir Berlitzas savo 
antroje knygoje apie Trikampį. Kapitono rangas bet ku- 
riuo atveju nesuteikiamas vyrui, kuris dar tik mokosi 
skraidyti, o tokio fakto iškėlimas nieko neatneša, išsky- 
rus painiavą.); 

— lėktuvai skrido virš Great Sale Cay Bahamuose. 
(Ši — gal ir teisinga — teorija nieku būdu nepatvirtinta. 
Tačiau tai neatbaido jos platintojų nuo kaltinimų gynė- 
jams dėl jų įrodymų nepankamumo. Beje, šis įsitikini- 
mas gynėjų visai neginčijamas. Ko gero, tai ir buvo ta 
sala, kurią Tayloras paminėjo savo radijo pranešime.); 

— Tayloras prarado orientaciją ne ties Great Sale 
Cay, o ties Floridos rifais, todėl jis juos ir sumaišė. (Ta- 
ylorui reikėjo būti aklam, kad sumaišytų šiuos du saly- 
nus. Žvelgiant, kad ir plika akimi, į 160 kilometrų nu- 
tįsusią salų grandinę prieš Floridą, ją palaikyti devynių 
kilometrų ilgio pavieniu Bahamų rifu yra neįmanoma, 

ypač tokiam, kaip Tayloras. Jis labai gerai pažinojo Flo- 
ridos rifus.); 

— vėliau Tayloras pranešė, kad jis atpažįsta savo pa- 
dėtį. (Šis radijo pranešimas neparemtas jokiais daikti- 
niais įrodymais.); 

— Tayloras neturėjo laikrodžio, o radijo ryšys buvo 
kliudomas Kubos trukdžių. (Betgi pilotas ir lėktuvas be 
laikrodžio yra neįmanomas dalykas, o kubiečių truk- 
džiai apskritai pasirodė tik po 16 metų.); 

— lėktuvas pateko į sutemas, pablogėjo oras. (Gal dėl 
to, kad temstant priešingai būna ne taip jau dažnai? 
Faktiškai šiandien nebėra daugiau parodymų, kada iš- 
ties lėktuvas dingo.); 

— į vandenį patekę lėktuvai nuskęsta greičiau nei per 
minutę. (Gamintojas Grumman TBM Avenger ir firma 
Grumman jūrinius lėktuvus gamina jau nuo trisdešim- 
tųjų pradžios. Šie lėktuvai buvo padaryti taip, jog pa- 
kliuvusi į vandenį įgula turėtų pakankamai laiko pasi- 
naudoti pripučiamomis gelbėjimo valtimis. Juolab rei- 
kėtų atsižvelgti ir į tai, kad per apskaičiuotą penkių 
valandų skrydžio laiką bakai turėjo visiškai ištuštėti ir 
taip sumažinti bendrą lėktuvo svorį. Šis aiškus faktas, 
tiesa, prieštarauja „skeptikų“ laiko teorijai.); 

— pabrežtina, kad, pagal šalininkų versiją, lektuvai 
dingo dviem su puse valandos anksčiau, negu, ko gero, 
taip įvyko iš tikro. (Svarbiausi čia žodžiai „ko gero“. 
Nors ir nėra jokio tikrumo, kada lėktuvai dingo, vis 
tiek teigiama, kad gynėjų pateikti duomenys klaidingi.) 

Kol kas nagrinėjamas tiktai „Skrydis nr. 19“. Net 
nesirūpinama, kad ir kiti atvejai turi būti lygiai taip pat 


26 


aiškiai paneigti. Ilgai negalvojant apibendrinama: „Skry- 
džio nr. 19“ atvejis yra tipiškas Bermudų trikampio mi- 
tas: iškreipti faktai ir savaip traktuojamos smulkmenos. 
Kalbama apie dirbtinę paslaptį, autoriams nusirašinė- 
jant viens nuo kito jau 40 metų.“ 

Ir tikrai tat tinka ne vienai gynėjų teorijai. Tačiau 
ypač taikliai tokio „skeptiko“ žodžiai apibūdina jo pa- 
ties ir jo kolegų poleminius darbus. 


Lengvatikiai, skeptikai ir savarankiški 
tyrinėtojai 


Dar vienas didis „švietėjas“, „nuostabusis Rendis“, var- 
jetė pokštininkas, turintis antraeilį polinkį į literatūrą, 
ilgai negalvojęs, atmetė Berlitzo knygą, kaip susidedan- 
čią iš prasimanytų smulkmenų, pakeistų faktų ir perdė- 
tų skaičių. Jis net nesistengia pateikti detalizuotų pa- 
vyzdžių, tik nurodo didelį pono Berlitzo parašytų kny- 
gų tiražą. Atrodo, tokį patį argumentą jis panaudoja ir 
prieš daugelį kitų kolegų, savavališkai, pagal moto: kuo 
didesnis leidinio tiražas, tuo jis neteisingesnis ir netik- 
resnis. Galbūt čia slypi jo neigiamos nuostatos priežas- 
tis? 

Tuo tarpu išryškėja, koks neįtikėtinai aštrus šios sri- 
ties poleminis potencialas. Vieni, trokšdami pateisinti 
tam tikrą reiškinį, pradeda iš piršto laužti faktus. Kiti, 
geisdami juos paneigti, kuria jiems priešingus faktus. 

Kaip stipriai yra forsuojamas šis „karas dėl Velnio 
trikampio“, turint omenyje kai kuriuos svarbius pasiro- 

dymus publikai, išsakyta vieno europiečio žurnalisto te- 
lefoninio pokalbio su manimi metu 1995-ųjų spalio 
27 d. Nassau mieste. Dėl suprantamų priežasčių žurna- 
listas nepanoro atskleisti savo pavardės: 

*MP: „Visi tie žiniasklaidos pranešimai apie NSO ir 
Velnio trikampį — ar tai tiesa? Kuri gi iš dalyvaujančių 
šalių meluoja ir sako tiesą?“ 

Žurnalistas: „Na taip, čia, kaip ir visur kitur pasau- 
lyje, visi meluoja ir visi sako tiesą!“ 

MP: „Tu turi galvoje, kad ir prieštaraujantys prane- 
šimai suklastoti? Kokiu tikslu? Ar galėtum tai tiksliau 
apibūdinti?“ 

Ž: „Jau kuris laikas žurnalistai išvystę taktiką, — tu- 
rinčią gerą vardą šauniausioje Watergate'o tradicijoje, — 
kaip, prireikus, neva galutinai paneigti dalykiško pobū- 
džio bestselerius. Dažnai, aišku, naudojamasi tam tikro- 
mis pagalbos priemonėmis, pavyzdžiui, tokiomis temo- 
mis, kaip antai Atlanto Velnio trikampis, NSO, dvasios, 
o toliau juk viskas paprasta“. 

MP: „Ką turi mintyje? Kaip tai paprasta? Žmonės, 
paliudiję tokius įvykius, dėl savo pasakojimų išlieka vie- 
šojo dėmesio centre! Jie tiesiog apsijuoktų, jei vėliau 
pradėtų tvirtinti, esą apie save kalbėję grynas nesąmo- 
nes“. 

Ž: „Kur ten tau, visai atvirkščiai! Juk taip paprasta: 
kai išaiškinama, kad dauguma tiesioginių liudininkų sa- 
vo pasisakymais save pavertė visiškai nepatikimais ir 
juokingais avigalviais, o prie to jiems dar prideda ge- 
rokai didesnį honorarą už tai, kad jie naujai viską per- 


*MP — Michael Preisinger (Vert.) 

pasakotų — kuria gi versija tu pasirengęs labiau tikėti? 
Aišku ta, pagal kurią iš pradžių jie naiviai patikėję ko- 
kiu nors svaičiojančiu rašytoju ir net nenumanę, kad tas 
žioplys visa tai ims ir išspausdins! Būtent per Berlitzo 
bumą visa šūsnis tiesioginių liudininkų šitaip ir pakeitė 
savo parodymus. Žiūrėk, ir tau taip gali atsitikti“. 

MP: „Ar tu sakai, kad visais tais išsižadėjimais reikia 
abejoti lygiai taip, kaip ir pasakojimais, kurių vėliau 
išsižadama?“ 

Ž: „Ne, mano nuomone, visa ši sritis skendi keistoje 
būsenoje tarp mokslo ir prasimanymo.“ 

Pailsėkime pagaliau nuo šio pokalbio. Viena vertus, 
jis, aišku, atidengia klaikius kai kurių žiniasklaidos gil- 
dijos baltų varnų darbo metodus. Kita vertus, jis atspin- 
di bendrą mūsų laikų simptomą, kai viešas pasirodymas 
ir su juo susietas pelnas dažnai nusveria atviro moksli- 
ninkų dialogo reikšmingumą. Šia prasme aš sau taiky- 
čiau nuodugniai išdėstytą Charleso Berlitzo nuostatą. 
Daugelis teorijų priešininkų, atmesdami pačią proble- 
mą, neparodo nė trupučio uolumo. Kadangi tai nepri- 
tampa prie jų tradicinio, mokykloje įdiegto mokslinio 
mąstymo ribų, viso to privalo nebūti. Vadovaujamasi 
moto: „Negali būti to, kas lig šiol teoriškai neįrodyta!“ 
Užtai ir neverta stengtis viską nuodugniai patikrinti ar- 
ba nuvykti į vietą ir ištirti. i 

Norėčiau įterpti pastabą, jog aš pats nieku gyvu ne- 
sipriešinu mėginimams išaiškinti neįtikėtinus reiškinius. 
Atvirkščiai, būtent tai ir yra šios knygos tikslas. Dauge- 
lio „skeptikų“ ir jų organizacijų darbai, kaip antai CSI 
COP (Committee for Scientific Investigation of Claims 

of the Paranormal) [Paraiškų apie paranormalius reiški- 
nius mokslinių tyrimų taryba] Bafalo mieste arba GWUP 
(Paramokslyų mokslinių tyrimų draugija) Kaselyje nusi- 
pelnė tikro pagyrimo už tai, kad daugelį tariamai nepa- 
prastų reiškinių paaiškino mums pažįstamais vyksmais. 
Tačiau kiti reiškiniai net ir šioms apdairioms organiza- 
cijoms užminė mįslę. Tačiau bet kokio susidūrimo ker- 
tinis principas privalo išlikti dalykiška diskusija, nes juk 
iš tiesų kiekvienas mūsų turime tą patį tikslą: išsiaiški- 
nti nepaprastus reiškinius. 

Užtai, idant būtų išvengta painiavos tarp išgalvotų 
reiškinių ir faktų arba tarp nesibaigiančių nusirašinėji- 
mų ir autentiškų šaltinių, nuo šiol šioje knygoje bus mi- 
nimi tiktai tie faktai, kurie išties įrodomi arba bent jau 
neprieštaringi. Kaip jau kartą sakyta, mes turime su- 
grįžti prie pavienių asmenų pasakojimų. Tačiau, būda- 
mi ištikimi senai taisyklei ‘ín dubio pro reo'!, mes anaip- 
tol neketiname smerkti viso to, kas tik pasirodo sunkiai 
įtikima. Ir, kaip bus matyti, dažnai tautinių legendų gvil- 
denimas atneša daugiau naudos, negu nuotykių ir isto- 
rijų — daugeliu atvejų išgalvotų — nusirašinėjimas iš pa- 
sakotojų, itin trokštančių būti išgirstų. 


Naujos pastangos 


Kokios yra ką tik suminėtų skirtingų atvejų pasekmės 
šiai knygai? Visų pirma .kitaip turi būti pateiktas pa- 
grindinis knygos užmojis. Kaip žinome, pasaulis yra su- 


lin dubio pro reo - stoviu prieš daiktus ir abejoju (Vert.) 

dėtingas darinys, atsirandantis iš nesuskaičiuojamų 
veiksnių tarpusavio sąveikos. Pasaulis nėra kokia nors 
tolygi vienas į kitą panašių, tarpusavyje visiškai nepri- 
klausomų įvykių seka. Tereikia vieno vienintelio įvy- 
kio, kad kiltų gausybė padarinių. Tačiau vieno kurio 
nors padarinio nuorodos niekada nepakaks, idant būtų 
atskleista tikroji jo priežastis! Deja, šia prielaida kaip 
tik ir buvo lig šiol vadovautasi išleidžiant vos ne kiek- 
vieną šia tema parašytą darbą. Mat kone visąlaik — jei 
taip galima pasakyti — perdėtai diskutuoti griebiamasi 
tiktai dėl vieno atskiro dingimo, kurio pusėn tuojau pa- 
siberia įvairiausių aiškinimų. 

Pavyzdžiui, štai ką mums skelbia 2019-iems metams 
viena pranašystė: „Laikas, NSO ir bemaž visa, kas ne- 
įprasta, tarpusavyje siejasi.“ Esama ryšių tarp visų pa- 
saulio reiškinių, įprastų ir neįprastų, vaiduoklių ir NSO 
veiklos. Todėl nevalia kreipti dėmesio vien į žmonių ir 
mašinų dingimus; podraug reikia atsižvelgti ir į kitus — 
tiek įprastus, tiek neįprastus — aptariamosios vietovės 
įvykius! Trumpam nukrypkime į kadaise daug disku- 
tuotą „krūvos teoriją“ matematikoje ir pedagogikoje: 
reiškinių priežastys gali pasislėpti tik po visų įvykių skai- 
dulų visuma. Tik suradęs šią skaidulų „krūvą“, aš galė- 
siu ją apžvelgti ir peržiūrėti. 

Čia dėmesingas skaitytojas, aišku, pridurs, kad visų 
laikų, visų pasaulių visi įvykiai turi būti stebimi susieti! 
Tai tiesa, bet vis dėlto protui riboto humanoido iš mė- 
lynos planetos, kyburiuojančios Saule pavadintos žvaigž- 
dės sistemoje, to jau per daug. Ką galima pabandyti — 
tai pasirinkti apžvelgiamą vietovę. Ir ar gali būti kas 

nors geriau už kelionę į ten, kur buvo pastebėta daugu- 
ma neįprastų įvykių visoje Žemėje? Čia nebelieka vie- 
tos smulkmeniškumui. Reikia atkurti visumos paveiks- 
lą, pagrįstą fizika, geografija ir biologija, patikslintą is- 
torijos, sociologijos bei kalbotyros, pagardintą to, ko 
išsilavinę mokslininkai taip neapkenčia: dvasios atviru- 
mo tam, kas nepažįstama. Gerai, tad pradėkime! 


II dalis 
Sala Velnio trikampio centre 


„Aš išvydau daugybę medžių, išties 
kitoniškų ir skirtingų nuo mūsiškių, o 
tarp jų dar ir tokių, iš kurių kamieno 
kerojo skirtingų rūšių šakos. Vaizdas 


buvo ypatingas...“ 


KRISTOFORAS KOLUMBAS, Denio knyga 


Pradėkime nuo apsilankymo saloje, apie kurią skaityto- 
jui stengsiuosi pateikti kiek galima daugiau žinių, kurių 
mums prireiks bendromis jėgomis sprendžiant didžiąją 
mįslę. Nors Atlanto Velnio trikampis iš esmės plyti jū- 
roje, tačiau yra tokia valstybė, kurios žemės nekerta vi- 
diniy Trikampio sienų. Ji vadinasi Bahamų respublika. 
Taip pat norėčiau įtraukti vieną salyną, kurį dėl geolo- 
ginių priežasčių galima būtų priskirti Babamams: salų 
grandinę į pietus nuo Floridos, Floridos rifus. 


1 Milijonų metų paslaptys 


Myslinga geografija ir bejėgiai geologai 


Nesuskaičiuojamos mažytės salelės, skalaujamos šiltų, 
turkio spalvos vandenų, apaugusios egzotiška augmeni- 
ja, tvarkomos draugiškų žmonių. Bahamų salynas iš- 
sidėstęs Atlante, į šiaurę nuo Didžiųjų Antilų (Kubos ir 
Hispaniolos salų) bei į pietus nuo Floridos. Per 700 
salų ir nesuskaičiuojamų rifų (mažų salelių) bei iš van- 
dens kyšančių uolų spiečius driekiasi 310 kilometrų 
skersai ir 1130 kilometrų išilgai bei aprėpia geografiš- 
kai ir politiškai nepriklausomas Turks & Caicos Islands 
salas. 

Floridos rifai sudaro virš 160 kilometrų ilgio salų 
grandinę, kurios pradžia — pietrytiniame Floridos išky- 
šulyje. Nuo Bahamų ją teskiria Floridos sąsiauris (1 
pav.). 

Bahamų ir rifų mįslė? Šioje knygoje nekantraujama 
ją įminti. Čia ir viskas prasideda, mat pirmoji regiono 
mįslė slypi gamtos istorijoje. Klausimas toks: kaip gi 
susidarė Bahamai ir Floridos rifai? Steve Dodge knygo- 
je apie Bahamų salą Abaco, nurodo šį retai minimą 
punktą, kurį mes tuojau ir pagvildensime. 

Pradėkime nuo ankstyvosios Žemės istorijos: prieš 
200 milijonų metų nebuvo nė vieno dabar esančio že- 
myno, išskyrus vieną superkontinentą, Pangėją, apsuptą 
vieno didžiulio vandenyno. Dėl judėjimų žemės gelmė- 
se šis žemynas suskilo į atskiras plokštumas. Šiaurės ir 
Pietų Amerika pasislinko į vakarus, šitaip atskirdama 
Atlanto vandenyną ir sumažindama Ramųjį vandenyną. 
Mūsų dienomis abu žemynai atrodo tarsi dvi to paties 
galvosūkio susijungusios grandys. Lig šiol žemynai vis 
dar tolsta viens nuo kito, tačiau turint omeny tokio 
judėjimo greitį, - dešimt kilometrų per milijoną metų 
arba vieną centimetrą per metus — nėra pagrindo jau- 
dintis. 

Štai kur verta pasukti galvą: kalbant apie susijungi- 
mą, kyla klausimas, kur Bahamų vieta. 13 860 kvadra- 
tinių kilometrų žemės paviršius gal ir nevertas dėmesio, 
bet plokštumos teoretikai žemės paviršiaus apimtį ma- 
tuoja 1800 metrų gylyje. O tokiame gylyje Bahamų 
plokštuma maždaug 155 000 kvadratinių kilometrų di- 
desnė už nūdienę Floridą! Nėra abejonės, jog Bahamai 
negalėjo priklausyti pirmykščiam Pangėjos žemynui. Jie 
turėjo atsirasti tik vėliau. Esama gausybės teorijų, mė- 
ginančių tai paaiškinti. Tačiau nė viena jų nepriimta 
vieningai. 

Turimos žinios raidą įgalina įsivaizduoti taip: gilu- 
minės žemės jėgos, sykiu iškėlusios ir Vidurio Atlanto 
Gūbrį (milžinišką povandeninį kalną), Bahamų: vietoje 
bei į pietus nuo Floridos pakelia jūros dugną. Ties Šiau- 
rės Amerikos vakarine srove žemė vėl panyra po van- 
deniu. Dar prieš 140 milijonų metų ši vietovė buvo 

1 pav.: Atlanto vandenyno salos. Niekas nežino, kaip jos atsirado, 
niekas nežino, kas čia iš tikrųjų vyksta. Tvirtai žinomi tik du faktai: 

užlieta jūros. Ir šiandien ji grimzta žemyn. Tačiau jūri- 
nėms nuosėdoms kaupiantis dugne, susidaro kalkakme- 
niai — beje, tokiu greičiu, kokiu grimzta žemė. Bandy- 
mų gręžiniai, atlikti Andros saloje, atrodo, patvirtina 
šią tezę, nes kalkės, susidariusios iš nuosėdų, aptinka- 
mos net 4000 metrų žemės gylyje. Tačiau į kai kuriuos 
klausimus ši teorija toli gražu neatsako. Pavyzdžiui: 

— kodėl lyg tyčia jūros dugnas pakyla Bahamų vieto- 
je, toli nuo Vidurio Atlanto Gūbrio ir be jokio ryšio su 
Amerikos žemynu? 

— kodėl, kartu su šio regiono viduryje stirksančiu 
Tongue of the Ocean, driekiasi gilus akligatvio pavida- 
lo griovys, kuris negalėjo būti sukeltas žemės irimo, 
kaip tai atsitiko su Grand Canyon Amerikoje arba Bly- 
de River Canyon Pietų Afrikoje? Nepaisant to, abu šiuos 
tarpeklius jis pranoksta savo gilumu; 

— kodėl būtent čia nugula tiek daug nuosėdų, jog 
sustabdomas žemės grimzdimas? 

— kaip tai siejasi su Blue Holes (Mėlynasis plyšys)? 
Ar ryškūs, kartais tunelio, kartais puodo pavidalą pri- 
menantys plyšiai išties galėjo būti sukelti žemės irimo? 
Tunelinės sistemos tokiame fone gal ir atrodo logiškos, 
tačiau milžiniški, puodo pavidalo plyšiai geologiškai ne- 
paaiškinami. 

Štai klausimai, į kuriuos net labiausiai patyrę geolo- 
gai iki šiol neįstengia atsakyti! Galbūt todėl, kad atsa- 
kymo nesidairė pakankamai toli. O kas, jeigu Bahamų 
salyno atsiradimą veikė reiškiniai, esantys ne žemės gel- 
mese? 

Galbūt šios knygos rezultatai pateiks kitokią nuomo- 
nę! Grįžkime prie geografijos. 

Bahamų salyną, nepaisant dviejų į rankas panašių jū- 
ros ruožų, sudaro nuo vieno iki penkių metrų gylio 
sekluma. Ispaniškas salyno pavadinimas, Bajamar, kaip 
tik ir kilęs dėl šių seklumų. Koralų rifai iki pat XX 
amžiaus kėlė didelę grėsmę laivams, plaukiojantiems 
tarp Europos ir Floridos arba Meksikos įlankos. Tatai 
didžiąja dalimi pristabdė ir žuvininkystę. 

Geografinė Floridos rifų sandara vargiai kuo išsiski- 
ria. Čia irgi kalbama apie plačią vos 18 metrų gylio 
seklumą, ant kurios ilga grandine pasklidę salos, o ry- 
tinėje jos dalyje, Floridos sąsiaurio pusėje nugrimzdusi 
rifų grandinė. 

Visoms saloms, savaime suprantama, būdingi nepa- 
kartojami orai. Klimatas - tropinis arba subtropinis, są- 
lygojamas geografinės padėties šiaurės atogrąžoje. Dėl 
nugrimztančių kalnų ir supančios jūros temperatūros 
pokyčiai itin nežymūs. Oro drėgmė vasaros metu čia 
labai aukšta dėl kasdienių kritulių. 


Pirmieji gyventojai 


Kokie turėjo būti žmonės, pasidavę mįslingųjų Atlanto 
salų apžavams? Kas gi ten įsikūrė ir apsigyveno, ir ko- 
kia pačių salų raida? Šiedu klausimai sudarys šio skir- 
snelio branduolį. Trumpai apžvelgkime dėmesio ver- 
tus — ir dažnai nepaaiškinamus - Bahamų ir Floridos 
rifų istorijos įvykius. 

Kas tie paslaptingi žmonės, kuriuos tariamai pažįsta- 
me kaip pirmuosius Bahamų naujakurius? Jeigu pasek- 

sime tradicinį istorijos aprašymą, tai pirmaisiais salyno 
lankytojais ir gyventojais tapo sibonijai, paslaptinga in- 
dėnų žvejų tautelė, užėmusi salas 100 m. pr. Kr. Jų 
kilmės negalima paaiškinti. Kai kurios teorijos nurodo 
Pietų Ameriką, kitos - Floridą, o mes šioje knygoje pa- 
siūlysime dar ir trečią galimybę. Vienaip ar kitaip, pats 
sibonijų pavadinimas sudarytas iš lukajų — sibonijų įpė- 
dinių — žodžio, reiškiančio urvakasį. Šis vardas išryški- 
na faktą, jog sibonijai ir jų įpėdiniai nuolatos bendravo. 
Archeologiniai radiniai, daugiausia aptikti Andros salo- 
je, skurdoki. Jais remdamiesi, klasikinę mokyklą pri- 
pažįstantys istorikai neranda apčiuopiamų ženklų, kad 
čia kas nors kadai buvo apsistoję ilgesniam laikui. Tie- 
siai šviesiai: mokslas lig šiolei dar nepateikė jokio pro- 
tingo paaiškinimo, kaip ir iš kur yra atsiradusi ši keista 
tautelė. Šioje knygoje mes pateiksime naują teoriją ir 
daugelis didžių mįslių bus pirmąkart išsidėstys logiška 
tvarka. O dabar vėlei grįžkime prie tradicinio istorijos 
aprašo. 

Sibonijų įpėdiniai, lukajai, priklauso aravakų tautai 
ir giminiuojasi su Didžiųjų Antilų aravakais. Kad su- 
prastume vėlesnes teorijas, privalome pasidomėti, kaip 
gyveno pirmieji čiabuviai. Lukajų tautos socialinė są- 
ranga buvo tokia pati, kaip ir tautų, gyvenusių šiaurinė- 
je Pietų Amerikoje. Bendruomenei vadovavo caciques, 
genties vadas. Šiandien nežinoma, kiek jų būta Baha- 
muose, kaip nežinoma ir tai, ar jie valdė gyvenvietes, 
salas ar tam tikras salų grupes. Etnografai šiais laikais 
lukajams priskiria Taino kultūrą, kuri vis dar gyvuoja 
Šiaurės Venesueloje ir Gajanoje. Čia ir prasidėjo lukajų 
klajonės po Karibų salas. Taikiosios tautos, kilusios iš 

šiaurinės Pietų Amerikos dalies, nuolat priverstos trauk- 
tis nuo karibų žmogėdrų. Iki ispanų pasirodymo nauja- 
jame žemyne laukiniai karibai spėjo užimti visus Ma- 
žuosius Antilus, ištisai užpuldinėjo Didžiųjų Antilų sa- 
las. Keista, bet Bahamų jie nepasiekė. Tai ir nulėmė, 
kad istoriniu-geografiniu atžvilgiu Bahamai nepriskiria- 
mi Karibams. 

Karibų prasiveržimas vėliau buvo sustabdytas ispanų 
užkariavimų. Vis dėlto kelia nuostabą tai, kad būtent 
Bahamai nebuvo niokojami grobikiškų žmogėdrų ant- 
puolių. Juk būtų buvę daug paprasčiau prasiveržti į pie- 
tinius Bahamus, negu keltis iki pat rytinio Kubos krašto 


Karibų apgyvendinimas 
Meksikos a Atlanto vandenynas 

Karibų jūra 


2 pav.: Lig šiol „tradicinis“ mokslas vis dar nepaaiškino, kodel tik 
taikingieji lukajai prasiskverbė į Babamus ir Floridą. Tuo tarpu žmo- 
gedroms karibams kažkodėl nepavyko įsigalėti tose salose. 

(2 pav.). Tačiau nebeįmanoma nustatyti, kodėl karibai 
teikė pirmenybę kitoms saloms, o nuo Bahamų laikėsi 
atokiai. Štai dar viena mįslė salyno istorijoje! 

Idant surastume pirmuosius pietų Floridos gyventojų 
pėdsakus, privalome nusikelti į legendinės Atlantidos 
laikus. Būtent 10 000 metų prieš Kristų Floridoje įsikū- 
rė nežinoma tauta, šalia Crystal River palikusi didelį 
pylimą iš kriauklių, lig šiol žymintį pačią seniausią nau- 
sėdiją JAV teritorijoje. 

Prieš keletą metų DeLeono vietovėje archeologai ap- 
tiko antros kultūros liekanų. Buvo rasta kanoja, pri- 
klausanti kalūzų tautai. Jie, vėliau, beje, apgyvendinę 
didžiumą pietinės Floridos, pasak Groene's, lyg ir gimi- 
ningi karibams. Šitaip, rodos, yra ir su jegais, maždaug 
tuo pačiu metu įsikūrusiais Floridos rifuose. Tačiau vie- 
nintelis daiktinis tokios giminystės įrodymas, tėra fak- 
tas, jog ir vieni, ir kiti kariniuose susidūrimuose patyrė 
didelę sėkmę. Užtai ispanai taip ir neįžengė į pietvaka- 
rių Floridą! Keista išvada: remiantis karine galia kaž- 
kaip išprotaujamas priklausymas karibų tautoms! Atsi- 
žvelgiant į karibų išplitimą vis dėlto galima numanyti, 
jog, ieškant gyvenamos vietos ir neprasilenkiant su Di- 
džiaisiais Antilais, ilgainiui karibams teko susidurti ir su 
pietvakarių Floridos gyventojais, lukajais ar net siboni- 
jais. Galų gale plačiose Floridos lygumose tikrai gyveno 
daugiau žmonių negu mažose Bahamų salelėse. Šitaip 
karinių susidūrimų metu jie sugebėjo atsilaikyti prieš ne 
tokius gausius konkistadorus. Groene's spėjimas, esą pa- 
sirodant baltajam žmogui, Floridoje gyveno apie 10 000 
čiabuvių, tegali būti priskirtas jo ispaniškam prielanku- 
mui, o šiaip toks skaičius visai nerealus. 

Žinios, kad genties vadai savo trobeles ręsdavo ant 
keturkampių kalvelių, darsyk patvirtina mūsų tezę, jog 
juos siejo giminystės ryšiai su lukajais. Mat ir pastarųjų 
vadų trobelės nuo apskritų statinių skyrėsi kaip tik tuo, 
kad jos buvo kampuotos. 


Atvyksta europiečiai 


Kristoforas Kolumbas buvo pirmasis europietis, susidū- 
ręs su lukajų tauta, kai jis ir jo bendrai 1492 m. spalio 
12 d. išsilaipino, rodos, Bahamų saloje, Guanahani (San 
Salvadoras), ir taip atskleidė lig šiol Europai nepažįsta- 
mą žemyną. Kodėl jį patraukė būtent Bahamai, visada 
liks mįslė! Pasatų vėjai jį lygiai taip pat galėjo nunešti 
prie Karolinos krantų arba rytinių Antilų salų, ypač kai 
kelias iki jų nuo išplaukimo vietos, Kanarų salų, buvo 
daug trumpesnis! Tačiau visa tai tėra pirmasis dėmesio 
vertas punktas jo kelionėje. 

Nemažiau nuostabos kelia tai, kaip Kolumbas aprašo 
šios salos gyventojus. Jis tikras, kad gyventojai čia „toli 
gražu geriau nusimano apie meilę nei apie kalavijo val- 
dymą“. Jie atrodo nejaučią jokio stygiaus (nors be pa- 
pūgų saloje nebuvo matyti jokių kitų, ypač valgomų, 
gyvūnų) ir esą itin laimingi. Jie nesinešioja ginklų. Jų 
pirmasis klausimas, išvydus žmones iš jūros, yra toks: 
ar jie nužengę iš dangaus? Bet keisčiausia tai, kad tarp 
gyventojų Kolumbas niekur nemato vyresnių nei trisde- 
šimties metų! Šios pastabos jis neišsižada nė viename iš 
savo raštų. 

Trečiasis paslaptingas Kolumbo kelionės punktas nu- 
sakytas tolimesnio jo kurso: iš San Salvadoro jūros ke- 
lionę jis tęsė į Rum Cay (jo pavadintą Santa Maria de 
la Concepcion), į Long Island (Fernandina) ir į Croo- 
ked Islandą (Isabela). Laivų trijulei nuolat tenka ma- 
nevruoti, jie priversti keisti kursą dėl seklumų, ypač 
nekaip sekasi sunkiasvoriui „Karavelle Santa Maria“ lai- 
vui, kuris tik per plauką išvengia katastrofos. Tačiau ir 
mažajai „Pintai“ bei paslankiajai „Ninai“ kyla didelių 
problemų. Dažnai pritrūksta tik keleto centimetrų, kad 
koralų rifai galėtų negailestingai išdraskyti burlaivio len- 
tas. Kaskart įvairuojama į naują ir nepažįstamą kanalą, 
viliantis, kad jis pagaliau išves iš labirinto, nepasibaigs 
mirtiname akligatvyje. Pagaliau mažoji flotilė pasuka į 
pietus, išilgai Ragged Island salos, ir ties Cay Santo Do- 
mingo 1492 m. spalio 27 d. apleidžia Bahamų vandenis 
(3 pav.). Tai, kad Kolumbui su dideliais ir nepaslan- 
kiais laivais visgi pavyko praplaukti daugiau nei šimtą 
kilometrų tarp koralų rifų ir nepatirti laivų flotilės žlu- 
gimo, net ir šiandien laivininkystės istorikams lieka vi- 
siškai nesuprantama. Juk jis plaukė su trimis XV a. vi- 
durio techninio lygio laivais, neturėdamas jokių žemė- 
lapių, per vieną nesaugiausių rifinių vietovių pasaulyje. 
Štai kodėl tūlas šiuolaikinis sportininkas, nepaisant ge- 
rų žemėlapių ir modernios elektroninės įrangos, apga- 
dinęs ar net praradęs savo laivą šiuose klastinguose van- 
denyse, turėtų iš širdies pavydėti aniems genujiečiams! 

Laikinai Bahamai nuklimpo užmarštin. Po 150 metų 
salyno istoriją išjudino viena puritoniškojoje Anglijoje 
nepamėgta religinė bendruomenė. Pirmąkart galutinai 

i. [ Kolumbo kelias per Bahamus 


€——— Kolumbo kelias 
Prislinkaravimo 
vietos 
2) Seklumos ir 
4 koraliniai krantai 


z„„ Mayaguana 


3 pav.: Kaip galėjo atsitikti, kad trys laivai, vadovaujami Kristoforo 
Kolumbo, be žemėlapių praplaukė daugiau nei šimtą jūros mylių 
tarp klastingų koralų rifų Babamuose ir nepatyrė nė vieno sudužimo, 
laivyninkystės istorikams tapo neįmenama misle. Gal ten veikė ko- 
kia nors svetima jėga, kuri panorėjo, kad keliauninkai nekliudomi 
nutiestų kelią? 


čia buvo apsigyventa XVII a. viduryje. Dėl Anglijos re- 
voliucijos, sektos vadovas, Williamas Sayle'as, Bermu- 
duose įsteigė „Company of the Eleutberian Adventu- 
rers“ ir 1647 m. liepos 9 d. gavo teisę drauge su savo 
religine grupe įsikurti Bahamuose. Bet šis atvejis tebuvo 
išimtis, o šiaip į šias keistas salas niekas nesiprašė. Jos, 
savininkų dažnai buvo laikytos vien tam, kad anglų val- 
džiai prireikus atsirastų papildomos vietos, kur galima 
būtų atsikratyti nepageidaujamais asmenimis. Vėliau, 
tiesa, ši procedūra, bus pakartota dar nesyk, kai nepa- 

rankūs, tačiau aukšto rango asmenys bus perkelti į Ba- 
hamus gubernatoriais. Šiam išrinktųjų ratui priklausė ir 
kadaise nuo sosto nušalintas karalius Edwardas VII. 

1648-ųjų vasarą Eleutheros saloje buvo įkurta pir- 
moji nausėdija. Eleutberian Adventurers nariai buvo jsi- 
tikinę, jog tėvynėje susiklostę įvykiai juos daug ko pa- 
mokė. Netrukus buvo pradėta ręsti nauja valstybinė sis- 
tema. Taip buvo įsteigta respublika, kadangi Eleutheros 
nariai manė, jog pagrindinė jų nedalios Anglijoje prie- 
žastis — lėmusi nelemtąjį ištrėmimą - kilo iš monarchi- 
nio valdymo būdo. Nors konstituciniai teisėjai vis dar 
ginčijasi, ar šiuo atveju išties galima kalbėti apie res- 
publiką šiuolaikine prasme, visgi reikia pasakyti, jog 
bent jau formaliai tai buvo pirmoji tiek Amerikos, tiek 
ir viso anglakalbio pasaulio respublika. 

Kiek vėliau Bahamuose įvyko dėmesio verti įvykiai, 
kurie ateityje dar ne sykį pasikartos: išoriniame pasau- 
lyje siaučiant karams ir krizėms, salos tapo atramos taš- 
kais jūrų piratams. 

„Expulsis Piratis — Restituta Commercia“. „Piratai iš- 
guiti — verslas atstatytas" — šitaip skambėjo garsusis šū- 
kis po to, kai salos išsivadavo iš piratų gniaužtų, o Ba- 
hamams 1718 m. buvo suteiktas karališkosios kolonijos 
statusas. Mažoms ir skurdžioms salelėms tai, supranta- 
ma, buvo didžiulė garbė. Nuo tol pasaulietiškais ir dva- 
siniais klausimais jos buvo tiesiogiai pavaldžios karūnai, 
atstovaujamai Royal Governor (karališkajam guberna- 
toriui) titulą turinčio žmogaus. Šis teisinis statusas pa- 
sikeitė tik išsikovojus nepriklausomybę. 

Kaip ir visų kitų Anglijos kolonijų, Bahamų ūkis 

buvo paremtas vergų išnaudojimu. O vergus čia atsiga- 
beno jau pirmieji Eleutberian Adventurers. XVIII a. pra- 
džioje juodaodžių gyventojų skaičius vis dar buvo nedi- 
delis, tačiau per kelerius metus jis pastebimai išaugo. 
Kaip ir į Karibus, tarsi kokie pjaunami gyvuliai suvaryti 
į nepatikimus laivus, čionai buvo plukdomi afrikiečiai 
su jų papročiais, tradicijomis, ti-kėjimu ir magija. Ver- 
gai buvo gabenami iš įvairiausių juodojo žemyno regio- 
nų, ypač vakarinio kranto, nes iki jo buvo trumpesnis 
kelias. Britiškoms ir daugialytėms afrikietiškoms kultū- 
roms susiliejus, susidarė puiki dirva visiškai naujai vi- 
suomenei atsirasti. Trijų žemynų religijos ir kerai su- 
mišo. 

Pirmaisiais pietų Floridos, kaip ir Bahamų, užkariau- 
tojais tapo ispanai, 1513 m. Juan Ponce de Leonas Flo- 
ridą pavertė Ispanijos nuosavybe. Krantą jis pasiekė per 
Velykų šventes. Užtai atrastąjį kraštą jis pavadino Pa- 
scua Florida (žydinčiomis Velykomis). Jis taip pasielgė 
nepaisydamas to, kad be žiedų čia daugiau nieko verto 
nesurado. Mat visais kitais atžvilgiais jo paieškos pasi- 
rodė nesėkmingos. Jis neaptiko legendinio jaunystės šal- 
tinio, kurį tikėjosi čia rasiąs. Nebuvo čia ir aukso ar 
kitokių brangenybių, užtai kiek tik nori pelkių ir uodų. 
Floridos gamta ispanų kolonistus gerokai nuvylė. 1622 m. 
priešais Key West paskendo auksu pakrauti, iš vidurio 
Amerikos į Ispaniją išsiruošę galeonai. Brangenybės su- 
rastos tik po 350 metų, įžymiojo brangenybių ieškoto- 
jo, Melo Fisherio. Tarp jų, pavyzdžiui, buvo aptikta 
magiškoji auksinė Peru vyskupo taurė. Ją naudojant bu- 
vo galima patikrinti, ar vyskupui pateiktas vynas neuž- 

nuodytas, nes taurėje buvęs stebuklingas brangakmenis 
tokiais atvejais keisdavo spalvą. Kaip minėta, vyskupui 
nepavyko gauti šios taurės. Ar po šios netekties vysku- 
pas tapo nunuodijimo auka - tokio klausimo šioje kny- 
goje, deja, negalime išnagrinėti. 

Susipažinę su šia istorija, nepamirškime ir kitų. Mat 
Bahamams ir Floridos rifams visą pasaulį apimančios 
katastrofos nekart virto tikru pažangos akstinu. 


Karai ir krizės 


Salų ūkiui didelę ir, paprastai, teigiamą įtaką darė dažni 
laivų sudužimai, karai, krizės ir kontrabanda. Visad, kai 
tik aplinkui siausdavo chaosas, Bahamai ir Floridos ri- 
fai tapdavo taikos ir gerovės priebėgomis. Kai aplinkui 
būdavo ramu, Bahamuose reikėdavo griebtis kitokio, 
drastiškesnio verslo. Vadinamasis rekingas [angl. wrec- 
king), iš jūros į krantą išmestų daiktų rinkimas arba tie- 
siog apiplėšinėjimas pakrantėse, panaudojant apgaulin- 
gus švyturius, Bahamų ekonomikai davė nemažų įplau- 
kų — tai yra pirmasis šios neįprastos rubrikos punktas. 
Keistas tat reiškinys, nes rekingas, kaip savarankiška 
ūkio šaka, be kita ko, išsikerojo būtent tuo laiku, kai 
sustiprėjo Amerikos ūkis, rimtai užsimojęs iš jaunos 
valstybės sukurti didelę verslo naciją. Didžioji jūros ke- 
lių dalis ėjo per Bahamų vandenis. Šūkis „wreck asbo- 
re“ — „nuolaužos krante“ čia tapo vis dažnesnis, o vie- 
tinė laivų pramonė pradėjo gaminti ypatingus laivus, 
pritaikytus plaukioti sekliuose vandenyse bei galinčius 

išvystyti didelį greitį. Tokie laivai galėjo bematant pri- 
siartinti prie netoli kranto įstrigusių laivų. Laivai, kurių 
savininkai nebeatgaudavo - o tokių čia buvo devynios 
galybės — buvo vadinami rekingo aukomis. Galima tik 
spėlioti, kiek jų tapo aukomis, o kiek išties be pėdsakų 
dingo Atlanto Velnio trikampyje. 

Amerikos pilietiniam karui artėjant prie pabaigos, 
Bahamų ūkis suiro; negana to, 1866 m. salas nusiaubė 
didžiulis uraganas, istorijoje žinomas kaip Didysis Ba- 
hamų uraganas. Iš dviejų šimtų laivų Nassau prieplau- 
koje nesugadintas liko tik vienas, kai salą užliejo di- 
džiulė potvynio banga, visiškai nuplovusi priešais bu- 
vusią Hog Island salą. Pusė salos buvo užnešta dumblu, 
higienos sąlygos pasidarė apgailėtinos. Po to sekė šilti- 
nės epidemija, išretinusi gyventojų gretas, o išgyvenu- 
sieji daugiausia buvo priversti verstis rekingu. Religiniai 
fanatikai šiuos įvykius aiškino kaip bausmę už tai, kad 
buvo pelnomasi iš kitų žmonių skausmo. Aukštai iškeltu 
smiliumi buvo baksnojama į biblijoje aprašomą tvaną ir 
raginama išsivaduoti iš dorovinio sugedimo. Galbūt jie 
buvo teisūs? Nejau potvynio banga salynui turėjo pri- 
minti daug didesnę katastrofą, prieš dvylika tūkstančių 
metų jau aplankiusią tą patį regioną? 

Antroji pagal svarbą ūkio sritis XIX a. Bahamuose 
buvo kempinių pramonė. Kempinės pradėtos ekspor- 
tuoti dar 1841 m. Pagrindiniai jų ištekliai buvo gauna- 
mi ties Great Bahama Bank krantais. Nuo čia kempinių 
juosta tęsėsi kokius 225 kilometrus, o jos plotis įvaira- 
vo tarp 16 ir 65 kilometrų. Kempinių žvejų valčių ga- 
lima buvo rasti visose prieplaukose, nesuskaičiuojami 

žemės lopinėliai būdavo nukloti šimtais tūkstančių sau- 
lėje džiovinamų kempinių, o nuolatinis jūros kvapas tvy- 
rodavo viršum viso miesto. Pelnas iš šios ūkio šakos 
buvo labai didelis. Iš lėto, dėl sėkmingos kempinių žūk- 
lės Bahamuose, buvo apleistas ir rekingas. 

Visa tai ūmai žlugo 1938 m., netikėtai pasipriešinus 
gamtai, kai grybelinė liga sunaikino 90 nuošimčių At- 
lanto kempinių ir visas Bahamų kempines. Ir vėl Baha- 
mų gamta pasipriešino ekonominiam išnaudojimui. 

Floridoje aptinkama dar viena paralelė su Bahamais: 
tai, kas jau buvo atsitikę britų salose, tai, ką Woodesas 
Rogersas vėliau ten sustabdė, XVIII a. įvyko ir Floridos 
rifuose. Šios, nuo valstybinių įsipareigojimų nutolusios, 
saugios dėl gamtinės rifų užkardos, neturinčios dides- 
nės karinės galios vietovės, ilgainiui patraukė piratų akį. 
Tačiau iki 1823 m. komodoras Davidas Porteris, ženg- 
damas Woodeso Rogerso pėdomis, praėjus šimtui metų 
nuo pastarojo pergalių Bahamuose, tais laikais didelia- 
me Key West mieste, jau sugebėjo įtvirtinti valstybinę 
valdžią. 

Net ir šiandien Florida yra prieštaravimų kupinas re- 
gionas: turint omenyje Walt-Disney-Worldą ir bemaž 
20 milijonų lankytojų per metus, Florida pripažįstama 
pasaulyje labiausiai turistų lankoma atrakcija, tačiau ki- 
ta, žymiai liūdnesnė, tos pačios Floridos ypatybė — pats 
didžiausias nusikalstamumas visose Jungtinėse Valstijo- 
se. Per kiekvieną 6,4 valandos tarpsnį čia įvykdoma 
žmogžudystė. Floridoje aptinkama 56 juodųjų tarakonų 
rūšys, įsižiebia daugiausiai mirtinų žaibų, per metus pra- 
ūžia 20 tornadų. 13,4 nuošimčio gyventojų gyvena že- 

miau oficialaus pragyvenimo lygio. Ne paskutinėje vie- 
toje dar ir tas faktas, jog Floridoje suskaičiuojama dau- 
giausiai ryklių užpuolimų. Pavyzdžiui, 1995 m. visame 
pasaulyje buvo užfiksuoti 59 tokie užpuolimai, iš kurių 
29 įvyko Floridoje. Šiaip ar taip, čia kalbama apie de- 
šimtis Žuvusiųjų. 


2 Paslaptingos šio ir kitų 
pasaulių būtybės 


„Dvasios sudaro kiekvienos pasaulio kultūros dalį. Jos 
užima ypatingą vietą žmogaus psichikoje. Jų buvimo at- 
metimas būtų kvailumo žymė bei pakantos, supratimo 
ir žinių stokos rodiklis.“ Štai tokią išvadą daro Sarah 
Hapgood savo knygoje The World's Great Ghost 6" Pol- 
tergeist Stories. 


Vaiduokliai 


Salose esama nesuskaitomų reiškinių, kuriems geriau- 
siai tiktų pavadinimas „akivaizdūs, bet neįtikėtini“. O 
kadangi šių reiškinių skaičius toks didelis, jiems išgvil- 
denti prireiks ištiso knygos skyriaus. Yra gausybė legen- 
dų arba visiškai nesenų pasakojimų apie būtybes, kurių 
tradicinis gamtos mokslas lig šiol nepripažįsta, nors jų 
buvimas aiškiai įrodytas. Dažnai kalbama apie vadina- 
muosius vaiduoklius, įvairiai pasireiškiančias Žmogiš- 
kąsias arba kitokios kilmės sąmonės energijas. Į pa- 

grindinius fizikinius šių reiškinių veiksnius bandysime 
įsigilinti tik paskutiniame šios knygos skyriuje, nes šiuo 
metu, mano galva, kur kas svarbiau išryškinti sąsajas su 
kitais reiškiniais. 

Norėčiau pradėti nuo reiškinio, vis dar ne itin žino- 
mo Bahamų gyventojams, tačiau duodančio puikią 
dingstį spėlionėms. Viskas prasidėjo prieš daugiau kaip 
du šimtus metų, bet visų pirma privalau paminėti vieną 
keistą nutikimą, mane įkvėpusį imtis šio aprašymo. 

1995 m. liepą lankiausi Anglijoje dėl tyrinėjimų, ku- 
rių tikslas buvo išnagrinėti visiškai kitą temą. Tenai, 
vieno pažįstamo, turėjusio kitą pažįstamą, kuris irgi tu- 
rėjo pažįstamą ir t.t., dėka aš susipažinau su labai senu 
anglų ponu, kuris turėjo keletą įdomių veikalų pasako- 
jančių apie šmėklas. Nors draugiškojo džentelmeno am- 
žius 1995 m. liepą buvo jau virš 90 metų (deja, po 
keleto mėnesių, išsekintas ilgos ligos, jis mirė), jis jau- 
tėsi laimingas, galėdamas svečiui iš Vokietijos parodyti 
šį tą iš savo lobių. Tarp jų buvo vienas keistas, visiems 
Harry Price ir jo „Poltergeist over England“ draugams 
žinomas darbas, kuriame aprašoma Stamford Street 
triukšmaujanti dvasia. Toje pačioje lentynoje senasis po- 
nas — jo vardas buvo William Hardy - saugojo dar vie- 
ną knygą, paruoštą toje pačioje leidykloje ir, spėju, iš- 
spausdintą tais pačiais metais. Londone veikusios W. 
Jenkinson leidyklos pateiktame darbe „Memoires of My 
Life“... buvo rašoma apie vieną XVIII a. vidurio kapi- 
toną, tokį Willard George Cullaby. Peržvelgdamas kny- 
gos turinį, ypač susidomėjau vienu skyriumi, kuriame 

aprašomi įvykiai susiklostė 1762-aisiais metais Baha- 
muose. Viename skirsnyje, pavadintame „The Ghost I 
met off Abaco and which hath saved our ship and lives 
in a ferocious tempest“, Cullaby aprašė susirėmimą, ku- 
ris, įdėmiau įsiskaičius, pasirodė esąs svarbus šios kny- 
gos temai. Laimei, Mr. Hardy, atsižvelgdamas į tai, kad 
mano apsilankymas buvo išties trumpas, leido nusirašy- 
ti kai kuriuos knygos puslapius. Po draugiškojo žmo- 
gaus mirties visi mano mėginimai sužinoti, kur dingo jo 
palikimas, deja, liko bevaisiai, o anų knygų kopijų pa- 
ieškos įvairiose didelėse bibliotekose pasirodė bergž- 
džios. Tiesa, būčiau labai dėkingas, jeigu kuris nors ma- 
no skaitytojas, netyčia aptikęs ką tik paminėtas knygas, 
apie tai praneštų man. Tačiau grįžkime prie to įstabaus 
skyriaus turinio. 

Mūsų dėmesys sutelkiamas ties 1762 m. rugsėjo 5 d. 
Tuomet anglų brigantina, „Spirit of the Seas“, įsisiūba- 
vusioje jūroje bandė prasiskinti kelią vakarų link, šiau- 
rinio Great Guana Cay iškyšulio kryptimi. Jau kuris lai- 
kas saulė buvo dingusi tamsiuose debesyse, o kapitonas 
Willard Cullaby suprato, kokia kebli tampa jo padėtis. 
Jis privalėjo surasti vietą jūroje į pietus nuo Whale Cay 
ir į šiaurę nuo Great Guana Cay (šiandien žinomus kaip 
Loggerhead Channel), idant savo laivą su keturiasde- 
šimties jūreivių įgula patikimai pristatytų į Abaco 
Sound, sekliųjų vandenų rajoną tarp Great Abaco ir 
priešais nusidriekusių salelių. Kelionės tikslas buvo 
Marsh Harbour nausėdija. 

Greitai tamsa apsupo dvistiebį laivą. Nei Cullaby, 

nei vairininkas nebežinojo, kur buvo išganingoji vieta. 
Apie tai, kas nutiko vėliau, lai paporina pats Cullaby: 

„Aš buvau suglumęs. Mes vis dar numanėme apy- 
tikslę kryptį, tačiau, turint omeny audros ir srovių smar- 
kumą, nebuvome tikri net tuo, ką nuspėjome. Henris 
[vairininkas, MP*] pradėjo melstis. Taip ir laukėme, ka- 
da pasigirs baisus lentų džeržgesys, kai jos bus drasko- 
mos Loggerhead Bar rifų. Tada ir išvydome keistą žibu- 
ri, nutolus; maždaug per vieną jūrmylę [1853 metrus, 
MP]. Mūsų paskutinė viltis buvo, kad tenai rasime ge- 
rus žmones, o ne pakrančių plėšikus, norinčius mus įvi- 
lioti į pražūtingus rifus, kad vėliau pasipelnytų iš mūsų 
siaubingos dalios. Mes nukreipėme kursą ano keisto 
šviesulio link. Žiburys turėjo būti nepaprastai galingas, 
nes jo nežemiška, mėlynos spalvos šviesa išryškino pini- 
jas, ir tai mūsų širdis pripildė džiaugsmo: maža salelė 
[Gumelemi Cay arba Lilly Cay, MP] į šiaurę nuo Great 
Guana Cay! Šitaip nuspėdami savo padėtį, atgavome 
pasitikėjimą jūros žemėlapiais ir pasukome tiesiai į pie- 
tus link Sound, idant aplenktume mums gerai pažįsta- 
mas, į vakarus nuo čia esančias seklumas. Praplaukdami 
maždaug ketvirčio jūrmylės atstumu nuo mūsų gelbėto- 
jo — skaisčios žiburio šviesos galėjome įžiūrėti keistą 
pavidalą. Tatai turėjo būti vaikinas. Jis buvo aukštas, 
ilgomis rankomis ir kojomis, rodos, didele galva ir bai- 
siai didele kupra. Žibinto šviesoje visas jo kūnas švytėjo 
sidabru taip, kad neįstengėme įžiūrėti jo veido. Mums 
praplaukus pro jį, tarsi atsisveikindamas, jis pakėlė ran- 
ką, ir tuojau pat užgęso žiburio ugnis.“ 

Šios pagalbos dėka Cullaby ir jo vadovaujamas lai- 
vas, „Spirit of the Seas“, pasiekė ramesnių Abaco Sound 
vandenį supamą palaimingą Marsh Harbour prieplau- 
ką. Susidūrimą su tariamuoju bėgiku [toks paukštis, 
vert. past.) Cullaby aprašė laivo žurnale, kur buvo 
įtraukti ir kitų jūreivių parodymai. Didžiausia staigme- 
na Cullaby laukė, kai, atvykęs į Marsh Harbour, jis mė- 
gino susitikti su savo gelbėtoju ir išreikšti jam gilią pa- 
dėką. Vietinių gyventojų Great Guana Cay sala buvo 
apibūdinta kaip negyvenama, o ligi 1762 m. rugsėjo 5 
d. niekas nė nebuvo girdėjęs apie kažkokį kuprių su 
mėlynu žibintu. Beje, ir vėliau neatsirado nė vieno liu- 
dijimo, pakartotinai patvirtinančio aną reiškinį. 

Čia, savaime suprantama, kyla klausimas, ar tik ne- 
tyčia šis vienkartinis pasakojimas netapo viena iš tų ne- 
būtų jūreivių istorijų. Tačiau pirma, kaip patikino ir 
pats Mr. Hardy, visos kitos Cullaby knygoje suminėtos 
nuotykių istorijos daro rimto ir pagrįsto pasakojimo 
įspūdį. Antra, įstabiojo pavidalo apibūdinimas — toks 
neįprastas (ir tiems laikams, ir normaliems reiškiniams), 
jog tikrai gali liudyti tiesą. 

Faktas, kuris šioje istorijoje, rodos, arčiausiai tiesos, 
yra tas, kad liudininkai matė kažką panašų į bėgiką. 
Žmogų, kryptingai studijuojantį literatūrą, gvildenančią 
NSO reiškinius, tikiuosi, gerai žinomus ne vienam šios 
knygos skaitytojui, toks aprašas, savaime suprantama, 
verčia suklusti. Parodžius šiek tiek drąsos ir šią tezę 
išsakius taip, kad ji bylotų, jog ypatingasis laivo gelbė- 
tojas buvo ne kuprotas bėgikas, bet ateivis iš kito pa- 


36 


saulio, šis apibūdinimas skambėtų taip: ilgos rankos ir 
kojos, labai didelė galva, galėjusi būti kosmonauto šal- 
mu, ir todėl uždengusi jo veidą. Tai sutampa su dauge- 
liu NSO įgulų aprašymų iš artimų antros ir trečios rū- 
šies susidūrimų. Didžiulė kupra galėtų būti paaiškinta 
kuprine. O sidabro spalvos išvaizda? Galbūt kosmonau- 
to apranga buvo padengta metalu? Šiaip ar taip, pa- 
sakojimas aiškus, ir, turint galvoje anų laikų žinias, ne- 
sunku suvokti, kodėl keistąjį pavidalą Cullaby apibūdi- 
no ne kaip ateivį iš kito pasaulio, o kaip kuprotą bėgi- 
ką. Viena aišku: nieku būdu nevalia numoti ranka į šį 
susidūrimą iš arti, įvykusį 1762 m. priešais Abaco. 
Nuo šio vaiduoklio, ko gero, net nebuvusio vaiduok- 
liu, pereikime prie tikrų, materialių dvasinių būtybių. 
Šiurpiausias, nors paprastai neigiamas, Nassau mies- 
to vaiduoklis yra apsigyvenęs stilingiausiame ir iškiliau- 
siame miesto viešbutyje „Bristish Colonial Hotel“. Vieš- 
butis išgarsėjo 1983 m. kaip Drehortas iš trilerio su 
Jamesu Bondu „Niekada nesakyk niekada“, kuriame 
Sean Connery vaidino pagrindinį vaidmenį. Vieta, ku- 
rioje viešbutis stovi nuo pat jo įkūrimo, kadaise buvo 
sostinės šerdis — prieplaukos vartus sergėjęs Fort Nas- 
sau. 1697 m. pastatyta ir 1740 m. patobulinta vokiečių 
kilmės karo inžinieriaus Peter Henry Bruce, prieplauka 
veikė iki XIX a. pradžios. Nesipriešinta ir tada, kai čia 
prasidėjo karinės kautynės. Atsiradus naujesnėms prie- 
plaukoms kitose vietose bei XIX a. viduryje pradėjus 
irti Forto mūrų sienoms, buvusioje anglų kolonijoje pra- 
dėjo klestėti turizmas. 1898-aisiais Amerikos geležinke- 

lių milijardierius Henry Morrison Flagler įsigijo jau tris- 
dešimt metų veikusį „Royal Victoria Hotel“, dovanų 
gaudamas šalia esančias buvusio Forto žemes. Tačiau 
buvo vienas keblumas. Jis privalėjo šiose žemėse pasta- 
tyti dar vieną viešbutį ir patvirtinti nuolatinį garlaivio 
reisą į Floridą. 1903 m. ties prieplaukos vartais savo 
duris atvėrė naujas viešbutis „Colonial Hotel“. 

Viešbutyje įsivyravo amžių sandūros ištaiga ir pra- 
banga — tol, kol tai nutraukė Pirmasis pasaulinis karas. 
Kartą viešbutis buvo netgi ties bankroto riba, bet 1922 
m. paradoksaliai išsigelbėjo kilus katastrofiškam gais- 
rui, viską sudeginusiam iki pamatų. Laimei, niekas ne- 
nukentėjo, išskyrus Flaglerio įpėdinių išdidumą, kurie 
griuvėsius Nassau mieste vėliau pardavė. Ilgainiui „Nas- 
sau Hotel Company“ ant senojo viešbučio liekanų su- 
rentė naują pastatą, koks jis iš esmės išliko iki mūsų 
dienų. Naujasis viešbučio pavadinimas visiškai supran- 
tamas: „New Colonial Hotel“. 

Dėl ypatingos padėties ilgą laiką „New Collonial Ho- 
tel“ nereikėjo baimintis kitų viešbučių konkurencijos. 
Nusidriekusi Bay Street gatvės priekyje, kur įsikūrę pag- 
rindinės Nassau parduotuvės, turinti smėlėtą paplūdi- 
mį, vieta tiesiog idealiai tiko ieškantiems poilsio ir no- 
rintiems smagiai leisti laiką. Tačiau viešbutis sau susi- 
kūrė ne tik istoriją, bet ir „istorijėlių“... 

Viename garsiausių viešbučio anekdotų šnekama apie 
Kanados multimilijardierių serą Harry Oakes, kuris Ba- 
hamuose lankėsi trisdešimtaisiais. Kartą jis užėjo į „New 
Colonial Hotel“ restoraną ir čia buvo prastai aptarnau- 

tas vieno padavėjo, kuris pinigingojo svečio nepažino. 
Ką gi tada padarė įtūžio apimtas seras Harry? Nieko 
nelaukęs jis čiupo už savo piniginės, tačiau ne tam, kad 
susimokėtų už valgį, o tam, kad nusipirktų patį viešbu- 
tį. Pirmas jo, kaip naujo savininko, nuveiktas darbas 
buvo nedraugiškojo padavėjo pašalinimas iš pareigų. Sy- 
kiu su personalu jis pakeitė ir pavadinimą. „New Colo- 
nial Hotel“ virto „British Colonial Hotel“. 

Dosniojo milijonieriaus Oakes atminimas po jo nu- 
žudymo buvo pagerbtas obelisku, bet nei jam, nei tą- 
kart atleistam padavėjui nebuvo lemta pasilikti viešbu- 
tyje, kad ir vaiduoklių pavidalais. Tai padarė ne šiaip 
kas, o pirmasis Karūnos gubernatorius, Woodes Rogers. 

Pasak gausių gandų, suprantama, paneigtų viešbučio 
vadovybės, Woodes Rogers vaiduoklis dar ir šiuo metu 
naktimis vaidenasi „British Colonial Hotel“ viešbučio 
kieme bei jo ilguose koridoriuose. 

Ar tai įmanoma? Pats Rogersas negalėjo būti girdėjęs 
apie „British Colonial Hotel“, nes Bahamuose jis gyve- 
no tik XVIII a. pradžioje. Vis dėlto anuomet jis buvo 
apsistojęs Fort Nassau tvirtovėje, kurios žemėse dabar 
įkurtas „British Colonial Hotel“. Kadangi po piratų res- 
publikos žlugimo daugelis neva atsivertusių piratų savo 
senąjį verslą bematant atgaivino kitose vietose, Woodes 
Rogers siela, anot legendų, neranda ramybės ir amžinai 
klajoja viršum buvusio Forto vietovių. Pirmieji pasako- 
jimai apie vaiduoklį pasklido tuojau pat po „Colonial 
Hotel“ atidarymo amžių sankirtoje. Nakčia ilguose pa- 
stato koridoriuose buvo girdimas duslus Rogerso deja- 

vimas. Žmonės pasakojo apie aimanavimą, sielvartavi- 
mą ir iš dalies suprantamus žodžius. Kai kurie svečiai 
net sakėsi asmeniškai regėję patį Woodes Rogers, grįž- 
tantį iš miesto centro. Kartais pasirodantis tik kaip še- 
šėlis, kartais — visai tikroviškai, apsirengęs to laikmečio 
apdarais, jis Žingsniuodavo viešbučio patalpomis. Daž- 
niausiai jis klaidžiodavo viešbučio sode, kaip tik ten, 
kur anksčiau stūksojo tvirtovės branduolys. Kartais vai- 
duoklis viso labo stovėdavo sode ir žvelgdavo į jūrą. 
Kitąsyk jis žingsniuodavo po vietoves, nekreipdamas dė- 
mesio ir tiesiog praeidamas kiekvieną mūrą arba medį, 
kurio ten nebuvo prieš 250 metų. Kone visuose pasako- 
jimuose buvo minimas juntamas atvėsimas prieš, per ir 
po vaiduoklio apsireiškimo. Yra visa aibė skirtingų api- 
būdinimų, kuriuose atsispindi bent jau vienas ką tik pa- 
minėtų dalykų. 

Įdomus pačių gyventojų elgesys užsiminus apie Wo- 
odes Rogers vaiduoklį: mažne visi liudijimai išgirstami 
iš viešbučio svečių lūpų, o darbuotojai apie buvusio ka- 
rališkojo gubernatoriaus šmėklą prasitaria tik labai re- 
tai, ir tai dažniausiai tik tuomet, kai išeina į -pensiją 
arba atleidžiami iš darbo. Viešbučio vadovybė iki dabar 
viską užginčija. Keistą triukšmą viešbučio gyventojams 
mėginama paaiškinti nurodant vandentiekio problemas, 
siluetus — kaltinant besisvečiuojančias teatro trupes. Vis 
dėlto, kalbantis vandentiekis? Arba vidurnaktį repetuo- 
jantys aktoriai, apsivilkę kostiumais ir išėję pasivaikš- 
čioti tarp viešbučio sodo medžių ir mūrų? Čia, be kita 
ko, privalau įterpti pastabą, kad aš pats esu praleidęs 

daugel naktų „British Colonial“ viešbutyje, bet kol kas 
man dar nepavyko išsirūpinti audiencijos pas buvusį gu- 
bernatorių. Kita vertus, visus liudijimus laikyti perdėto, 
muitais neapmokestinto romo pomėgio pasekme, atro- 
do, būtų neobjektyvu —- nors nemažiau suprantama ir 
atsaini viešbučio vadovybės laikysena. Kas gi norėtų 
nuomotis kambarį su vonia ir vaiduokliu? 

Bet marodierių ir karaliaus atstovų apraiškos Baha- 
muose esti toli gražu ne vienintelės, kaip tuojau ir įsi- 
tikinsime. 

Vien sostinėje žinomi kiti du atvejai: vaiduoklis, ku- 
ris jau daug kartų pasirodė miesto taksistams, bei vie- 
nas savotiškas atvejis, itin primenantis triukšmaujančias 
dvasias. Pirmiausia pakalbėkime apie taksistų pasakoji- 
mus. Nuo to laiko, kai buvo nutiestas tiltas į Paradise 
Island, baltai apsirengusi moteris skirtingose Nassau vie- 
tose susistabdo taksi ir atsisėda ant galinės sėdynės. 
Kaip savo kelionės tikslą vairuotojui ji nurodo Paradise 
Island žaidimų kazino ir dar priduria, jog už kelionę 
susimokėsianti už tilto esančioje muitinėje. Kelionės me- 
tu pokalbis nesimezga. Kai atvykęs į muitinę vairuoto- 
jas pasisuka galinės sėdynės link paprašyti užmokesčio, 
mįslingosios ponios jau nebėra. 

Savaime aišku, esama daug spėlionių apie tai, kas ši 
moteris galėtų būti. Viską apžvelgus, įtikinamiausiai 
skamba toji nuomonė, pagal kurią tai moteris, lošusi 
kazino ir pralošusi itin didelę sumą bei iš sielvarto nu- 
šokusi nuo aukšto tilto ir nusižudžiusi. Vėlesniais kolo- 
nijos laikais, 1960-ųjų pabaigoje, imigracijos tarnybų 

kontrolė dar nebuvo tokia veiksminga kaip šiandien. 
Taigi, jei kalbama apie kokią nors savarankišką britę, 
kurios namuose nebuvo kam jos pasigesti, tai jos dingi- 
mas galėjo būti net nepastebėtas. Tada, svyruojant po- 
tvynių ir atoslūgių srovėms moters kūnas buvo išpluk- 
dytas iš uosto baseino, o visa kita užbaigė rykliai ir 
krabai. Iš pradžių, galbūt nelabai įtikinamai skambanti, 
ir per daug primenanti taksistų prietarus, istorija, po 
šių apmąstymų lyg ir telpa į klasikinę vaiduoklių pa- 
sirodymų schemą. Vaiduoklių, kurie atsirado po savižu- 
dybės, ir neteko ritualinės ramybės. 

Bet yra ir trečiasis sostinės vaiduoklis. Keletas jo liu- 
dininkų — mūsų amžininkai. Apie 1977 m. Collins Ave- 
nue gatvėje atsitikusį nuotykį buvo papasakota visame 
Nassau mieste, kai per radiją buvo pasiųstas susisieki- 
mo valdybos perspėjimas, jog dėl nenumatytų aplinky- 
bių policijai ir ugniagesiams prireikė užtverti Collins 
Avenue pietinę dalį. Kitą dieną paaiškėjo, jog tikroji 
priežastis buvo ta, kad keliolika medžių ir krūmų nei iš 
šio, nei iš to pradėjo judėti ir, be kita ko, „bėgioti“ 
gatve. 

Kadangi man nežinomas nė vienas žiniasklaidos atsi- 
liepimas apie šį nuotykį, lieka du galimi jo paaiškini- 
mai. Vienas būtų toks: ties atitinkamu Collins Avenue 
namu paprasčiausiai vyko didesni sodų darbai. Ugnia- 
gesiai užtvėrė gatvę tam, kad išvengtų susižalojimų nuo 
krentančių šakų ir virstančių medžių. Tuojau po to, dėl 
neišsamiai pateiktų žinių, šis atsitikimas pavirto „vai- 
duoklišku“. Anot kito paaiškinimo, čia būta tikro ir ne- 

paprasto įvykio, susijusio arba su triukšmaujančiomis 
dvasiomis, arba su teleportavimu. Dėl įvykio nepaaiški- 
namumo, ilgainiui žinias pradėjo slėpti ir policija, ir 
ugniagesiai — viešumą pasiekė tik trupinėliai. Šiaip ar 
taip, atsižvelgiant į sodo dydį, protingesnis atrodo ant- 
rasis aiškinimas. Egzistuoja nedidelė galimybė, kad san- 
tykinai mažame sodelyje kerojo tokia vešli augmenija, 
jog tvarkantis būtinai reikėjo užtverti gatvę. 
Pasakojimų apie vaiduoklius galima aptikti ir tauto- 
sakoje, ir įžiūrėti juose tam tikrą giminingumą karibų 
burtams. Kaip antai garsiosios Miss Annie, gražios ir 
turtingos našlės istorija. Po savo vyro mirties, kuris prieš 
mirtį buvo pradėjęs taip stipriai pavyduliauti, jog sveti- 
mus vyrus pjudydavo dresuotu šunimi, ji buvo atakuoja- 
ma daugelio gerbėjų. Vyrai nuolat nesėkmingai mėgin- 
davo užkariauti gražios ir turtingos moters širdį, tačiau 
dresuotasis šuo sužlugdydavo visus bandymus suartėti, 
jiems dar neprasidėjus. Tačiau vienam tokių laimės ieš- 
kotojų vis dėlto pasisekė, nors ir kraupiomis priemonė- 
mis. Tamsią naktį jis nudobė šunį, o maitą paskandino 
vienoje Blue Hole vietoje. (Mįslinguosius mėlynuosius 
plyšius nuodugniau panagrinėsime šiek tiek vėliau.) Vi- 
si piktadarystės pėdsakai kartu su auka nugrimzdo jū- 
ros dugnan. Grįždamas į Miss Annie namus, jis staiga 
išgirdo balsą iš vietos, kur buvo įpratęs gulėti ką tik 
nudobtas šuo. Tačiau vyras, kuris kartą jau nepabūgo 
baisingojo šuns, nesileido išgąsdinamas ir dabar. Be per- 
stojo meilikaudamas, ilgainiui jis išsikovojo Miss Annie 
malonę, ir ji sutiko už jo tekėti. Netrukus, kaip ir tikė- 

josi visi pasakų žinovai, saldžialiežuvis virto namų tiro- 
nu. Tačiau greitai pas jį pradėjo lankytis dvasios. Galų 
gale vieną naktį jį pagrobė milžiniška juoda karieta. 
Vargšelis namo sugrįžo tik kitą rytą. Nakties įvykiai tu- 
rėjo būti itin siaubingi, nes per kelias valandas vyro 
plaukai tapo balti kaip sniegas. Tačiau nuo tol su Miss 
Annie jis elgėsi gražiai. Miss Annie, anot legendos, vie- 
nintelė žinojo, kas buvo nutikę iš tikro. O kad taip mes 
sužinotume! 

Čia, kaip ir labiau įtikinančioje istorijoje apie vieš- 
bučio vaiduoklį, kalbama apie aiškią mirusios būtybės 
sąmonės apraišką. Tačiau iš istorijos taip ir nesuprasi, 
kas buvo atvykusio vaiduoklio tikrovėje egzistavęs savi- 
ninkas. Gal tai buvo pirmojo vyro, negalėjusio pakęsti 
asmens, apgaulės būdu pasisavinusio palikimą ir blogai 
besielgiančio su buvusia žmona, sąmonė? O gal šuns, 
pirmojo šeimininko prisaikdinto saugoti jo žmoną? Gal, 
panašiai kaip ir karibų religijose, tai buvo šuo-zombis? 
Palikime šiuos aiškinimus kyboti ore, o patys panagri- 
nėkime dar keletą atvejų. 

Vaiduoklių pasirodymai žinomi ir Exumos saloje, 
Warderick Wellse, kuriame šiandien įsikūrusi Exuma 
Cays Land and Sea Park būstinė. Mažosios salelės, pri- 
klausančios ilgai Exuma grandinei, tėra kokių šešių ki- 
lometrų ilgio ir vieno kilometro pločio. Aplink salelę 
išsidėstę gausūs koralų rifai, kurie net ir XX a. yra di- 
delis išmėginimas jūreiviams. Tačiau tai ideali vieta nar- 
dyti ar šiaip paplaukioti su kvėpuojamuoju vamzdelių. 
Įplaukiant į vienintelę gamtinę prieplauką nuolatos ra- 

ginama imtis visų atsargumo priemonių, vis dėlto po 
vandeniu aptinkamos sudužusių laivų nuolaužos liudija, 
kad anaiptol ne visi rimtai reagavo į šį perspėjimą. Va- 
karinėje pusėje driekiasi ilgi smėlio paplūdimiai, rytinė- 
je — plyni uolų krantai, o salos viduryje kur ne kur 
stypso išretėję krūmokšniai. 

Anot legendos, kartą, nors tikslūs metai nebežinomi, 
vienuolių laivas pateko į audrą ir buvo išmestas ant 
Warderick Wells salos krantų. Rytojaus dieną broliai 
suprato, jog laivo nebebus įmanoma pataisyti. Juos apė- 
mė siaubas vien pagalvojus, kad be maisto ir, juolab, be 
didesnių geriamojo vandens atsargų jie įstrigo mažoje, 
skurdžioje, nutolusioje nuo įprastinio laivų kurso sa- 
liūkštėje. | 

Alinami nevilties vienuoliai pradėjo giedoti, melstis, 
aukoti šventąsias mišias. Nors iš mišių jie pasisėmė dva- 
sinės stiprybės, tačiau jų padėtis nė kiek nuo to nepa- 
gerėjo. Atvirkščiai, dienos, praleistos po negailestingai 
deginančia Bahamų vasaros saule, pasirodė itin karštos, 
o ir naktį čia atvėsdavo tik keliais laipsniais. Troškulys 
darėsi nepakeliamas, maisto nebeliko, išskyrus kelias 
rankomis pasigautas žuveles. Dienas vienuoliai leido 
melsdamiesi, giedodami religines giesmes ir vildamiesi, 
jog per didį atsitiktinumą prie salos prisiartins koks lai- 
vas-gelbėtojas. Tačiau likimas dvasiškiams neparodė jo- 
kio gailesčio. Vienas po kito jie mirė iš bado, troškulio 
arba netekę proto. Jų likučius po pasaulį išbarstė vėjai, 
potvyniai, iguanos, krabai ir paukščiai. 

Prabėgus daugeliui metų, žvejai, prastu oru ieškoję 

prieglaudos Warderick Wells uoste, sakėsi regėję nepa- 
prastus dalykus. Vos nusileidus sutemoms, saloje, kurią 
protarpiais nušviesdavo pro lekiančių debesų skiautes 
prasimušantys pilnaties spinduliai, netikėtai pasigirdo 
giesmės, kurios žvejams buvo girdėtos bažnyčioje. Iš 
pradžių jie neįžiūrėjo jokių giesmininkų, o be to, sunku 
buvo įsivaizduoti, kad be jų čia egzistuotų dar kas nors. 
Jeigu būtų gyventojų arba šiaip kokių jūreivių, aplinkui 
turėtų matytis viena kita valtis, nes ši gamtinė prieplau- 
ka tuose kraštuose — vienintelė. Keletas narsesnių žvejų 
prisivertė eiti paieškoti žmonių, giedojusių nepaprastais 
balsais. Sužibėjus švieselei krūmokšnyje, iš kurio pusės 
sklido religinės giesmės, jie pagaliau pastebėjo keliolika 
pavidalų, apsirengusių juodais drabužiais su auromis. Iš 
pradžių ištikti smarkaus išgąsčio, žvejai susitvardė ir po 
truputį artinosi keistųjų vienuolių link. Tačiau viską su- 
gadino pilnatį užgožęs debesis. Kai šiurpią vietą vėlei 
nutvieskė mėnulio šviesa, vienuoliai jau buvo dingę, o 
giesmės — nutilusios. 

Panašūs įvykiai Warderick Wells vėliau buvo patvir- 
tinti dar ne kartą, bet net uoliai iššniukštinėjus salą ne- 
pavyko surasti nė mažiausios žymės, jog išvakarėse čia 
būtų apsistoję kokie nors žmonės. Vienuolių sielos iš 
Warderick Wells po klaikios mirties apleido ne tik žmo- 
giškus kūnus, bet ir mūsų laiką. Štai kodėl amžinais ir 
belaikiais virto jų giedami himnai kraupios mirties že- 
mėje. 

Apie panašius reiškinius šnekama ir dviejose Flori- 
dos rifų vietovėse. Fort Jefferson Dry Tortugas ir Hur- 

ricane Monument Islamorad salose. Trumpai prisimin- 
kime abi ugnies ir vandens sukeltas katastrofas. 

Ugnies katastrofa: devynioliktojo šimtmečio pžbai- 
goje Key West tapo didžiausiu Floridos miestu. Prie to 
prisidėjo labai daug kubiečių, kurie nuo griežtos ispanų 
valdžios bėgo į Key West. 

Tačiau nesklandumai iš Kubos persikėlė į JAV, nes ir 
čia buvo jaučiamos simpatijos revoliucijos vadui Jose 
Marti. Galų gale 1898 m., kai JAV kovinis laivas „Mai- 
ne“, prieš tai užsukęs į Fort Jefferson Dry Tortugas pa- 
siimti jūreivių bei žaliavų, „draugiškos viešnagės“ metu 
sprogo Havanos uoste, prasidėjo ispanų-amerikiečių ka- 
ras. Tatai JAV įtraukė į kubiečių nepriklausomybės ka- 
rą, vykusį jau nuo 1895 m. Sprogimas buvo milžiniškas. 
Liepsnose žuvo 260 Amerikos jūreivių, slėgio bangos 
nusviestų į sienojus bei mūrines sienas arba nublokštų 
atplyšusių ir verpetu lekiančių nuolaužų. Daugelis kitų 
žiauriai kankinosi dar ne vieną savaitę, kol dėl nepagy- 
domų žaizdų visiems laikams užmerkė akis. Kiek vė- 
liau, skanduodami šūkį „Prisiminkite Maine - velniop 
Spain!“, amerikiečių kareiviai, drauge su Kubos revo- 
liucionieriais, vedamais Jose Marti, apgulė San Juan kal- 
vą. 

Tačiau mirusieji mūsų pasaulio neapleido. Dar ir da- 
bar laikas nuo laiko pasakojama, kad tamsiomis nakti- 
mis kartkartėmis galima išgirsti sopulingus aukų šauks- 
mus tenai, kur jūreiviai paskutinįsyk stovėjo ant žemės, 
o vėliau įsėdo į laivą: Fort Jefferson krantinėje. 

Vandens katastrofa: po ispanų-amerikiečių karo 

Henry Flaglery Floridoje panoro nutiesti geležinkelio 
liniją ligi pat Key West. Vis delto tam tikros problemos 
trikdė statybas. Prie keblumų, kilusių dėl karščio, drėg- 
no oro, uodų bei gyvačių, prisidėjo dar ir mirtį nešan- 
čios audros. 1906 metais statybos aikštelėse praūžė vie- 
sulas, kurio metu žuvo 130 darbininkų. Tačiau ši nelai- 
mė viso labo buvo daug didesnės nedalios, kuri beveik 
po trisdešimties metų užklupo tiltų statytojus, prieš- 
istorė. Šiaip ar taip, įvykiai prasidėjo 1908 m, praėjus 
dvejiems metams po pirmosios katastrofos. Pirmiausia, 
galutinai sutvirtinus ilgiausią trasos tiltą, mirė vyriau- 
sias inžinierius, o tai buvo palaikyta blogu ženklu. Ne- 
trukus po to praūžė dar vienas viesulas, ir vėl buvo 
žūčių bei sužalojimų - vis gi specialiai iš Vokietijos im- 
portuotas cementas atlaikė gamtos jėgas. Gamta, rodos, 
buvo įveikta, ir 1912 m. sausio 22 d. buvo švenčiama 
geležinkelio susisiekimo linijos New York Key West 
darbų pabaiga. Tačiau blogiausia dar tik turėjo nutikti: 
Islamoradoje, vadinamajame Hurricane Monument, ga- 
lima rasti masinę statybininkų kapavietę, 1935 m. rug- 
sėjo 2 d. dirbusių ant tilto, kurie dėl besiartinančio vie- 
sulo, turėjo būti evakuoti. Tačiau galinga potvynio ban- 
ga nuplovė traukinį į jūrą, o 577 darbininkai buvo arba 
sutraiškyti bloškiamų nuolaužų, arba prigėrė įstrigusiuo- 
se vagonuose, arba paskendo šėlstančioje jūroje. Šian- 
dien dažnai girdimi pasakojimai apie įstabius reiškinius, 
kaip antai dejonės arba švieselės virš kapų. 

Kaip ir ankstesnėse istorijose, čia mes akivaizdžiai 
susiduriame su antgamtinėmis jėgomis. Juk ir šiuo atve- 

ju kalbama apie asmenis, kurie mirė natūralia mirtimi. 
Kaip ir lukajų vaiduokliai Great Inagua saloje, su ku- 
riais, dėl įvairių priežasčių, susipažinsime šiek tiek vė- 
liau, čia, mirties vietoje, pasirodo garsinis arba vaizdi- 
nis mirusiųjų pavidalas. Kaip šviesa fotojuostelėje, taip 
energinė sąmonės sąranga įsirėžia ribotoje vietovės ter- 
pėje. Laiko atžvilgiu vaizdas pasirodo nedėsningai - tai 
klasikiniai vaiduokliai. 

Atrodo, ir objektai gali šmėklinėti kaip vaiduokliai: 
1975 m. liepą maždaug šimtas kilometrų į šiaurės rytus 
nuo Biminio salos įvyko būtent tokia keistenybė. New 
Freedom jachta buvo išplaukusi į tyrimų ir filmavimo 
ekspediciją netikėtai atsidūrė stiprioje elektromagneti- 
nėje audroje. Protarpiais griaudėjo perkūnija, dangus 
buvo nutviekstas žaibų. Ekspedicijos vadovas Jim Thor- 
ne taip susižavėjo reginiu, jog visa tai nufotografavo. 
Išryškinus juostelę laukė staigmena: maždaug už trisde- 
šimties metrų nuo New Freedom matėsi kažkokio seno 
laivo burės ir vairinė. Nesvarbu, kad per visą perkūniją 
arti jachtos nebuvo anei vieno laivo! Nuotrauką ištyrę 
fotospecialistai neatrado jokių suklastojimų. 

Dabar pereikime nuo šitų, išgirstamų ar pamatomų 
kito pasaulio būtybių (arba vien tik jų atvaizdų) prie 
visai kitokio vaidenimosi atvejo, prie visiškai apčiuo- 
piamos dvasios-kamuotojos. 


Triukšmaujančios dvasios - nepaaiškinamos 
būtybės 


Šis visai kitoks vaidenimosi atvejis aprašytas ponios Toi- 
nette Major: jos senelis, Mr. Pratt, prieš kelias dešimtis 
metų vienintelis visame Cabbage Point (Long Island) 
turėjo laivą. Greitu laiku jam prireikė palikti visą šeimą 
naujuose namuose ir vykti į Nassau, o tokia kelionė 
anais laikais truko mėnesį. Jo žmona liko viena su-13 
vaikų, tarp kurių buvo ir Toinette Major motina Olga 
Pratt. Gyvenimas Out Islands salose, esančiose Nassau 
išorėje, tuomet išties buvo paprastas. Tais laikais savo 
lovas turėdavo tik suaugusieji ir vyresnieji vaikai. Ma- 
žesnieji miegodavo pasikloję šiaudų čiužinius ant žemės, 
o kūdikėlis Bruce gulėdavo kartu su motina. Iš pradžių 
naujieji namai buvo kupini laimės, šeima čia mėgavosi 
įvairiais patogumais, kurių stigo ankstesniuose namuo- 
se — senoje mažoje bakūžėje. Tačiau vieną naktį Olga 
pakirdo nuo ūmai pasigirdusio itin garsaus triukšmo: 
atrodė, tarsi kažkas būtų nukritęs nuo stogo sijos ir nū- 
nai žingsniuotų patalpa. Olga pamanė, kad į miegamąjį 
įsibrovė koks nors žvėrelis. Akimirką ji mėgino atspėti 
žverelio rūšį. Neradusi jokio paaiškinimo, Olga baisiai 
persigando. Ji norėjo pažadinti mamą, bet iš baimės jau- 
tėsi tarsi ištikta stabo. Žingsniams priartėjus prie po- 
nios Pratt lovos, Olga išgirdo skardų garsą bei pajuto 
trūktelėjimą, ir tuo pat metu pravirko Bruce. Nubudo 
Mrs. Pratt ir bematant įžiebė degtuką - bet aplinkui 
nieko nebuvo! Visi vėlei sugulė ir po keliolikos minu- 

čių čia įsivyravo gilus miegas. Likusią nakties dalį vieš- 
patavo ramybė. 

Tačiau vaiduoklis toli gražu nepanoro sustoti. Kitą 
naktį lankytojas išėjo į lauką. Po to dėjosi neįtikėtini 
dalykai, kuriuos ir vėl pirmoji pastebėjo Olga. Ji girdė- 
jo ir suprato, kaip klaikus įsibrovėlis, iškėlęs aukštai ant 
rankų jos brolį Bruce, nešėsi jį pro duris. Ir vėl iš išgąs- 
čio ją ištiko stabas. Ji pirmąkart sugebėjo surikti, kai 
klaikusis svečias jau buvo beišeinąs iš kambario. Nuo 
Olgos šūksmo Mrs. Pratt pašoko iš miegų, uždegė deg- 
tuką ir išvydo Bruce krentantį ant grindinio iš maždaug 
pusantro metro aukščio. Nuo tada ir prasidėjo namuose 
suirutė. Praėjus mėnesiui viena mergaičių, Georgianna, 
pajuto, kaip kažkoks nematomas daiktas griebė jai už 
gerklės. Apimta panikos ji sviedė tą kažką kuo toliau 
nuo savęs, o šis nukrito ant kitos mergaitės sprando ir 
dingo. 

Šeima visiškai sutriko ir pasijuto bejėgė. Galėjo sau 
pagelbėti tik stengdamiesi, kad namuose niekada nebūtų 
tamsu. Iki Mr. Pratto grįžimo šviesa buvo nuolatos pa- 
liekama. Kai sugrįžęs jis išgirdo apie nutikimą, į pagal- 
bą pasitelkė tam tikrą bahamiško egzorcizmo atmainą: 
namuose jis uždegė odą ir ją susmilkė. Šis poelgis pa- 
sirodė sėkmingas, nes po jo būtybė nebesugrįžo. 

Ieškant įvykių paaiškinimo vėliau manyta, kad namai 
buvo suręsti ant vergų kapavietės, kadangi ta žemė kaž- 
kada priklausė vienam tokiam vergvaldžiui. Tiek apie 
pačių Major interpretaciją. Visgi daug teisingesnė būtų 
neramių dvasių teorija! Anot Price, šiuo atveju randami 
visi klasikiniai simptomai: 

— įsibrovėlį galima girdėti ir jausti, bet ne regėti; 

— jis apninka paprastos šeimos namus; 

— namus sudaro vien gyvenamasis plotas; 

— namų amžius neturi jokios įtakos iššaukiamos dva- 
sios įsibrovimui; 

— apniktuose namuose gyvena mergaitės, ir dvasia 
tampa veiksminga, kai jos guli lovoje; 

— dvasios mėto objektus (šiuo atveju nelaimingą ber- 
niuką, taip pat verta prisiminti Mill on the Eden atvejį) 
Iš viršaus į apačią; 

— apnikimas baigiasi lygiai taip netikėtai, kaip ir pra- 
sidėjo (šiuo atveju viskas pasibaigė ne po odos smilky- 
mo, o prieš kelias savaites, pradėjus negesinti šviesos). 

Šį įvykį Cabbage Point pirmojoje mūsų šimtmečio 
pusėje ramia sąžine galima apibūdinti kaip bahamišką 
triukšmaujančią dvasią. Prisimintinas Ennisworthy atve- 
jis Airijoje, kur jaunas berniukas vardu Randall buvo 
ištrauktas iš lovos. Tačiau ką tik atpasakotas atvejis toli 
gražu ne vienintelis, kai Bahamuose arba Floridos ri- 
fuose stebimos triukšmaujančios dvasios. 

Viena tokia naujesnių laikų triukšmaujanti dvasia jau 
keletas metų pasireiškia — sunku patikėti - valstybinės 
telefonų bendrovės BaTelCo telefoniniame tinkle! Net 
ir tuomet, kai visi kreipimaisi į BaTelCo liko bevaisiai 
(kai kurie atsakingi asmenys ilgai dvejojo, ar apskritai 
su manimi kalbėtis), vis dėlto esama pakankamai daug 
pasakojimų, apčiuopiamai įrodančių, jog čia įsivėlusi 
triukšmaujanti dvasia. Nors visus juos įvertinus, taip ir 
lieka neatsakyta į klausimą, ar tai išties klasikinė, t.y. 

atitinkanti Harry Price apibrėžimą, triukšmaujanti dva- 
sia, ar veikiau tai vadinamasis telefono balsų reiškinys, 
atitinkantis spiritualistinę hipotezę. Bet pirmiau apie pa- 
čius faktus: 1989 m. rugpjūčio 4 d. Bert Albury, išvar- 
gęs po ilgos darbo dienos, drybsojo savo bute ir žiūrėjo 
mėgstamiausią televizijos serialą. Jis jautėsi išsekęs, to- 
dėl su alaus bokalu ir tūtele Bahamuose itin brangių 
bulvių traškučių jis jaukiai įsitaisė lovoje. Apie 23.00 
val. staiga suskambo telefonas. Bertas krūptelėjo. Nu- 
stebintas ir bandydamas atspėti, kas šiuo metu jam ga- 
lėtų skambint, jis pakėlė ragelį. Tačiau kitame laido 
gale neišgirdo pažįstamo balso. Iš pradžių jis nieko ne- 
girdėjo, tiktai dėl keisto aido susidarė įspūdis, neva jam 
kas būtų skambinęs iš labai didelės patalpos. Tada jis 
išgirdo keistai skambantį balsą, kiek pamena, sakantį 
tokius žodžius: „...Tyla, čia Tyla... gyvi... gyvi... [kur] 
jūs esate... viskas gerai... Parsas lengvai sužeistas... 
Vendjas gerai... atsiliepkit! Kodėl [jūs] neatsiliepiate...“ 
Nors Bertas visiškai suglumo, jis vis tiek pamėgino at- 
siliepti paskambinusiam. Tačiau šis, atrodo, jo negirdė- 
jo, nesvarbu, kaip stipriai Bertas šaukė į ragelį. Skam- 
bintojas darsyk pakartojo tai, ką jau buvo ištaręs anks- 
čiau, tačiau maždaug po minutės jis apskritai nutilo, 
išnyko ir įstabus aidas. Iš pradžių Bertas labai nustebo, 
tačiau vėliau visa tai sau paaiškino techniniais trukdy- 
mais, kadangi balsas tikrai panėšėjo į nevykusią išdaigą. 

Apie vidurnaktį telefonas vėlei suskambo. Bertas Al- 
bury jau gulėjo lovoje ir buvo beužmiegąs, tačiau smal- 
sumas vis dar ruseno. Jis pašoko ant kojų, užsidegė 

kambaryje šviesą ir per visą miegamąjį nusvirduliavo 
prie telefono. Atsitiko tai, ko Bertas, slinkdamas pro 
sofą ir siekdamas telefono ant spintos, susidomėjęs pri- 
sibijojo ir tikėjosi. Tatai buvo tas pats paslaptingas 
skambintojas, ir Bertas išgirdo tą pačią žinią. Ir vėl jis 
mėgino atsiliepti, ir vėl skambintojas jo negirdėjo, ir vėl 
skambutis nutrūko maždaug po minutės. Po to visą nak- 
tį buvo ramu. Bertą užpuolė aibė dvejonių. Gal koks 
nors žmogus pateko į bėdą ir panikuodamas surinko ne 
tą numerį? Tačiau kodėl du kartus ir kodėl po valandos 
pertraukos? Gal apie tai jis turėtų pranešti policijai? 
Betgi ką jiems pasakyti? Šitaip jis mąstė ištisą valandą, 
sėdėdamas apytamsiame kambaryje, apšviestame tik ma- 
žytės miegamojo lemputės. Galų gale, nukamuotas ne- 
sibaigiančių minčių ir iš lėto užvaldančio nuovargio, jis 
padarė išvadą, kad geriausia būtų sugrįžti į lovą, o ry- 
tojaus dieną apsilankyti ir pasiteirauti telefonų bendro- 
vėje. 

Į Berto klausimą BaTelCo atstovai atsakė dar tą pa- 
čią dieną, parodydami karibams būdingą šalta- 
kraujiškumą. Jie pareiškė, kad bendrovės tinklas veikė 
nepriekaištingai, užtai keisti skambučiai tegalėjo būti 
kažkieno pokštas arba viso labo paties Berto prasima- 
nymas. Bertas turėjo prisipažinti, jog vargu ar tuomet 
buvo koks nors geresnis atsakymas. Tuo tarpu jis pasi- 
ryžo viską išmesti iš galvos. 

Tačiau skambučiai Bertui Albury kartojosi dar fe vie- 
ną mėnesį, jam nė nenutuokiant, kas galėjo su juo taip 
ilgai ir taip neprotingai išdykauti. Galiausiai, erzinamas 

įvairiausių abejonių, Bertas darsyk kreipėsi į BaTelCo 
su prašymu, idant būtų patikrinta jo telefono linija. At- 
sakymas buvo toks: tuo bus pasirūpinta „soon“, taigi 
greitai. Tie, kuriems pažįstama karibų laiko sąvoka „so- 
on“, ypač Bahamų telefonų bendrovėje, ne tik krūpte- 
lės iš siaubo, bet ir nesunkiai supras, kodėl ligi šiolei 
Bertas vis dar nesulaukė jokio atsakymo. Galimas daik- 
tas, kad patikrinimas kol kas dar neįvykdytas, tačiau 
dėl to niekaip nepapriekaištausi žodžiui „soon“. 

Ne vienas Bertas susilaukė stebinančios žinios iš vie- 
šosios telefonų bendrovės linijų tinklo. Apie panašius 
skambučius pranešė daugel BaTelCo abonentų. Daugu- 
ma jų girdėjo tuos pačius žodžius, kaip ir Bertas Albu- 
ry, kai kurie sakėsi girdėję dar ir tokias frazes: „...La- 
dail... Ladail...“ arba „...į rytus nuo Sholes...“. Nuola- 
tinius skambučius pirmąsyk patvirtino Bertas Albury, o 
paskutinis žmogus, sulaukęs tokio skambučio 1990 m. 
sausį, buvo Billas Sandsas. Tačiau nuodugnesni tyrimai 
parodė, jog dar 1978 m. žiemą būta tokių keistų skam- 
bučių, nors nieko doro apie tai nebeatsimenama. Taip 
pat ir žiniasklaida nepalaikė vertais dėmesio nei septy- 
niasdešimtųjų, nei aštuoniasdešimtųjų metų reiškinių. 
Tokiais atvejais nieko nebelieka, kaip tik pasikliauti ati- 
tinkamų asmenų pasakojimais. 

Išties paslaptingas nuotykis. Tikriausiai skaitytojas 
prisimena „Skrydį nr. 19“, apie kurį pasakojau šios kny- 
gos įžangoje. Šio įvykio fone, darant prielaidą, kad spi- 
ritistinė hipoteze galioja telefono ir magnetinės juoste- 
lės būdu įrašytiems balsams, galima pateikti išties fan- 

tastiškai įtaigų balsų paaiškinimą. Prisiminkime žodžius, 
prasidėjusius nesuprantama, tačiau nesyk pakartota fra- 
zė „Tyla“. O gal tai buvo ne „Tyla“, bet veikiau „Ta- 
ylor“? Būtent: „Skrydžio nr. 19“ pulko vadas buvo lei- 
tenantas Charlesas Tayloras. Taip pat pakartotas žodis 
„gyvi“ — ar negalėtų jis reikšti „mes gyvi“? Tatai paaiš- 
kintų ir likusį pažodinį tekstą: „Kur jūs esate?“ — klau- 
simas po atsako iš kontrolinio bokštelio; „Viskas ge- 
rai“ — įgulai sekasi gerai; „Parsas nesunkiai sužeistas“ — 
Edwardas Powersas tėra nestipriai sužalotas; „Venjas 
kaip turi būti“ — lektuvai („TBM Avenger“, angliškai 
daugiskaita „Avengers“) nepagadinti. Baigiant dar šis tas 
apie pakartotą atgalinio ryšio klausimą. Pagal radistų 
įprotį pagrindinės siunčiamos žinios dalys yra pakarto- 
jamos, lygiai taip kelis kartus pakartojamas ir ištisas pra- 
nešimas. Šiame kontekste darosi suprantami ir kiti nu- 
girsti žodžiai „Ladail“ ir „į rytus nuo Sholes“: pirmasis, 
be abejo, yra kreipinys į kontrolinį bokštelį Fort Lau- 
derdale; į rytus nuo Sholes yra pranešimas apie skry- 
džio padėtį „į rytus nuo Chicken Shoals“. Ar kartais 
negalėjo, susiklosčius retoms aplinkybėms, kaip antai 
tam tikras „elektroninio bumerango“ atoveikis, vienas 
paskutiniųjų. „Skrydžio nr. 19“ pranešimų kaip nors 
patekti į netoliese buvusį felefoninį BaTelCo tinklą? Ar- 
ba gal „Skrydis nr. 19“ vis dar (arba ir vėl) yra kažkur 
tenai viršum Bahamų? Galbūt mįslė išsispręs 2000-ai- 
siais metais, nes nepaaiškinamų garsų pasikartojimai su- 
daro vienuolikos metų ritmą. Todėl visus BaTelCo abo- 
nentus kviečiu būti atidžius 2000/2001 metų žiemą! 

Lukajai iš Great Inagua 


Vėlei sugrįžkime prie tikrų vaiduoklių - lukajų vaiduok- 
lių iš Great Inagua. Dėl įvairių priežasčių jie užima ypa- 
tingą vietą. 

Pirmieji tikslesni pasakojimai buvo pateikti buriavi- 
mo sportininkų, nuleidusių inkarus į pietus nuo Nort- 
hwest Point, Man of War Bay įlankoje. Visi jie panašūs: 
ankstyvą vakarą, vos tik sutemus, būdami jachtose bu- 
riuotojai kur ne kur pastebėdavo laužavietes, esančias 
maždaug už dviejų šimtų metrų nuo jūros. Dažniausiai 
minima laužo vieta yra siauras žemės ruožas apie tris 
kilometrus į pietryčius nuo Northwest Point. Ten, kur 
už keleto šimtų metrų nuo kranto telkšo mažas ežeriu- 
kas, kurio šiaurinė dalis kone pasiekia Alfred Sound. 
Laužaviečių šviesoje po kiek laiko išryškėdavo plonais 
apdarais prisidengę žmonės, kurie ne tai ant ugnies 
ruošdavo maistą, ne tai linksmindavosi. Dažnai jie spies- 
davosi aplink senus panašius į genties vadus, vyrus, ku- 
rių klausydavosi arba su jais diskutuodavo. Dar kiti bū- 
davo užsiėmę kokiais nors rankdarbiais, baigdavo 
gaminti visokius įnagius, skirtus namų apyvokai, žem- 
dirbystei arba žvejybai, arba siūdavo ir taisydavo drabu- 
žius. Moterys, pavyzdžiui, ramindavo verkiančius kūdi- 
kius. Šalia žmonių būrelio dažnai būdavo matyti lūšnos. 
Kai apklaustiems buriuotojams buvo parodytos atkurtų 
lukajiškų trobelių nuotraukos, jie jas neabejodami atpa- 
žino, nors tarp jų tyčia buvo įmaišyti ir kitų tautų sta- 
tybos pavyzdžiai. Visų liudininkų matytos lūšnelės buvo 
vadinamosios canayes. Tai apskritos lūšnelės, kurių sie- 

nos suręstos iš apvalių medinių rąstų, įkaltų į žemę, o 
stogai padengti palmių lapais arba kitokiomis šakomis. 
Taip pat ir šykštus apsirengimas atitinka pasakojimus, 
kuriuos apie lukajus paliko Kolumbas. Kai kurie daik- 
tai, žmonių naudojami pakrantėse, taikant tą patį nuo- 
traukų atrankos metodą, buvo atpažinti kaip dubos, apei- 
ginės kėdutės, kuriomis galėjo naudotis tik cocigues. 
Labiausiai kelia nuostabą, kad visa tai buvo stebima 
Iš jūros, ir nežinomas anei vienas atvejis, kad būtų ste- 
bėta nuo kranto. Tai galioja visiems mačiusiems, po- 
draug ir jachtose buvusiems sportininkams. Pasirodžius 
šiam keistam reiškiniui, daugelis buriuotojų, norėdami 
išvysti teatrališką reginį iš arčiau, lipdavo į pagalbines 
valtis ir plaukdavo krantan. Toks elgesys ne tiek liudijo 
jachtininkų narsą, kiek tai, kad dauguma jų iš tikro ta- 
rėsi regį teatro pasirodymą. Nuo „Flipperio“ ir Jameso 
Bondo filmavimo laikų Bahamai virto mėgstamiausiomis 
vaizdajuosčių „dekoracijomis“, užtai pirmas dalykas šau- 
davęs į galvą stebėtojui, kai šis aptikdavo kažką ypatin- 
ga, buvo tas, kad čia įrengta celiulioidinė Holivudo aikš- 
telė. Viliantis, jog galbūt pavyko pamatyti kokią nors 
‘superstar’, gyvą žvaigždę, buvo išsiruošiama į krantą. 
Dėl mažesnio valties aukščio, du šimtus metrų nuo jū- 
ros nutolusios lūšnelės, persikėlimo metu, savaime su- 
prantama, dingdavo iš akiračio. Iš čia taip pat nesima- 
tydavo ir silpnos laužaviečių pašvaistės. Kai buriuotojai 
pagaliau išsilaipindavo į krantą ir nuskubėdavo į numa- 
nomą vietą, jų laukdavo pritrenkianti staigmena: jokios 
filmavimo komandos, jokios ‘superstar’, jokių lūšnelių, 
jokių žmonių, jokių laužaviečių! Tos pačios nakties ir 

kitos dienos paieškų rezultatai kaskart būdavo vienodi: 
nė pėdsako to, kas prieš parą buvo matyti tamsoje. 

Vieninteliai faktai, jau nesyk patirti ir apibūdinti 
daugelio vietinių gyventojų, būnant sausumoje, o ne jū- 
roje, — tai kraupus kūdikio riksmas, kurio šaltinio nie- 
kaip nepavyko tiksliau nustatyti. 

Šiuo atveju, rodos, aiškiai kalbama apie vaiduok- 
lius. Vaiduoklius žmonių, kurie bemaž prieš penkis šim- 
tus metų gyveno šiose vietose, čia susirentė lūšnas, taisė 
sau valgius ir, ko gero, mėgavosi laime. Tačiau kodėl 
jie pasimetė ketvirtame matmenyje? Ar nebus jiems nu- 
tikę tai, kas vėliau nutiko Warderick Wells vienuoliams, 
ar nebus juos ištikus nesava mirtis? Tatai visai įmanoma, 
bet žūties priežastis turėjo būti kitokia, negu paklydusių 
brolių. Juk lukajai šiose salose iki tol buvo gyvenę šimt- 
mečius, todėl manyti, kad jie žuvo nuo bado ar trošku- 
lio, tiesiog kvaila. Negana to, Great Inagua sala tokia 
didelė, jog maisto ir vandens čia negalėjo stigti. Galbūt 
aiškinantis šį atvejį visų pirma reikėtų atkreipti dėmesį 
į tai, kad reiškinį galima buvo stebėti tiktai esant jūroje 
ir tik iš tam tikro aukščio. Prisiminkime, kas buvo tie, 
kurie pirmieji iš tokio aukščio ir tokios padėties išvydo 
šių salų gyventojus: ispanų konkistadorai, tykantys žmo- 
nių vergauti plantacijose ir Hispaniolos kalnų kasyklo- 
se! Remiantis vieno ispanų kolegos pirmaisiais tyrimų 
vaisiais, kurie bus visiškai baigti maždaug po poros me- 
tų, Casa de las Indias Sevilloje esama nuorodų, jog 
XVI a. pradžioje per vieną kaip tik tokią jūrinę misiją 
didelėje saloje, į šiaurę nuo Hispaniolos, ispanų karei- 
viai įžengė į vieną kaimelį. Priešingai negu kiti iki tol 

užpulti kaimeliai kitose salose, šio kaimelio gyventojai 
sukilo. Padariniai buvo tokie: įvyko atviros kautynės, ir 
deramų ginklų neturėję čiabuviai buvo niekingai sumuš- 
ti. Konkistadorai, rodos, nuėjo taip toli (šitokie skirtin- 
gų parodymų vertinimai vis dar privalo būti galutinai 
patvirtinti), jog ne tik kovojusius vyrus, bet ir visus ne- 
pajėgius apsiginti senius bei vaikus, kurie negalėjo 
dirbti, paskerdė pagal visas kraujo orgijų apeigas, šitaip 
norėdami pamokyti visus būsimus maištautojus. 

Šiame kontekste kaimelio atsikartojimas tampa pra- 
smingas. Dėl beprasmio kraujo praliejimo, panašiai, 
kaip yra kalbama Meckelburgo teorijose, viso kaimelio 
ir jo gyventojų bei pastatų psichinė energija įgavo regi- 
mą pavidalą toje vietoje, kur anksčiau stovėjo kaime- 
lis — panašiai, kaip šviesos spinduliai įgauna pavidalą 
fotojuostelėje. Tokių atvaizdų „atkūrimas“ gali pavykti 
tik ypatingomis sąlygomis, iš kurių lig šiol žinoma tik 
viena; būtent apsilankymas toje vietoje, kurioje žudikai, 
spėjama, pirmąsyk išvydo savo aukas. Šiam įprastai pa- 
sislėpusių įvykių „paveikslui“ pailiustruoti Meckelbur- 
gas pasitelkia ventiliatoriaus pavyzdį: kai ventiliatorius 
pradeda suktis labai greitai, jo sparneliai pasiekia tokį 
dažnį, kokio žmogus nebeįstengia regėti. Tačiau jeigu 
jis sugebėtų savo pagavų dažnius suderinti su greičiu, jis 
ir vėl galėtų stebėti sparnelius. Panašūs dalykai turėtų 
dėtis ir parapsichologinių reiškinių atžvilgiu. Mūsų kon- 
krečiu atveju tai reikštų, jog buvimas nuo trijų iki pen- 
kių metrų aukštyje virš jūros lygio tam tikrame Man of 
War Bay taške priešais Great Inagua padeda prisiderinti 
prie tokio pasaulio, kokiame prieš penkis šimtus metų 

žlugo indėnų kaimelis, dažnių. Kokie yra kiti čia pasi- 
reiškiantys veiksniai, nėra žinoma, juolab kad ne visi lig 
šiol toje pačioje vietoje išmetę inkarus laivai galėjo ste- 
bėti minėtą reiškinį. Nieko kita nelieka, kaip prisiminti 
Ryzlo nusakytą Cliftono atvejį. Galbūt lukajų vaiduok- 
lių pasirodymus prie Northwest Point kada nors pra- 
skaidrins tolimesni tyrinėjimai Sevilloje, stebėjimai Gre- 
at Inagua saloje bei parapsichologijos mokslų pažanga. 

Kaip ten bebūtų, šios apraiškos įdomios jau dabar. 
Pavyzdžiui, kodėl jos atsiranda būtent Great Inagua sa- 
loje, ir kodėl būtent Bahamuose? Galų gale kitose Ka- 
ribų salose konkistadorai išnaikino žymiai daugiau lu- 
kajų negu šiame viename pietinių Bahamų kaimelyje. 
Ar turi šiam įvykiui kokį nors poveikį faktas, kad Ba- 
hamų salų lukajai kadaise bendravo su vadinama sibo- 
nijų tauta ir kad jų kultūros persipynė? Ar dėl to jie 
tapo kažkuo ypatingi? Rasi bendraudami su vienoje 
Atlanto saloje gyvenusia keista tauta jie perėmė ypatin- 
gas dvasines galias? Galbūt tai ir yra tikroji priežastis, 
kodėl jų pasireiškimas tapo projekcija belaikėje juoste- 
lėje? Šiek tiek daugiau nušviesti šiuos klausimus mes 
pasistengsime, kai skyriuje apie Atlantidą trumpam su- 
grįšime prie paslaptingos sibonijų tautos. Tačiau iš pra- 
džių dar šis bei tas apie kasdieniškai nepaaiškinamus 
dalykus, visur kur pasaulyje slypinčias ir liūdnai pagar- 
sėjusias jūros pabaisas. Nors, kaip naras, į šio skyriaus 
medžiagą aš žiūriu itin blaiviai, — kita vertus, tikrai esa- 
ma gausybė jūros gyvių, kurių mes vis dar nepažįsta- 
me, — vis dėlto nieko kito nebelieka, kaip kartą pasido- 
mėti tais šiurpiais susidūrimais. 

Baisieji jūros padarai 


Garsusis Jules Verne savo knygoje „Vingt mille lieues 
sous les mer“ yra pasakęs: „Žmogaus dvasia džiūgauja 
kiekvienu antgamtinių būtybių reginiu. O jūra pastaro- 
sioms sudaro visų tinkamiausią buveinę [...]“ 

Pasaulyje, ypač ten, kur graži, draugiška žemė ribo- 
jasi su gilia, tamsia ir velniškai gyva jūra, mėgstamos 
istorijos apie nepažįstamus jūros gyvius, kurių dar nie- 
kam nepasisekė sumedžioti, bet ne vienas juos matė, 
gyvius, kurių pagrindinis siekis, o dažnai ir vienintelis 
užsiėmimas, atrodo, esti užpuldinėti nekaltą jūreiviją, 
draskyti ją ir skandinti neperregimose vandenyno gel- 
mėse. To, kas nepaaiškinama, grėsmė visur pasaulyje 
įasmeninama ir įgauna kūną, turintį šlykščią galvą su 
viską ryjančiais nasrais bei pelekus arba net rankas ir 
kojas su siaubingais nagais. Dažnai tokios pabaisos su- 
darytos iš kaulų, raumenų, storų žvynų bei jūrinių tin- 
klų. Nuostabą kelia tai, kad šių bjaurių būtybių galimą 
egzistavimą ilgainiui pripažįsta netgi aršūs bet kokių ne- 
paprastų pasakojimų kritikai. 

Kadangi šios būtybės, rodos, gyvena visuose jūros 
užkaboriuose, apie susidūrimus su jomis, savaime su- 
prantama, pasakojama ir Bahamuose. Tad pasišnekėki- 
me dabar apie tai. 

Liudijimams apie įstabias jūros būtybes Bahamų sa- 
lynuose yra tiek metų, kiek pasakojimams apie pačius 
Bahamus. Pirmasis Bahamus išvydęs europietis taip pat 
buvo pirmasis, pranešęs apie keistą jūros gyvį: 1494 m. 
priešais Hispaniolą Kolumbas regėjo jūros pabaisą, ku- 
rios, deja, jis tiksliau neaprašė. Gaila! 

Bet šis į pietus nuo Bahamų stebėtas reiškinys laike 
sutampa su kitais pasakojimais iš tų pačių apylinkių. 
Nes būtent čionai, salyno pietuose, esama gausių legen- 
dų apie milžiniškas ir pavojingas pabaisas. Dažniausiai 
jos apibūdinamos kaip sepijos. Šios istorijos taip giliai 
įstrigusios žmonių atmintyje, jog, pasak Joe Talley, kai 
kurie Grand Caicos salos žvejai naktimis, net ir turėda- 
mi septynių metrų aukščio valtis, nedrįsta išplaukti į 
jūrą. Jie nuogąstauja, kad medžiojančios sepijos gali pa- 
griebti jų valtis ir nusivilkti dugnan. Kraupi mintis: čia 
pat, pasibaigus naktiniam darbui, smuklėje prie stalelio 
matyti kelios milžiniškos sepijos, gurkšnojančios sepijų 
alų ir besilažinančios iš gaivaus alaus bokalo dėl to, ku- 
ri jų į dugną nugramzdinusi didžiausią banginį ir kuri — 
didžiausią valtį. Tačiau atidėkime į šalį juokus apie 
Grand Caicos salos pirmykštę baimę. Gigantiškų sepijų 
baimės tradicija ne tik labai sena, bet ir pasklidusi po 
visą pasaulį. Ne veltui itin stropus tyrinėtojas Jules Ver- 
ne savo romane „20 000 mylių po vandeniu“ įvykių 
seką sudėlioja taip, kad povandeninis laivas Nautilus 
aštuonkojo sučiumpamas kaip tik tada, kai atsiduria 
priešais statų Bahamų plynaukštės šlaitą! Šio galingo gal- 
vakojo (milžiniško kalmaro Architeuthis princeps) buvi- 
mas, tarsi kokio milžiniško kalmarų giminaičio buvimas 
mūsų atostogų Paelloje, biologiškai neužginčijamas. 
Nors pačius šiuos gyvūnus tik retai ir palyginus ne- 
didelėmis grupelėmis galima išsivilioti iš tolimų jūros 
gelmių, vis dėlto apie jų didumą gamtotyrininkai gali 
spręsti iš čiuptuvėlių randų, likusių ant kašalotų (jų ska- 
nėstų) nugarų, dydžio. Ligi šiol pagauti gyvūnai siekia 
net 22 metrų ilgį. 

Dar kitoje Bahamų legendoje pasakojama apie jūros 
pabaisą Luską, būtybę, turinčią žvėries snukį ir gyvatės 
kaklą. Pagal pasakojimus, ji turėtų gyventi slėniuose prie 
stačių Tongue of the Ocean atšlaičių ir aplink Bahamų 
krantus. Tenai ji tyko savo laimikio - kaip nesunku 
susiprotėti, žmonės yra vienas jos gardumynų. Bema- 
tant vaizduotėje iškyla pasakos apie slibinus arba (vis 
dėlto galbūt esančią) Loch Ness pabaisą, kurie iki šiol 
toli gražu ne tokie draugiški, kad atsisakytų žmogienos 
patiekalų. 

Nepaisant visų pasakų, 1968 m. povandeninis foto- 
grafas iš Majamio Bruce Mounier, atsižvelgdamas į 
Charles Berlitz darbus, pranešė, jog buvo susidūręs su 
„šlykščiu povandeniniu sniego žmogumi“. Pastarąjį jis 
apibūdino kaip „sveriantį maždaug 180 svarų“ bei tu- 
rintį „beždžionės snukį ir itin į priekį išsišovusią galvą. 
Jo kaklas buvo daug ilgesnis už vėžlio kaklą - maždaug 
per visą Žmogaus stotą.“ 

Kas svarbaus esama šiame pasakojime? Berlitzas tai 
įvardija kaip pirmąjį susidūrimą su gyva priešistorine 
būtybe, vadinama Luskos legenda. Akivaizdu, kad ob- 
jektyviai paneigti tokios nuomonės neįmanoma. Visgi 
čia norėčiau pateikti savo nuomonę, kurią grindžiu di- 
džiule asmenine naro patirtimi Bahamuose ir pokalbiais 
su dar labiau patyrusiais šio regiono narais. Kalbant apie 
keistąją būtybę, ko gero, reikėtų kalbėti ne apie kokį 
nors žvėrį kilusį iš Atlantidos zoologijos sodo, bet apie 
vietinės romo firmos „gaminį“, kurį vienišas nardantis 
stebėtojas savo nuotykio išvakarėse iš butelio perkėlė į 
vaizduotę. Pikti liežuviai yra netgi tokios nuomonės, 
kad patys bjauriausi žmonės nesibijo nardymo pratybų, 

o mūsų didvyriškas povandeninis fotografas kaip tik vie- 
ną tokių ir sutiko. Tačiau, kaip jau sakyta, nesama prie- 
šingų įrodymų, ir aš pats esu pasirengęs bet kuriuo me- 
tu kaip įmanydamas atsiprašyti pono Mounier už šį įžū- 
lų prasimanymą, jeigu tik kas nors kada nors jo apsa- 
kytą gyvą būtybę pagaus arba aš pats ją užklupsiu. 
Dar svarbesnis pranešimas apie jūros pabaisą buvo 
gautas 1969 m. spalio mėn. Tongue of the Ocean salo- 
je. Kapitonas McCamis vairavo jūros gelmėms tirti skir- 
tą narų valtį; jo užduotis tąkart buvo patikrinti kabelį, 
nuleistą į jūros gilumą. Jau ir taip plaukiant 1520 met- 
rų gylyje, vadovybės nurodymu laivas nugrimzdo dar 
100 metrų. Staiga priešais save kapitonas pastebėjo ka- 
žin kokį judėjimą. Geriau įsižiūrėjęs, jis pamatė „storą, 
pelekuotą [...] kūną, turintį ilgą kaklą ir į gyvatės pa- 
našią galvą su dviem akimis“. Saugumo sumetimais 
McCamisas nutraukė nardymo darbus, o patirtą įvykį 
įtraukė į protokolą. Tatai buvo ir kol kas yra vieninelis 
toks jo susidūrimas, nors panašūs povandeniniai darbai 
vykdyti jau 300 kartų. Ne be reikalo nuogąstaudamas, 
kad kolegos nebelaikys jo rimtu žmogumi, jis apie san- 
dūrį niekam daugiau nebepasakojo ir per daug neliūdė- 
jo dėl to, kad jūros laivynas negrąžino jo protokolo. 
Manson Valentine, kitu būdu sužinojęs apie šį dalyką, 
vėliau susisiekė su kapitonu ir jam pateikė keliolika pa- 
pildomų apibūdinimų, kuriais remdamasis kapitonas gy- 
vąją būtybę tiesiogiai sutapatino su ypatingos rūšies mil- 
žinišku jūros ropliu. Šitaip radosi stebinantis. giminin- 
gumas tam, kas pasakojama apie Loch Ness, ir daugu- 
ma stebėtojų šią pabaisą sutapatino su tuo pačiu ropliu. 
Galbūt aprašymų apie šią jūros pabaisą verpete esa- 

ma ir kažkiek tiesos. Šiaip ar taip, atrodo, kad pasako- 
jimas viso labo bus tik dar viena spėlionė. Beje, Ivanas 
Sandersonas yra pasiūlęs tezę, remiantis kuria nuo seno 
esama povandeninės civilizacijos, arba išsivysčiusios Že- 
mėje, arba atkeliavusios iš kitų planetų. Ji neva apgy- 
vendinusi hidrosferos apačias ir galbūt žemesnius litos- 
feros sluoksnius, kur ir prasideda jos veikla. Ar šioje 
teorijoje esama nors kiek tiesos — tai apsvarstyti norė- 
tumėme šios knygos paskutiniame skyriuje. 


Cikčarnijos 


O dabar prie paskutinės skirsnelio apie paslaptingas Ba- 
hamų būtybes dalies! Nusikelkime į didžiausią archipe- 
lago salų grupę — Andros salas, kur iš arčiau norėtume 
pasižvalgyti į čikčarnijas: kas gi tai - miško dvasios, 
Velnias ar ateiviai? 

Šimtmečiais sklando sakmės apie baisingas būtybes, 
gyvenančias Andros salų miškuose, kurias bahamiečiai 
praminė čikčarnijomis [chickcharnies]. 

Liudijimai nėra itin nuoseklūs, o tai, savaime supran- 
tama, apsunkina tyrimus. Įvairūs pasakojimai ir apibū- 
dinimai apie keistųjų būtybių išvaizdą: 

— jos turi raudonas akis, tris pirštus ir tris dantis; 

— kalbama apie žvėris raudonomis akimis; 

— tatai yra maži, į paukščius panašūs elfai arba barz- 
dukai didelėmis akimis; 

— tatai yra barzdoti nykštukai; 

— būtybės esti pusiau žmonės, pusiau paukščiai. 

Iškiliausia savybė, paminėta aprašant tiktai išvaizdą, 

yra didelės raudonos akys. Nors sąvoka „panašus į 
paukštį“ pasitaiko dažnai, visgi toliau apie ją nepasako- 
ma nieko tikslesnio. Beje, niekada neužsimenama apie 
snapą. 

Išvaizdos aprašymams esant jau ir taip daugialypiams, 
elgesio nusakymai pasirodo dar painesni. Mat negau- 
siuose šaltiniuose čikčarnijų elgsena aprašoma išties skir- 
tingai: 

— barzdukai pagal nuotaiką gali nešti ir laimę, ir šird- 
gėlą; 

— jos išnyra nakties gūdumoje, kai mažiausiai jų tiki- 
masi; 

— jos laikosi įsikibę savo ilgomis uodegėlėmis pini- 
Jose; 

— kartkartėmis jos skraidžioja tarp medžių; 

— jeigu joms neknieti pridaryti kitiems bėdos, tuo- 
met jos suka lizdus pinijose, ten, kur persipina dviejų 
medžių viršūnės, — ir geriau, kad joms niekas netruk- 
dytų; 

— jei vis dėlto kas nors joms sutrukdo, tai sutruk- 
džiusiajam gali blogai baigtis. 

Vieną tokią istoriją apie nelabąsias čikčarnijas pasa- 
koja Brendalee Conyers: Nicolls Towno miestelyje, 
North Androse, per javapjūtę visai šeimynai įprasta eiti 
į laukus padėti nuimti derlių. Laukai buvo siauri, todėl 
pertraukos metu visi šalia besidriekiančių vagų savinin- 
kai ir darbininkai susitikdavo pasišnekučiuoti bei pasi- 
keisti naujienomis. Vienas žemdirbių turėjo dukterį 
Marthą, kurią jis labai mylėjo ir lepino, nes ją gimdy- 
dama mirė jo žmona. Užtai mergaitė buvo itin išpaikin- 

ta ir, priešingai nei vyresnieji vaikai, nepasirengusi pa- 
dėti dirbti žemės darbus. Kartą atėjo diena, kai gerai 
sunokusius javus reikėjo tučtuojau nupjauti, nes kitaip 
galėjo jie išdegti nuo itin kaitrios saulės. Tai reiškė, kad 
padėti privalėjo net patys jauniausi — visi aliai vieno, 
tik ne Martha. Ji patogiai sėdinėjo dviejų pinijų paunks- 
nėje. 

Netikėtai pasigirdo jos isteriškas juokas, tačiau nė 
vienas žemdirbys nežinojo priežasties. Netrukus pašau- 
kė jos tėvą, kad šis sužinotų, iš kur kilęs visas tas links- 
mumas. Jam mergaitė papasakojo, jog buvo mačiusi la- 
bai šlykštų paukštį, be perstogės skrajojusį aplink pini- 
jas. Visi žemdirbiai apieškojo medžius, tačiau nepaste- 
bėjo nė mažiausio žvėrelio. Po to pasipylė įvairiausi pa- 
aiškinimai. Kažkas manė, jog tai mirusios motinos vėlė. 
Bet viena pagyvenusi moteriškė perspėjo mergaitės tė- 
vą, kad čikčarnijos turi pusiau žmogaus, pusiau paukš- 
čio išvaizdą ir kad jos baudžia kiekvieną iš jų besišai- 
pantį. Maža to, jos suka lizdus ten, kur persipina dviejų 
pinijų šakos — o po tokiais medžiais kaip tik ir sėdėjo 
Martha. 

Iškart tėvas uždraudė Marthai sėdėti po medžiais. 
Tačiau ji nepaklausė. Daugumai pasiruošus eiti namo, 
pasigirdo Marthos šauksmas. Kaip paaiškėjo, buvo lū- 
žęs jos kelis — tačiau kas iš tikrųjų nutiko, taip niekas 
ir nesužinojo. 

Tai nuodugni istorija apie čikčarnijas, kurioje, ne- 
skaitant moralizuojančių jos savybių ir keleto nuorodų 
į čikčarnijas, nelabai ką aptiksi. Jos turi žmonių ir 
paukščių požymių ir dažnai aptinkamos pinijų viršūnėse 

tankesnėse miško vietovėse. Būtent ten, kur pinijos au- 
ga taip tankiai, kad remiasi viena į kitą. Taip pat tie, 
kurie jas išvydę nesurimtėja, privalo susitaikyti su tuo, 
jog netrukus už tai bus nubausti. 

Teoriškai yra galimi įvairūs keistųjų būtybių paaiški- 
nimai: 

— viskas yra tiesiog prasimanyta. Tokia tikimybė, re- 
miantis ligšioline mūsų patirtimi, neįtikima, nes, jeigu ji 
būtų teisinga, visos tos istorijos apie čikčarnijas kaip 
istorijos apie [tariamus] faktus negalėtų išlikti taip ilgai; 

— čia kalbama apie tam tikrą vaiduoklių arba triukš- 
maujančių dvasių atmainą. Ir šitai ne itin įtikima, ka- 
dangi jų bendrosios žymės stipriai nukrypsta nuo „nor- 
malių“ vaiduoklių (jos tyčia daro žmonėms žalą), ir, 
priešingai negu triukšmaujančios dvasios, dažniausiai 
yra matomos ir smulkiai apibūdinamos; 

— iš poelgių viskas panašiau į krikščionių tikimą Vel- 
nią. Iš tikrųjų esama poelgių, kurie tai patvirtintų, bet 
dvasinės būtybės interpretacija galų gale mums pakiša 
dar vieną mintį: 

Lotynų Amerikos NSO tyrinėtojas Padre Salvadoras 
Freixedosas savo nesuskaitomais pasakojimais pagrįsta- 
me NSO įgulų apibūdinime daro išvadą, kad jų nariai 
turi ypatingą pomėgį šmaikštauti, krėsti piktas išdaigas 
ir pokštus. Ir visa tai dažnai daroma iš gryno pasimėga- 
vimo blogybėmis. Net ir tuomet, kai tikrasis Padre'o 
tikslas esti įrodyti, kad ateiviai iš kitų pasaulių ir Vel- 
nias yra vienas ir tas pats asmuo — argi šis aprašymas 
netinka mūsų čikčarnijoms? Taigi galbūt čikčarnijos yra 
ateiviai iš kito pasaulio? 

Šiuo požiūriu aprašymas irgi tinka, nes maži neže- 
miškieji padarai didelėmis akimis aptinkami ne viename 
trečios rūšies susidūrimų apraše. 

Taip galima būtų paaiškinti gyvenimą medžių viršū- 
nėse ir skraidymą aplink jas. Juk net ir mūsų technika 
yra sukūrusi skraidomuosius įtaisus, kuriuos kaip kup- 
rines galima užsidėti ant nugaros. Kas gi nepamena ba- 
lioninių kuprinių iš Jameso Bondo filmo „Thunderball“, 
kurių veikimo būdas parodytas visam pasauliui per 
1984 m. Los Andželo olimpines žaidynes! Pasižvalgius 
po Andros salą, nepaisant vieno kito keliuko, tampa 
akivaizdu, kodėl toks įtaisas čia būtų pati tinkamiausia 
susisiekimo priemonė. Mat dėl pomiškio ir visur kur 
žliugsančių drėgnų mangrovės pelkėtų biotopų ant že- 
mės sunku rasti kokį nors praėjimą. 

O kaip gi tas tariamas nelabumas? Ar tai eksperi- 
mentai su žmonėmis, o gal ateiviai paprasčiausiai nori 
atbaidyti vietinius gyventojus nuo atokesnių salos vieto- 
vių, nes jie ten kažką slepia? Rasi kada nors jie patys 
atsakys į visus klausimus. 

Ar čia kalbama apie ateivius iš kitų pasaulių, gal net 
apie NSO įgulas? Tad kokie gi NSO reikalai Bahamuose? 


NSO Velnio trikampyje 


Tokiu būdu pradedame dar vieną savitą skirsnį. Kaip 
įvadą pacituosiu Charlesą Berlitzą: 

„Liudijimai apie pastebėtus NSO Floridos ir Bahamų 
apylinkėse savo dažnumu pranoksta visus kitus pasako- 

jimus skirtingose Žemės vietose. Daugel patikimų ste- 
bėtojų NSO regėjo tyrame vandenyje ir ore, kaip jie 
dingdavo ir vėl išnirdavo. Gausūs pastebėjimai šiame 
regione davė dingstį teorijai, pagal kurią esama ryšio 
tarp NSO ir nelaimingų atsitikimų Bermudų trikampy- 
je, tiksliau pasakius, jau nuo seno NSO čia grobia lai- 
vus ir lėktuvus.“ 

Tema verta atidesnio žvilgsnio. Nusikelkime į chro- 
nologiškai ankstesnius laikus. „Kartą buvo NSO...“ — 
taip prasideda nemažai pasakų, kurios galbūt yra tikros 
istorijos. 

Pirmasis susidūrimas su NSO Bahamuose ne įrašytas 
policijos byloje, o paminėtas vienoje tautinėje pasakoje. 
Iš pirmo žvilgsnio ji skamba kaip eilinė istorija apie 
dvasias, tačiau, geriau panagrinėjus, atrodo, kad ji ne- 
priklauso ankstesniam skyriui. Ypač tai išryškėja, kai 
istorija apvaloma nuo laikui bėgant priaugusių pagraži- 
nimų ir supaprastinama iki esminių jos dėmenų: 

Booky ir Rabby buvo du Bahamų bohemos atstovai, 
kuriems kiekvienas darbas rodėsi per sunkus ir kiekvie- 
na puiki proga laisvai leisti laiką — išganinga. Rabby 
buvo sukčius, Booky - rajūnas, akivaizdžiai verti štain- 
bekiško romano. Kartą gudragalvis savo sėbrui prasita- 
rė, €są jis radęs dar vieną progą dykai prisikimšti ge- 
riausių valgių. Booky buvo sužavėtas, jis tiesiog nekan- 
travo laukdamas ateinančios dienos, nes Rabby jam ne- 
išdavė, kur esanti toji pasakų šalis. Tokiam elgesiui bu- 
vo gera priežastis, nes kelionės tikslas — dvasių namai, 
o kadangi Rabby gerai pažinojo draugo baikštumą, jis 
nenorėjo iš anksto jo įbauginti. 

Minėtuosius dvasių namus nebuvo lengva surasti, nes 
jie sklandė vienoje nežinomoje vietoje dvidešimties met- 
rų aukštyje ir žemėn nutūpdavo bei atverdavo savo du- 
ris tik sudainavus tam tikrą melodiją. Atėjęs Rabby be- 
matant uždainavo reikiamą melodiją, ir tuojau pat pa- 
sirodė dvasių namai, atidarydami savo vartus. Abudu 
gero gyvenimo ieškotojai įsiropštė vidun ir tenai rado 
gausiai apkrautą padėklą. Apdairusis Rabby išsirinko ge- 
riausius valgius, bet tik tiek, kad nekristų į akis, tuo 
tarpu nesitvardantis Booky tarsi sulaukėjęs puolė prie 
gardėsių ir be išlygų rijo viską, kas tik pasitaikė. Išmo- 
ningasis apleido dvasių namus nelaukdamas, kol sugrįš 
jų gyventojai, tuo tarpu jo draugas taip įniko į patieka- 
lus, jog ilgai netrukęs persisotino ir užmigo po lova. 
Toliau įvyko, kas privalėjo įvykti: sugrįžo namų šeimi- 
ninkai. Įžengęs į namus dvasių tėvas nusiėmė galvą, nes 
taip elgtis buvo įpratusios visos dvasios. O kai dvasių 
vaikas suuodė rajūną ir jo slėptuvę, tėvas pradėjo taip 
vanoti pabudusio Booky šonus, kad šis tuojau pajuto 
mirties kvapą. Tiktai vaiko užuojauta sustabdė suaugu- 
sį, ir įsibrovėliui buvo leista išsinešdinti. Kupinas pani- 
kos jis bėgo per kaktusus bei kitokią nuodingą augme- 
niją. Ir, kaip byloja pasaka, jis ir šiandien vis dar bėga, 
jeigu netyčiom kur nors nebus nusisukęs sprando. 

Iš pirmo žvilgsnio tai viena tų šaunių pasakėčių, ko- 
kių pasaulyje esti ne vienas šimtas. Taip ir įsivaizduoju 
skaitytoją savęs klausiantį, ką tokia trumputė istorija 
veikia mūsų knygoje. Tačiau kai kuriems, rodos, jau 
aiškus atsakymas. Taigi panagrinėkime: visų pirma su- 
paprastinkime šios klasikinės pasakos turinį iki esminių 
jo dėmenų: 

— pašalinkime dorovinį sandą, pamokantį, kad gyve- 
nant reikia dirbti, nes kitaip mirties akivaizdoje būsime 
baudžiami (veltėdžiai naudojasi neteisėtomis progomis 
ir užtai gauna pylos); 

— pašalinkime išmonės sandą, mokantį, kad jei jau 
nusikalsti, tai bent su atodaira (gudragalvis paiso savit- 
vardos; vienintelė bausmė jam glūdi atgrasiose kito 
žmogaus gyvenimo aplinkybėse); 

— pašalinkime regioninį sandą: Booky ir Rabby esti 
klasikiniai bahamiškų istorijų personažai, tam tikru bū- 
du įkūnijantys karibišką don't-worry-be-happy mąstyse- 
ną; 

— pašalinkime populiarųjį sandą: objektas nusakomas 
kaip namai, kadangi kitokie aiškinimai didelio daikto, 
į kurį galima įžengti ir kuriame galima apsigyventi, tu- 
rint galvoje XIX a. bahamiečių sampratų visumą, būtų 
tiesiog beprasmiški. Tas pat galioja namų gyventojams, 
kurie, dėl tos pačios priežasties, privalo būti papras- 
čiausios dvasios, sperrits. Skirstymas į tėvą ir vaiką pa- 
remtas vien ūgio skirtumu, be abejo, irgi kyla iš popu- 
liarios vaizduotės, kaip ir įstabus galvos nusiėmimas. 

Kas liko: du žmonės įlipo į skraidančią patalpą, nu- 
tūpusią būtent dėl jų. Ar tai iš tiesų galėjo būti koks 
nors laivas iš kito pasaulio? Ilgainiui jums viskas atro- 
dys taip, kaip jums patogiau. Galbūt nė nepastebėję, jūs 
atsidursite homo sapiens rūšies giminės paieškų sūkury- 
je? Protingas Rabby apleido objektą, o pasilikęs Booky 
iškentėjo smarkius skausmus. Nejau bandomojo objekto 
atžvilgiu buvo pradėti vykdyti kokie nors tolimesni ban- 
dymai, šįsyk medicinos srityje? Bandymų vykdytojai, 

įžengę į skraidančią patalpą, kažką pašalino nuo savo 
galvų. Suprantama, ne pačias galvas, galbūt veikiau tai 
buvo jų šalmai? Iškart po to Booky buvo leista palikti 
objektą. Vėliau dar ilgai jį persekiojo viso to prisimini- 
mai. 

Nūn darosi aišku, ką mūsų knygoje veikia šis senas 
Bahamų tautosakos pavyzdys: nestinga anei vienos 
smulkmenos tam, kad istoriją palaikytume klasikiniu 
NSO pagrobimu. Čia praverstų paminėti panašius 
1973 m. Hicksono ir Parkerio bei 1961 m. Hillso atve- 
jus. 

Kokią išvadą galime daryti iš to, kad jau senoje pa- 
sakoje esama užuominų apie pagrobimą? Gan paprastą: 
NSO apsilankymų Bahamuose pradžios, nedvejojant, 
reikia ieškoti regioninių pasakojimų atsiradimo laikais, 
taigi XVII-XIX a., o gal net ir daug anksčiau. 

Tačiau Bahamų tautosakoje pasakojama ne tik apie 
šį sukrečiantį pagrobimą. Salų istorijos pasakoja ir apie 
pirmo tipo susidūrimus. Pavyzdžiui, vienoje kiek anks- 
tesnėje istorijoje dar ryškiau piešiamas pastebėto NSO 
paveikslas: Isolene M. Rolle ponios Telcine Turners 
knygoje pasakoja apie menamą žaltvykslę ties Stafford 
Creeko upeliu: Velockas ir Raymondas, du draugai iš 
North Andros salos, apie dešimtą valandą vakaro valte- 
le iš Stafford Creeko yrėsi namo. Vakaro kelionės tiks- 
las — mergaitė, vardu Minerva, valčių statytojo dukra, 
Velocko draugė. Naktis buvo kone be vėjo, išskleista 
burė nedavė naudos. Staiga išsigandęs Velockas paragi- 
no savo draugą pasisukti. Vandenyje abudu pamatė di- 
delį raudonai geltoną ugnies kamuolį, besiartinantį prie 

jų valties. Kupinas panikos Raymondas pradėjo greitai 
irkluoti. Tačiau juo sparčiau plaukė valtis, juo sparčiau 
judėjo šviesa. Laikui bėgant Raymondas prarado jėgas, 
valties greitis ir vėl sulėtėjo — tačiau ir šviesos kamuo- 
lio greitis sumažėjo. Yręsis kiek įmanydamas greičiau, 
Raymondas nelauktai sustabdė valtį, bet ir ugnies gu- 
mulas pasielgė taip pat! Tuomet irklus perėmė Veloc- 
kas. Vis dėlto šviesos pobūdis nepakito. Abu draugai 
pagalvojo apie žaltvykslę. Nuo Stafford Creek nutolus 
maždaug pusantro kilometro šviesa ūmai išnyko, prieš 
tai irkluotojus persekiojusi keletą valandų. Apie trečią 
valandą ryto kaip reikiant įbauginti vyrai išsilaipino at- 
vykimo vietoje. 

Pagalbon pasitelkus papildomus duomenis, Isolene 
Rolle papasakotą istoriją galima priskirti šio amžiaus 
pradžiai. Nepaisydami žaltvykslės paminėjimo bei tu- 
rėdami omenyje tai, kad tuo metu nei NSO reiškiniai, 
nei apskritai šis terminas dar nebuvo žinomi, čia mes 
aptinkame pasakojimą apie kone tobulą pirmo tipo su- 
sidūrimą iš arti. 

Jeigu pažengsime keturis dešimtmečius į priekį, su- 
rasime dar vieną trečio tipo sandūrį. Būtent keturiasde- 
šimtaisiais ponia Marva Collins pasakojo apie susidūri- 
mą su tariamomis dvasiomis Exumos saloje. Istorijos 
herojus — žemdirbys iš Rolleville kaimo, John Rolle, 
kuris, kaip ir daugelis to meto vyrų, dirbo už 32 kilo- 
metrų nuo namų, buvusiame George Town. Tai, kad 
tarp kaimo bendruomenės narių jis buvo pagarsėjęs kaip 
nuolatinis dvasių ir žaltvykslių regėtojas pakeliui į lau- 
kus, kažkiek sumažina jo patikimumą. 

Kad galėtų apsiginti nuo gausių susidūrimų, kaip gin- 
klą nuo dvasių Johnas nešiojosi jūros rykštę, tokią su- 
džiūvusią, itin kietą ir lanksčią koralinę vytį. Įprastai jis 
nesiryždavo vienas leistis į kelionę pėsčiomis. Tačiau 
vieną naktį jam teko išeiti labai vėlai. Netrukus jis išgir- 
do gražią muziką, bet nežinojo, iš kur ši sklido. Kiek 
vėliau į jį prabilo kažkoks balsas: „tai W.F.M. — dvasių 
valanda“. John nustebo, juolab, kad jis nežinojo, ką reiš- 
kė W.F.M., tačiau neišsigando ir žengė toliau. Už kokių 
19 kilometrų jis pasiekė Farmer's Hill Bay įlanką, kur 
išvydo tris nuogus vyrus, stoviniuojančius ant kranto. 
Tokio reginio nustebintas jis pasileido bėgti įlankos 
link. Bet, jam atbėgus, vyrai jau buvo pradingę. Tuomet 
net šaltakraujiškasis John Rolle suglumo. Jis tęsė savo 
kelionę ir už kokių penkių kilometrų pasiekė mišką. Ir 
vėl pasigirdo balsas, kuždantis tokius žodžius: „John 
Rolle, susitikime po didžiuoju jūros vynuogių medžiu!“ 
Šįsyk Johnas buvo tikras, kad iš jo šaiposi koks nors 
žemdirbys, tačiau tamsoje nesugebėjo nieko įžiūrėti. Pri- 
siartinęs prie jūros vynuogių medžio jis pateko dvasių 
apsuptin. Johnas mėgino ištrūkti ir kiek tik įstengdamas 
pliekė savo jūrarykšte. Tačiau dvasios atsilygino tuo pa- 
čių. Pastebėjęs, kad jų kur kas daugiau ir jam nėra jokių 
šansų, jis tiesiog suglebo. Prabėgus kelioms valandoms, 
žemdirbys pabudo nusėtas mažytėmis žaizdelėmis ir vi- 
siškai išsekęs. Neturėdamas pakankamai jėgų atsikelti ir 
keliauti toliau, Johnas nugrimzdo į gilų miegą. Tokį jį 
aptiko vienas kitą rytą į George Town keliavęs žemdir- 
bys ir tokį pargabeno atgal į Rolleville. 

Čionai reikėtų iš peties padirbėti ir atrinkti tikrus 
faktus, kadangi John Rolle šalia įprastinių pasakų apie 
šmėklas, be abejonės, bus prikūręs dar ir kitokių daly- 
kų: 

— visų pirma pašalinkime balsą, kuris asmeniškai krei- 
pėsi į John Rolle ir todėl atrodo labai neįtikimas; 

— vyrai ant įlankos kranto, ko gero, buvo ne nuogi, 
bet apsirengę - tais laikas Bahamuose neregėtais — prie 
kūno prigludusiais kostiumais; 

— reiškiniai buvo ne dvasios, o — kaip mes jas pava- 
dintume - iki tol nežinomos būtybės. 

Kas gi lieka? Žmogus naktį ėjo keliu ir išgirdo į mu- 
ziką panašų triukšmą. Ar negalėjo tatai būti dažnai mi- 
nimas skrendančių NSO dūzgimas? Ant kranto jis pa- 
matė tris nežinoma apranga vilkinčius vyrus. Rasi tai 
buvo trys ateiviai iš kito pasaulio? Po medžiu jis sutiko 
daugiau nepažįstamų būtybių, kurios grasino jį sužaloti. 
Ar tai dar keli ateiviai? Jis sudavė, o jie jam sukėlė 
skausmą, kuris atėmė jėgas. Gal jis buvo tam tikru būdu 
anestezuotas, kad nepridarytų bėdos nei ateiviams, nei 
sau? Atgavęs sąmonę jis pasijuto lengvai sužeistas. Ne- 
jaugi tai buvo medicininių tyrimų pėdsakai? 

Rodos, nėra reikalo pateikti dar vieną lygiagretę ne- 
suskaitomiems trečio tipo palyginimą. Visi istorijos šer- 
dį sudarantys faktai aiškiai byloja, kad tokių sandūrių 
būta. Podraug svarbi ir ta aplinkybė, kad tokių potyrių 
ypač gausu Bahamuose. Visgi dar vienas pavyzdys: tai 
menama istorija apie dvasias, papasakota Phyllis Woodsi- 
de iš Gambier gyvenvietės New Providence'o saloje. 


7. 816 

Vieną 1968 m. rugsėjo naktį broliai Fredas ir Heze- 
kiah ėjo namo. Iš pradžių jie kiek dvejojo, ar gerai darą 
eidami sutemus, tačiau vis dėlto nusprendė eiti, kad 
neverstų nerimauti savo tėvų. Išėję apie dešimtą valan- 
dą jie staiga išgirdo ilgą, kaukiantį garsą. Nesupratę kas 
dedasi, broliai žingsniavo toliau. Netrukus iš šalia styp- 
sančių krūmokšnių pasigirdo šiugždesys, kuris, beje, at- 
rodė judąs išvien su broliais. Jie išsigando, bet ėjo tol, 
kol galiausiai po vienu Poinciana medžiu išvydo šešis 
nykštukus. Jų veidai buvo ištįsę, o akys pastėrusios. 
Kadangi reginį apšvietė keista šviesa, Fredas ir Heze- 
kiah pastebėjo, kad nykštukai savo rankose laikė dide- 
lius ąsočius. Iš baimės broliai pasileido bėgti. Tačiau už 
savęs girdėjo tą patį kaukiantį garsą. Trumpam atsigrę- 
žę, jie pamatė patį didžiausią ką tik sutiktų vyrų, kuris 
buvo juodas ir nuo galvos iki kojų apsisiautęs baltu rū- 
bu. Jaunuolius apleido visos jėgos. 

Kai jie atsigavo, gulėjo lovoje namuose. Tėtis jiems 
papasakojo, kad aptiko juos be sąmonės gulinčius tarp 
krūmų ir pargabeno namo. Tada jie viską prisiminė ir 
papasakojo savo tėvams apie dvasias. Pasirodė, kad jau- 
nuolių tėvas tuo pačiu metu buvo pakirdęs nuo prisi- 
sapnavusio košmaro. Užėjęs į vaikų kambarį ir pamatęs, 
kad jų ten nėra, tuojau pat išėjo jų ieškoti. 

Čia irgi būtina tikslesnė analizė, idant atpažintume 
pagrindinius, mums reikšmingiausius istorijos dėmenis: 

— ir vėl pašalinkime moralizuojantį sandą: jauni žmo- 
nės namo privalo grįžti anksti vakare, kitaip juos užpuls 
dvasios; 

— pašalinkime vaiduokliškąjį sandą (ši istorija kartu 
su kitais pasakojimais apie dvasias ir vaiduoklius buvo 
išspausdinta vienoje knygoje, todėl turėjo būti laikoma- 
si tam tikro stiliaus), taigi tokius dalykus, kaip antai 
pagarsėjęs ir mėgstamas žingsnių triukšmas, apibūdini- 
mai “nykštukas? ir “dvasios". 

O lieka štai kas: nakties metu du jaunuoliai ėjo lau- 
kų keliuku. Netikėtai pasigirdo kaukiantis garsas. Ar 
tik nebus kalbama apie atskrendantį NSO? Keistoje švie- 
soje (projektuojamoje iš erdvėlaivio?) jie pamatė kelis 
mažus žmogeliukus didelėmis galvomis ir keistomis aki- 
mis, rankose laikančius apskritus įtaisus, ir ėmė bėgti. 
Čia mes turime klasikinį ateivių iš kito pasaulio aprašą! 
Triukšmas sklido pavymui (pats erdvėlaivis arba koks 
nors apšvietimo įrengimas?), berniukai pasisuko atga- 
lios ir išvydo didelį asmenį, apsirengusį baltai. Šitaip 
dažnai apibūdinami ateiviai! Po to jiems pasidarė sil- 
pna. Kaip gi kitaip? Įsižiūrėjus matyti, jog tai toks pats 
kertinis įvykis kaip ir prieš tai atpasakotoje John Rolle 
istorijoje! 

Dar kartą susipažinome su klasikiniu trečio tipo ar- 
timo susidūrimo aprašymu. Ar jaunuoliams (tariamai) 
apalpus, jiems buvo kas nors daroma - apie tai iš isto- 
rijos negalima spręsti. 

O dabar iš pasakų ir istorijų pasaulio persikelkime į 
artimesnius laikus ir jų pasakojimus. Mes norėtume pa- 
tikrinti, ar šie spėjamai tikri įvairaus plauko susidūrimų 
aprašymai nebus, tiesą sakant, tik išgalvotos pasakėlės. 

Tarkim laiko požiūriu John Rolle istoriją paskutinė 

„anos kartos“ istorija ir persikelkime kokius dešimt me- 
tų priekin. Čia mes atrandame vieno kapitono pasakoji- 
mą, kuris, savaime suprantama, vengdamas patyčių, nu- 
slėpė savo vardą. 

Likus savaitei iki 1957 m. Kalėdų, dyzeliu varoma 
dešimties metrų ilgio žvejų valtis grįžo į Freeportą. Bu- 
vo vaiski naktis, danguje nesimatė nė vieno debesėlio. 
Kelionė klostėsi kaip įprasta tol, kol dėl keisto įvykio 
sunerimo visa įgula. Mat staiga liovėsi veikę visi elek- 
troniniai prietaisai, pradėjo suktis kompaso rodyklė, o 
laivas kelias valandas nepajudėjo iš vietos. Valties ko- 
manda neįstengė niekaip paaiškinti šio baugaus įvykio. 
Aplink besidairant laivų, galėjusių padėti nelaimėje, bu- 
vo padarytas dar vienas šiurpus atradimas: tiksliai virš 
jų kurso komanda pastebėjo juodą (bežvaigždę) taisyk- 
lingų kontūrų dėmę. Greitai dėmėje sužibėjo du paslap- 
tingi šviesuliai, bet tuojau pat vėl užgęso. Netrukus iš- 
nyko ir pati dėmė, o su ja ir visos techninės laivo pro- 
blemos. Atsinaujino prietaisų veikla. Valtis sėkmingai 
baigė savo darbinę kelionę. 

Praėjus septyneriems metams, 1963-iaisiais, viename 
JAV jūrų laivyno pasakojime minima, kad netoli Baha- 
mų buvo pastebėtas kažkoks povandeninis objektas, ju- 
dėjęs net 270 kilometrų per valandą greičiu. Iš pradžių 
jį persekiojo eskadrinis minininkas, nuo kurio kontro- 
linių monitorių jam puikiai sekėsi pasprukti. Kiek vė- 
liau minininkui į pagalbą atplaukė povandeninis laivas. 
Kadangi abu dalyvavo pratybose, iš pradžių objektą jie 
palaikė dar vienu tų pačių pratybų dalyviu. Keistąjį ob- 
jektą užfiksavo iš viso 13 laivų. Jis buvo įtrauktas į kiek- 

vieno laivo žurnalą. Dėl neįtikėtino greičio ne kartą bu- 
vo prarastas ryšys, tačiau objektas ir vėl pasirodydavo. 
Keturias dienas paeiliui jis pakartotinai išnirdavo. Kar- 
tais jį galima buvo aptikti 6000 metrų gylyje. Penktą 
dieną, nepaisant įnirtingų paieškų, išgaravo visi iki šiol 
neatpažinto objekto pėdsakai. 

Dar vienas neatpažintas objektas, užregistruotas tą 
patį dešimtmetį: 1969 m. rugpjūtį ir spalį, keliaudamas 
iš Majamio į Great Isaac Light į šiaurę nuo Biminio, 
kapitonas Donas Delmonico stebėjo nepaaiškinamą reiš- 
kinį. Abu sykius apie 16.00 val. toje pačioje vietoje 
skaidriame Atlanto vandenyje jis regėjo keistą daiktą, 
kuris anot aprašymo buvo cigaretės pavidalo, nuo 45 
iki 60 metrų ilgio, lygaus paviršiaus, pilkšvas ir neturin- 
tis jokių įžiūrimų valdymo įrenginių, liukų ar angų. Ob- 
jekto greitis, anot Delmonico skaičiavimų, turėjo būti 
„ne mažesnis“ kaip 90-100 kilometrų per valandą. Pir- 
mąkart jis pastebėjo objektą, kai šis pakrypo tiesiai į jį 
ir, matyt, norėjo tame taške išnirti, tačiau, pamatęs Do- 
no laivą, pranėrė po juo. Įkandin nebuvo regėti jokių 
vandens verpetų ar purslų, sukeltų laivo kilio. Į tokį 
aprašymą, suprantama, reikėtų žvelgti atsargiai. Mat, 
jeigu prisiminsime vieną žinomiausių ankstyvojo scien- 
ce-fiction žanro romaną, tenai atrasime lygiai taip api- 
būdintą kapitono Nemo laivą „Nautilijus“ iš Jules Ver- 
ne „20 000 mylių bo vandeniu“! Ar Donas pasakojo 
apie tikrą susidūrimą, ar veikiau apie išsvajoto legendi- 
nio povandeninio laivo atgimimą — šitai sunku tvirtai 
nustatyti. Jo pasakojimą reikėtų nagrinėti laikantis de- 
ramo atsargumo! 

Be to, tais pačiais metais buvo pastebėtas neatpažin- 

tas objektas ore. Tatai atsitiko vienam Amerikos jūrų 
laivyno laivui, nors pats įvykis, savaime suprantama, 
nebuvo oficialiai paskelbtas —- apie jį po kelerių metų 
papasakojo kai kurie laivo įgulos nariai. 

US-Navy raketų minininko U.S. DLG-27 puskarinin- 
kis Robertas P. Reilly pasakoja apie antroje 1969 m. 
spalio pusėje pasirodžiusį NSO. Laivas grįžo iš Guanta- 
namo į JAV ir tuo metu plūduriavo į šiaurę nuo Kubos, 
netoli Bahamams priklausančių vandenų. Apie 23.45 
val., už maždaug 17-23 kilometrų, horizonte netikėtai 
pasirodė didelis švytintis rutulys. Jis nepaliaujamai di- 
dėjo. Tarp įgulos narių kilo sąmyšis. Rutulys kabėjo to- 
je laivo pusėje, kur buvo vairinė, tai yra kažkur viršum 
Bahamų. Iš pradžių piršosi mintis, kuri galėjo ateiti į 
galvą šaltojo karo metais ir per susirėmimus Vietname: 
atominis karas! Antrojo denio karininko įsakymu, nuo- 
gąstaujant, kad įvyko branduolinis sprogimas, laivą apg- 
ręžė link švytinčio kamuolio. Šis manevras pažymėtas 
laivo žurnale. Kai kurie pasiūlė keistus reiškinius nufo- 
tografuoti. Tačiau kol buvo ieškoma fotoaparatų, ka- 
muolys spėjo išnykti. Netrukus po to per radijo ryšį 
pasiekė džiugi žinia, jog negrėsė joks atominis karas. 
Bet kas buvo tas keistas reiškinys? Juk atsitikimas išties 
deramai užregistruotas. 

Veliau, kaip daugeliui skaitytojų nesunku įsivaizduo- 
ti, prasidėjo tokiais atvejais tipiški Amerikos karinių pa- 
jėgų veiksmai: pirmiausia buvo sunaikintas laivo žurna- 
las, o po to visai įgulai — susidedančiai maždaug iš 70- 
100 jūreivių, regėjusių kamuolį — buvo griežtai prisa- 

kyta tylėti. Tik praėjus daugeliui metų Reilly išdrįso 
apie tai prasitarti kitiems. 

Po dvejų metų sprogo keleivinis lėktuvas. Morriso 
K. Jessupo nuomone, lėktuvo „Lockbeed Super Cons- 
tellation“ nepaaiškinamas sprogimas 1971 m. spalį ties 
Great Inagua buvo sukeltas ne ko kito, o NSO variklių 
traukos energijų. Šį sprogimą stebėjo Bob Brush, kelei- 
vinio lėktuvo Douglas DC-6 pilotas. Stebėdamas radaro 
parodymus jis sekė po juo skrendantį Constellation, ku- 
ris, atrodė, turėjo tam tikrų problemų. Netikėtai lektu- 
vas sprogo, virsdamas labai ryškiu šviesos blyksniu. Vė- 
liau Bobui į rankas pateko kelionės brošiūra, kuri išliko 
po lektuvo sprogimo. Ji buvo nusėta mažomis skylutė- 
mis. Jessupas prisimena tokias skylutes regėjęs ant kito 
lektuvo nuolaužų, likusių po susidūrimo su NSO. No- 
rint geriau suprasti Jessupo užuominas, glaustai susipa- 
žinkime su tuo atsitikimu: kalbama apie kapitoną Tho- 
masą Mantellį, kurio pilotuojamas P-51 Mustangas, 
1948 m. nukrito Kentukio valstijoje, mėginant prisiar- 
tinti prie NSO. Mantellis buvo įpareigotas prisiartinti 
prie NSO ir nustatyti jo tapatybę. Lėktuvas nelauktai 
sprogo, o ant jo likučių buvo rastos tokios pačios sky- 
lutės kaip ir Constellation atveju. Pagal Jessupo teoriją, 
kaip varomąją jegą NSO vartoja katodinius spindulius, 
po kurių trumpam susidaro vakuumas, į kurį iš visų 
pusių veržiasi pačios įvairiausios medžiagų dalelės. Jei- 
gu koks nors lėktuvas dėl kokios nors nelaimingos ap- 
linkybės per arti prisiartintų prie startuojančio NSO - 
taigi prie susidarančio vakuumo, - jis būtų išvarpytas 

milijonų besiveržiančių dalelių arba net sudraskytas į 
gabaliukus. Štai kodėl, anot šios teorijos, po abiejų 
nelaimingų atsitikimų buvo aptiktos nuolaužos, kuriose 
buvo daug skylučių. Ar, nepaisant katodinių spindulių 
hipotezės, vis dėlto gali būti kita — logiškesnė — gali- 
mybė, paaiškinanti trumpalaikį vakuumą, - tai norėtu- 
me apsvarstyti ketvirtame skyriuje. Bet pirmiausia su- 
grįžkime prie mūsų piloto, stebėjusio lėktuvo Constel- 
lation sprogimą. 

Po trejų metų, 1974-ųjų rugpjūtį, tas pats Bobas 
Brushas iš savo lėktuvo viršum Turks & Caicos Islands 
salų regėjo stiprų šviesos blyksnį. Kadangi svarbesni šio 
atvejo duomenys yra labai pakriki, geriau jo toliau ne- 
tyrinėti, o veikiau priskirti „galbūt tiesa“ kategorijai. 

Tais pačiais metais buvo pastebėtas dar vienas NSO. 
Šio stebėjimo parodymai — daug lengviau apčiuopiami. 
Plaukdamas tyrimams skirtu laivu Undersea Hunter per 
Abaco ir Eleutheros salų sąsiaurį, W. H. Prosseris pa- 
matė didžiulį įstabų terasos pavidalo laivą. Stipriai švy- 
tėdamas, nepagaunamas radaro, po kelių minučių jis 
ištirpo ore. Kas tai galėjo būti — šitai dar ir šiandien 
lieka nežinoma. Tai viena iš daugelio Bahamų mįslių. 

1975 m. ne kas kitas, o pats sėkmingiausiai apie Vel- 
nio trikampį pasakojantis rašytojas užregistravo dar vie- 
ną susidūrimą. 1975 m. gegužės 3 d. Charles Berlitz — 
asmeniškai! — stebėjo, kaip kažkoks neatpažįstamas po- 
vandeninis objektas prasprūdo šalimais jo. Apie įvykio 
vietą jis tepasakė, jog tai buvo „Bahamuose į šiaurę nuo 
Tongue of Ocean [sic]“. Priešingai nei visi kiti pasako- 
jimai apie neįprastus patyrimus, kuriuos jis susirinko iš 

trečių ar net ketvirtų lūpų, tačiau itin nuodugniai ir 
smulkmeniškai aprašė, savo asmeninei patirčiai išgvil- 
denti jis teskyrė vos dvi eilutes ir vieną išnašą. 

Kaip yra, taip. Prabėgus trims mėnesiams, pamatytas 
dar vienas NSO: 1975 m. rugpjūčio 2 d. vakarą moks- 
lininkas Jim Thorne ir naras Walt Hendrick, vaikščio- 
dami Biminio salos pakrante, pastebėjo žvaigždę, kuri 
netikėtai pradėjo judėti išilgai padangės. To dar betrū- 
ko! Ji pakibo tiesiai viršum jų, kurį laiką ten parymojo, 
pasislinko į šalį, keletą sykių sustingo įvairiose padėtyse 
viršum skirtingų salos ir jūros vietų. Jos šviesa, pasak 
stebėtojų, buvo melsvai balta, o greitis — keliolika tūks- 
tančių kilometrų per valandą. Ojektas buvo matyti be- 
veik tris minutes, o po to visam laikui (?) pranyko. 

Septyniasdešimtaisiais Evanstono NSO tyrimų insti- 
tutas išleido kelis naujus filmus apie NSO, susuktus Ba- 
hamuose. Premjeros išdava —- aibė spėlionių, neatnešu- 
sių jokių papildomų žinių, išskyrus patvirtinimą, jog Ba- 
hamai esti vienas didžiausių viso pasaulio NSO susi- 
telkimo centrų. 

Dar vienas aiškiais parodymais paremtas atsitikimas 
nutiko septyniasdešimtųjų pabaigoje: 1978 m. Pinecast- 
le Electronic Warfare Range'e prie Astoro stovintys ra- 
darų prietaisai užfiksavo kažkokį zigzagais judantį daik- 
tą. Kadangi tuo dienos metu nebuvo laukiama jokių lėk- 
tuvų, tai atkreipė darbuotojų dėmesį. Objektas judėjo 
labai netaisyklingai, milžinišku greičiu keitė kryptis. Jam 
tereikėjo sekundės dalelytės, kad sustotų, ir lygiai tiek, 
kad pasiektų 800 kilometrų per valandą greitį. Išžval- 
gant atitinkamą erdvės plotą žiūronais, buvo pastebėtas 

apskritas objektas, skleidžiantis „savotiškus raudonus, 
žalius ir baltus spindulius.“ Niekas negalėjo paaiškinti 
nei pastebėto objekto, nei jo skridimo manevrų, kurie 
anuomet turimiems lėktuvams arba sraigtasparniams tie- 
siog buvo neįmanomi. 

Aštuoniasdešimtaisiais ir devyniasdešimtaisiais NSO 
stebėjimų dar padaugėjo. Čia apibendrinsiu pačius iški- 
liausius: 

1982 m. bostonietis buriuotojas Wesley Miller, 
plaukdamas per Tongue of the Ocean nuo Berry Is- 
lands salose esančio Chub Cay rifo iki Nassau, pastebė- 
jo sidabru blizgantį objektą, iš šiaurinės pusės besiarti- 
nantį prie jo devynių metrų ilgio jachtos. Jis pasirodė 
tarsi iš niekur ir po truputį judėjo valties link, tačiau, 
nei Wesley, nei jo bendrai neįstengė jame įžvelgti jokių 
detalių. Jie aprašė objektą panašų į cigaretę, 50 metrų 
ilgio ir blizgančios sidabro, „švytinčios iš vidaus į išorę“ 
spalvos. Prisiartinęs prie jachtos, kurį laiką objektas ky- 
buriavo vos kelis metrus virš vandens, po to ūmai „be- 
protišku greičiu“ staiga apsisuko ir už kelių kilometrų 
dingo tirštame debesyje. 

Netikėtas objekto pasirodymas, jo išvaizda, veiksmai 
ir išnykimas debesyje gan panašūs į daugelio buriuotojų 
ir jachtininkų pasakojimus, girdimus pastaraisiais me- 
tais. Toks yra ir George Fairley iš Kolumbo, Ohajo vals- 
tijos, 1983 m. savo motorine jachta plaukusio iš Maja- 
mio į Alice Town Bimini salą, raportas. Arba torontie- 
čio Alex Frasier, 1987 m. buriniu laiveliu keliavusio iš 
George Towno Great Exumoje į Nassau, liudijimas. Ar- 
ba Finikso gyventojo Timothy Hudson iš Arizonos, 

1990 m. motorine jachta vykusio iš Fort Lauderdale į 
Freeportą, pavyzdys. Arba niujorkiečio George Crady, 
kuris 1994 m. burine jachta kėlėsi iš Marsh Harbour į 
Spanish Wells, atvejis. Visi pasakojimai esti bemaž tapatūs. 

Galų gale ir man pačiam teko vienas svarbus paste- 
bėjimas. 1996 m. vasario pirmąją, fotografuojant Saun- 
ders Beach pakrantėje, mano žvilgsnis užkliuvo už keis- 
to juodo paukščio žydrame danguje. Iš pradžių pama- 
niau, kad tai jūrinis erelis, kuris dažnai mėgsta taip suk- 
tis viršum kranto. Be to, jis judėjo tipiškai netaisyklin- 
gais sklandančio ir medžiojančio paukščio posūkiais. Ta- 
čiau iš pat pradžių mane sudomino neįprastas skrydžio 
aukštis. Mat „paukštis“, bent jau tą akimirką buvo maž- 
daug paukščio dydžio ir turėjo jo pavidalą, buvo kokių 
trijų šimtų metrų aukštyje prie pat išretėjusių kamuoli- 
nių debesėlių. Tai mane apstulbino, ir aš mėginau įžiū- 
rėti ką nors ypatinga, tačiau dėl objekto skrydžio aukš- 
čio to neįstengiau padaryti. Man pradėjus savęs klausi- 
nėti, ką tokiame aukštyje galėtų veikti paukštis, nutiko 
keistenybė. Prieš tai aiškiai matytos į sparnus panašios 
objekto dalys staiga dingo. Taip negalėjo įvykti dėl per- 
spektyvinių poveikių, nes objektas kybojo tiesiai virš 
mano galvos (4 pav.). Kol stengiausi atkreipti kitų dė- 
mesį į objektą, šis bematant pasitraukė į vakarus ir pra- 
lėkus kokioms dešimt sekundžių išnyko už The Groves 
vadinamos vietovės medžių, augusių maždaug už kilo- 
metro nuo Saunders Beach, vietos, kur aš tuomet sto- 
vėjau. Net ir tuo atveju, jeigu išnykdamas už medžių 
objektas turėjo sumažinti aukštį, jo skridimo greitis pri- 
valėjo būti per 300 km/h. Jeigu jis būtų išlaikęs tą patį 

{ NSO siluetas Saunders Beache || 


4 pav.: Menamų „Atlantidos mūrų“ paieškų metu Nassau miesto 
Saunders Beache pastebėtas skraidantis objektas. Ar tatai buvo gry- 
nas atsitiktinumas - o gal mūsų ekspediciją kažkas nuolatos stebėjo? 


aukštį, jis būtų ilgiau išlikęs mano akiratyje, o jo greitis 
atitinkamai būtų buvęs didesnis. 

Tądien aš buvau geros fizinės ir dvasinės būklės, ma- 
no akių gydytojas patikino, jog mano regėjimas šimtap- 
rocentinis; maža to, nuo tarnavimo armijoje laikų galiu 
pasigirti ypatingais sugebėjimais nustatyti nuotolį, laiką 
ir greitį. Kad ir ką man teko tądien regėti Saunders 
Beache, tai tikrai nebuvo joks paukštis, joks lėktuvas, 
joks satelitas, joks oro balionas ir joks vandens atspin- 
dys. 

Šalia visų lig šiol nupasakotų susidūrimų esama visa 
šūsnis kitų liudijimų apie NSO, pasigirdusių per pasta- 
ruosius keturis dešimtmečius, kurie tačiau toli gražu nė- 
ra taip nuodugniai aprašyti, kaip anksčiau pateikti atve- 
jai. Dažniausiai tėra kalbama apie pastebėtus mažus švie- 
sos taškelius, daugiausia naktį, netaisyklingai judančius 

dangaus skliaute. Nesama jokių tikslesnių objekto api- 
būdinimų. Užtai, atsižvelgdamas į skaitytojo siekius bei 
turimą laiką, nusprendžiau prasilenkti su tokiais apra- 
šalis. 

Pereikime prie visai kitokio, tačiau visgi giminingo 
skyriaus. Prisiminkime paslaptingą lėktuvo Constella- 
tion sprogimą, apie kurį ką tik pasakojau. Apie šį lėk- 
tuvą žinoma tik tai, kad jis sprogo ir bent jau rastos kai 
kurios jo nuolaužos. Tačiau Bahamuose esama pakan- 
kamai atvejų, kai nebuvo pastebėtas nei koks nors din- 
gimas, nei surasti dingusio daikto likučiai. Apie tokių 
atvejų gausą šiandien žinoma bemaž visur — tai Velnio 
trikampio nuopelnas. O dingo anaiptol ne vien lėktu- 
vai. Taip pat ir laivai, ir net ištisi kaimai! 


3 Nepaaiškinami dingimai 


Ore ištirpus: vietovė 


Nuo XVI a. pradžios Bahamų apylinkėse suskaičiuota 
daug be pėdsakų dingusių laivų. Paprastumo dėlei pra- 
radimams nusakyti buvo vartojami tokie žodžiai: „išsi- 
laipino nežinomame krante“, „paskendo audroje“ arba 
„paskandino grobikai“. Sunku pasakyti, kiek tokių pra- 
radimų galima kildinti dėl vadinamos gamtos stichijos, 
ir kiek, tiesą sakant, — dėl neaiškių priežasčių. 

Pirmasis, aiškiais parodymais pagrįstas dingimo atve- 
jis nutiko ne laivui, o ištisai nausėdijai. 

XVI amžius. Prancūzai, — tuomet jauna ir veržli ko- 
lonijinė galybė, - buvo pirmoji Europos tauta, paro- 
džiusi norą apgyvendinti Bahamus. Šio sumanymo ker- 
tinė mintis — kartu su netoliese esančia antrąja prancū- 
zų šv. Augustino kolonija Floridoje savo atstovus įtvir- 
tinti abiejose Floridos pusėse. Šitaip prancūzai tikėjosi 
kontroliuoti visą prekybą, užsimezgusią tarp Europos ir 
Karibų bei Meksikos įlankos. Abiejose vietose pradėti 
statyti dideli verslo plėtojimo punktai. Laivais gabena- 
mos visos nausėdijų steigimui būtinos medžiagos, kurių 

negalima buvo rasti vietoje. Tankumynais apaugusiose 
salose išaugo gyvenamieji namai, kareivinės, įtvirtinimo 
įrenginiai ir prekybiniai sandėliai. Pracūzų naujakuriai 
džiaugėsi, galėdami pasistatyti kolonijas tokioje švelnio- 
je klimato zonoje. Šį darbą jie dirbo itin stropiai. Buvo 
nutiesti takai, iškirsti medžiai, išrauti kelmai, įdirbta že- 
mė, pajūryje ir palei uolėtus krantus pastatyti tilteliai 
valtims. Baigus nausėdijų statybas, laivai grįžo į pirmi- 
nius prancūzų kolonijų aprūpinimo taškus ir tenai pa- 
pasakojo apie sėkmingą užmojo baigtį. 

Greitai į Abaco salą išplaukė dar vienas prancūzų 
laivas pavadinimu „St. Claire“, kurio tikslas — aprūpin- 
ti nausėdiją papildomais žmonėmis ir žaliavomis. Šitaip 
nuolatos buvo palaikomos ir prižiūrimos naujosios 
prancūzų bazės, jose steigiami veiksmingi atramos taš- 
kai. Turėdamas gerus jūros žemėlapius, ištobulintus 
prieš tai plaukusiame laive, kapitonas bematant surado 
nausėdiją. Nepaisant to, prancūzų pirmtakams teko 
smarkiai nusivilti ir išsigąsti: iš didžiulės nausėdijos, ku- 
ri privalėjo čia būti, neliko anei pėdsako! Nei žmonių, 
nei pastatų, nei medžiagų — tiesiog nieko, kas galėjo 
paliudyti, jog čia kada nors gyventa žmogaus. Ypač iš- 
sigando tie jūreiviai, kurie saloje lankėsi pirmosios eks- 
pedicijos metu. Viskas čia atrodė lygiai taip, kaip atvy- 
kus pirmąkart. Svečius, kurių valtys buvo prisišlieję prie 
čionykščių krantų, pasitiko tik neperžengiami tankumy- 
nai. Prancūzų jūreiviai iš naujo patikrino žemėlapius, 
jūros kelio maršrutą bei kitus navigacinius parodymus. 
Apieškojo visą pajūrį. Savaime suprantama, kaskart iš 
naujo dairydamiesi nors mažiausių naujakurių pėdsakų. 

Bet veltui! Prancūzų laivas privalėjo grįžti namo ir pra- 
nešti apie be pėdsakų dingusią nausėdiją. Iki šiol (!) 
1565 m. prancūzų statyta nausėdija neišniro, nors per 
paskutinius 430 metų išties aptikti kai kurie nežymūs 
pėdsakai. 

Kaip galėjo dingti ištisa nausėdija? Tačiau pirmiausia 
paklausykime, kokį vienintelį šio atvejo paaiškinimą siū- 
lo „klasikinis“ istorikas. Jis paprasčiausiai sako: antrojo 
laivo kapitonas nuplaukė ne į tą salos vietą. Štai kodėl 
nebuvo rasta nausėdija, o jos gyventojai - pamiršti ir 
pasmerkti netrukus mirti. Ar ši „skeptikų“ teorija pro- 
tinga? Kokie argumentai prieštarauja šiai tezei? 

— Anais laikais Prancūzija buvo viena stipriausia ko- 
lonijinė valstybė. Jos laivai ir kapitonai, paskirti vykdy- 
ti tokias misijas, garsėjo visame pasaulyje. Remdamasis 
savo, kaip jūrininko, patirtimi, kapitonas būtų sugebė- 
jęs prisiartinti prie nausėdijos pakankamai tiksliai net ir 
be nuorodų į sausumą arba jūros dugną; 

— Abaco salas sudaro didelis seklumų bei gausių 
koralų ir uolų regionas. Kad pasiektum sausumą, reikia 
perplaukti (ypač tokiems dideliems prancūzų ekspedici- 
jų laivams) įvairius didelio labirinto kanalus. Antrojo 
laivo kapitonas turėjo tikslias nuorodas, kaip nuvykti į 
nausėdijos vietą. Jeigu jis būtų pasirinkęs klaidingą 
įplaukimo vietą, arba paklydę tarp rifų, visų pirma jis 
net nebūtų pasiekęs žemės. Tai galioja paklydus tarp 
kanalų. Tradiciniams istorikams, atstovaujantiems klai- 
dingos vietos tezei, matyt, niekada neteko pamėginti 
praplukdyti valtį pro Bahamų sąsiaurius. Nes po laivo 
sudužimo jie kaip mat atsisakytų savo tezės; 

— Grįždama atgal pranešti apie visišką planų žlugi- 
mą, antrojo laivo įgula žinojo, į kokią padėtį be išeities 
patekę nausėdžiai. Jeigu įgula nors kiek būtų dvejojusi 
dėl išsilaipinimo vietos tikslumo bei dėl visiško nausė- 
dijos dingimo, ji nebūtų tiesiai sugrįžusi namo. Ji būtų 
pratęsusi paieškas kitose vietose bei vėliau išsiuntusi pa- 
pildomas pajėgas. Taip pat jokiam XVI a. jūrininkui 
nebūtų leidusi sąžinė pasmerkti savo draugus žūčiai pa- 
sibaisėtinomis sąlygomis vien dėl to, kad jam neužteko 
noro paieškoti reikiamoje vietoje; 

— Jeigu būtų atsiradęs įprastinis gamtinis nausėdijos 
dingimo paaiškinimas, Prancūzija būtų betarpiškai pra- 
tęsusi naujakurių apgyvendinimo užmojį. Mat koloniji- 
nės politikos atžvilgiu, prancūzai norėjo savo rankose 
išlaikyti pasaulinės konkurencijos vadžias. Galų gale, šv. 
Augustino kolonija gyvavo dar tris metus, o ispanų už- 
kariavimas, prabėgus trejiems metams, buvo tiesiog ne- 
išpranašautas. 

Tradicinių istorikų paaiškinimą galima apibūdinti tik 
kaip „skystą“ išsisukinėjimą, akivaizdžiai vengiant su- 
teikti erdvės nepaprasto paaiškinimo galimybei. 


Įkandin - laivai ir lėktuvai 


Kaip galima paaiškinti nausėdijos dingimą? Mes tvirtai 
žinome: ispanai tik retomis progomis pasirodydavo Ba- 
hamų vandenyse. Daugelis jų laivų — įskaitant juose 
buvusius žmones —- dingo be pėdsako. Gamtiniai dingi- 
mų paaiškinimai vien spėjamojo pobūdžio, ir ničniekas 
neįrodyta. Vėliau senos statybos burlaivių dingimo at- 

vejai nebebuvo tokie dažni, atvejai, kurie nepaliko jo- 
kio pėdsako ir jokio paaiškinimo. 

Pirmąją nausėdiją, kur dingo be žymės, prancūzai 
įkūrė pagal europietišką pavyzdį. Vėliau įsteigtų nausė- 
dijų likimo ranka pasigailėjo. 

Išvada yra tokia: dažniausiai dingdavo tie objektai, 
kurie į Bahamų regioną patekdavo kaip naujokai (žmo- 
nės iš Europos, naujausi laivai, nausėdijos). Ar galėjo 
būti taip, jog kas nors arba kažkas, iki tol aplankęs tik 
Bahamų regiono salyną, ten atlikinėjo „bandymus“, 
idant tiksliau ištirtų naujus reiškinius? Tačiau kas tai 
per daiktas, kas per būtybė? 

Ivanas Sandersonas pabrėžia, kad lėktuvų dingimo 
virš Bahamų dažnumas bet kuriame kitame žemės taške 
užregistruotų praradimų skaičiaus atžvilgiu nepalygina- 
mai didesnis. O kadangi visi atvejai, kurių dingimo prie- 
žasties gamtiškumo negalima visiškai išbraukti, rimtų 
Velnio trikampio regiono tyrinėtojų svarstomi tik su 
didelėmis išlygomis arba suvis nesvarstomi, tai galbūt 
mes regime tik ledkalnio smaigalį? 

Keistų atvejų gausa tokia didelė, jog norisi ir vėl pa- 
sikliauti pedantiškumu. BASRA (Bahamas Air Sea Res- 
cue Association)“ ir USCG (United States Coast Gu- 
ard)** yra sukaupę aibę faktų, kuriais jie mielai pasida- 
lintų su kiekvienu besidominčiu pavieniais atvejais. Iš- 
kiliausia naujausiųjų laikų „auka“, kartą jau pristatyta 
šios knygos prologe, yra bėgimo su kliūtimis sprinteris 
Danny Smithas, vienas gabiausių Bahamų lengvaatlečių. 


* Bahamy oro ir vandens gelbėtojų asociacija. 
** Jungtinių Valstijų pakrančių sargyba. 

Svarbiausias atvejis, — juo ir užbaigsime šią trumpą 
apžvalgą, - įvyko 1995 m. gruodžio 18 d., pirmadienį, 
vienai ekspedicijai baigiant savo darbus. Apie devintą 
valandą ryto iš Eleutheros į Nassau išplaukė motorinis 
kateris, kuriame buvo penki asmenys. Po to, kai praėjus 
dviem valandoms, jis vis dar nepasirodė Nassau prie- 
plaukoje, prasidėjo pirmosios paieškos. BASRA ir ją re- 
mianti USCG spėjamos kelionės ruožą išžvalgė iki ket- 
virtadienio, vėliau, dėl išteklių trūkumo, darbus teko 
nutraukti. Du rasti bakai, iš pradžių priskirti dingusiai 
valčiai, po BASRA informacijos, gautos iš radijo pokal- 
bio su stotimi LOVE 97, buvo pripažinti neturį jokio 
ryšio su ieškomu objektu. Valtis dingo be pėdsakų. 

Ligi šiol per metus šiuose rajonuose dingsta maždaug 
šimtas laivų. Kokia galėtų būti šių keistų įvykių priežas- 
tis, kurios didžiąja dalimi negali nuneigti net kritikai? 
Tuo tarpu įvairiausių spėliojimų antplūdis pasireiškia 
šimtais nuomonių, autoriai prieštarauja savo pirmtakų 
tezėms ir siūlo naujas tol, kol argumentų grandinė grįžta 
į išeities tašką. Kai kurie mėginimai esti labai paviršu- 
tiniški, darantys įspūdį, jog kai kuriems autoriams tik ir 
knieti per prievartą surasti kokią nors tariamą gamtinę 
priežastį. Dažniausiai teigiama: 

— visos istorijos yra tiesiog jūreivių išsigalvojimas. — 
Visos? 

— oras buvo ne geras, o nuolat prastas. — Aiškiai įro- 
dyta šio teiginio priešingybė; 

— visus laivus sudaužė aukštos bangos. - Visus? O 


kaip su lėktuvais? 
8* 

— laivai dingo dėl vėjo ir vandens gūsių. — Tatai pa- 
neigta meteorologų; 

— priežastis glūdi povandeniniuose vulkanuose. — 
Anot galutinių tyrimų, Bahamuose neaptinkama jokia 
povandeninių vulkanų veikla; 

— kalti jūros plėšikai, kurie išžudė įgulas ir nuskan- 
dino laivus. — Visus? O kaip gi vėl su lėktuvais? 

— paieškų metu prasilenkta su pėdsakais. - Tokios 
gausybės atvejų akivaizdoje tai yra labai neįtikima. 

Kad susisiekimo priemonių dingimo priežastis slypi 
jau sykį minėtuose Blue Holes plyšiuose —- reikia pa- 
neigti. Per jūros potvynius ir atoslūgius Blue Holes vie- 
tose išties gali susidaryti stiprios srovės ir netgi verpe- 
tai. Neabejotina, maži laiveliai gali būti į juos įsiurbia- 
mi. Tačiau daugelis dingusių laivų buvo tokie dideli, 
jog niekaip negalėjo tapti Blue Holes aukomis. Beje, 
lėktuvams šie reiškiniai visiškai nekelia jokios grėsmės. 

Savaime suprantama, esama ir aibės kitokių aiški- 
nimų. Čia norime paminėti tiktai svarbiausius jų, kurie, 
reikia pridurti, arba paremia naujas šios knygos teori- 
jas, arba bent jau joms neprieštarauja: 

— nežemiškos jėgos grobia Žemės gyventojus bandy- 
mų sumetimais arba tam, kad juos paruoštų, kaip iš- 
rinktuosius, tarpininkauti būsimam susitikimui; 

— staiga susidarančios iki šiol nepaaiškinamos audros 
sunaikina laivus ir lėktuvus taip, kad nelieka jokių žy- 
mių; 

— esama erdvinių darinių, per kuriuos laivai ir lėktu- 
vai įtraukiami į kitus matmenis. 

Sekmingai pasbrukus nuo Trikampio 


Žemiau pateikiami reiškiniai tiesiogiai siejasi su nepa- 
aiškinamų dingimų atvejais, tačiau čia kalbama apie įvy- 
kius, kai žmonės vos nedingo. Taigi mūsų - bet ypač jų 
pačių — laimei, jie gali mums papasakoti, kas jiems nu- 
tiko. 

Iškart ir pradėkime nuo vieno tokio įvykio: 1944 m. 
kapitono Joe Talley dvidešimties metrų žvejybinis kate- 
ris „Wild Goose“ buvo velkamas krovininio laivo „Cai- 
cos Trader“ per Tongue of the Ocean pietų link. Ka- 
dangi krovininis laivas vyko ten pat kaip ir žvejybinis 
laivas, Joe galėjo sutaupyti daug degalų. Naktį „kinki- 
nys“ prisiartino prie pietinio Tongue galo, kur rytuose 
besidriekiančių Exumų prieglobstyje jis išvengė aukštų 
bangų ir galėjo tikėtis ramios nakties. 

Nelauktai keista jėga Wild Goose pradėjo traukti į 
vandenį. „Caicos Trader“ įgulą apėmė baimė, jos nariai 
pamanė, jog ir didelis krovininis laivas tuojau bus įsi- 
urbtas į gilumą. Užtai, panikuojant, nukirsta buksyro 
virvė. 

Joe gulėjo laivo kabinoje ir miegojo, kai netikėtai jį 
pakėlė įsiveržiančio vandens triukšmas. Pačiupęs gelbė- 
jimo kostiumą jis prasibrovė pro liuką ir pamatė, kad 
„Wild Goose“ jau paniręs po vandeniu. Jo apskaičiavi- 
mais iki vandens paviršiaus buvo kokie 15-20. metrų. 
Išniręs iš vandens Joe pamatė šiek tiek atitolti spėjusį 
„Caicos Trader“. Tačiau netrukus laivas apsigręžė ir pa- 
ėmė jį ant denio. 

Kokia jėga, kurią tiesioginiai liudininkai apibūdino 
kaip sūkurį, įtraukė į gilumą „Wild Goose“ — šitai nėra 
žinoma. Akivaizdu tik tai, kad Joe Talley tik per plauką 
pasisekė pasprukti nuo Atlanto Velnio trikampio. 

Kokia galėjo būti priežastis? Dėl erozijos ir įdubų 
darinių, kuriuos nulėmė Blue Holes plyšiai, retkarčiais 
Bahamų netvirtuose klinčių masyvuose susidaro verpe- 
tai. Tačiau, kad jie gilumon įtrauktų „Wild Goose“ dy- 
džio katerį — tatai atrodo neįtikima. Veikiau tai galėjo 
būti kokia nors keista galia, ypatingai susidomėjusi vel- 
kamais objektais. Ši užuomina paremta dar dviem atve- 
jais. 

1962 m. pradžioje Tassosos Ikonomo, graikų emig- 
rantas, dabar gyvenantis Majamyje, į pietus nuo South 
Andros, vakariniame Tongue of the Ocean pakraštyje 
rado apleistą burinę jachtą. Registracijos ženklai prasi- 
dėjo raidėmis FL, taigi valtis turėjo atplaukti iš Flori- 
dos. Sprendžiant iš jos būklės, be šeimininko jachta plū- 
duriavo ilgą laiką. Nutrūkęs inkaras bei suplyšinėję ly- 
nai, anot Tassosos, davė dingstį spėti, jog prieš dvi sa- 
vaites siautėjusi audra ją atplėšė nuo prisitvirtinimo vie- 
tos tuo metu, kai jachtoje nebuvo įgulos. Tatai patvir- 
tino ir iš išorės užsklęstos visos angos. Viską apibendri- 
nus — tai radinys, nevertas ypatingo dėmesio! 

Kaip dera geram sportininkui (savaime suprantama, 
tikintis gauti šiokią tokią premiją), Tassoso pasiryžo su- 
rasti jachtos savininką ir grąžinti jam valtį. Dėl to, daug 
nesukdamas galvos, jis pabaigė jau ir taip prie galo ar- 
tėjusias atostogas. Užuot nukreipęs savo penkiolikos 
metrų motorinę jachtą tiesiai į Nassau ir Majamį 

Floridoje, savo radinį prisikabinęs 50 metrų velkamuo- 
ju lynu, jis pakeitė kursą vakarų link. Būdamas į pietus 
nuo Androso, jis norėjo patekti į Floridos sąsiaurį, kad, 
plaukdamas šiauriniu Key Largo kursu, pasiektų Flori- 
dą, o ten burinę jachtą atiduotų reikiamai žinybai. 
Tassosos, pasirūpinęs visomis priemonėmis ir pagrei- 
tinęs variklių apsukas, prieš save išvydo tirštą rūko dan- 
gą, kuri, rodos, išniro iš niekur. Tatai jo, kaip prityru- 
sio jachtininko, nieku būdu neišgąsdino, juolab, kad jis 
plaukė kursu, kuriame nebuvo grėsmingų seklumų, be 
to, tokio tirštumo rūkas nebūdavo ilgalaikis. Jis perpus 
sumažino greitį. Žvilgsnis krypo į priekį, kad galėtų pa- 
stebėti išnyrančias kliūtis. Atgalios žvalgytis nebuvo ko, 
nes matyti galėjai vos 15 metrų spinduliu, o rastoji val- 
tis paskendo ūkanose. Staiga Tassosas krūptelėjo nuo 
garsaus driokstelėjimo. Pažvelgus atgal pasitvirtino pir- 
moji toptelėjusi mintis: nutrūko velkamoji virvė. Neda- 
rydamas gėdos trijų tūkstančių metų jūrininkystės tradi- 
cijai, Tassosos elgėsi šaltakraujiškai, tuojau pat užgesino 
variklius ir pradėjo laukti, kol išsisklaidys migla. Šitaip, 
teoriškai, jis neturėjo per daug atitolti nuo surastos ir 
vėl pradingusios jachtos. Po kokių 15 minučių mato- 
mumas pagerėjo, o rūkas pranyko lygiai taip greit, kaip 
ir atsirado. Tačiau Tassoso laukė didelė staigmena: toli 
horizonte jis įstengė įžiūrėti South Androsą, bet dau- 
giau nieko, kad ir kiek būtų ieškojęs akimis! Visiškai 
neįmanoma, kad jo radinys per 15 minučių būtų taip 
toli nuneštas į šalį. Nelaimei, prieš šį nenumatytą įvykį 
Tassosos nebuvo užsirašęs viso jachtos registracijos nu- 

merio, užtai liko nežinomas jos tikslus savininkas. Dau- 
giau jachtos niekas nematė. 

Kas galėjo atsitikti? Čia ypač verti dėmesio trys da- 
lykai: 

— visų pirma rūkas. Jis atsirado ūmai, tarsi iš niekur, 
ir buvo labai tirštas. Rūkas dingo lygiai taip greitai, kaip 
ir atsirado; 

— antrasis klausimas — kas galėjo atplėšti jachtą nuo 
vilkiko. Burinės jachtos kilis, tiesą sakant, siekė giliau 
nei plokščias Tassoso motorinės valties korpusas, tačiau 
kurse, kuriuo buvo plaukiama, niekur nebuvo jachtai 
pavojingų seklumų; 

— trečiasis dalykas yra tas, kad ne tik rūkas, bet su 
juo ir jachta ištirpo ore. Kur ji dingo? 

Daug klausimų ir kol kas nė vieno atsakymo. Galbūt 
paskutiniajame skyriuje aptiksime teoriją, galinčią pa- 
aiškinti Tassoso radinio dingimą. Bet pirmiau dar šis tas 
apie kitus faktus. 

Pastarąjį bei prieš jį pateiktą įvykį galima laikyti pa- 
vieniais nutikimais, tačiau būta ir trečio velkamo objek- 
to „antpuolio“ — ir beveik toje pačioje vietoje. 1966 m. 
kažką panašaus patyrė kapitonas Donas Henry. Jis vai- 
ravo savo vilkiką „Good News“ iš Puerto Riko į Fort 
Lauderdale ir buvo prisikabinęs 2500 tonų sveriančią 
baržą. Vieną popietę jį iškvietė ant tiltelio, nes ten buvęs 
kompasas sukosi kaip vilkelis. Tačiau dar labiau glumi- 
no tai, ką galima buvo pamatyti apsidairius aplinkui, 
mat, nors oras buvo saulėtas, horizontas susiliejo rūke. 
Liovėsi veikę elektroniniai prietaisai, o generatoriai, dėl 
kažkokio baisaus pasipriešinimo, neteko visos savo 

energijos. Staiga velkama barža paskendo keistame de- 
besyje, aplinkui tankiai kunkuliavo visur kitur ramus 
jūros vanduo. Vėliau rūkas nusėdo, ir Donas galėjo ma- 
tyti net 18 kilometrų atstumu. Išvysčius visą vilkiko 
greitį, galų gale Henry pavyko šiaip taip išlaisvinti bar- 
žą iš rūko. Vėliau turėjo būti pakrauti visi laivo akumu- 
liatoriai, nes ir jie, atrodo, dėl įstabios jėgos buvo iš- 
sikrovę. 

Kaip galima interpretuoti šiuos tris atvejus? Kodėl 
kiekvieną kartą paslaptingos jėgos tikslas — velkami lai- 
vai arba baržos? Ar kas nors norėjo sulaikyti valtis, ne- 
darydamas žalos žmonėms? Kad Joe Talley snaudė vel- 
kamo žvejybinio katerio viduje — to negalima buvo nei 
nustatyti, nei nuspėti iš išorės. Palikime šią spėlionę kol 
kas kabėti ore, o patys susipažinkime vis su kitais ne- 
paaiškinamais įvykiais. 

1974 m. rugpjūtį amerikiečių burlaivis „Hollybock“ 
iš Bahamų Floridos sąsiauriu artėjo sausumos link. Li- 
kus 80 kilometrų iki kelionės tikslo, anot pirmojo ka- 
pitono, radarų įtaisai maždaug 16 kilometrų nuotolyje 
netikėtai užregistravo didelį žemės plotą. Menama že- 
mė kurį laiką išlaikė tą patį atstumą nuo plaukiančio 
laivo, vėliau ištirpo. 

Kas gi buvo toji keista žemė, pasirodžiusi radaro 
ekrane? Nejau tai dar vienas mūsų pasaulio pavidalas? 
Koks nors keistas elektromagnetinis reiškinys iš kito bū- 
ties matmens, koks nors anksčiau buvusios žemės vai- 
duoklis? Ar negalėjo tatai būti lygiagretė Great Inagua 
salos lukajiškiems vaiduokliams? Išliekantį nuolatinį at- 
stumą tarp laivo ir žemės galima būtų paaiškinti tuo, 

kad laivas judėjo mūsų erdviniame matmenyje, tačiau 
ne tame matmenyje, kuriame yra arba buvo ana žemė. 
Nepamirškime šios minties iki paskutinio šios knygos 
skyriaus. 

Dar vienas atsitikimas: 1975 metais USCG laive pa- 
vadinimu „Diligence“, priplaukus Bahamų seklumas, su- 
gedo visi radijo prietaisai bei gylio matuokliai. Laivas 
užplaukė ant smėlio seklumos. Tik po valandos pradėjo 
veikti reikiami prietaisai, buvo iškviesta pagalba. Lai- 
vas, atrodo, atsidūrė sunkiame elektromagnetinės su- 
irutės taške. Priežastys USCG bendrovei nežinomos iki 
šiol, jų negali paaiškinti ir tradicinė fizika. Ar tai buvo 
tiktai matmeniniai trukdymai, kaip ir prieš tai buvusiais 
atvėjais? 

Kad nepaaiškinami poveikiai tiesiogiai neapsiriboja 
vien tam tikrais objektais arba grynai elektromagneti- 
niais reiškiniais — šitai parodo dar vienas atvejis. Ryti- 
nės Abaco dalies, ypač rajono, įsiterpusio tarp pietinio 
Great Abaco taško, Hole in the Wall, ir priešais esan- 
čios Elbow Cay salos keistenybė yra ūmai išsiveržian- 
čios srovės ir bangos. Lig šiolei nesama jokių protą pa- 
tenkinančių paaiškinimų. Akivaizdu tik tai, kad šie sū- 
kuriai neturi jokio ryšio su potvyniais ir atoslūgiais arba 
orais, taip pat jie pasireiškia nedėsningai. Ypač jie grės- 
mingi mažoms vandens susisiekimo priemonėms. Yacht- 
man’s Guide vadovėlyje apie Bahamus vaizdžiai perspė- 
jama dėl šio nepaaiškinamo reiškinio. Čia kai kas siejasi 
su kitu keistu faktu. Mat būtent toje vietoje, kur yra 
nepaaiškinamieji sūkuriai, visuose Bahamuose gausiau- 
siai plaukioja delfinai! Dažniausiai aptinkama rūšis čia 

yra „didieji pokštininkai“, žinomi iš daugelio delfina- 
riumų ir tokių televizijos filmų, kaip „Flipper“. Šie gy- 
vūnai mūsų temą daro įdomesnę dar ir tuo, kad jie turi 
receptorius, reaguojančius į magnetinius laukus! Ar ne- 
galėtų būti kokio nors ryšio tarp delfinų gausumo Ba- 
hamuose, ypatingai priešais Abaco, ir daugel kartų pa- 
tvirtintų magnetinių trukdymų? 

Apžvelgus anksčiau pateiktus atvejus, darosi aišku, 
kad Bahamuose tikrai esama jėgų, kurių tradicinis 
mokslas lig šiol nesugeba paaiškinti, kurios, tačiau, gali 
būti aiškiai nustatytos bei, pasitelkus mūsų priemones, 
išmatuotos ir atskleistos. Ir tokios jėgos pastebimos ne 
tik vandenyje. 

Beje, nuo seno keistos jėgos veikia ir lėktuvus. 1943 
m. Amerikos oro pajėgų bombonešis B-24, kurio lakū- 
nas buvo leitenantas Robertas Ulmeris, esant geroms 
oro sąlygoms, skrisdamas į rytus nuo Bahamų, staiga 
prarado kontrolę. Skrydžio kryptis — Atlanto šiaurės 
rytai. Per trumpą laiką lėktuvas neteko aukščio nuo 
3000 metrų iki 1700 m. Sutriko valdymas. Įgula buvo 
priversta apleisti lektuvą, kol šis nespėjo įkristi jūrą. 
Tada ir nutiko keistenybė: ištuštėjęs lėktuvas vėl pradė- 
jo kilti ir dingo iš akių. Prabėgus keletui valandų, jis 
sudužo ant vieno Meksikos kalno, nuskridęs 2300 kilo- 
metrų visiškai priešinga kryptimi! Iki šiol nežinoma, kas 
tiksliai atsitiko ir kokia jėga galėjo užgrobti lėktuvą. 
Šiaip ar taip, lėktuvo įgula niekas taip ir nesusidomėjo. 

Po poros metų, 1945-aisiais, prieš pat „Skrydį nr. 
19“, vyresnysis kapitonas Marcusas Billsonas pranešė 
apie skrydį, kurio metu lėktuvnešis „Martin Mariner“ 

buvo lydimas iš Banana River upės Floridoje į Grand 
Bahamą. Netrukus po starto staiga liovėsi veikę visi 
kompasai ir radijo prietaisai. Aklinoje tamsoje Billsonas 
negalėjo įžiūrėti nė mažiausios Žvaigždelės, jam svaigo 
galva. Pasikliaudamas tik savo nuojauta, jis pasuko lėk- 
tuvą atgalios Banana River upės link, ir tik prisiartinus. 
prie bazės, visi prietaisai vėl ėmė nepriekaištingai veik- 
ti. Nejau Billsonui tik per plauką pasisekė išvengti ply- 
šio, vedusio į kitą matmenį? 

Dar vienas įvykis, kurį papasakojo pilotas, panoręs 
likti nežinomu, nutiko 1972 m. lapkričio 15-ąją. Savo 
kelionę dvimotoris lėktuvas „Beechcraft“ pradėjo jau 
temstant vakarui Great Exumos mieste George Towne. 
Nepraėjus nė dešimčiai minučių po pakilimo, skrendant 
viršum Tongue of the Oceano, staiga sutriko visa elek- 
tronika. Iš pradžių lakūnas ketino šviesiu paros metu 
pasiekti Nassau ir ten pasinaudoti International Airport 
apšviečiamu nusileidimo-pakilimo taku. Tačiau kadan- 
gi radijo prietaisai buvo sugedę, jis negalėjo pranešti 
apie savo atvykimą ir todėl, saugumo sumetimais, nu- 
sprendė pasukti į mažiau apkrautą South Androso oro 
uostą. Dėl sutrikusios hidraulikos jis negalėjo išskleisti 
važiuoklės, bet vis tiek ryžosi leistis ant korpuso. Lėk- 
tuvui artėjant prie žemės, vyravo didžiulė įtampa. Ran- 
komis įsikibęs į vairą lakūnas kreipė lėktuvą asfaltuoto 
tako link. Nutūpimas be amortizuojančios važiuoklės 
buvo labai kietas, po pirmojo trinktelėjimo pasigirdo 
dundantis galąstuvo triukšmas, iš po aliumininio lėktu- 
vo korpuso lėkė kibirkštys. Greitis palaipsniui mažėjo, 
šurmulys atslūgo, o prieš pat tako galą lėktuvas sustojo. 

Niekas nenukentėjo, ir lėktuvas, laimei, buvo tik nežy- 
miai pažeistas. Kitą rytą buvo užsakytos ir pristatytos 
visos reikiamos dalys, o visi kiti lėktuvo prietaisai veikė 
gerai. Elektronika dirbo taip nepriekaištingai, jog, atro- 
dė, tarsi ji niekada nebūtų sugedusi. Vėliau be sunkumų 
lėktuvas nuskrido į Fort Lauderdale. Kokios jėgos pa- 
žeidė lėktuvo elektroniką laiko atžvilgiu? Ar tai buvo 
kokios nors kito pasaulio jėgos, kurios mūsų matmeny- 
je pasireiškė elektromagnetiniu būdu? Susipažinkime su 
dar vienu įdomiu atveju. 

1974 m. gruodžio 16-ąją lakūnas Mike Roxby savo 
lėktuvu Cessna 172 išskrido iš Floridos Haiti linkme. 
Lėktuve buvo du keleiviai, Donas Parrisas ir Kelly Han- 
sonas. Pirmieji trukdymai prasidėjo viršum Biminio: su- 
gedo radijo prietaisai, jų įkandin sutriko navigaciniai 
įrengimai bei degalų kiekio rodyklės. Roxby orientavo- 
si pagal saulę, kol vienoje didesnėje saloje surado gali- 
mybę nutūpti ant cukranendrių lauko. Tačiau priartėjęs 
prie žemės ir pastebėjęs į pagalbą atskubančius lauko 
darbininkus bei supratęs, jog tai buvo Kuba, jis bema- 
tant vėl pakilo. Trumpai suveikus radijo prietaisui, jis 
sugebėjo susisiekti su kitu lėktuvu ir sužinoti kurso į 
Great Inagua koordinates, tačiau radijo prietaisas ir vėl 
išsijungė. Keleivis Hansonas kitą prisiartinimą prie že- 
mės apibūdino tokiais žodžiais: „Vieną akimirką viskas 
buvo aišku, kelio ant žemės regimumas — geras. Staiga 
atsidūrėme vidury sūkuriuojančio debesies, kuris išdygo 
tarytum iš niekur.“ Lėktuvas sudužo ant žemės, Parrisas 
ir Hansonas liko gyvi, Roxby žuvo. 

Greta visų kitų nepaaiškinamų elektromagnetinių po- 

veikių, menkai tesiskiriančių nuo prieš tai aptartų atve- 
jų, krenta į akis dar viena aplinkybė: konkretus regio- 
nas, kuriame šie trukdymai pasireiškė. Beveik visi įvy- 
kiai susiklostė Tongue of the Ocean apylinkėse ir su 
jomis besiribojančiose salose (svorio centras čia priklau- 
so Biminiui, Androsui ir pietiniui Tongue'o smaigaliui) 
bei ties Great Inagua sala. Tai veiksnys, kurį norėtume 
išgvildenti knygos gale. 

Tiek apie įstabiuosius naujųjų laikų atsitikimus. Kad 
paskutinio knygos skyriaus analizės metu sugebėtume 
atkreipti dėmesį į visus nepaprastus reiškinius, privalo- 
me apsvarstyti dar vieną regioną: Atlantidą. Tikiuosi, 
mums nepristigs drąsos įvykdyti 12 000 metų šuolį į 
mūsų pačių praeitį (o gal ateitį?). 


4 Atlantidos teorija 


Esminiai klausimai 


Nuo seno Atlantidos valstybės idėja masina žmonių pro- 
tus. Kadangi daugelis įvairiausių teorijų teigia, jog le- 
gendinės šalies kadaise būta ten, kur dabar iš vandenų 
išnirę Bahamai, mes norėtume šią temą aptarti kiek nuo- 
dugniau. Ypač tuos argumentus, kurie siejasi su pačiu 
salynu. 

Atlantida. Daugelis kritikų tvirtina, jog šios valstybės 
niekada nera buvę, ji — arba legendinis pramanas, arba 
tiesiog painiojama su ankstyvesnėmis, mums seniai ži- 
nomomis kultūromis. Vadinasi, Atlantida viso labo le- 
genda? Jokiu būdu, nes per daug jau esama apčiuopia- 
mų, daiktinių įrodymų, prieštaraujančių neigiamo po- 
būdžio išvadoms. Ar Atlantida viena ankstyvųjų valsty- 
bių, kaip antai Troja arba Tirėnija? Vargu, nes ir Pla- 
tono tekstai, ir archeologiniai radiniai liudija apie kitus 
laikus bei kitą vietovę. Apie ką byloja Santorino vulka- 
ninė katastrofa? Kaip pažymėjo Arthuras C. Clarke, kla- 
sikinės science-fiction knygos 2001 - A Space Odyssee 
(„2001 metų kosminė Odisėja“) autorius, žmogaus at- 

mintyje ypač giliai įsirėžia vėliau patirtos katastrofos. 
Štai kodėl Santorino sunaikinimas išliko Viduržemio jū- 
ros tautų atsiminimuose, o Atlantidos išnykimas — dau- 
gel tūkstančių metų prieš Santoriną ir toli nuo jo - pa- 
virto neapčiuopiama ūkana. Atkreipkime dėmesį į la- 
biausiai įsigalėjusias teorijas, paremtas nesuskaičiuoja- 
mais daiktiniais įrodymais. 

Atlantidos atveju pagrindinę mintį sudaro klausimas, 
ar aplamai tatai įmanoma, kad žemėje jau kartą buvo 
išsivysčiusi civilizacija, po kurios žlugimo kultūrinė rai- 
da grįžo į savo pradžią. Tarkime, - ir visai pagrįstai, — 
jog šiuolaikinius proto sugebėjimus turintis homo sa- 
piens žemėje gyvuoja netoli 50 000 metų. Tarkime, kad 
šiandieninei civilizacijai nuo pirmųjų įrankių pagamini- 
mo laikų iki modernios technikos amžiaus pasiekti pri- 
sireikė apie 10 000 metų. Susidaro įspūdis, kad maž- 
daug 40 000 metų žmogus paprasčiausiai nieko nevei- 
kė; vargu ar jis laukė, kol pagaliau „sukaks“ 8000-ieji 
prieš Kristų, ir jam bus leista pradėti vystytis? Be to, 
toks laiko tarpsnis yra pakankamas, kad atsirastų tiki- 
mybė, jog kartą jau buvo išaugusi didi kultūra, kuri vė- 
liau visiškai žlugo. Ir galbūt, turint galvoje mūsų poel- 
gių žalingumą esamam pasauliui, netrukus tapsime 
antrosios Atlantidos liudytojais. 

Sugrįžkime prie senosios Atlantidos ir klausimo, ar 
kas nors Bahamuose atsimenam legendinę šalį ir pir- 
muosius jos gyventojus? 

Kaip įvadą į šį skyrių pateiksiu vieną Bahamų tautinę 
sakmę. Štai ką apie Bahamų kilmę, remdamasi tradicija, 
pasakoja Pamela Carey: prieš daugelį tūkstančių metų 

Bahamai buvo didelis, vientisas kraštas. Žavingojo re- 
giono gyventojai save paprasčiausiai vadino bahamie- 
čiais, nesvarbu kuriame rajone jiems teko įsikurti. Itin 
vaisinguose dirvožemiuose augo visokiausių rūšių vais- 
medžiai. Aplinkui veisėsi įvairiausi gyvūnai, tokie kaip 
avys, flamingai, ožkos, kiaulės, antys, vištos ir kiti. 

Nors žmonės ir buvo širdingi, vis dėlto jie apjuosė 
visą kraštą siena, nes ne itin mėgo lankytojus iš kitų 
regionų. Kiekvienas regionas kalbėjo savo tarme, o skir- 
tingų rajonų atstovai tarp savęs įnirtingai ginčijosi, kie- 
no tarmė skambėjo gražiausiai. Kone visi buvo įsitikinę 
savo tarmės pranašumu. Tokios aštrios diskusijos netilo 
dieną ir naktį. 

Tame krašte po žeme gyveno milžinas vardu Nemo, 
kuris paprastai būdavo kantrus, tačiau retkarčiais, kie- 
no nors įerzintas, jis galėdavo prikrėsti daug bėdos. Mil- 
žinas niekam nedrumstė ramybės ir todėl pageidavo, 
kad ir jam niekas neįkyrėtų. Kadangi jis mėgo tylą, sa- 
vaime suprantama, jį labai nervino tos amžinos baha- 
miečių rietenos. Vaidai kaskart garsėjo, kol Nemo viso 
to triukšmo nebegalėjo pakęsti. Jis užsiropštė ant žemės 
paviršiaus ir ramiai paaiškino žmonėms, esą jiems nėra 
reikalo pyktis, nes visas kraštas jam atrodąs vienodai 
gražus. Nuo tol žmonės liovėsi baręsi, o Nemo pasuko 
atgalios į požemį. 

Tačiau vieną dieną, nežinia kodėl, visi flamingai iš- 
skrido į pietus ir nebesugrįžo. Tai ir vėl įžiebė kivirčus, 
o Nemo teko pakartotinai užkopti ant žemės paviršiaus. 
Jis pasiteiravo flamingų, kodėl jie pasišalinę į pietus, o 
šie jam atsakė, kad ten šilčiau. Įpykęs jis užriko ant 

žmonių, esą flamingai turėję gerą dingstį taip pasielgti, 
ir paragino nuo šiol tausoti ramybę. Pastarasis šūksnis 
įbaugino bahamiečius, ir jie darsyk pasižadėjo baigti ne- 
sutarimus. Bet aure, visai netikėtai, kažko pabūgo kra- 
bai ir pabėgo į kitą žemės kraštą, kur galėjo pasislėpti 
įdubose. Tatai, savaime suprantama, labai nudžiugino 
tuos gyventojus, į kurių regioną perbėgo krabai, bet vi- 
sus kitus — gerokai įsiutino. Ir vėl prasidėjo rietenos, iš 
pradžių beveik nepastebimos, bet ilgainiui tapusios 
griausmingos. Galiausiai nesantaika pasiekė viršūnę, ir 
įvyko galingas susirėmimas. 

Nemo vėlei buvo priverstas lipti ant žemės pavir- 
šiaus. Vos išvydęs kivirčą, jis neteko kantrybės, griebė 
už milžiniško Bahamų žemyno ir sudraskė jį į 700 sku- 
tų, kuriuos kaip salas pažėrė vandenyne. Šitaip skirtin- 
gų regionų žmonės nebegalėjo viens kito regėti, girdėti 
ir viens kitam priešginiauti. O patsai milžinas ramiai 
atsigulė po visų didžiausiu žemės lopiniu, kurį paliko 
stūksoti ten, kur apsigyveno krabai. Štai tokia Bahamų 
salyno atsiradimo istorija. Dar ir šiandien po didžiausia 
jo sala, Androsu, galima išvysti gulintį milžiną Nemo. 

Tiek apie sakmę. O dabar jau įprastu būdu iš jos 
pašalinkime pasakiškas priemaišas: 

— milžinas, savaime suprantama, ne asmuo, O jasme- 
ninta gamtos jėga; 

— gyvūnai regioną apleido ne dėl gerai apgalvotų 
priežasčių, bet dėl to, kad daugelis jų —- biologų surastų 
ir atpažintų — žymiai anksčiau už žmones pajuto stiprų 
žemės drebėjimą; 

— dorovinis sandas: tarpusavyje besivaidijančius žmo- 

nes nubaudžia aukštesnė galia. Ši jėga nuolatos veiks- 
minga. 

Kas gi lieka iš šios istorijos? Kadaise buvo didelė, 
vientisa žemė. Pirmieji žemės drebėjimo ženklai (pirma- 
sis Nemo apsireiškimas) žmonių neišgąsdino, nes visa 
tai jiems jau buvo pažįstama ir niekada jų nenuskriau- 
dė. Tuomet į atkampius regionus pasitraukė pirmieji 
gyvūnai (anot pasakos, flamingai), ir tuojau po to įvyko 
galingas žemės drebėjimas (antrasis Nemo apsilanky- 
mas). Greitai iš regiono pasitraukė ir kiti gyvūnai (kra- 
bai), o šį įvykį pasekė dar stipresnis žemės drebėjimas, 
sunaikinęs visą kraštą, kurio likučius, išskyrus kelis že- 
mės lopinėlius, nuskandino įkandin sekęs tvanas. 

Kas lieka? Atlantidos istorija. Pažvelkime į šią sak- 
mę — arba istorinį padavimą - iš arčiau. Tuo tikslu 
trumpam nukeliaukime į Egiptą. Jums prireiks vien tik 
vaizduotės. 


Vakaras Egipte 


Iš lig šiol aptiktų raštiškų nuorodų į Atlantidą, pačios 
svarbiausios yra paimtos iš Platono (a. 427-347 m. pr. 
Kr.) dialogų. Čia atpasakojamas pokalbis tarp egiptie- 
čio Kritijaus ir graikų politiko bei filosofo Solono (a. 
630-560 m. pr. Kr.) viešnagės Egipte metu. Nėra reika- 
lo atkartoti visą pokalbį. Suminėsime tik tas vietas, ku- 
rios reikšmingos šiai knygai, tai yra tas, kurios nusako 
Atlantidos padėtį ir išvaizdą. Tad pasiklausykime anų 
dviejų vyrų diskusijos, kuri vyko viename kukliame, 

nors, kita vertus, skoningai apstatytame name tais lai- 
kais didžiausiame Egipto mieste, Sase. 

Atlantida paminėta aptariant įvairius istorinius įvy- 
kius, Solonui liaupsinant ilgą Egipto istoriją, ją lyginant 
su, pažiūrėti trumpa graikų istorija. Bet Kritijas nesu- 
tiko sakydamas, esą Graikija turėjusi didingą kultūrą 
dar tūkstantį metų prieš Egiptą, kuriam jau ir taip su- 
kakę aštuoni tūkstančiai metų. Deja, pačioje Graikijoje 
nelikę jokių šios didžios graikų kultūros žymių — o dėl 
to, praėjus devyniems tūkstantmečiams, ir jokių prisi- 
minimų, — tačiau didžioji Saso biblioteka saugojanti ne 
vieną pasakojimą apie šią kultūrą, kuriuos Kritijas norįs 
parodyti Solonui. 

Trumpam atidėkime šį graiko ir egiptiečio pokalbį — 
nes jie kaip tik kalbasi apie graikų kultūrą, kokia ji 
buvo prieš devynis tūkstančius metų - tam, kad nusta- 
tytumėme tikslesnes datas. Pradėkime nuo graiko gyve- 
nimo: Solonas gyveno maždaug 630-560 m. pr. Kr. Re- 
miantis įvairiomis nuorodomis, panašu, kad Egipte jis 
lankėsi apie 590 m. pr. Kr. Įvykiai, apie kuriuos jiedu 
kalbėjosi, pagal egiptiečio Kritijo suteiktus duomenis, 
susiklostė prieš devynis tūkstančius metų, taigi, mūsų 
atžvilgiu, maždaug prieš 9500 metų. O dabar sugrįžki- 
me prie Saso namų, nes pokalbis darosi vis įdomesnis, 
kadangi šnekama apie graikų priešistorės karus. Pasi- 
klausykime, ką porina egiptietis: 
| „Nuostabą kelia gausybė didžių jūsų miesto darbų, 
kuriuos mini mūsų įrašai, tačiau visus juos didingumu ir 
kilnumu viršija vienas: mat įrašai kalba, kokią baisią 
galybę, įžūliai Žygiavusią užkariauti visos Europos ir 

Azijos bei užgriuvusią nuo Atlanto jūros, sunaikino jūsų 
miestas. Keliauti ana jūra tuomet buvo įmanoma, nes 
prieš sąsiaurį, kurį, kaip sakote, jūs vadinate Heraklio 
Stulpais, būta salos, didesnės už Europą ir Aziją, kartu 
paimtas.* Kol skaitytojas nepasičiupo Viduržemio jūros 
žemėlapio ir nepradėjo ieškoti minėtų Stulpų, šioje vie- 
toje paaiškinsiu, kad šitaip kadaise graikai vadino abie- 
jose Gibraltaro kelio pusėse stūksančias uolas. Bet pas- 
kubėkime grįžti į Egiptą, kol nepražiopsojome to, kas 
esmingiausia: 

„Iš tos salos keliautojams buvo nesunku nuvykti į 
kitas salas, o iš salų — į visą priešais plytintį žemyną, 
nusidriekusį aplink aną tikrąją jūrą; mat jūra vadinami 
vandenys, kiek tik jų esama šiapus sąsiaurio [ palyginti 
su ja], pasirodo esą tik uostas, turintis tam tikrą siaurą 
kanalą įplaukimui.“ 

Keliais žodžiais apie tai, ką išgirdome: Atlantida bu- 
vo pasidalijusi į kelioliką salų Atlanto vandenyne; van- 
denyno ir palyginti labai mažos Viduržemio jūros dy- 
džių sugretinimas aprašytas deramai; taip pat įsidėmė- 
tina, kad Saso bibliotekos papiruso ritiniuose jau pami- 
nėtas užnugaryje plytėjęs Amerikos žemynas. Bet pasi- 
klausykime, ką apie valstybę Solonui ir mums pasakoja 
Kritijas: 

„Taigi toje Atlantidos saloje iškilo didi ir nuostabi 
valdovų galybė, valdžiusi visą salą, daugelį kitų salų ir 


*Platonas. Timajas. Kritijas. Išvertė Naglis Kardelis. „Aidai“, 
1995, p. 60-179. Vertėjo pastaba: tekstai vietomis buvo pataisyti, 
kad atitiktų autoriaus vartojamą vokiškąjį Platono vertimą. 

vakarinio žemyno dalių, be jų dar šiapus sąsiaurio Af- 
riką iki Egipto ir Vakarų Europą iki Viduržemio jūros.“ 
Kolei Kritijas pasakos apie — mums ne itin svarbias — 
karinio žygio, kuriuo tikėtasi pavergti visą Europą, 
smulkmenas, norėtume apsvarstyti tai, kas jau išgirsta. 
Sužinojome, jog karalystė valdė salų didžiumą, o jos 
centras buvo įsikūręs didelėje Atlantidos saloje. Ypač 
įdomu tai, kad paminėtos dalys arba kolonijos buvo tiek 
Amerikoje, tiek Europoje ir Afrikoje, bei aplink Atlanto 
vandenyną. Visos šios kolonijos — Atlanto kultūros cen- 
trai. Jeigu iš tikrųjų būta šios karalystės, Atlanto kultū- 
ros likučiai turėjo išlikti kur nors aplink vandenyną. Ir, 
kaip žinome, išties esama nesuskaitomų kultūrinių pa- 
našumų ir bendrumų. Pakaks prisiminti itin panašias lu- 
kajų ir Vakarų Afrikos tautų religijas. Kalbiniai palygi- 
nimai netgi leidžia spėti, kad Atlanto kolonijos, ko ge- 
ro, bus turėjusios įtakos ir šiaurinėms kultūroms. Ne- 
trukus sugrįšime prie šios temos. Dabar gi, neatidėlio- 
dami, pasukime atgalios į vakarėjantį Sasą, kur saulė 
skęsta už dykumos horizonto, o Egiptą apgaubia naktis. 
Tuo tarpu Kritijas užbaigė savo pasakojimą apie grai- 
kų karinius laimėjimus prieš besiartinusius Atlanto įsi- 
brovėlius, kuriuos jie sėkmingai išgujo. Dar kartą pato- 
giai įsitaisykime Saso namuose, kad sužinotume, kas galų 
gale nutiko paslaptingajai karalystei bei graikų armijai: 
„Netrukus visos Viduržemio jūrą supusios tautos bu- 
vo išvaduotos. Bet vėlesniais laikais, ištikus neregėtiems 
žemės drebėjimams bei potvyniams, per vieną baisią die- 
ną ir naktį visa jūsų kariuomenė prasmego po žeme; 
taip pat ir Atlantidos sala pranyko, nugrimzdusi gelmė- 

je. Štai kodėl jūra toje vietoje pasidarė neperplaukiama 
ir neprieinama, mat negiliai po vandeniu esama daug 
sunešto dumblo, kurį paliko nugrimzdusi sala.“ 

Darsyk palikime Soloną, idant iš naujo apgalvotume 
tai, kas papasakota. Pats įdomiausias dalykas, iki šiol 
paminėtas dialoge, nėra graikų armijos žlugimas. Ko ge- 
ro, ji apsistojo žemumoje, kuri driekėsi arti jūros. Taip 
pat ir salos dingsmas nėra kažkas nauja, nes skaitytojas 
tikriausiai žinojo apie Atlantidą dar prieš atsiversdamas 
šią knygą. Lemiamas dalykas glūdi tuojau po to sekan- 
čiame vandenyno neperplaukiamumo aprašyme. Šitai 
daugelkart mėginta paaiškinti, neretai perdedant, prira- 
šytas pluoštas straipsnių ir knygų: įrodinėta, esą Sargo- 
so jūros sąžalynai šiek tiek bauginę jūreivius, nes juose 
galima buvo įklimpti; esą finikiečiai paskleidę šią legen- 
dą, idant jūra priklausytų tik jiems, ir taip toliau. Bet 
laikykimės apčiuopiamų dalykų. Galbūt visai nereikia 
griebtis fantazijų norint savęs paklausti, ką gi turėjo Kri- 
tijas mintyje. Galbūt paprasčiausiai jis sakė tai, ką gal- 
vojo! Juk tokių žmonių irgi turėtų būti! Galbūt jis tik 
sakė, kad buvusios Atlantidos vietoje laivai dažnai už- 
plaukdavo ant seklumų - tai yra patekdavo į didelę sek- 
lumų sritį! Savaime suprantama, tai skatina susimąstyti 
ar kur nors Atlanto vandenyne nesama didelės seklumų 
srities, keliančios mirtiną grėsmę laivams? Ar kur nors 
nesama seklios jūros, a shallow sea, un baja mar? Kad 
klausimas yra retorinio pobūdžio - šitai skaitytojas, su- 
prantama, jau seniai suvokė, ir todėl galima pasikliauti 
jo teigiamu atsakymu. 

Tikiuosi, skaitytojas leis šiek tiek nukrypti nuo nepa- 

liaujamų šios temos interpretavimų ir pasidalinti viena 
trumpa istorija iš savo kolegos Henry Fieldingo reper- 
tuaro. Įvykiai susiklostė 1748-aisiais: 

„Trys apsukrūs valstiečiai vijosi vagį iš Wiltshire per 
Brentfordą. Kelių sankryžoje pats negudriausias valstie- 
tis pastebėjo rodyklę į Wiltshire namus. Jis patarė bū- 
tent ten ieškoti vagies, kadangi pastarasis tikrai bus pa- 
sislėpęs tarp saviškių. Gudresnis tik nusijuokė atkirsda- 
mas, esą vagis tikrai nebus pasislėpęs tarp saviškių, nes 
juk kaip tik ten pirmiausia jo eitų ieškoti tie, kurie jį 
persekioja. Tačiau visų gudriausias paprieštaravo, esą 
būtent tuose namuose ir reikia ieškoti, nes vagis tenai 
pasislėpė kaip tyčia sumojęs, kad niekas jo nelaikytų 
šitaip pasielgsiančiu kvailiu. Taip mąstant, vėliau apieš- 
kant minėtus namus, buvo sugaišta daug laiko, o vagis 
nuskuodė taip toli, jog tapo neįmanoma jį pavyti. Mat 
būdamas paprasčiausias vagišius, jis nemokėjo nei rašy- 
ti, nei skaityti, ir todėl neįstengė suprasti, kas buvo už- 
rašyta ant Wiltshire namų rodyklės. Šitaip nedelsdamas 
jis nurūko tolyn.“ 

Padėkokime Henry Fieldingui ir pratęskime savo ke- 
lionę taku, vedančiu į paslaptingą Atlanto miestą, taku, 
kuriuo žengdami galbūt sučiupsime vagį arba atskleisi- 
me užtemdytą tiesą. 


Ar būta salos? 


Kol dar nepradėjome gilintis į senus pasakojimus, trum- 
pam sugrįžkime prie geologijos: ar apskritai galėjo At- 

lante būti didelė sala? Ar ji priimtina žemyninių plokš- 
tumų teorijai? Ji nepriimtina, jeigu darytume prielaidą, 
jog salos tenai būta visada. Tačiau visai tikėtina, jog ši 
didelė sala iškilo tik amžių tėkmėje, o po to ir vėl pra- 
smego. Prisiminus įvadines pastabas apie Bahamų ir Flo- 
ridos rifų geologiją, nesunku susiprotėti, jog būtent to- 
kia sala geologų yra nurodyta ir neužginčijamai surasta: 
tai didžioji nūdienos Bahamų sala! Nors šis regionas 
lėtai grimzti pradėjo dar prieš 140 milijonų metų, jūra 
išliko labai sekli. Tereikia nedidelio jūros paviršiaus įsi- 
bangavimo, ir iš po vandenyno išnyra ištisi sausumos 
plotai, kurie vėliau ir vėl išnyksta. Per paskutinį ledyn- 
metį, vadinamąjį Wisconsin Glacial, prasidėjus; maž- 
daug prieš 75 000 metų ir pasibaigusį maždaug prieš 
10 000 metų, dėl poliuose suledėjusio vandens, jūros 
lygis buvo nukritęs 120 metrų žemiau, nei yra dabar. 
Tais laikais Bahamus sudarė viena arba kelios salos, ku- 
rių palyginti dideli plotai vos kyšojo viršum vandenyno. 
Įvykęs žemės drebėjimas, kiek nusodinęs bendrą žemės 
masę, lėmė pragaištingą užsėmimą. Būtent tuo metu, 
anot Platono, žlugo Atlantida! 


Nauja teorija apie lukajus 


Be abejonės, Atlante būta salos. Tačiau ar būta šioje 
teritorijoje išsivysčiusios kultūros? Šis klausimas sugrą- 
žina mus prie Atlanto kolonijų tarpusavio įtakų. Vie- 
nas, kruopščiausių įrodymų, kad tokios kultūros būta 
kaupėjų. pasirodo esąs Charlesas Berlitzas. Pasitelkda- 
mas lyginamąją kalbotyrą — reikia pripažinti, kad šioje 

srityje žymaus kalbotyrininko Berlitzo anūkas tikrai ne- 
mažai išmano - jis surinko gausybę įrodymų, remiančių 
tokios kultūros buvimą. Šios kultūros vietovė turėjo įga- 
linti jos atstovus, vartojusius savo kalbą, ženklus ir tra- 
dicijas, tolygiai išplisti po žemes aplink Atlantą. 

Toliau, tyrinėjant išplitusius rankdarbinius gaminius, 
atsiranda įdomių nuorodų į didingą kultūrą Atlanto re- 
gione. Šitaip kalamosios geležies panaudojimą galima 
aiškiai kildinti iš Centrinės Azijos, iš kur jis persidavė į 
Vakarus ir Rytus. Bet prieš tai vartotos žaliavos, bron- 
zos, istorija dar įstabesnė. Čia neįmanoma nustatyti vie- 
nos aiškios atsiradimo vietos, kaip, pavyzdžiui, geležies. 
Bronza beveik tuo pačiu metu aptinkama daugelyje vie- 
tų, daugelio Atlanto vandenyno tautų tarpe. Tačiau vie- 
na tauta ypatingai išpuoselėjo bronzos apdorojimo ama- 
tą: jorubai [yoruba] iš Vakarų Afrikos. Nigerijos mieste 
Ife irgi aptikta nuostabių bronzos dirbinių, galimas daik- 
tas, susijusių su Atlantida. Vienos statulos galva vaiz- 
duoja Oluruno Dievą, tokį pat išraiškingą, kaip ir grai- 
kiškasis (atlantiškasis) Poseidonas: jis yra jūros ir žemės 
drebėjimų Viešpats! Greta Berlitzo, panašią tezę gina ir 
Leo Frobeniusas, anot kurio, didžioji XVI a. pr. Kr. 
jorubų kultūrą sudaro Atlanto karalystės likučiai Afri- 
koje. 

Nūnai atkreipkime dėmesį į naują teoriją apie taria- 
mai pirmuosius Bahamų gyventojus. 

Po Kolumbo atradimų, dėl savo nepatogios padėties 
pavojinguose vandenyse ir menko ekonominio naudin- 
gumo, salos kone paskendo užmarštyje. Nėra nė vienos 
užuominos, kad ispanai tenai nors kartą būtų įkūrę nau- 

sėdiją. Vis dėlto, jiems reikėjo daug darbo jėgos „Pietų 
Amerikos žemyne pradėtai Encomienda-sistemai | pa- 
laikyti. „Įpratusiems mylėtis“ žmonėms, kaip juos nu- 
pasakoja tūlas istorikas, tai reiškė žiaurią baigtį. Spėja- 
ma, kad tarp 1500-1520 metų bemaž visi Bahamų gy- 
ventojai, apie 20 000 žmonių, deportuoti į Pietų Ame- 
rikos plantacijas arba kalnų kasyklas. Šis prievartinis 
išvežimas prasidėjo dar tada, kai keliaudamas Kolum- 
bas pasiėmė septynis įkaitus. Ko gero, jau 1492 metais 
nuo nežinomų europietiškų ligų, kaip antai tymai arba 
sloga, mirė pirmieji čiabuviai. Kitos įkaitų gaudynės įvy- 
ko 1500 m., kai Amerigo Vespucci, grįždamas į Ispani- 
ją, parsigabeno 232 belaisvius. 

Kokion praston padėtin pateko pagrobtieji 1511 m. — 
tais pačiais metais aprašė keliautojas ir tyrinėtojas Pete- 
ris Martyras: „Iš tėvynės prievarta išvežti lukajai visiš- 
kai nusivylę. Kai kurie miršta išsekę, atsisakydami bet 
kokio maisto ir slapstydamiesi neprieinamuose slėniuo- 
se, apleistuose miškuose bei nežinomuose kalnuose; kiti 
pasirengę užbaigti savo nepakeliamą gyvenimą. Dar ki- 
ti, viltingesnio būdo žmonės, atkakliai tiki vieną dieną 
susigrąžinsią savo laisvę. Šitaip nusiteikusiųjų dauguma 
galėtų pasprukti ir pasislėpti šiaurinėse Hispaniolos vie- 
tovėse, kur jie bent kažkiek galėtų kvėpuoti savo tėvy- 
nės oru. Tenai, ištiestomis rankomis ir praviromis lūpo- 
mis, jie tarsi gertų gimtinės orą, o kai skurdas visiškai 
juos nukankintų, kristų negyvi ant Žemės.“ 

Spėjamą Bahamų lukajų baigtį pagaliau aprašė Ponce 
de Lenas: 1513 m., išsirengęs į kelionę po Bahamus ir 
Floridą, kurios metu jis tikėjosi surasiąs pagarsėjusią 
jaunystės versmę, jis aptiko vienintelę lukają, seną mo- 

teriškę Grand Bahamo arba Abaco saloje. Taip pat ir 
Bartolom de Las Casaso vadovaujama 1516 m. gelbėji- 
mo akcija tesugebėjo atrasti vienuolika lukajų, kurie vė- 
liau buvo įkurdinti Hispaniolos „laisvėje“. 

Ilgainiui konkistadorų susidomėjimas Bahamų saly- 
nu atslūgo. Ypač tuomet, kai vien tik 1595 m., plau- 
kiant per grėsmingus rifus bei susiklosčius kitoms pa- 
slaptingoms aplinkybėms, jie prarado 17 laivų. Kai ku- 
rie jų užplaukė ant seklumų ir sudužo, kiti tiesiog ūmai 
prapuolė iš flotilės gretų, nepalikdami nė menkiausios 
žymės. 

Tiek apie „klasikinę“ istoriografiją. Kad ir kokie 
gerbtini yra šio laikotarpio istorikų tyrinėjimai, vis dėl- 
to reikia pažymėti, kad dažniausia jie remiasi esamais 
(raštiškais ir iš dalies archeologiniais) faktais. Bet juk 
čia ne Europa, kuri anuomet buvo nuodugniai biuro- 
kratiškai archyvuota — čia karibų akmens amžius! Ne- 
skaitant kelių europiečių keliautojų apibūdinimų, ap- 
rašant ano meto Amerikos istoriją, reikalingi tokie pa- 
tys moksliniai įrodymai, kaip ir senovės istorikui, ban- 
dančiam išaiškinti Europos istoriją prieš Babilono su- 
klestėjimą. Žmogišką elgesį galima atkurti tik atsižvel- 
giant į gyvėnimo aplinkybes, kurios turi būti suderintos 
su raštiškais ir archeologiniais šaltiniais. 

Dar sykį atsižvelkime, kokiais šaltiniais remiasi tra- 
diciniai istorikai, teigdami, jog XVI a. pradžioje Baha- 
muose jau buvo „išmirę“ visi lukajai. Vieninteliai šalti- 
niai esti plėšikų ir žmones grobusių užkariautojų prane- 
šimai, nes lukajai nepaliko jokių raštiškų pėdsakų nei 
prieš konkistadorų pasirodymą, nei per antpuolius, nei 


140 


po ispanų išsinešdinimo. Vienintelis įrodymas, kad lu- 
kajai išnyko, buvo tai, jog po dvidešimt penkerių metų 
ispanai nebegalėjo surasti pirmykščių gyventojų darbui 
plantacijose ir kalnų kasyklose. Vien tai, kad, kaip jau 
minėta, ispanai Bahamuose tarėsi regėję kalnus ir slė- 
nius, esti mįslė. Podraug ir vienintelė sena moteriškė 
skamba neįtikimai. Kodėl kaimelyje randama tik viena 
moteris? Todel, kad tik sena ir paliegusi moteris nebijo 
ligų ir lig šiol išsilaikė tokia žvitri, jog kaskart sugeba 
pasprukti nuo savo seklių? Anaiptol. Ji ten buvo todėl, 
kad nebeįstengė pabėgti nuo Ponce de Leno ekspedici- 
jos į miškus! Aišku, kad ispanų paieškos apsiribojo tik 
pakrantėmis. Jeigu, ieškant lukajų, jie būtų išties uoliai 
iššniukštinėję visą salą, nebūtų atsiradę tokių klaidingų 
salos geografijos aprašų, kaip antai Peterio Martyro - 
maža to, salos viduryje jie būtų suradę daugel pabėgė- 
lių. 

Dabar jau galima neginčijamai pagrįsti pirmąją nau- 
jos teorijos dalį: po ispanų pasišalinimo Bahamuose li- 
ko gyventi dar daug lukajų. Kartu ir istorikas Steve 
Dodge, kurio specializacija yra būtent Bahamai, patvir- 
tina tezę, jog XVI a. pradžioje lukajai anaiptol neišmi- 
rė. Veikiau jie pasitraukė į didžiąsias salas, labiausiai 
nutolusias nuo ispaniškų bazių Hispanioloje: Abaco, 
Grand Bahamą bei Androsą. Šių salų čiabuviai nepaliko 
jokių rašytinių šaltinių, kurie galėtų įrodyti šią teoriją; 
taip pat faktą, kad nesama per daug archeologinės me- 
džiagos, įmanoma paaiškinti tuo, jog lukajai harmonin- 
gai gyveno su gamta, kadangi priešingų įrodymų irgi 
nera. Taip pat ir tai, kad britai vėlesniais laikais neap- 

tiko jokių lukajų, neįrodo, kad pastarųjų tenai nebuvo, 
nes ir britai didžiųjų salų viduržemius pirmąkart ištyrė 
tik labai vėlai. Archeologiniai radiniai esti reti, kadangi 
daugelis apyvokos įrankių buvo pagaminti iš medžio, 
taigi, neskaitant kelių išimčių, visi jie seniausiai sudūlė- 
ję. Ir tos kelios išimtys nesuteikia galimybės nustatyti, 
kada jie pagaminti. Tvirtinimas, esą radiniai galėjo kilti 
tokiais ir tokiais metais, bet, suprantama, ne vėliau, kaip 
1516 metais, „nes juk po to lukajai nebegyveno“, yra 
visiškai nelogiškas ir todėl stačiai laikytinas nesąmone. 

Kokią patirtį sukaupė lukajai iš savo susidūrimų su 
baltaisiais ispanais? Be abejonės, jie išmoko kertinį gy- 
venimo principą: „Kai pamatai baltą žmogų, slėpkis 

kaip įmanydamas!“ Baltiems žmonėms vėlei atkeliavus 
į salas ir ten įkūrus ūkius, po maždaug šimto metų lu- 
kajai susitiko su dar viena lig tol nepažintų žmonių gi- 
mine. Jos nariai turėjo tamsią odą, kaip ir jie patys, 
slapstydamiesi gyveno miškuose, be to, jie irgi nemokė- 
jo rašyti: tai nuo savo grobikų ir išnaudotojų pasprukę 
vergai, iš baimės prisiglaudę didžiuosiuose Bahamų salų 
miškuose, vergai, gerai žinoję, kokia kraupi jų laukė 
bausmė, jeigu juos kas nors sučiups. Tai, kad laiko tėk- 
mėje jie persimaišė su lukajais, esti visai natūralu. Ši 
afrikietiškos-amerikietiškos kilmės žmonių grupė išdrį- 
so atviriau gyventi tik XIX a. pradžioje. Po to, kai per 
1807-1838 metus į salas sugužėjo apie 6000 išsivadavu- 
sių vergų, kolonijinė valdžia išleido iš akių tikslius gy- 
ventojų surašymo skaičius. Tačiau galima aiškiai ir ne- 
"ginčijamai įrodyti, kad nūdienos Bahamų kultūroje esa- 
ma lukajų tautos tradicijų priemaišų. Galbūt vienądien, 

greta kalbotyrinių įrodymų, kuriuos netrukus pateik- 
sime šioje knygoje, atsiras dar ir genetinis rodiklis. 

Tokiu būdu, prie šios knygos pradžioje įvardytos ti- 
kimybės, jog senosios Bahamų kultūros ir apeigos iš si- 
bonijų bei lukajų perėjo į pabėgėlių vergų rankas, pri- 
sideda dar viena galimybė. Senosios tradicijos ir legen- 
dos, kilusios iš didžiosios Atlanto žemės, po jos žlugimo 
buvo perduotos ir išsaugotos aplinkinėse kolonijose, ir 
dar ne taip seniai vykdyto prievartinio vergų pergabe- 
nimo dėka pasiekė savo pirmykščių ištakų vietovę. Įva- 
diniame skyriuje apie Bahamų geografiją jau užsiminė- 
me, kad pradžioje kalbėta ne tiek apie salyną, kiek apie 
milžinišką sausumą. Legenda - kaip jau minėjau - At- 
lantidos valstybei priskiria didelę žemę, kuri vėliau nu- 
grimzdo į vandenyną, po savęs palikdama kyšoti tiktai 
vieną kitą kalnų kuprą. Visa tai juk galima atrasti, jeigu 
tik bus ieškoma reikiamoje vietoje! 


Dar kartą į Egiptą 


Verta dar kartą nukeliauti tris tūkstančius metų atgalios 
į senąjį Egiptą, kur tuo tarpu spėjo sutemti. Sasas sken- 
di sutemose, o jaukusis namų kambarys skendi keistoje 
aliejinių lempų šviesoje. Ir vėlei įsitaisykime šalia Solo- 
no, kad išgirstume tai, ką Kritijas ruošiasi papasakoti, 
nes šiuo metu jis dėsto smulkmenas apie Atlante buvu- 
sią salą. Tačiau savo pasakojimą jis pradėjo nuo pir- 
mykščių laikų, kai, tarp savęs traukdami burtus, dievai 
dalijosi pasaulį: 

„Poseidonas, burtais, kaip savo dalį, gavęs Atlanti- 
dos salą, apgyvendino savo palikuonis, pagimdytus mir- 
tingos moters, maždaug tokioje salos vietoje: prie jūros, 
salos viduryje, driekėsi lyguma, kuri, kaip pasakojama, 
buvusi pakankamai derlinga, o šios lygumos viduryje, 
maždaug dešimt kilometrų nutolęs nuo jos kraštų, savo 
ruožtu stovėjo iš visų pusių neaukštas kalnas. Ant šios 
kalvos savo palikuonims Poseidonas pastatė miestą. Kal- 
vą aplinkui einančiu apskritimu jis atskyrė nuo salos ir 
apjuosė pakaitom einančiais didesniais ir mažesniais jū- 
ros vandens ir žemės ratais (jūros vandens ratų buvo 
trys), idant kalva būtų neprieinama.“ 

Kolei Kritijas pasakos apie karališkos Atlanto gimi- 
nės kilmę, kuri šiuo metu mums ne itin reikšminga, 
glaustai apsvarstykime tai, ką jau girdėjome. Esminis 
šio teksto punktas bus, ko gero, tai, kad lygumą supo 
neaukštas kalnas. Kaip pamatysime vėliau, šis neaukštas 
kalnas, savo ruožtu, gunksojo labai didelėje lygumoje, 
kurią juosė (nuo Atlantidos maždaug tris šimtus kilo- 
metrų nutolę!) aukšti kalnai. Tatai, atrodo, jei tik pasi- 
kliausime Kritijo žodžiais — o kodėl gi ne? — paneigia 
vieną labai paplitusią Atlantidos teoriją. Būtent tą, pa- 
gal kurią tikslia Atlantidos vieta laikytini Azorai arba 
Kanarų salos. Neaukšti kalnai aplink pačią Atlantidą ne- 
gali būti ką tik paminėtos salų grupės. Mat tas, kuris 
žvelgdamas į Azorų kalnus arba, dar geriau, į milžiniš- 
kus Kanarų kalnus prabyla apie neaukštas kalvas (juo- 
lab egiptiečiui į akis!), galbūt nusipelno visapusiškai pa- 
sikausčiusio alpinisto vardo — bet vargu ar logiškai mąs- 

tančio tekstų analitiko, pagyrimo. Netrukus išgirsime šį 
tą apie bendrą Atlantidos pragyvenimo lygį bei ūkį: 

„Daugiausia to, ko reikia gyvenimui, teikdavo pati 
sala — pirmiausia visus, kokius įmanoma iškasti kasyk- 
lose, kietuosius ir lydžiuosius metalus, tarp jų ir tą, ku- 
rio dabar [590 m. pr. Kr.! MP] išliko tik pavadinimas, 
kalnų varis, o anuomet jis iš tiesų buvo kasamas iš že- 
mės daugelyje salos vietų ir vertinamas labiau už visus 
metalus, išskyrus auksą. Miškas dosniai teikė visa, ko 
reikia statytojams, taip pat pakankamai maisto nami- 
niams ir laukiniams gyvūnams. Saloje ganėsi didžiulė 
dramblių kaimenė.“ 

Trumpai drūtai, ten buvo visa, ko reikėjo žmogui. 
Ar tai mums nė kiek neprimena bahamiškos istorijos 
apie milžiną Nemo? Šiaip ar taip, klausykimės toliau, 
ką dar įdomaus atskleis Kritijas: 

„Taigi, naudodamiesi visu tuo, kas auga iš žemės, 
gyventojai įkūrė šventyklas ir valdovų rūmus, uostus bei 
laivų statyklas ir išpuošė visą kraštą, įrengdami viską 
štai tokia tvarka. Pirmiausia virš žiedų formos jūros 
kanalų, supusių senąją Poseidono metropoliją, jie pasta- 
te tiltus, nutiesdami kelią iš rūmų ir į juos. Tuo tarpu 
jie jau buvo įkūrę valdovų rūmus, kuriuos jie paveldėjo 
vienas iš kito, lenkdami pirmtakus pastangomis juos iš- 
puošti. Pradėdami nuo jūros, iki išorinio [vandens] ka- 
nalo jie išrausė 100 metrų pločio, 30 metrų gylio bei 
kilometro ilgio griovį ir atvedė juo kanalą iš jūros į aną 
žiedą, tarsi uostą, įrengę žiotis, pakankamas įplaukti net 
didžiausiems laivams. Žiedinius žemės pylimus, skyru- 
sius vandens ratus [vieną nuo kito], jie greta tiltų per- 

kasė kanalais, idant jais iš vieno vandens rato į kitą 
galėtų įplaukti viena triera [antikinis irklinis laivas, tu- 
rėjęs tris irklų eiles viena šalia kitos, maždaug 15 metrų 
pločio, MP), o iš viršaus užklojo perdangomis.“ 

Kritijas pateikia duomenis ir apie milžiniškos apim- 
ties statinius ir įrengimus. Miesto dydis įspūdingas: iš- 
orinis vandens kanalas esti šešių šimtų metrų pločio, 
lygiai tokio paties pločio ir žemės pylimas. Antrasis van- 
dens ratas keturių šimtų metrų platumo, tokio paties 
pločio ir antrasis žemės žiedas, galiausiai trečiasis van- 
dens ratas, supantis patį miestą, esti dviejų šimtų metrų 
pločio. Pačiam miestui užteko vieno kilometro sker- 
smens. Įskaitant vandens ratus, bendras skersmuo su- 
daro 5,4 kilometro ilgio. Ką gi Kritijas mums papasa- 
kos apie Atlantidos įtvirtinimus? 

„Salą iš visų pusių, taip pat ir žemės žiedus bei tiltus, 
jie ratu apjuosė akmens sienomis, o ant tiltų virš jūros 
vandens, iš abiejų pusių pastatė bokštus ir vartus. Ak- 
menį statyboms jie kirto vidinės salos ir išorinio bei 
vidinio žemės žiedų gelmėse, o akmens kirtykloje, kur 
likdavo tuo pat akmeniu iš viršaus dengtos dvigubos 
ertmės, įrengdavo vietas laivams stovėti.“ 

Negana to, suręsti nuostabaus dydžio statiniai, išorė- 
je padengiami bronza, vidiniai mūrai - alavu, o mūrai 
aplink miestą — kalnų variu. Ką gi egiptietis pasakys 
apie pačius pastatus? 

„Miesto-salos ir valdovų rūmų viduryje stovėjo vie- 
nam Poseidonui skirta šventovė, kurios ilgis buvo du 
šimtai metrų, plotis — devyniasdešimt metrų, o aukštis 
atitinka plotį. Visą išorinį šventovės paviršių jie paden- 

gė sidabru; viduje galėjai regėti drambio kaulo lubas, 
visas išmargintas auksu, sidabru ir kalnų variu. Pastatė 
jie ten ir auksines statulas: Poseidoną, stovintį karo ve- 
žime ir vadeliojantį šešis sparnuotus žirgus, tokį aukštą, 
kad galva jis siekė lubas, o aplink jį — šimtą undinių ant 
delfinų. Išorėje aplink šventovę stovėjo auksiniai visų 
pirmųjų dešimt Atlantidos valdovų ir jų žmonų bei ai- 
nių atvaizdai, taip pat gausybė kitų brangių daiktų.“ 
Miesto gyventojai, kaip pasakojo Kritijas, gyveno sa- 
vo namuose palei abudu salos šaltinius. Beje, jie ten 
gyveno labai gerai. Čia visur pristatyta vonių: vonios 
lauke maudytis šiltomis dienomis, vonios namuose, kai 
orai atvėsta; vonios, skirtos tiktai valdovo šeimai, vo- 
nios, skirtos tiktai liaudžiai; vonios tik moterims, vo- 
nios tik vyrams, vonios - žmonėms, vonios - arkliams, 
pagaliau vonios — visiems kitiems gyvuliams. O ką da- 
ryti su visu tuo panaudotu vandeniu iš vonių? Jis pa- 
prasčiausia nugabenamas į valdovo sodą. Tačiau taip 
elgiamasi ne tiek šaipantis iš valdovo, kiek norint, kad 
jo sode augmenija vešėtų ypač gerai. O tai, kas valdovui 
nebereikalinga, vamzdžiais išilgai tiltų nuteka į žemės 
žiedus, kur dėl salos vandens tarpsta puikiausi sodai. 
Tenai įrengtos gimnazijos (ne mokslams, bet kūno pra- 
tyboms) bei hipodromas. Išilgai kanalo, nutįsusio į jūrą, 
ir aplink prieplaukas gyvena gausybė žmonių, kurie ver- 
čiasi prekyba. Tačiau ne vien miestą, bet ir likusias ša- 
lies vietoves, egiptietis Kritijas aprašo taip, kaip jis jas 
rado apibūdintas Saso bibliotekos papirusų ritiniuose: 
„Visa lyguma, besidriekianti aplink miestą ir jį su- 
panti, apsupta kalnų, nusitęsusių iki pat jūros, lygi, 

plokščia ir pailga, buvo šešių šimtų kilometrų ilgio, o 
jos plotis ties viduriu — nuo jūros į krašto gilumą — 
siekė keturis šimtus kilometrų. Ši vieta vienintelė visoje 
saloje buvo atsigręžusi į pietus, ir todėl pridengta nuo 
vakarinių, šiaurinių bei rytinių vėjų.“ 

Ir čia Atlantidos gyventojai neišsivertė be didžiulių 
statybų, jie iškasė trisdešimties metrų gylio ir dviejų šim- 
tų metrų pločio apskritą kanalą, juosiantį visą lygumą ir 
nusitęsiantį 2000 kilometrų. Atlantidoje šis kanalas bu- 
vo prijungtas prie griovių sistemos. Į šį kanalą tekėjo 
visos kalnų upės. 20 kilometrų atstumu, nuo didžiojo 
žiedinio kanalo šiaurėje iki didžiojo žiedinio kanalo pie- 
tuose, lygia greta driekėsi mažesni, trisdešimties metrų 
pločio kanalai, kurie tarpusavyje skersai jungėsi taip, 
kad visa lyguma buvo išvagota kanalais kaip kokia šach- 
matų lenta, įgalinanti įvairiausių prekių pergabenimą iš 
vienos vietos į kitą. 

Nemažai Kritijas pasakoja ir apie Atlantidos valsty- 
binę bei karinę santvarką. Tačiau laikas apleisti Saso 
namus, kuriuose iki vėlyvos valandos aliejinių lempų 
prieblandoje mokslinčius sėdinėjo su savo svečiu, poli- 
tiku Solonu, bei šnekučiavosi apie legendinį miestą. 
Mums rūpima tema mes jau prisiklausėme daugel daly- 
kų, ir dabar įdomu būtų sužinoti, ar galima aptikti gi- 
gantiškų Atlantidos statinių Bahamų regione. Į klausi- 
mą, kaip apskritai galėjo išaugti šitie neapsakomo didu- 
mo mūrai ir kanalai, norėtume atsakyti kiek vėliau. 
Grįžkime į regioną. 

Anksčiau buvo nustatyta, jog esama daugel! prielaidų 
apie galimus acheologinius radinius Bahamuose. Visgi, 


148 


jeigu ten būta didelės karalystės su ištaigiais pastatais, 
kur gi ji pasidėjo? Ar yra Bahamuose griuvėsių, kurie 
būtų tokie seni? Trumpai tariant: atrodo, jų esama! Sa- 
vaime suprantama, didžioji jų dalis šiandien nebe sau- 
sumoje, mat tai, kas randama čia riogsančiuose griuvė- 
siuose, kilę paskutiniaisiais šimtmečiais. Veikiau reikėtų 
ieškoti ten, kur dabar telkšo jūros vanduo. Ir, rodos, 
jau aptikti pirmieji radiniai. 

Ir vėl pirmasis, viešai ėmęsis šios temos žmogus, bu- 
vo Charlesas Berlitzas. Jis nustatė, kad patys nuosta- 
biausi radiniai, siejami su Atlantida, aptikti kaip tik Ba- 
hamų plynaukštėje, ten, „kur Bermudų trikampio glė- 
byje knibždėte knibžda įvairiausi nuotykiai“. Prieš 
12 000 metų Bahamų krantai kyšojo viršum jūros lygio 
ir todėl sudarė ne salyną, o vieną arba dvi dideles salas, 
turėjusias kalvų, upių ir ežerų. 

1968 m. netoli Biminio, po vandeniu rastos pirmo- 
sios statybų žymės. Iš pirmo žvilgsnio radinys panėšėjo 
į mūrus, gatves arba pastatus iš didelių akmens luitų. 
Tai mums pasitarnaus kaip gera dingstis apsilankyti pas 
vieną įžymiausių šio amžiaus aiškiaregių, Edgar Cayce. 

Šis „miegantis pranašas“ ir gydytojas-stebukladarys 
ligi pat savo mirties 1945 m. Virdžinijoje perskaitė tūks- 
tančius vadinamųjų „paskaitų“. Taip jis vadino savo pra- 
našystes ir patarimus, kuriuos skelbdavo apimtas transo 
būsenos. Iš jų mus domina tik tos, kurios vienaip ar 
kitaip liečia Atlantidą ir Biminį. Cayce „paskaitose“, iš- 
platintose 1923—1944 metais, apstu duomenų apie At- 
lantidą. 

Taigi vaizdingai ir smulkmeniškai jis aprašė įrengi- 
mus, skirtus branduolinės energijos gavybai bei maši- 
nas, skirtas lazerinių spindulių gamybai. Jis sakė, kad, 
dirbant vandenyje ir ore, naudojant radiją ir televiziją, 
bei, savaime suprantama, apšviečiant ir apšildant patal- 
pas, buvo naudojami energijos šaltiniai. Be to, tokie šal- 
tiniai gelbėjo atjauninant smegenų audinius. Toliau, pa- 
gal Cayce duomenis, šios energijos vartotos gabenant 
sunkius krovinius, kaip antai dideli akmens luitai staty- 
boms. Jei patikėsime Cayce'u, šios jėgos galiausiai buvo 
išsaugotos kristaluose Poseidijos vietovėje — pagal ki- 
tuose Cayce'o rašiniuose pateiktus duomenis, dabarti- 
niuose Bahamuose! 

Nejaugi šie Atlantidos energijos šaltiniai iš tikrųjų 
veikė Bahamuose ir nugrimzdo sykiu su karalyste, ne- 
jau jie vis dar tūno gelmėse? Galbūt šitaip galima paaiš- 
kinti nesuskaitomus elektromagnetinius svyravimus Ba- 
hamų apylinkėse? Rasi iš čia bus galima kildinti dar 
vieną reiškinį. 


Baltasis vanduo 


Tai Bahamuose dažnai pastebimas reiškinys. Iš lėktuvo 
žmogus žvilgteli į jūrą. Oras išties puikus. Arba išvis 
nera jokių debesų, arba juos galima atpažinti tik iš ant 
jūros paviršiaus krintančių šešėlių. Nepaisant to, staiga 
ant vandens pasimato didelės baltuojančios juostos. Ka- 
dangi aš pats, skrisdamas lėktuvu, esu nekart regėjęs šį 
reiškinį, tokiais apsakymais man visai nesunku patikėti. 

Kolumbas pirmasis pastebėjo šį įstabų reginį. Kalba- 
ma apie netoli Bahamų atsirandantį jūros blizgesį, van- 
dens paviršiui suteikiantį kone baltą, švytintį atspalvį. 
1492 m. spalio 11-ąją, likus dienai iki išsilaipinimo sau- 
sumoje, iš „Santa Maria“ denio jis išvydo fosforu tvis- 
kantį vandenį. Apollo 12 astronautams šis švytėjimas 
virto paskutine atpažįstama Žemės šviesele. Šešiasde- 
šimtaisiais šį faktą darsyk oficialiai patvirtino US-Navy 
atsargos admirolas Samuelis Elliotas Morrisonas. 

Keistosios srovės kyla iš vieno taško ir ūmai išplau- 
kia į paviršių. Čia jos tęsiasi vieną du kilometrus ir iš- 
tirpsta. Kadaise žmonės galvojo, kad tai žuvų išraustas 
mergelis, arba šiaip žuvų ir kitokių organizmų pulkai, 
arba tam tikri pirmykščiai žiuželiniai dumbliai, vadina- 
mi dinoflagelatais. 

Charlesas Berlizas baltąjį vandenį mėgina išaiškinti 
dar kitaip: šešiasdešimtaisiais lakūnas Jimas Richardso- 
nas savo hidroplanu nutūpė ant vieno tokio švytinčio 
vandens paviršiaus priešais Orange Cay rifą ir paėmė 
mėginį. Analizė patvirtino tai, ką pirma pajuto uoslė: 
vandens sudėtyje rasta 20 nuošimčių sieros! Iš papildo- 
mų kalcito nuobirų galima buvo spręsti apie jūros dug- 
ne susidariusius karštus vulkaninius judėjimus. Savaime 
suprantama, šmėstelėjo mintis ir apie senosios Atlanti- 
dos jėgaines, kurios nūnai, nors ir palaidotos jūros dug- 
ne, vis dar veiksmingos. Kad ir kokia besvorė ši teorija 
atrodytų iš pirmo žvilgsnio, ji bematant įgauna svorio, 
kai tik atidžiau apžiūrima vulkaninė šiaurinės Karibų 
terpės sandara: daug veikiančių vulkanų esama Mažuo- 

siuose Antiluose (kaip antai liūdnai pagarsėjęs Martini- 
kos Montagne Pele kalnas) bei keletas neveikiančių - 
Didžiuosiuose Antiluose. Tačiau apie vulkanų išsiverži- 
mus į šiaurę nuo didžiųjų salų dar niekas negirdėjo - 
taip pat ir Bahamų geografija bei geologiškai ištirti že- 
mės mėginiai aiškiai liudija, jog į šiaurę nuo Antilų gran- 
dinės nesama jokių vulkaninių apraiškų! Atliekant geo- 
loginius tyrimus čia padaryta daug gręžinių, kai kurie 
jų siekė 5800 metrų gylį, ir niekada nerasta nė men- 
kiausio vulkaninės uolienos pavyzdžio! Jeigu šiose vie- 
tose būna vulkaninių proveržių, kodėl gi jie, kaip tyčia, 
visąlaik įvyksta beribėse vandenyno gelmėse ir nusivy- 
lusiems Bahamų alpinistams nepadovanoja nė poros kal- 
nų, kuriais būtų galima kopinėti? 

Nepaisant to, šis daiktinis įrodymas lig šiol vieninte- 
lis, Baltąjį vandenį susiejęs su siera. Visi kiti pranešimai 
mini mergelį, tai yra mažas kalkines daleles. Yacbtman's 
Guide vadovėlis šį reiškinį kildina iš dugne ieškančių 
maisto žuvų susispietimo, pavadindamas jį žuvų dum- 
blu (fish mud). Šios kasmet išleidžiamos knygelės auto- 
riai tikruoju kaltininku laiko ašakotas žuvis, krevetes 
(dendrobranchiata porūšis) arba Sailors Choice vardu 
pakrikštytas kriukses. Ar šį spėjimą galima pagrįsti? 
Prisiminus, kad dauguma paminėtų jūros gyvių maitina- 
si atviruose vandenyse, o ne ant žemės, taip pat atsi- 
žvelgiant į baltojo vandens ruožo dydį, peršasi išvada, 
jog ši teorija akivaizdžiai klaidinga. Tačiau nepaisant 
to, ir toliau mūsų atramos tašku lieka faktas, kad bal- 
tojo vandens atveju kalbama apie kalkes. Tatai, priešin- 

gai nei Berlitzo istorija, patvirtina ne tik visi praneši- 
mai, bet ir kai kurie mūsų pačių atlikti tyrimai. Taigi iš 
kur atsiranda kalkės? Kadangi baltojo vandens dėmių 
nematyti ten, kur jos galėtų susidaryti dėl seklaus smė- 
linio dugno, bet jos matyti gilesnėse vandens vietose, 
ypač virš Tangue of the Ocean, normalūs geologiniai 
aiškinimai, rodos, atkrenta. 

Kad suprastume naują teoriją, privalome glaustai su- 
sipažinti su jūros vandens chemine sudėtimi bei jos ge- 
ologiniais poveikiais. Norėčiau paprašyti skaitytojo ap- 
sivilkti baltą chalatą ir keliauti manimi į mūsų labora- 
toriją. 

Jūros vandeniui sušilus, skystyje susidaro kietos me- 
džiagos. Chemikas šį procesą vadina nuosėdų „išskyri- 
mu“. Tiksliau, nuosėdos pavadintos oolitu. Medžiaga 
pasirodo itin smulkaus, balto smėlio pavidalu ir yra nie- 
kas kita, kaip aragonito kristalo išvaizdos kalkės 
(CaCO ). Šį susidarymą skatinantis procesas — beje, la- 
bai panašus į druskos išsiskyrimą, jūros vandenį gari- 
nant keptuvėje, - sukuria ant ką tik minėtų smėlio 
krantų tolimesnius smėlio darinius. Nes čionai vėsesni 
gilesnių jūros sluoksnių vandenys skalauja šilto smėlio 
krantus; šitaip jų temperatūra pakyla trimis laipsniais 
Celsijaus. Dėl pagreitėjusio garavimo druskos kiekis 
šoktelėja nuo 3,5 iki 4,0 nuošimčių. Šito nepakanka, 
kad išsiskirtų druska, tačiau kalkės jau iškrenta, o ka- 
dangi normalus jūros vanduo jau prisotintas kalkių, už- 
tenka žemesnės temperatūros, idant prasidėtų nuosėdų 
gaminimasis. Susidariusi mažulytė kalkės dalelytė, van- 

deniui nuolat judant, vis didėja, kol pasidaro tokia di- 
"delė ir sunki, jog nugrimzta į dugną. Kai kitąkart atos- 
togausite arba šiaip nukaksite prie jūros, siūlau jums 
atlikti mažą bandymą: pripilkite į stiklinę jūros vandens 
ir kurį laiką palaikykite šaldytuve. Po to išimkite ir šiek 
tiek palūkėkite, kol atšils vandens temperatūra. Tada pa- 
žvelkite į stiklinės dugną. Ten jūs pastebėsite aiškiai įžiū- 
rimų kalkinių dėmelių. O dabar sugrįžkime į Bahamus. 

Prisiminkime, kad baltasis vanduo neaptinkamas ties 
smėlio krantais, kur jo pasirodymas būtų visiškai nor- 
malus reiškinys. Keistas dalykas: jis išplaukia ten, kur 
giliau. Naujos teorijos dėlei įsivaizduokime, kad povan- 
deninėje gelmėje esama šiluminės versmės, kuri įkaitina 
aplink supančius vandenis. Kas atsitinka? Pirma, pagal 
Charleso/Gay-Lussacso dėsnį (slėgis x tūris = pastovu- 
sis dydis x temperatūra), padidėjus tūriui, vanduo išre- 
tės ir pradės kilti viršun, lygiai kaip karštu oru varomas 
balionas erdvėje. Paskui, žinoma, įvyks tai, ką aptarėme 
ankstesnėje pastraipoje: išsiskirs kalkės, ir jomis nusida- 
žys vanduo. Kildamos aukštyn kalkių išskyros priaugs 
masės, vėliau, išplaukus į paviršių, šią eigą pakeis jūros 
paviršiaus įprastinės srovės, kurias sukelia vėjai. Ilgai- 
niui kalkių išskyros pasidarys tokios didelės, jog ir vėl 
nusės jūros dugnan. Tai kas lieka? - Tikslūs baltojo 
vandens simptomai tiek išvaizdos, tiek cheminės sudė- 
ties atžvilgiu! 

Fizikos mokslo požiūriu, protingai paaiškinus, kaip 
susidaro baltasis vanduo ir kokia yra jo sudėtis, iškyla 
dar vienas mažas ir nereikšmingas klausimas: kokia ši- 

luminė versmė, esanti jūros gilumoje, įkaitina vandenį? 
Gal iš tiesų esama Sandersono povandeninės civilizaci- 
jos? Bet greičiau į tiesos kelią mus atves dar vienas a- 
psilankymas pas pranašą Edgarą Cayce. Galbūt šilumi- 
nės versmės tikroji priežastis yra Cayce išpranašauti 
„kristalai“, kuriuose išsaugotos Atlantidos energijos? 
Tačiau kai kurie skaitytojai, be'abejonės, paklaus, kaip 
tokie kristalai gali būti veiksmingi praėjus 10 000 me- 
tų? Kai pagalvoji apie mūsų suvenyro ateinančioms kar- 
toms išliekamąją vertę, būtent, kai pagalvoji apie mūsų 
branduolinių įrenginių pasekmių ilgaamžiškumą, kodėl 
gi taip negalėtų atsitikti su Atlantidos „kristalais“? 

Ar apskritai patikimos to paslaptingojo Amerikos 
pranašo pranašystės apie Atlantidą? Tikrai kelia nuosta- 
bą faktas, kad nebūdamas nei fizikas, nei istorikas, Ca- 
yce taip tiksliai aprašė prietaisus ir įvykius, jog net šių 
sričių specialistai vargu ar gali jam ką nors prikišti. Jis 
plačiai garsėjo kaip gydytojas-stebukladarys, daugelis jo 
pranašysčių apie JAV prezidentų nužudymus, atominę 
bombą, rasinius nesklandumus arba žemės nuožliaužas 
pasirodė visiškai teisingos. 

Tiesa, kitas jo pranašystes kritikai tiesiog išjuokė. Ši- 
taip, pavyzdžiui, atsitiko su vienu išankstiniu pasisaky- 
mu apie tai, kad 1968 arba 1969 metais ties Biminiu iš 
jūros turėsianti išnirti Atlantidos šventovė. Atrodo, jis 
buvo teisus. Net ir tuomet, jei spėjami mūrai nėra pa- 
čios Atlantidos liekanos, tai mažų mažiausiai iš naujo 
atrastas Atlantidos regionas [kaip diskusijos tema] atgi- 
jo Žmonių sąmonėse, „išniro“ jų vaizduotėse. Jeigu vie- 

nądien tyrinėtojai ras galutinių archeologinių įrodymų, 
Cayce bus „išteisintas“ ir šiuo klausimu! Pranašystės vi- 
sad esti interpretacijos dalykas ir todėl nuo pat Delfų 
orakulo laikų negali būti aiškinamos kaip papuola. 


Griuvėsiai jūroje 


Šiaip ar taip, 1968 m., tam tikrų radinių dėka, mūsų 
pasaulis sužinojo, jog kažkur Žemėje esama įstabių sta- 
tinių. Vien tik savo išvaizda jie labai primena ikiinkiš- 
kas Peru statybas arba minojiškos Graikijos mūrus, kaip 
antai Tirėnijos tvirtovė. Aišku, neįmanoma nustatyti ak- 
menų amžiaus, tačiau galima ištirti suakmenėjusias 
mangrovės šaknis, kurios kadaise augo ant akmenų, kai 
šie vis dar kyšojo iš vandens. C-14 metodo ` išvada to- 
kia: akmenys maždaug 12 000 metų amžiaus! Ji, visų 
pirma, reiškia, kad vietovė, kurioje augo mangrovės, 
prieš 12 000 metų buvo iškilusi viršum jūros lygio. Bet 
nesama jokių įrodymų, kad šiuo atveju kalbama apie 
tikrus statinius arba net Atlantidos liekanas. 

Siūlau iš arčiau pasižiūrėti į tariamuosius statinius 
sekliuose Bahamų vandenyse. Didžiausias jų yra vadina- 
moji Bimini-Wall siena, kurią 1968 m. aptiko Manson 
Valentine, Jacques Mayol, Harold Climo ir Robert An- 
gove. 

Čia esama didelių, dažnai keturkampių akmeninių 
plokščių, kokių vieno dviejų metrų pločio ir bemaž ki- 
lometro ilgio. Šios „gatvės“ nuolydis per visą jos ilgį 

daugmaž vienodas, o tai sudaro įspūdį, tarsi būtų aptik- 
tas tam tikras plynas statinys, kaip antai galingi Peru 
arba graikiškos statybos pavyzdžiai. 

Dar vieną panašų radinį tais pačiais 1968-aisiais me- 
tais netoli South Andros aptiko profesionalūs lakūnai 
Bobas Brushas ir Trigas Adamsas. Buvo kalbama apie 
stačiakampę mūrų sąrangą, apie kurios kilmę dar ir da- 
bar neką galima pasakyti. Šalimais rasta dar viena keista 
uolos struktūra. Tai į apskritimą panaši sandara, suręsta 
iš didelių akmenų. Vieni akmenys suguldyti dvigubais, 
kiti — trigubais apskritimais, turinčiais vieną bendrą 
centrą. Galbūt visa tai, pasak Berlitzo, yra amerikietiš- 
kas Stonehenge variantas? 

Dar vienas radinys Bahamuose yra 30 metrų ilgio, 
lanką primenantis „mūras“, riogsantis tarp šiaurinio ir 
pietinio Cat Cays rifų ties Biminiu. Taip pat vienas toks 
„Mūras“ stovi į pietus nuo South Caicos salų, o jūroje 
priešais Biminį 30 metrų gylyje slypi „mūrai“ su „vartų 
arkomis“. 

Viena tariama piramidė, kurią mini Berlitzas, lig šiol 
dar neatrasta ir net nepatvirtintas jos buvimas. Prieš 
pradedant aptarinėti dar vieną naują radinį, derėtų pa- 
teikti pastabą apie jau išvardintus menamus pastatus. 
Tiesa, kad retkarčiais galima pastebėti plūduriuojant 
vandens paviršiuje tam tikrus kontūrus. Tačiau netiesa, 
kad visais mano patikrintais atvejais kalbama apie sta- 
tinius. Kartais ne tik stokojama Stonehenge sudėtingu- 
mo, bet, mano surinktais duomenimis, suvis nesama jo- 
kių dirbtinių pagrindų. Šiaip ar taip, klausimą, kodėl 

koralai yra būtent tokios ir ne kitokios išvaizdos, norė- 
tume aptarti paskutiniame skyriuje. 

Galų gale patį svarbiausią radinį netyčiomis aptiko- 
me tyrinėdami ir rinkdami medžiagą šiai knygai. Turiu 
omenyje Saunders Beach „mūrus“, vadinamus Saunders 
Beach-Wall [Saunderso pakrantės siena]. Panašiai kaip 
ir Biminyje, čia rasti dideli akmeniniai pamatai, kuriuos, 
skirtingai, nei po vandeniu panirusius „statinius“ saly- 
no vakaruose, užėjus atoslūgiams, galima išvysti žen- 
giant viena svarbiausių Nassau gatvių, West Bay Street. 
Smulkesnė informacija apie šį ryškų susidomėjimą ke- 
liantį radinį, — nes jis kol kas yra pirmas ir paskutinis 
„mūras“, per atoslūgį apeinamas žeme, — bus suteikta 
ekspediciniame pranešime. Tada ir bus akivaizdžiai bei 
galutinai įrodyta, kad visos ligi šiol atrastos sąrangos 
yra ne kokie nors dirbtiniai statiniai, bet veikiau tik 
natūraliai suirusios pakrančių uolos. Nors man ir sunku 
pareikšti šį griežtą nuosprendį, ypač prisiminus gausių 
kovotojų už „statinių“ teoriją svajones, vis dėlto mano 
sąžinė lieka rami, o aš pats nieku būdu neketinu per- 
bėgti į „skeptikų“ stovyklą. 

Lemiamas klausimas yra toks: ar ši išvada pasmerkia 
Bahamų Atlantidos teoriją? Reikia pasakyti, kad toli 
gražu ne. Veikiau jau atvirkščiai. Visų pirma, privalu 
paklausti, ar po tokio ilgo laiko apskritai įmanomi to- 
kie apčiuopiami radiniai? 

— Jeigu Atlantida išties skendi giliau, kaip buvo spė- 
jama lig šiol, tai vienaip ar kitaip ieškota ne ten, kur 
reikia. Skaitytojas tikriausiai pamena, jog, atsižvelgiant 
į paskutinio ledynmečio laikotarpį, Atlantidos uosta- 

miesčiai, ko gero, nugrimzdę į 120 metrų gylį! Kita 
vertus, Berlitzo paminėta, į gilesnius vandenis paniru- 
sios piramidės teorija galbūt irgi esti kažkiek teisinga? 

— Arba statinių likučiai: juk be abejonės jie turėjo 
būti suręsti iš trapaus kalkakmenio (nes regione nesama 
jokios kitos akmens rūšies), kurie dar ilgą laiką mirko 
gožų zonoje. Tokiomis sąlygomis pakanka nepilno šimt- 
mečio, kad statiniai visiškai sutrūkinėtų. Kadangi tiki- 
mybė, kad statiniai per pastaruosius 10 000 metų pra- 
stovėjo gožų zonoje, yra didelė, tai iš akmenų, tiesą 
sakant, galėjo likti tik viena: smėlis! 

— O gal įmanoma rasti mūrų ir pastatų, padengtų 
metalu? Kadangi per tiek laiko jie pasidarė itin ploni, 
kaip antai lakštinis auksas, ir šiuo atveju paieškos tampa 
beviltiškos. Jūros vandeniui būdinga ardomoji jėga per 
palyginti trumpą laiką būtų pažeidusi visus metalus. 

— Vieninteliai iki šiol išsilaikę radiniai, beje ir mūsų 
kultūroje išliksiantys nors ir 10 000 metų: šiukšlės ir 
atliekos. Verta vėl grįžti prie baltojo vandens. 

Teorija, kuria remiantis Atlantida sutampa su Baha- 
mais, netgi galutinai atmetus „mūrų“ tezę, lieka nepa- 
kitusi. Tarp kitko, šią teoriją remia net kai kurios vaiz- 
duotės stokojančios mokslo tezės! Mat kaip jau matė- 
me, visi istoriškai patvirtinti duomenys akivaizdžiai ro- 
do į Bahamų regioną. Šiaip ar taip, Berlitzas nagrinėja 
Platono tekstus taip, kad, nepaisant archeologinių radi- 
nių, į legendinės karalystės valstybių vietą brukami tik 
Bahamai: 

„Platono pasakojimas tiesiogiai siejasi su Atlantidos, 
Atlanto vandenyno karalystės, buvimo tolimuose Atlan- 

to vakaruose galimybe. Čia reikia priskirti dabartinius 
Didžiųjų Bahamų krantus, kurių didelė dalis dar ir šian- 
dien aukštai iškilę virš vandens, o kita — jau nugrimz- 
dusi į vandenyno gilumą, kaip antai Tongue of the Oce- 
an bei Floridos sąsiauris. Jie sudarė sausumos užtvarą ir 
gamtinę ribą priešais Floridos pajūrį [...].“ 

Jeigu Atlantidos valstybė išties buvo įsikūrusi Baha- 
mų apylinkėse, tuomet visai įmanoma, jog kažkam pa- 
vyko išgyventi ir išgelbėti bent jau dalį kultūros - ir ar 
negalėjo ši kultūra, pavyzdžiui, išsaugoti ir kai kuriuos 
prisiminimus arba parapsichologinius sugebėjimus? 

Pasiūlykime teoriją, pagal kurią tarp šių išgyvenusių 
žmonių buvo tokių, kurie gyveno aukštai kalnuose daug 
žemesnės civilizacijos ir išsilavinimo sąlygomis už tas, 
kuriose gyveno pačios Atlantidos gyventojai. Įvykus ka- 
tastrofai, kalniečiai prarado savo būstus, techniką bei 
maitintoją metropolį. Jiems liko tik jų religija ir psichi- 
niai sugebėjimai. Staiga nublokšti į akmens amžių, jie 
išsisklaidė po mažas saleles. Vietoje buvusių namų, nau- 
jąja pastoge tapo daubos, kurias prieš daugel metų ska- 
lavo tuomet iš vandens iškilusių kalnų upės ir ežerai. 
Išgyvenusieji gedėjo senųjų laikų, tačiau įvykius aiški- 
nosi pragmatiškai. 

Per tūkstančius metų jų tauta - palaiminta Aukščiau- 
sios Būtybės ir nuolatos bendraudama su jai palankio- 
mis dievybėmis — sutvėrė didingą kultūrą. Tačiau vieną 
dieną ši kultūra pasiekė tokį lygį, kuris net Auščiausia- 
jai Būtybei pasirodė pernelyg išsivystęs. Todėl ji nu- 
sprendė žmones parklupdyti, idant jie gyventų taip, kaip 
paranku jai pačiai. 

Ką gi slėpė šis pamokymas, padėjęs žmonėms tvar- 
kytis po to, kai jie pergyveno Atlantidos žlugimą? Ogi 
tai, kad nuo šiol reikia gyventi taip, kaip to nori Aukš- 
čiausioji Būtybė. Katastrofos aukomis nevirto tik tie, 
kurie priklausė išrinktųjų grupei ir sugebėjo išgyventi 
žemesnėje išsivystymo pakopoje — ir vis tiek būti lai- 
mingi! 

Šis paprastas, laimingas gyvenimas mažose salelėse 
tęsėsi aštuonis tūkstančius metų. „Palaukite!“, — sušuks 
akylas skaitytojas. Aštuonis tūkstančius metų be men- 
kiausio žingsnelio pirmyn? Ar tik ne per ilgai? Prisipa- 
žinsiu, iš pirmo žvilgsnio šis laiko tarpsnis gerokai ste- 
bina. Tačiau kaip, savo ruožtu, elgiasi tradiciniai isto- 
rikai? Jie nesipriešina tariamam faktui, kad praėjo net 
penkiasdešimt tūkstančių metų, kol žmonijos galūnės 
tapo kojomis ir rankomis, kurias (rankas, o ne kojas) 
pasispjaudžiusi, žmonija pagaliau pradėjo vystytis! Beje, 
šitiek, anot jų, buvo pralaukta be jokios religinės-dva- 
sinės dingsties. Palyginti su 50 000 metų, ką reiškia 
aštuoni tūkstančiai metų gyvenimo nuolatinėje baimėje, 
kad Aukščiausioji Būtybė bet kada gali įvykdyti baus- 
mę? Būtybė, kuri jau kartą taip pasielgė! Šiaip ar taip, 
žvelgiant matematiko akimis — tai nesudaro penktada- 
lio laikotarpio, logiko - dar mažiau. 

Tačiau grįžkime pas laimingus pirmykščius žmones. 
Vieną dieną nutiko kažkas ypatinga: iš pietų atvyko kiti 
žmonės, lygiai tokie pat taikingi, kaip ir paskutinieji 
Atlantidos gyventojai. Bet labiausiai stulbino tai, kad jų 
religija buvo panaši į čionykštę bei jų istoriniuose pri- 
siminimuose glūdėjo nemažai abiems pusėms bendrų da- 
lykų. Skirtumas tik tas, kad atvykėliai, turėję kolonijų 

steigėjams būdingo įkvėpimo, ne taip griežtai laikėsi 
konservatyviosios gyvensenos ir naudojosi tam tikrais 
patobulinimais. Taigi jie nebegyveno tiktai daubose, bet 
klajodami persikėlė į kitas salas ir tenai įsikūrė apva- 
liuose mediniuose namukuose. Nors jie patys ir nebega- 
lėjo tiksliai to prisiminti, jie kilo iš vienos ankstyvosios 
Atlanto karalystės kolonijos, įsteigtos žemyne, kurį eu- 
ropiečiai XVI a. pakrikštys Pietų Amerikos vardu. Ba- 
hamuose rastus, išgyvenusius atlantiečius, kurie kaip 
prieglaudą pasirinko salų daubas, savo kalba jie pavadi- 
no daubų gyventojais arba sibonijais [siboneys]. Patys 
dėl klajonių po Karibų salynus jie pasivadino salų žmo- 
nėmis arba lukajais [lukayas]! Tokiu būdu mes atsira- 
dome Bahamų istorijos mokslinių aprašymų išeities 
taške. 

Apibendrinant, Atlantidos tematikos atžvilgiu reikia 
pabrėžti štai ką: neabejotina, kad prieš 10 000 metų 
būta Atlanto kultūros, kuri savo laikais buvo itin išsi- 
vysčiusi! Esama nesuskaitomų šią tezę palaikančių fak- 
tų, ir nėra nė vieno priešingo įrodymo. Vienintelis re- 
gionas, atitinkantis tiek literatūrines ir geografines nuo- 
rodas, tiek geologines sanklodas, esti Bahamai! Kaip la- 
bai išsivysčiusi buvo ši kultūra, kodėl ji prasmego skra- 
džiai žemės, ar ji kada nors bendravo su kitomis kultū- 
romis, kurios kilo iš tolimų planetų, laikų arba visatų — 
visi šie klausimai, turint galvoje nūdienę mokslo būklę, 
dar nesulaukė patenkinamų atsakymų. Čia lieka daug 
vietos spėjimams. Kai kuriuos jų gvildensime pasku- 
tiniajame šios knygos skyriuje. Lygiai taip pat, paslap- 
tingos Atlantidos salų karalystės atžvilgiu, nuoširdžiai 

viliamės, jog kada nors bus aptikta daugiau radinių, ga- 
linčių pagausinti lig šiol turimas žinias. 

O dabar — iš bibliotekų ir archyvų į Bahamų saulę! 
Pakeliaukime įvairiausiomis vandens susisiekimo prie- 
monėmis. Tiems, kurie šiek tiek sirguliuoja jūros liga, 
nereikia jokių tablečių, užteks seniai žinomo patarimo, 
anot kurio visą dėmesį patartina sutelkti į horizontą. 
Šiuo atveju tai dvasinis horizontas, kadangi knygos ant- 
ros dalies branduolį sudarys nauji atradimai. Ir galbūt 
šie reiškiniai taps naujomis užuominomis, kaip įminti 
mūsų mįslę? 


III Dalis 


Paslaptingi kompaso 
rodyklės nukrypimai 


„Naktį, įskridus į Floridos sąsiaurį, abu 
kompasai liovėsi veikę. Magnetinė strėlė 
lakstė pirmyn atgal. Kompaso ciferblatas 
nesustabdomai sukosi. [...] Skysčio kompaso 
ciferblatas liovėsi suktis tuomet, kai The 
Spirit of St. Louisas pasiekė Floridos 


krantus.“ 


CHARLES A. LINDBERGH, Lėktuvo žurnalas 


1 Nukrypimai vandenyje ir ore 


Kompaso netikslumai 


Organizuoti ekspediciją už savo pinigus, verta tik turint 
svarbų tikslą. Svarbiausia, be abejonės, yra pakankamas 
žinių, garantuojančių sumanymo sėkmę, kiekis. 

Bet iš pradžių prisiminkime mokykloje išmoktas fizi- 
kos pamokas. Kiekvienas žino kompaso veikimo prin- 
cipą, dauguma, vienokiomis ar kitokiomis gyvenimo ap- 
linkybėmis, yra juo naudojęsi. Jie taip pat gerai žino, 
kad magnetinis polius nesutampa su geografiniu. Todėl 
atsiranda normalūs neatitikimai, dažnai vadinami klai- 
dingomis nuorodomis. Tačiau dabar neverta minėti šių 
klaidingų nuorodų. Veikiau pasidomėkime kitokiais 
„teisingos“ krypties nukrypimais, kurie vadinami pasi- 
sukimais arba kartais apibūdinami žodžiu deviacija. 

„Pasisukimas skiriasi nuo klaidingos nuorodos esmi- 
niu požiūriu. Klaidingą nuorodą galima suvokti pasižiū- 
rėjus į žemėlapį, o štai pasisukimas [...] priklauso 
[...nuo ...] magneto.“ Šitaip aiškinama buriuotojo va- 
dovėlyje. 

Viskas pasidarys daug suprantamiau, aiškinantis 
praktiškai: kiekvienas buriuotojas, taip pat kiekvienas 

naujokas žino, kad kompasą reikia naudoti susisiekimo 
priemonės viduje, o ne išorėje. Nes įprastinių pasisuki- 
mų foną sudaro kompaso artumoje esantys metaliniai 
daiktai. Užtai, atsižvelgiant į šį pastovų netikslumą, lai- 
vo kompasus privaloma justuoti; šitaip pelenguodamas, 
naujokas ne tik susilauks savo viršininko palankumo, 
bet ir teisingos krypties bei ankstesnės darbo dienos 
pabaigos. Tačiau nukrypimus sukelia ne vien nedidelės 
metalo masės. e 

Kompaso nukrypimai laikomi dažniausiai pastebimo- 
mis nuorodomis į žemės magnetinio lauko trukdymus. 
Įprastai jie patiriami ten, kur žemėje susitelkusi geležis. 
Tai protingas gamtinis paaiškinimas, kokį mums siūlo 
nūdienos fizika. 

Tačiau neretai žemėje išvis nėra rūdos, arba jos tel- 
kinys susidaręs toli nuo matavimo vietos (kaip antai 
ore, arba plaukiant virš gilių vandenų), arba trukdymai 
nepasireiškia tolygiai. Kaip pavyzdį paimkime tariamai 
patvirtintus kompaso pasisukimus pagarsėjusiuose javų 
laukuose. Vienintelis šio pavyzdžio trūkumas, deja, yra 
tas, kad lig šiolei visi javų apskritimai demaskuoti ir 
paskelbti klastotėmis. 

Pagrindinis argumentas, girdi, įtvirtinantis šio „feno- 
meno“ nepaprastumą yra tas, kad javai rasti nulenkti, o 
ne nulaužti. Kiekvienas Anglijos gyventojas, savo vejai 
leidžiantis paūgėti šiek tiek daugiau, nei leidžia Wim- 
bledono prižiūrėtojai, žino, jog žolės stiebeliai gali tapti 
ganėtinai lankstūs, kai juos gerai sudrėkina lietus. Atro- 
do, kad nustatytieji kompaso nenuoseklumai javų ap- 
skritimuose tera paprastai žinomi stebukladarių pokštai 

su kompasu, išgaunami rankoje paslėpus mažą magnetą 
ar metalo gabaliuką. 

Sugrįžkime prie deviacijų. Dar vienas pavyzdys, kada 
išpildomi beveik visi anksčiau įvardyti punktai, yra keis- 
ti nukrypimai Bahamų regione. Ar kartais čia neturi 
įtakos, kaip mano Richardas Wineris, tam tikras Atlan- 
to Velnio trikampio mįslės kontekstas? 

Šiaip ar taip, šių deviacijų atveju, tikrai nekalbama 
apie minėtuosius pokštus su kompasu. Galų gale, skep- 
tikui belieka pačiam išsirengti į Bahamus, ir, iš vienos 
pusės pasitelkus kantrybę, iš kitos — sėkmę, jis, tikėki- 
mės, aptiks nukrypimus bent jau tose vietose, kurios 
paminėtos šioje knygoje, bei daugelyje kitų šio regiono 
taškų. 


Nuo Kolumbo iki dabarties 


Šį spėjimą galima pareikšti vien todėl, kad, greta mūsų 
ekspedicijos rezultatų, jau kuris laikas esama pasakoji- 
mų apie nukrypimų laukus. Kompaso adatos eskapa- 
doms, beje, sukakę tiek metų, kiek ir šio regiono euro- 
pietiškajai istorijai. Pirmąsyk nukrypimai pastebėti prieš 
gerus penkis šimtus metų, nes dar 1492 m., netrukus 
prieš išsilaipinimą San Salvadore, Kolumbas nustatė, jog 
Bahamų regione kompaso veikimas pilnas akivaizdžių 
nesklandumų. Štai kaip visa tai apibūdina Berlitzas: 
„Naujojo Pasaulio atradimo išvakarėse paslaptingai 
skamba pranašystė apie elektromagnetinius trukdymus, 

kurie dar ir šiandien Bermudų trikampyje kenkia su- 
sisiekimui oru ir vandeniu.“ 

Jeigu šie nukrypimai atkreipė Kolumbo dėmesį, isto- 
rija privalo būti išties labai ilga. Užtai norėčiau savo 
skaitytoją pakviesti su manimi nukeliauti į Bahamus. 

Mes jau paaiškinome bei aprašėme teorinį nukrypi- 
mų kontekstą, tiksliau tai, kas juos skiria nuo įprastinių 
klaidingų nuorodų. Apžvelgę nukrypimų Bahamuose 
praktiką, išsyk susidursime su dviem skirtingomis at- 
mainomis: 

— pirmiausia esama normalių nukrypimų. Tokiu at- 
veju kompaso adata į magnetinį polių rodo ne tiksliai, 
o daugiau mažiau sukinėjasi į šalis, nors artumoje nėra 
jokių metalo telkinių. Šį reiškinį Bahamuose keletą kar- 
tų teko patirti man pačiam; 

— toliau seka liūdnai pagarsėjęs sukimasis ratu. Šiuo 
atveju, be jokios apčiuopiamos priežasties, adata sukasi 
aplink. Šio, daug galingesnės priežasties sukeliamo pa- 
darinio, deja, man dar neteko kur nors patirti, tačiau 
esama daugel liudijimų, kurių didžiuma, atrodo, labai 
įtikimai. Į kai kuriuos jų čia mes ir pažvelgsime. 

Apie kompaso nukrypimus Bahamų apylinkėse vie- 
nas pirmųjų pranešė žymus Atlanto lakūnas Charlesas 
A. Lindberghas. 1928 m. vasario 13 d. Spirit of St. Lou- 
is lėktuvo žurnale, skrisdamas iš Havanos į Floridą, jis 
įrašė pastabą apie rimtas kompaso problemas, kurias 
mes jau minėjome šios dalies pradžioje. 

Lindberghui vis dėlto pasisekė, nes yra tragiškesnių 
atvejų. Šiek tiek vėliau trimotoris Fokker F.VII lėktu- 
vas, gabenęs paštą, pakeliui iš Havanos į Majamį prara- 

do orientaciją. Keleiviai žuvo, paštas ir lėktuvas dingo, 
išgelbėti pavyko tik lakūnus. Tuojau po to, kvotos metu 
išryškėjo, kad jų kompasai iš kurso išklydo net 15 nuo- 
šimčių, ir, pasibaigus degalams, lėktuvas privalėjo nusi- 
leisti. Šie lakūnai — ne vieninteliai, turėję didelių keb- 
lumų dėl kompaso duomenų. 

1968 m. nuolatiniu reisu skraidantis lakūnas Jimas 
Blockeris vyko iš Nassau į Floridos Palm Beachą. Jis 
prašė leidimo pakilti į 2400 metrų aukštį, bet kontro- 
linis bokštelis jam visgi patarė skristi 1800 metrų aukš- 
tyje, nes prieš tai be pėdsako jau buvo dingę du aukš- 
čiau skridę lėktuvai. 65 kilometre į šiaurę nuo Nassau, 
didelėje debesų spūstyje viršum Tongue of the Oceano, 
nelauktai išsijungė radijo prietaisas, pradėjo suktis ratu 
kompaso rodyklė, sutriko visi navigaciniai prietaisai — taip 
pat ir aukščio rodyklė. Kai pagaliau lėktuvas išniro iš 
debesų, lakūnas susigaudė esąs 240 kilometrų į šiaurę nuo 
Nassau, nors iš pradžių jis pasirinko šiaurės vakarų kryptį. 

Ir buvusiam Navy pilotui Jimui Richarsonui, mums 
jau žinomam iš skyriaus apie švytintį vandenį, teko su- 
sipažinti su „išprotėjusiu“ kompasu. Šešiasdešimtaisiais 
jis buvo Cbalk's Airways prezidentu. Daugkartinių skry- 
džių virš Bahamų metu, jis susidūrė su kompaso nukry- 
pimais. Tokius nukrypimus lakūnai laiko bemaž visiškai 
normaliais reiškiniais virš Moselle Reef į šiaurę nuo Bi- 
minio. Tai nėra vienintelė šio regiono ypatybė, mat nak- 
timis viršum šio rifo regima keista pašvaistė, kurią žve- 
jai kildina iš dvasių. Galbūt ši pašvaistė panaši į tą švy- 
tėjimą, kuris tvyro virš mūšio laukų? Taip pat ir Jimas 

Richardsonas bei kiti lakūnai jau nekart matė šios pa- 
švaistės apraiškas. 

Tokių lakūnų grupei, pavyzdžiui, priklausė Jackas 
Strehle, kuris prieš pat 1974-ųjų Kalėdas, skrisdamas 
virš Moselle Reef, šalia savo lėktuvo pastebėjo apvalų, 
šviečiantį kamuolį, privertus; kompaso rodyklę suktis 
ratu. Netrukus kamuolys išnyko, o su juo pasitaisė ir 
kompasas. Tačiau dar ne laikas baigti. 

Chuckas Wakeley - kitas lakūnas, turi ką papasako- 
ti apie keistus dalykus iš savo skrydžių virš Bahamų sa- 
lyno. Taigi 1964-aisiais, sutemus, savo lėktuvu Sunline 
Aviation jis vyko iš Nassau į Majamį. Apie 21 val., pa- 
siekus šiaurinį Androso kraštą, staiga keistai nušvito lėk- 
tuvo sparnų galiukai. Ratu pradėjo suktis kompaso ro- 
dyklė, degalų rodyklė šoktelėjo iki pat viršaus, o auto- 
pilotas pasuko lėktuvą aštriu kampu taip, kad Chuckas 
privalėjo jį išjungti ir pakeisti rankiniu valdymu. Visi 
elektroniniai įrengimai tarsi pakvaišo. Chuckas pasijuto 
bejėgis, kadangi tamsoje dėl ryškaus lėktuvo švytėjimo 
jis nebegalėjo nieko įžiūrėti. Lėktuvą jis paliko likimo 
valiai. Tačiau, laimei, po kokių penkių minučių šviesa 
nusilpo, o elektronika pradėjo veikti kaip pridera. Per 
tą laiką Chuckas iš kurso išklydo ne tiek jau daug ir 
netrukus pasieke kelionės tikslą. 

Tiek apie kompaso nukrypimus ore. Nematau reika- 
lo atskirai gilintis į nesuskaitomas tokio pobūdžio pro- 
blemas laivuose, nes tikiu, jog šie reiškiniai jau pakan- 
kamai aptarti skirsnelyje apie dingusias valtis, ir todėl 
pasikliauju skaitytojo atmintimi. O dabar pasižvalgyki- 
me šiek tiek žemiau, po vandeniu. 

Nukrybpimai po vandeniu 


Šis pratimas žinomas kiekvienam pradedančiam narui: 
neriama su kompasu ir, remiantis atsispyrimų plaukme- 
nimis skaičiumi (panašiai kaip skaičiuojami žingsniai ei- 
nant žeme) bei kryptimi, mėginama pasiekti išeities taš- 
ką arba valtį. Iš pradžių išnirus iš vandens pamatoma, 
kad iki vietos, kur buvo nerta, reikia plaukti keletą ar 
netgi daugiau metrų. Augant nardymo patirčiai ši pro- 
blema paprastai išnyksta, nes kone visi prityrę narai kar- 
tu esti ir geri jūrininkai po vandeniu. Kai kurie narai 
šią navigacijos rūšį net pavertė sporto šaka. 

Vis dėlto paskutiniaisiais metais išryškėjo vienas įsta- 
bus reiškinys: kai kuriose Bahamų vietose sudvejoja net 
labiausiai prityrę narai bei nardymo mokytojai. Čia po- 
vandeninę navigaciją beveik tobulai įvaldę narai toly- 
džio patiria didelius sunkumus ieškodami pažymėto ke- 
lionės tikslo. Jau užregistruota keliolika tokių vietų. 
Priežastis — apibrėžtoje vietoje pasireiškiantys kompa- 
so nukrypimai, nes iš naujo patikrinus nėrimo takus 
nustatyta, kad povandeninės srovės negali būti šio reiš- 
kinio priežastimi. Dar kitas ypatumas yra tas, kad lau- 
kai, atrodo, nėra pastovūs laiko atžvilgiu. Pagal dau- 
giausiai ekspedicinius pranešimus, jie apima nuo trijų 
iki keturiasdešimties dienų laikotarpį, o po to panašiam 
laikui dingsta. Vertinant mano turimus pasakojimus, iš 
esmės gaunami tokie pat tikslūs duomenys, kaip ir 
Charleso Berlitzo 1977-aisiais. Tuomet jis šnekėjo apie 
tai, jog „anomali zona buvo stebima skirtinguose rajo- 
nuose, skirtingu metu“. 

Kada pirmąsyk užgriuvo šios problemos? Anksčiau- 
siai datuotas pranešimas apie povandeninius kompaso 
nukrypimus Bahamuose mus pasiekė iš Henry F. Way- 
mano lūpų, nekilnojamo turto maklerio ir naro sporti- 
ninko iš Čikagos, kuris po aštuonerių metų žuvo auto- 
avarijoje. Jo pasakojimas yra pavyzdinis nagrinėjant vė- 
lesnius atvejus, kurie veik be išimties susiklostė pagal tą 
pačią schemą. Taip pat tai yra pirmas tokio pobūdžio 
pranešimas, patekęs į mano rankas ir bus aprašytas kiek 
nuodugniau. 

Šis bei tas apie pačią istoriją:pasakojimą pirmąkart 
išgirdau 1993 m., skrydžio iš Čikagos į San Franciską 
metu, gavęs vietą šalia vieno jaunuolio. Tarp mūsų už- 
simezgė pokalbis ir bematant vienas apie kitą sužinojo- 
me, kad abudu esame prisiekę narai. Kadangi, savaime 
suprantama, labai knietėjo išgirsti, kaip kolega išsiugdė 
savo pomėgį, aš pirmas papasakojau savo istoriją, po to 
tą pat padarė mano kaimynas. Iš jo sužinojau, kad, tėvo 
dėka, jis nuo ankstyvos jaunystės savo gyvenimą susiejo 
su vandeniu. O jo tėvas iki pat mirties buvo fanatiškas 
naras-sportininkas ir buriuotojas, daug visko patyręs 
per savo keliones. Kad skrydžio laikas neprailgtų, mes 
pradėjome pasakoti apie asmeninę patirtį. Šitaip kaimy- 
nas man papasakojo apie vieną keistą nuotykį, kurį, sa- 
vo ruožtu, jis buvo girdėjęs iš savo tėvo. Tema mane 
privertė suklusti, nes įvykiai susiklostė Bahamuose ir 
dar, atrodo, mano tyrinėjamame rajone. Kol dar ne- 
sukėliau skaitytojo nuobodulio, grįžkime tiesiai prie 
Henry Waymano nuotykio Bahamuose. 

1969 m., atostogų metu, Henry Waymanas ir jo 

draugas George Kalivis lankėsi Biminyje. Uoliai išnaršę 
ir įvertinę ką tik aptiktą tariamą Atlantidos sieną, bičiu- 
liai nusprendė panardyti. Norėjosi atgaivinti ir patobu- 
linti povandeninės navigacijos sugebėjimus. Kaip su- 
brendę, už savo poelgius atsakingi narai, abudu pasirū- 
pino ne tik savo žinių praplėtimu, bet ir deramos vietos 
pasirinkimu. 

Šitaip Henry ir George pasirinko keletą nardymo taš- 
kų sekliuose vandenyse, nutolusių tiek, kad buvo gali- 
ma priplaukti sausumą. Vienas jų nardė į jūrą trikam- 
piu, 40 metrų ilgio ir 3 metrų gylio kursu, o kitas, 
stovėdamas ant kranto ir stebėdamas, lygino išnirimo ir 
panirimo vietas. Geros navigacijos atveju abi vietos tu- 
rėjo sutapti. 

Kadangi George tądien jautėsi prastokai, — išvakarė- 
se padaugintas bahamiškas romas švenčiant trumpą ke- 
lionę į Atlantidą darė savo poveikį, — tik Henry lipo į 
vandenį. Diena prasidėjo puikiai, tačiau baigėsi nepa- 
aiškinamai: pirmoje nėrimo vietoje jis galėjo puikuotis, 
esą per ištisus metus jis nieko nepamiršęs, o antroje jam 
tiesiog nesisekė. Jis išniro keliolika metrų nuo reikia- 
mos vietos. Henry darėsi vis piktesnis. Iš pradžių jis 
norėjo visą kaltę suversti George. Tačiau šis griežtai 
atsikirto, esą vakardiena čia niekuo dėta, o jis visiškai 
pajėgus atpažinti teisingą išnirimo tašką. Akivaizdu, kad 
šioje vietoje buvo kažkoks nenuoseklumas. 

Iš pradžių abudu manė, kad nukrypimą sukėlė srovė, 
kurios, pradėdamas pratybas, Henry, matyt, nepastebė- 
jęs. Tačiau tokia mintis atkrito pamačius vandenyje ra- 
miai plūduriuojančius dumblius. Tikrindamas kompasą, 
Henry pratybas pakartojo trečioje vietoje. Čia viskas 

vyko be kliūčių. Henry sugebėjo aštuonis kartus paei- 
liui išnirti tiksliai toje pačioje vietoje. Jo išvada logiš- 
ka — ir kaip dabar įrodyta — teisinga: antrojoje pratybų 
vietoje kompasą turėjo veikti nepaaiškinamos jėgos. Vis- 
gi šiam įvykiui Henry neskyrė ypatingo dėmesio, apie jį 
tepapasakodamas keliems pažįstamiems bei savo sūnui. 

Šios dažnai porinamos istorijos centras, savaime su- 
prantama, buvo ne tiek nukrypimas, kiek suglumęs Ge- 
orge veidas, kai jis pats vos nepatikėjo, jog yra kaušte- 
lėjęs ir nesugeba nustatyti išnėrimo vietos. Šiuo atveju 
patį pastebėjimą išgelbėjo tik anekdotas, susijęs su pa- 
tirtais nuotykiais. 

Čionai glūdi viena didžiausių problemų tiriant šį reiš- 
kinį: jeigu NSO, triukšmaujančios dvasios bei vaiduok- 
liai esti tokie įspūdingi ir neretai įtikimi, jog liudinin- 
kas ne tik juos atsimena, bet ir yra pasirengęs apie juos 
papasakoti, tai kompaso nukrypimai traktuojami visai 
skirtingai. Tai lemia keletas priežasčių: 

— tiesa, kad Bahamuose esama daug narų, bet, paly- 
ginti su regiono dydžiu, vis dėlto esama per mažai tų, 
kurie nuolatos nardytų ir žiūrėtų į kompasą (o kur ne- 
ieškoma, ten nerandama); 

— daugelis veik nepastebi šio reiškinio (ko gero, jie 
sutelkia visą savo dėmesį ties povandeninių įkalnių ir 
nuokalnių šlaitais, jų kokybe ir išsidėstymu?); 

— dažniausiai manoma, jog paklaida atsiranda del 
prietaisų netikslumo arba patirties stygiaus (ar galėtu- 
mėte, pavyzdžiui, jūs išmatuoti savo miegamąjį tiksliai, 
milimetras į milimetrą, naudodami colinę matuoklę?); 

— visa tai atrodo taip banalu, kad dažnai suvis išme- 

tama iš galvos (ar nors apytikriai pamenate, kiek roži- 
nės spalvos kramtomųjų gumų jūs esate matę ant gatvių 
ir šaligatvių? Reikėtų skaičiuoti šimtais); 

— jei apskritai apie tai šnekama, tai vien tik tarp narų 
(juk nesikalbate apie savo pomėgį su tais, kuriems jis 
neįdomus!); 

— pasakojant apie pastebėjimą juk nesinori, kad tave 
palaikytų svaičiotoju. 

Atsižvelgiant į šiuos veiksnius, apskritai kyla nuosta- 
ba, jog, nepaisant to, egzistuoja palyginti daug praneši- 
mų. 

Kaip jau minėjau, didžiuma lig šiol išgvildentų atvejų 
panėšėja į Henry F. Waymano istoriją. Ko gero, skaity- 
tojas įsivaizduoja, kaip, dėl paminėtų priežasčių, yra ne- 
lengva atkapstyti tokius pranešimus. Vienintelė priemo- 
nė, kurios čia buvo griebtasi — tai visiems gerai žino- 
mas pėdsekių būdas: „Aš pažįstu žmogų, kuris pažįsta 
kitą žmogų...“ Šitaip pavyko susitikti su šešiais asmeni- 
mis, kurie pajėgė įvardyti tikslias kompasinių nukrypi- 
mų vietoves. Tai Paolo Cambrinis“ iš Romos Italijoje, 
1972 m. nardęs ties Nassau; Steve Muller iš Sietlo, 
1975 m. buvęs Nassau; Brian Oblonski iš Niujorko, 
1978 m. lankęsis Nassau; Soren Larsen* iš Stokholmo, 
1979 buvęs Biminyje; Pierre Gaumont* iš Lyono, 1984 
buvęs Nassau; Charles Smithson iš San Diego, 1985 
buvęs Harbour Islande, ir galiausiai Jack O'Brian* iš 
Los Andželo, pranešęs apie vieną lauką priešais Marat- 
honą Floridos rifuose. 

Esu tikras, kad po viešo šios knygos pasirodymo at- 
silieps dar daugiau narų-sportininkų, kurie yra atkreipę 

dėmesį į šį reiškinį, bet jo nuodugniau neištyrę. Rasi šie 
tolimesni pranešimai mus pastūmės žingsnelį priekin, o 
ilgainiui įprasmins ir įgalins antrąją ekspediciją. 

Man pačiam pakako ir turimų faktų, kad akyliau už- 
siimčiau keistaisiais dalykais. Įvertinęs visus pasakoji- 
mus, 1995-ųjų pradžioje išvykau tyrinėti nepaprastų 
Nassau regiono reiškinių. Čia ir papasakosiu apie įvyk- 
dytą ekspediciją. 


2 Ekspedicija 


Pasiruošimai 


Paskatintas gautų įdomių žinių, 1995 m. birželį nu- 
sprendžiau pats ištirti tariamą reiškinį. Drauge su dviem 
palydovais, amerikiečiais narais, maža valtele išplaukė- 
me „ieškoti nuotykių“. Po mano telefono skambučio 
prieš šešis mėnesius, jie suspėjo keletą sykių patikrinti 
nužymėtas vietas ir manė bent dukart nustatę nukrypi- 
mus. Paprastumo dėlei pirmiesiems žvalgymams pasi- 
rinkome vietovę, esančią prie pat Nassau. Ieškant turė- 
jau pasikliauti savo palydovų žiniomis ir patirtimi, nes, 
anot jų, neprilygstamą reiškinį, atrodo, galima buvo pa- 
stebėti tik tam tikrame gylyje. Tikrai taip! Keliaudami 
nepaliaujamai stebėjome laivo kompasą, pagalbinį įtaisą 
ant rankos ir kompasą, priklausantį nardymo priemo- 
nių rinkiniui. Per visą kelionę ir netgi pasiekus reikia- 
mą vietą visi trys prietaisai bei jūrinis žemėlapis vieno- 
dai nurodė tą pačią kryptį. Be to, tikėdami savo sėkme, 
tądien vylėmės, kad laukas veiks. 

Atvykęs į vietą supratau, jog esama dar vienos prie- 
žasties, kodėl pasirinkau būtent šią apylinkę: mat pe- 

lenguodamas į tris lengvai įžiūrimus sausumos taškus 
čia galėjau aiškiai, kone metro tikslumu, nustatyti vie- 
tos ribas. 

Nieko nelaukdami paruošėme nardymo įrangą ir, uo- 
liai patikrinę visus įrankius (ypač kompasus), šokome į 
+24 laipsnių turkio spalvos vilnis. Bematant mus ap- 
juosė fantastiškas Bahamų koralinių rifų pasaulis: per 
trisdešimt įvairių koralų rūšių ir čia gyvenančios mar- 
gaspalvės žuvys. Tačiau anuomet šie garsūs koralų ri- 
fai, — kurie, dėl to, kad čia patogu gabenti filmavimo 
techniką, virto tokių vaizdajuosčių, kaip Jamesas Bon- 
das arba Flipperio serialas, filmavimo kulisais, - nebu- 
vo mūsų tikslas. Veikiau mus masino gan neišvaizdus, 
maždaug dvylikos metrų gylyje šalia didelių koralinių 
darinių esantis smėlio dugnas. 

Iš pirmo žvilgsnio nepastebėjome nė menkiausio 
kompaso rodyklės pasisukimo, nors, kita vertus, ypač 
plokštumos viduryje, tam tikri dalykai sužadino mūsų 
dėmesį. Čia kompaso pelengas rodė kitaip, negu kiti 
du, plokštumos pakraščiuose padėti kompasai. Tačiau 
ką daryti, kaip patikrinti? Ilgai negalvodami, griebėmės 
tokios gudrybės: išilgai plokštumos dugno, tiksliai šiau- 
rės pietų kryptimi ištempėme baltą 40 metrų trosą ir su 
kompasais rankose pradėjome eiti palei jį. Pasirodo, bu- 
vome teisūs: ties plokštumos viduriu nukrypimas išryš- 
kėjo, bet staiga vėl sumažėjo, kai pasitraukėme iš plokš- 
tumos. Aukščiausias rodiklis, kurį visi kaip vienas nu- 
statėme, siekė -11 laipsnių. (Šiaurinė kompaso strėlė, 
šiuo atveju, rodė ne į šiaurę, o pasisuko 11 laipsnių į 
kairę.) Tokia paklaida tikrai pakankama, kad navi- 
guojantys narai pasimestų ir imtų klydinėti! 


12* 

Ši sėkmė dar labiau įžiebė mūsų smalsumą. Po valan- 
dos pratęsėme nardymo darbus, mat norėjome nustatyti 
nukrypimo lauko aukščio išmatavimus. Tuo tikslu, vie- 
toje, kurioje nustatėme patį didžiausią nukrypimą, pri- 
pritvirtinome oro maišelį. Pastebėjome, kad maždaug 
vieno metro aukštyje, matuojant nuo dugno, nukrypi- 
mas išaugo net iki -13 laipsnių, tačiau kitų keturių met- 
rų atkarpoje visiškai dingo. Iš pat pradžių tai pasirodė 
dėmesio vertas dalykas. 

Nelaimei, kitą dieną privalėjau išvykti iš Bahamų. 
Vis dėlto savo draugų paprašiau, kad šiedu laisvu laiku 
tiksliai išmatuotų anomalaus lauko apimtis. Todėl pa- 
prastą lyną dugne jiems reikėjo pakeisti pėdos dydžio 
(0,3048 m) akimis nupintu tinklu ir statmenai išmatuo- 
ti kiekvieną gijų susikryžiavimą. Tokiu būdu nukrypi- 
mus būtų galima pažymėti ties kiekviena pėda (5 pav.). 

Pakerėti rezultatų, mano bičiuliai ėmėsi darbo man 
dar nė nespėjus iškeliauti. Visi drauge papusryčiavome, 
tačiau, kai panorėjau įkrauti savo lagaminą į jų automo- 
bilį, jie nesutiko ir, mantą perkėlę į pro šalį važiuojantį 
taksi, nerūpestingai palinkėjo geros kloties. Neva jie 
skubinosi šį bei tą išmatuoti, o tai, girdi, svarbiau, nei 
ką nors gabenti į oro uostą. Skubėjimas, atrodo, išėjo 
tik į gerą, nes jau po savaitės į Vokietiją atkeliavo pir- 
mieji jo vaisiai. 

Sulaukęs žinios, bematant pradėjau aiškintis duome- 
nis, grafiškai pavaizdavau išmatavimų reikšmes, kaskart 
susiedamas pagal aukštį vienodas reikšmes. Rezultatai 
atitiko tai, ką apytikriai numaniau pirmąkart susipaži- 
nęs su duomenimis. Erdvinis nukrypimų lauko pavaiz- 
davimas liudijo apie apvalainą, simetrišką, disko pavi- 

narai, Ieškantys nukrypimų grotelinės matuoklės pagalba 


nuoroda | kompaso 
nukrypimą 


Į šiaurę nutiestas lynas 


5 pav.: Schemiškai vaizduojamos dugne paklotos, paieškoms skirtos 
grotelės ir ant oro maišelių kybantys statmeni lynai, kurių dėka ga- 
lima atlikti matavimus įvairiuose gyliuose. 


dalo kūną, kurio viršutinio ir apatinio kraštų centruose 
matėsi į kraterį panašūs įlinkimai, o šiaurinėje viršuti- 
nio krašto dalyje — į spyglį panašus kyšulys. 

Nieko nelaukdamas, savo bendraminčių Nassau 
mieste paprašiau ištirti dar vieną kompasinių nukrypi- 
mų vietovę. Antroji tyrinėjimų seka susiklostė ne taip 
palankiai, kaip pirmoji, nes sunkiai sekėsi rasti patį lau- 
ką. Ir net, atrodo, teisingai nustačius jo padėtį po van- 
deniu, vis tiek nebuvo aptikta jokių anomalijų. Matyt, 
taip sutapo, jog laukas anuomet tiesiog neveikė. Šitaip 
bandymai tęsėsi kasdien. Galiausiai penktą dieną nusi- 
šypsojo laimė. Sudarę trumpalaikę sutartį su viena narų 
mokykla, vyrukai šiek tiek užsidirbo pragyvenimui ir 
po trijų dienų sugįžo prie tyrimų bei aprašymų. Deja, 
tądien regimumas pasitaikė prastesnis nei įprasta, o tai 
gerokai apsunkino darbus. 

„Jau nerdami išilgai lyno, už kurio laikėsi plūduro 
inkaras, nustatėme, jog laisvuose vandenyse nukrypi- 
mai ryškiai didesni, negu ant žemės, kur prieš tris die- 
nas teko žvalgytis į kompasą. [...] Tada į kraštus ištem- 
pėme mūsų patikimas matuojamąsias groteles.“ 

Per kitas dvi savaites išmatavo ir prie Lyford Cay 
rifo tvyrantį lauką. Šįsyk tyrimai vyko toli gražu ne taip 
sklandžiai, nes lauko branduolys kybojo virš jūros dug- 
no, o tai, suprantama, trukdė matuoti statmenai. 

To didelio triūso išdavą, visgi, galima pavadinti sen- 
sacija. Pagal šiuos pirmuosius, saviveiklinius ir ne visai 
tikslius tyrinėjimus abu laukai esti tapatūs ir pavidalo, 
ir dydžio, ir geografinės krypties, ir net vandens gylio 
atžvilgiu! 

Iškart po to, 1995-96 m. žiemą, užsimojome pradėti 
nuodugnius tyrinėjimus. Pirmiausia norėjosi iš naujo iš- 
mėginti abu jau kartą tyrinėtus laukus, antra, vylėmės 

surasti ir kitų laukų, kurių, remiantis anksčiau minėtais 
narų sportininkų pasakojimais, turėjo būti daugiau. 
Jau pačioje ekspedicijos pradžioje mums iškilo, ko 
gero, pats sunkiausias uždavinys: nepaisydami menkų 
piniginių išteklių, turėjome pasiekti kuo išsamesnių re- 
zultatų. Tai reiškė, jog, visų pirma, reikėjo paaiškinti 
pačius svarbiausius pateiktos hipotezės punktus. Pagrin- 
diniai pirmojo projekto „Project Magnetic Fields“ dar- 
bų etapo klausimai buvo tokie: 
— kur yra laukai? 
kokie jų pavidalai, dydžiai, kryptys bei gyliai? 
ar laukus galima matuoti skverbiantis į dugną? 


ar laukai keičiasi pagal skirtingus paros, mėnesio 
arba metų laikus? 

Tuo remiantis kyla antrojo analizės etapo klausimai: 

— ką duoda pavienių laukų sugretinimai? 

— ar galima laukų padėtis paversti geometrine siste- 
ma ir ar tai padėtų surasti kitus laukus? 

— kodėl laukai nepastovūs laiko atžvilgiu? 

Paskutinis ir lemiamas klausimas yra toks: kokia yra 
laukų priežastis? 

Ko gero mes vis dar žengiame teisingu keliu, kažkur 
atveriančiu vartus į Atlanto Velnio trikampio paslaptį — 
ir kartu padedančiu šią mįslę išspręsti moksliškai ir pro- 
tingai. 

Apie tai, kaip mes šį užmojį pavertėme tikrove, no- 
rėčiau trumpai papasakoti tolesniuose puslapiuose. Bet, 
kadangi šios knygos pagrindas, vis dėlto, nėra ekspedi- 
cinis pranešimas, — kaip tai atsitinka Thoro Heyerdah- 
lo, Jacąues-Yveso Cousteau arba Hanso Hasso veika- 

luose, — tai apsiribosiu svarbiausiais įvykiais, kurie 
reikšmingi apibendrinant ir visus kitus, jau aptartus ne- 
paprastus reiškinius. Taigi kviečiu skaitytoją neilgam, 
tarkime, keliems mėnesiams, su manimi nukakti į Baha- 
mus. 


Paslaptingas susitikimas 


Darbams pradėjome ruoštis 1995 m. Nassau mieste — 
bet pačioje šių darbų pradžioje įvyko iš pažiūros keistas 
susidūrimas. Šio įvykio data - 1995 m. spalio 5 d. Aš 
kaip tyčia buvau nuvykęs į miestą susitarti dėl pripučia- 
mos guminės valties ir nardymo įrangos, o mano žmo- 
na su trimis vaikais pėsčiom grįžo iš miesto centro į 
namus. Kai, šviečiant saulei, jie prisiartino prie šalimais 
stovinčio banko, iš priimamojo prie jų pribėgo kažkoks 
vyras gerai pasiūtu kostiumu ir gėlėtu kaklaraiščiu. Jis 
prisistatė kaip Robertas Rolle'as (pavardė buvo pakeis- 
ta motinos prašymu), atsakingas to banko darbuotojas, 
ir užmezgė nepriekaištingą pašnekesį. 

Pokalbio metu išryškėjo, kad jis itin domėjosi mano 
sumanymu, ypatingai jo išvadomis. Negana to, mano 
žmonai jis užsiminė, idant aš turėčiau paduoti paraišką 
įsidarbinti atitinkamoje Bahamų ministerijoje, kadangi 
mano sukauptos žinios čia gali pasirodyti labai naudin- 
gos. Mano žmonai įteiktame raštelyje jis pažymėjo savo 
telefono numerį ir glaustą žinutę „Help Him + You - 
To get job, and assistance“. 

Tikriausiai tokiam susidūrimui, niekas neskirtų jo- 

kios papildomos reikšmės. Viso labo kažkoks nepapras- 
tais dalykais susidomėjęs vieno Bahamų banko tarnau- 
tojas, savo krašto labui siekiantis užsieniečių paramos. 
Mudu su žmona, suprantama, pareikšdami savo dėkin- 
gumą už pagalbą, pasikvietėme draugiškąjį vyriškį vaka- 
rienės. Spalio 10 d. mano žmona surinko raštelyje įra- 
šytą numerį, ir bematant atsiliepė sutiktas vyras. Jis bu- 
vo labai patenkintas, kad mes paskambinome ir dar pa- 
kvietėme jį į svečius. Netrukus visi sutarėme dėl atei- 
nančio penktadienio, spalio 13 d. 

Praslinkus trims dienoms, stalas buvo paruoštas, o 
mes, išmušus sutartai, 19.00 valandai, laukėme savo sve- 
čio. Jam nepasirodžius iki 19.30 val., per daug nesirū- 
pinome, nes vėlavimas vieną valandą, anot bahamiškos 
mąstysenos, gan įprastas dalykas. Šitaip belaukiant drau- 
giškasis vyras taip ir nepasirodė. 

Kadangi dėl Bahamų telefonų bendrovės gedimų mū- 
sų nebuvo galima rasti ištisą dieną, iš pradžių mes pa- 
manėme, jog mūsų svečias trumpam kur nors užgaišo ir 
negalėjo apie tai pranešti. Šiek tiek užkandę, mes nu- 
sprendėme jam paskambinti kitą dieną ir pasiteirauti, 
ar viskas gerai. 

Rytojaus dieną surinkome jau kartą išmėgintą telefo- 
no numerį, tačiau į skambutį niekas neatsakė. Pakarto- 
tiniai bandymai ir toliau nedavė jokių rezultatų. Žino- 
ma, mes pradėjome rūpintis draugiškojo pono dingimu, 
mat, tegul trumpi pavėlavimai ir būdingi bahamiškai 
mąstysenai, tačiau dabar mes galvojome apie nelaimin- 
gą atsitikimą ar kažin ką panašaus. O įvykiai buvo dar 
keistesni. 

Ketvirtadienį, spalio 19 d., pagaliau nusprendėme 

užsukti į banką ir pasiteirauti. Tiesiog norėjome sužino- 
ti, ar tarnautojui kas nors buvo nutikę ir ar, prireikus, 
galėjome jam palikti žinutę. Tačiau čia mūsų laukė pir- 
moji staigmena: į mano žmoną buvo pažiūrėta apstul- 
busiu veidu ir atsakyta, esą jau dveji metai, kai nebema- 
tyti Roberto Rolle! 

Paskutinis, spalio 31-osios dienos mėginimas pa- 
skambinti bylojo apie antrą staigmeną: „šis numeris ne- 
naudojamas!“ Pasiteiravę telefonų bendrovėje, sužino- 
jome, kad ryšys nenaudojamas jau dvejus metus, o da- 
bar suvis išjungtas, nes pasibaigęs užstatomasis laikotar- 
pis. 

Tai sukėlė dar daugiau klausimų ir nuotykį padarė 
dar paslaptingesnį. Kaip gali kas nors du metus laikyti 
savo telefoną nenaudojamą, bet vienąsyk tiesiogiai atsi- 
liepti į mūsų pirmąjį skambutį? Ši istorija visus dalyvius 
užkrėtė žingeidumu, o mes pradėjome iš anksto nenu- 
matytus tyrinėjimus. 

Pasinaudoję keliomis gudrybėmis ir tarsi kokius 
„dienpinigius“ prašvilpę ne vieną dolerių dvidešimtinę, 
pagaliau susiradome reikiamą adresą. Neatidėliodami 
nuvažiavome į namus Mackey Streete, kuriuos teįsten- 
gėme apžiūrėti pro langus. Susidarė įspūdis, kurį pa- 
tvirtino ir kaimynai: Roberto Rolle'o neregėti jau kuris 
laikas. Kaip ilgai, tiksliai negalėjo pasakyti nė vienas 
kaimynas. Kai kurie, čia naujai persikraustę gyventi, su- 
vis jo nepažinojo. Nuomotojui, su kuriuo telefonu su- 
sisiekėme kitą dieną, nesutikus, sužlugo visos mūsų vil- 
tys su baldais išnuomotą butą apžiūrėti dar ir iš vidaus. 

Greitai savininkas — savo pavardės jis nepanoro 

skelbti — iškraustė butą ir tuojau pat vėl išnuomojo. As- 
meniniai Roberto daiktai, kaimynų žiniomis, buvo per- 
duoti jo motinai. 

Po keliolikos dienų, pagaliau, pavyko surasti netgi 
Roberto Rolle'o motiną. Senoji moteris — jos pagarbus 
amžius viršijo 80 metų —- vis dėlto nebuvo pasirengusi 
atsakinėti į kausimus apie jos sūnų ir jo dingimą. Anaip- 
tol, išgirdusi Roberto vardą, ji net neįsileido mūsų į 
namus ir, sumurmėjusi kažką panašaus į „užburtas“, už- 
trenkė duris. Vėlesnėmis kaimynų žiniomis, vos prabė- 
gus kelioms savaitėms, 1996 m. sausį, ji mirė. 

Dar keistesnis dalykas, susijęs su mūsų padėjėju, nu- 
tiko 1996 m. vasarį. Galutinai užbaigus Saunders Beach 
„mūrų“ bei kone visų kompasinių nukrypimų laukų ty- 
rinėjimus, savo pašto dėžutėje radome didelį voką. Siun- 
tėjas: Robertas Rolle'as! Deja, nepaisant vos įskaitomų 
vardo ir pavardės, nebuvo jokio kito adreso. Apimti 
smalsumo, Nassau antspaudu pažymėtą voką atplėšėme 
dar neišėję iš siuntų skyriaus. Viduje radome du leidi- 
nius. Vienas — Neilo Sealey knyga apie Bahamų geog- 
rafiją ir geologiją, kitas - mūsų tyrimams svarbus žur- 
nalo „Sport Diver Magazine“ numeris. 

Iš pradžių abu spaudiniai pasirodė gan neįdomūs, 
bet, Sealey knygoje aptikę skirsnelį apie tariamus „mū- 
rų“ darinius, pakeitėme savo nuomonę. Čia mes susi- 
mąstėme. Paslaptingasis Robertas mums atsiuntė neži- 
nomą knygą, kuri, tegul ir ne visai patenkinamai, pa- 
neigia mūrų teoriją. Lygiai taip, šioje knygoje kiek ūka- 
notai pateikiama tradicinė teorija apie Blue Holes ply- 
šius, kuriuos, savo ruožtu, nuodugniau panagrinėsime 

paskutiniajame šios knygos skyriuje. Šios temos atveju 
pasirodo reikšmingas ir kartu atsiųstas „Sport Diver Ma- 
gazine“ numeris. Mat jame įtraukti Pierce'o Hooverio 
ir Michaelo Wisenbackerio straipsniai, kurių turinys 
akivaizdžiai paneigia silpniausias Sealey tezes apie mė- 
lynuosius plyšius! 

Kas tas vyras, kuris, neminint susidūrimo ir telefoni- 
nio pokalbio su mano žmona Susanne bei keistos knygų 
siuntos, jau beveik dvejus metus laikomas dingusiu? Ko- 
dėl jo motina elgėsi taip nepritariamai, nors buvo siū- 
loma pagalbos ranka ieškant jos sūnaus? Kodėl bankas 
vengė suteikti smulkesnius duomenis apie buvusio jų 
tarnautojo dingimo aplinkybes? Vėlesnių teiravimųsi 
metu, priešingai negu teigė kai kurie jo bendradarbiai, 
banko vadovybė netgi atsisakė pripažinti, kad apskritai 
Robertas Rolle'as kada nors pas juos dirbęs! Iki šiol ši 
mįslė taip ir liko neišspręsta. 

Praėjus kuriam laikui, netgi pats susidūrimas atrodo 
labai paslaptingas. Kodėl spalio 5-ąją jis maišėsi banke, 
kur jo, atrodo, nepastebėjo niekas, kas jį pažinojo? Kad 
jį galima buvo regėti ir girdėti — šitai nenuginčijamą, 
nes susidūrimą stebėjo ir mano trys vaikai. Kodėl jis 
pribėgo būtent prie mano žmonos? Paflirtuoti su mote- 
rimi, kuri vedasi tris vaikus ir dar baltaodė, o tai reiš- 
kia, kad ji, ko gero, nevietinė? Kiekvienas, nors kiek 
pažįstantis bahamišką mąstyseną, supranta, kad tai ne- 
įtikima. Iš kur tas susidomėjimas mano darbu? Dėl ko 
ta užuomina apie tarpininkavimą mane įdarbinant kaž- 
kokioje ministerijoje? Kad pasilikčiau ilgesniam laikui 

Bahamuose? Galų gale, tas paslaptingas raštelis. Iš pir- 
mo žvilgsnio, atsižvelgiant į pradžioje normaliai susi- 
klosčiusias aplinkybes, raštelį akivaizdžiai reikėjo su- 
prasti taip: „Padėk jam ir tau įsidarbinti Bahamuose“, 
jeigu job ir get verčiami artimiausią reikšmę turinčiais 
žodžiais darbo vieta ir gauti. 

1996 m. vasarį, pabendravęs su profesionaliu vertė- 
ju, į raštelį pažvelgiau kitomis akimis: negausius rašte- 
lio žodžius galima aiškintis ir versti kitaip, jeigu tik gi- 
liau pasikapstoma žodynuose. Job taip pat gali reikšti 
pašaukimą. Gal jis turėjo galvoje „naują pašaukimą“, 
lyginant su ligšioline „tradicine“ moksline veikla? Dar 
vieną job vertimo galimybę išreiškia žodžiai sutartis ar- 
ba pavedimas. Kadangi raštelyje nevartojama gramatiš- 
kai sklandi kalba, žodis get gali atstoti get done san- 
trumpą, kurios reikšmė - įvykdyti, atlikti, pabaigti. Vi- 
sa tai raštelio turinį perkeltų į nepaprastų dalykų sritį: 
„Padėk jam ir tau įvykdyti pašaukimą“! 

O kai dar pagalvoji apie knygų siuntą? Tokiu būdu 
tai iš tikrųjų pirmoji mums kada nors ištiesta pagalbos 
ranka, nes prieš šios knygos išspausdinimą, ko gero, ne- 
būtume aptikę Sealey darbo, o tai, savo ruožtu, - di- 
džiulė lengvata „skeptikams“. Jau šioje knygoje spėjo- 
me atmesti Sealey teoriją. 

Šiaip ar taip, kad ir kas nutiko giminingajai sielai, 
kad ir ką reiškė jos raštelis, mes ir toliau privalėjome 
rengtis projektui, kad galbūt suprastume ir šios mįslės 
atomazgą. Todėl grįžkime prie ekspedicijos. 

Planavimas 


Vienas iš svarbiausių išankstinio pasiruošimo punktų, 
žinoma, glūdėjo turimų pranešimų apsvarstyme, — turė- 
jome kuo tiksliau nustatyti vietoves, kuriose pastebėti 
kompaso nukrypimai. Todėl, suprantama, reikėjo prisi- 
minti visus pokalbius bei išnagrinėti telefonogramas. At- 
sižvelgdami į informaciją apie žinomesnes nardymvie- 
tes, taip pat tikslesnius pakrančių vietų duomenis, 
kruopščiai išanalizavome jūrinius žemėlapius, palyginti 
tiksliai nustatėme reikiamus tyrimų taškus. Dar kitas 
vietoves, net ir pakartotinai pasitarus su pranešėjais, 
sunkiai sekėsi surasti. Trumpai tariant, prabėgo maž- 
daug dvi savaitės, kol ekspedicinė komanda pakenčia- 
mai tiksliai apibrėžė pirmus penkis ieškinius ir šitaip 
pradėjo antrąjį pasiruošimų etapą. 

Nes tik po pirmojo etapo paaiškėjo, ar visi objektai 
prieinami iš sausumos, ar reikės valties su kambarėliu 
pernakvoti, ar suslėgto deguonies balionus kasdien bus 
galima pripildyti sausumoje, ar vis dėlto į valtį reikės 
pasiimti kompresorių, ir t.t. 

Antras esminis punktas — tai su tyrinėjimu susiję įvai- 
rūs daiktų pergabenimai. Reikėjo pakankamai erdvios 
valties, talpinančios du narus su visa nardymo įranga, ir 
sykiu pakankamai galingos, kad tiedu narai nedelsdami 
persikeltų iš vieno taško į kitą. Reikėjo nardymo įran- 
gos bei nuolatos pripildytų suslėgto deguonies balionų. 
Reikėjo laisvo laiko. Reikėjo žemėlapių. 

Vienu žodžiu, reikėjo gausybės dalykų, o turėjome 
vos kelis. Nenorėčiau čia tarsi ant stalo pažerti visų 

smulkmenų ir šitaip versti savo skaitytoją nuobodžiauti. 
Trumpai tariant, mums reikėjo daugelio daiktų, tačiau 
galų gale mes susikūrėme patenkinamas sąlygas pra- 
džiai. 

Šiuos žodžius užrašiau 1995 m. rugsėjį. Dėl vietos, 
kurioje stovėjo mūsų namas, vykdami į miestą arba uos- 
tan, buvome priversti pravažiuoti West Bay Street. Li- 
kimui, kuriuo tapo Ministry of Public Works, panūdus, 
tam tikros Bahamų tarnybos iki metų galo šioje gatvėje 
nusprendė įrengti ilgalaikę statybų aikštelę. Per dieną 
mažiausiai vienąkart ties šia statybų aikštele mums tek- 
davo mėginti savo kantrybę automobilių kamštyje. Iš 
pradžių kalbėdavomės, vėliau grožėdavomės gamtovaiz- 
džiu. Dar vėliau įbesdavome akis į tuos reginio taške- 
lius, kurių lig tol dar nebuvome pastebėję. Mes žiūrė- 
davome į pakrantės uolas, riogsančias šalia West Bay 
Street, kurios, nuslūgus vandeniui, visiškai nudžiūdavo. 

Vandens išėsti ir ant pakrantės uolų, jungiančių sau- 
sumą su jūra, lygia greta išvagoti grioveliai nėra retas 
reiškinys. Tačiau vieną dieną pavargę nuo vikšrinių ir 
veleninių žemkasių įdėmiau įsižiūrėjome į tariamų iš- 
ėdimų žymes. Kažkas pasirodė ne taip! Nei tą, nei kitą 
dieną nesugebėjome įvardyti to, kas suerzino mūsų akis. 

Kelias savaites tęsėsi potvyniai. Užtai stovėdami ma- 
šinų kamštyje negalėjome stebėti pakrantės uolų. Bet 
kai jos vėlei pasirodė, išsyk pasireiškė jų keistumas, o 
mes tuojau supratome, kas buvo ne taip. Matėsi ne tik 
spėjamai išėsti grioveliai, nuo sausumos nutįsę į jūrą, 
bet dar ir kiti, skersai juos kertantys grioveliai, einantys 
lygiagrečiai kranto linijai! 

Nauji Atlantidos mūrai? 


Kitą dieną, trumpam atidėję visus tyrimus, nuvykome į 
vietą, kur, nuslūgus jūros vandeniui, galėjome iš arčiau 
apžiūrėti pakrantės uolas. Priešingai nei Biminyje, čia 
mes galėjome dirbti be jokių išankstinių pasiruošimų, 
šitaip, beje, sutaupydami ir laiko, ir lėšų. Mūsų spėji- 
mas, esą čia rasime tokius pačius darinius kaip ir Bimi- 
nyje, pasitvirtino: uolos yra visiškai kitokios sandaros, 
negu visa kita šioje saloje. Nuo šių įstabių griovelių pa- 
žengus kelis šimtus metrų į rytus arba vakarus, aptinka- 
mos geologiškai normalios, niekuo neišsiskiriančios pa- 
krantės uolos, susidariusios iš nuosėdinių kalkių, kurios 
sulipusios keliais nevienodai išgraužtais, gulsčiais 
sluoksniais. Tarp jų įsispraudęs darinys su šiomis nor- 
maliomis struktūromis neturi nieko bendra. Esu visiškai 
tikras, jog priešais Saunders Beachą ties Nassau atrasti 
uoliniai dariniai esti dar vienas „pylimas“. 

Ar pylimai atsirado savaime, ar dirbtinai? Ką apie tai 
pasakys mokslininkai? Pagarbos vertas geomokslininkas 
Neilas Sealey, Roberto Rolle'o atsiųstoje knygoje atme- 
ta dirbtinę kilmę. Jis taip pasielgia remdamasis išanks- 
tiniu apibrėžimu, nepateikdamas jokio logiško paaiški- 
nimo: pirmiausia, jis labai suprantamai išdėsto krantuo- 
se pasitaikančių vandens išėdimų geologines galimybes. 
Tuojau po to jis pamini tam tikrą ypatingą paplūdimio 
uolų rūšį. Toliau jis prasitaria, jog šios ypatingos smė- 
linės uolos susidaro po paplūdimiu, bet dažnai paplūdi- 
mio irimas vyksta su pertūkiais. Ir kai taip atsitinka, 
itin korytame akmenyje lieka stačiakampių kvadratų žy- 


192 


mės. Kai toks akmuo patrinamas tarp pirštų, jis bema- 
tant sutrupa. Iš esmės jis pakartoja E. A. Shinno rašiny- 
je 1978 m. išsakytą kertinę mintį. (Shinnas, atrodo, ir 
dabar yra vienas nesuskaitomų Berlitzo knygos „Ber- 
mudų trikampis“ priešininkų.) Viename Sealey knygoje 
pateiktame paveikslėlyje netgi pavaizduotas mūrinis da- 
rinys, tačiau jame daugiausiai regėti veik tik vienos 
krypties linijos. Daugel reišmingų statmenų linijų virto 
(tyčiom ar netyčiom) prastos fotokokybės aukomis. 

Ar galima pasikliauti šiais argumentais? Stačiakampis 
grotelinis pavyzdys, ant kurio įsirėžusios kelių šimtų 
metrų ilgio linijos, turinčios apverstą antikinį mūrą ati- 
tinkančius akmens išmatavimus — visa tai per išėdimą? 
Ar akmuo išties yra toks trapus? Ar negalėjo atsitikti 
taip, kad čia nėra to, kam tiesiog neleidžiama būti? Ar 
esama tokių išėdimo pavidalų kur nors kitur pasaulyje? 

Išties reiktų ponui Sealey papriekaištauti už tai, kad 
nuotrauka jo knygoje yra tokios prastos kokybės. Dar 
didesnio priekaišto jis turėtų susilaukti už tai, kad savo 
jau ir taip glaustame tekste jis užmiršo nurodyti esminį 
paplūdimio uolų požymį: perdėm pasireiškiančią uolinę 
tariamų mūrų paviršiaus sąrangą! Šitaip į savo rankas 
jis, suprantama, susišluoja visą priešpriešinės argumen- 
tacijos pelną. Kadangi šioje knygoje noriu išlikti ob- 
jektyvus, tolesniuose puslapiuose norėčiau ištaisyti vie- 
ną Sealey knygos spragą (kol paskutinėje pastraipoje dar 
nespėjau kaip reikiant išnagrinėti kitos, jo knygoje pa- 
minėtos, spragos). Pažvelkime į priešais Saunders Be- 
achą riogsančius „mūrus“ iš arčiau. 

Maždaug trečdalio kilometro juostoje, gožos ruože, 
kokių dvidešimties metrų atstumu, lygia greta West Bay 

Streetui galima rasti aiškų kvadratinį pavyzdį. Stebint 
nuo gatvės, šie kvadratai išties atrodo kaip antikiniai 
mūriniai pamatai, besidomintiems archeologija žinomi 
iš daugelio Graikijos ir Pietų Amerikos miestų. Ant pa- 
krantės „pamatų“ išskobti grioveliai tęsiasi jūros link 
arba stačiu kampu, išilgai kranto linijos. Į jūrą nukrypu- 
sių griovelių gylis toliau į krantą siekia maždaug pusę 
centimetro, o štai gožos ruože pagilėja iki pusės metro. 
Takelių plotis maždaug trisdešimt centimetrų. 

Išilgai bėgantys grioveliai yra daugmaž panašaus gy- 
lio, kuris tarp skirtingų griovelių įvairuoja nuo dviejų 
iki dešimties centimetrų. Paprastumo ir teisingumo dė- 
lei, toliau šiuos griovelius vadinsime išėstais takeliais. 

Ko visose iki šiol padarytose nuotraukose stinga — 
tai žvilgsnio iš šalies į išėstų takelių gilumą kaip tik ten, 
kur jie susibėga statmenai, kur išryškėja įstrižinė ak- 
mens sandara. Ten visiškai nėra tariamųjų mūrų siūlių. 
Akivazdu, jog susidurta su mūrais iš vientiso akmens. 
Visus juos [„mūrus“] sudaro vienas didžiulis monolitas 
iš paplūdimio uolų, ant kurio paviršiaus matyti išėsti 
takeliai, daugmaž sudarantys stačiakampį! 

Tačiau kaip toks — pripažinkime! - savitas išgraužtas 
pavidalas apskritai atsirado? Kadangi mažne visi geolo- 
gai šalinasi šio keisto fakto, teigdami, kad „būtent taip 
ir yra“, aš visgi norėčiau pateikti tikslesnį paaiškinimą. 
Įsivaizduokime smėlio paplūdimį, kuris, kaip įprasta, 
iškilęs viršum jūros lygio. Priklausomai pagal tai, kiek 
yra smėlio, skirtingiems jo sluoksniams tenka skirtingas 
spaudimas, kuris keičiasi pagal nuolatos kintantį smėlio 


194 


plutos storumą. Suslėgtas smėlis dėl geologinių vyksmų 
ilgainiui virsta paplūdimio uolomis, skirtingo storio 
gulsčiais sluoksniais sulipusiomis į krūvą. Bendras vaiz- 
das panašus į per didelį daugiasluoksnį hamburgerį: 
minkšta bandelė, po to kieta mėsa, pusiau kietas sūris, 
visiškai tižus majonezas ir vėl bandelė ir t.t. 

Tol, kol ant mūsų „hamburgerio“ yra pakankamai 
smėlio, viskas gerai. Retkarčiais lengvo smėlio sumažėja 
dėl išgraužimo arba vėjo, taip pat mūsų „hamburgerį“ 
veikia vanduo. Kadangi į tokias aplinkybes patekęs jis 
atrodytų labai neestetiškai (aš tokių turėjęs ne vieną), 
sugrįžkime prie dabar jau iš principo paaiškintų susi- 
dariusių paplūdimio uolų. Vanduo veikia skirtingo at- 
sparumo akmens sluoksnius daugiausia iš šonų. Kietesni 
jų nesileidžia taip greit pažeidžiami, minkštesni išvago- 
jami latakais. Išdavą skaitytojas jau numano: atsiranda 
grioveliai, esantys lygiagrečiai kranto! 

Pažiūrėkime, kokį poveikį statmeniems grioveliams 
daro bangos, kurios pirmiausia skalauja vienodai išsiki- 
šusias paplūdimio uolas. Iš pradžių goža stipriu prover- 
Žiu ganėtinai vienodai išsilieja ant glotnaus pagrindo. 
Tekėdamas atgalios, vanduo randa mažiausiai besiprie- 
šinantį taką. Taigi jis teka ten, kur mažulyčiai nuotakė- 
liai veda tiesiausiu keliu į jūrą. Laikui bėgant nuo sau- 
sumos į jūrą išgraužiami vis lygesni grioveliai. 

„ Ką gi lemia šios išplovos, nusidriekusios lygia greta 
pajūriui? Būtent, atsiranda darinys, itin panašus į mū- 
rus! Ir tokių pavidalų esama ne tik Bahamuose. Tasma- 
nijoje, pavyzdžiui, tokios paplūdimio uolos driekiasi ke- 


13* 


195 


lis šimtus kilometrų. Jeigu tik ponas Cayce būtų darba- 
vęsis Biminyje, o ne Tasmanijoje! Tada Australijos sala 
būtų skendėjusi nežinomybėje, o išpranašauti archeolo- 
giniai radiniai — tapę svarbiausiu ieškiniu ar net tikru 
radiniu. 

Kadangi šie akmenys, priešingai, nei jaunesni Nassau 
„mūrai“, skendi po vandeniu, jau daugelį tūkstančių 
metų jie neveikiami stipraus irimo. Kitaip jau seniai šios 
uolienos būtų pavirtusios tuo, iš ko jos kilo: paplūdi- 
mio smėliu ant smėlio paplūdimio (dovanokite už šį 
žodžių žaismą), o tai, atsižvelgiant į uolų irimą, trunka 
labai trumpai. C-14* metodu išbandytos mangrovės 
šaknys liudija ne tai, jog mūrus pastatė anksčiau, nei 
ant jų sužaliavo mangrovės, jos byloja tik tiek, kad maž- 
daug tuo pačiu metu paplūdimys pasidengė augmenija 
ir taip apsigynė nuo irimo. 

Tokį akmenų trapumą, tiesa, nurodo ir maždaug pu- 
sės metro skersmens apskriti plyšiai, sudaryti iš mažų, 
šiek tiek kietesnės medžiagos, akmenukų, kurie nuo 
banguojančios jūros išsiklibina mažose vandens išgrau- 
Žose. 

Jeigu tik jūros lygis nekistų keletą metų, „mūrų“ 
struktūra dingtų visiems laikams. Lygis pakyla, ir iri- 
mas liaujasi. Toks jis gali likti 12 000 metų. Nes tai, ir 
tik tai parodė C-14 metodu ištirtos mangrovės šaknys. 

Dar vienas pavyzdys, tariamai išlikę mūrų pamatai — 
tikiuosi, skaitytojas juos atsimena, kuriuos daugiausia 
pastebi lakūnai. Ar tai Atlantidos liekanos? Kaip paaiš- 
kinti šiuos pavidalus, kurie, antra vertus, tikrai neturi 
nieko bendra su paplūdimio uolomis? 

Prisiminkime: čia nuolatos kalbama apie dugne esan- 
čius darinius, kurie neretai panėšėja į namo pamatus. 
Dažniausiai šie pamatai kiurkso toli nuo sausumos. To- 
dėl, jeigu juos norima ištirti, būtina ypatinga narų išvy- 
ka. Tiesa, besilankant Andros saloje mums pasisekė su- 
rasti „mūrinius pamatus“ vos keletą metrų nuo kranto 
ir tik vieno metro gylyje. Tiksli vieta — pietinė pakran- 
tė Fresh Creeko įplaukiant ties Andros Townu. Čia, 
tiesiog šalia molo, po senuoju sargybiniu bokštu ir ap- 
tikome vieną tokį „kertinį mūrą“. 

Iš pirmo žvilgsnio, stebint iš aukščiau, išties susidarė 
įspūdis, jog čia stūksojo seno namo arba dviejų patalpų 
šventyklos likučiai. Nieko nelaukdami užsimovėme na- 
ro kaukes, užsidėjome nardymo vamzdelius ir leidomės 
iš arčiau susipažinti su „mūrais“. Ir mįslė bematant iš- 
tirpo. Šio keisto darinio priežastis — paplūdimio uolos! 

Kažkada stovėję tiesioginiame gožos ruože, dabar šie 
„pamatai“ jau nuslinkę vienu metru žemiau jūros lygio. 
Betarpiškos gožos nebepuolamų griovelių ertmėse se- 
niai apsigyvenę dumbliai ir duobagyviai. Jie — neblogas 
patiekalas šalimais vešintiems augalams bei, ypač ato- 
slūgio metu, gyvūnams. Laikui bėgant, grioveliuose pri- 
siveisė daug gyvūnijos, tuo tarpu ant lygiai nuplautų 
uolinių luitų nerasi nei atramos, nei prieglobsčio. 

Šiems atžalynams, suprantama, pasitarnauja tik gi- 
lesnės išgraužos, o tai paaiškina „kambarių“ dydį. Ki- 
taip juk jie nebūtų didesni už įprastinius „akmens kvad- 
ratus“. Išdava tokia: čia matyti daugiau-mažiau stačia- 
kampės, šviesios smėlio spalvos akmens plokštės, pasi- 
puošusios smėlio, koralų ir dumblių dryžiais, kurie, 

palyginti su pačiomis uolomis, atrodo labai tamsūs. Jos 
atrodo kaip spėjamų namų pamatai, o iš tiesų yra ne 
kas kita, kaip įvairių gyvių gūžtos, anksčiau išėstuose 
takeliuose! 

Šias išvadas, be abejonės, palaikys ir visi susidomėję 
bei kritiškai nusiteikę biologai bei geologai. 

Taigi visi „mūrų“ radiniai priskirtini atlantonautų 
vaizduotei. Iš tikrųjų — tai paplūdimio uolos, kurios, 
atsižvelgiant į dabartinį vandens lygį, mums tegali pa- 
liudyti, koks kažkada buvo jūros lygis, kai uolas vis dar 
skalavo bangų mūša. Kad šis faktas nieku būdu nenu- 
vainikuoja Atlantidos teorijos — šitai mes jau kartą pa- 
brėžėme. 

O dabar palikime šį naują „atradimą“ ramybėje ir 
vėl sugrįžkime prie mūsų ekspedicijos į kompaso nu- 
krypimų laukus. Nepaisant šio mažo švietėjiško epizo- 
do, tiriant „mūrus“, reikia pasakyti, kad mūsų ekspedi- 
cijos branduolį visgi sudarė magnetiniai laukai. 


Įrodymų paieškos 


Po sėkmingų pirmųjų paruošiamųjų bandymų, pavasarį 
galutinai pasiruošėme visiems matavimo darbams. Ki- 
taip tariant, vietose, kuriose užregistravome nukrypimų 
laukus, pirmiausia išsirinkome tam tikrą tašką, esantį 
už numatyto lauko ribų ir įtempėme deramai ilgą svam- 
balą. Iš ten su kompasu mes nupelengavome iki toliau- 
siai regimo taško, esančio numanomo lauko pusėje. 


198 


Tarp šių dviejų taškų tiesiai ištempėme virvę, idant nu- 
statytume jos tikslią kryptį. 

Pirmas ekspedicijos uždavinys ir buvo visus spėjamus 
nukrypimų laukus, pasiekiamus iš vienos apsistojimo 
vietos, sukoncentruoti į šią tiesią virvę. Skaitytojas tik- 
riausiai klausia, kodėl gi mes iš pradžių nepasirūpinome 
išsamiais vienos kurios nors vietovės išmatavimais? Jei- 
gu jis prisimena, kas pasakyta įvadinėse pastraipose apie 
nukrypimų laukus, tai vienas iš tokių laukų ypatumų 
esti jų nepastovumas laike. Juk susitelkus ties vienu lau- 
ku, galėjo atsitikti taip, kad būtų reikėję laukti mėnesį 
ar netgi dar ilgiau, kol pasireikš nukrypimas. O dabar 
mes galėjome kasdien judėti išilgai virvių ir stebėti, ar 
pasireiškė tai, ko mes ieškojome. Užfiksavus nukrypimą 
buvome pasirengę nuleisti matuojamąsias groteles ir 
pradėti įvykių aprašus. 

Pirmąja sustojimo vieta pasirinkome Nassau apylin- 
kes. Lapkričio pradžioje, viršum spėjamų nukrypimų 
laukų, nutiesėme virves. Po šių darbų sekė kasdieniai 
tikrinimai, sklidini įtampos ir vilties užčiuopti pirmus 
ženklus. 

Po šių įvadinių pastabų trumpam pakeiskime temą ir 
panagrinėkime laukus, nurodytus pranešimuose apie nu- 
krypimus. Pirmieji du laukai, ne per daug nutolę vienas 
nuo kito, yra šalia Nassau miesto. Kalbama apie dvi 
narų itin pamėgtas vietas. Galbūt todėl čia nustatyti ir 
užregistruoti anksčiausiai pastebėti nukrypimai. Vienas 
rifas pavadintas Fish Hotel, kitas - White Hole. Pir- 
miau apsilankykime „žuvų viešbutyje“. 

Fish Hotelas esti viena žinomiausių Nassau nardymo 
vietovių, į kurią kasdien suplaukia daug šiaurinėje New 
Providence'o pakrantėje įsikūrusių nardymo agentūrų 
klientų. Kalbama apie akmens telkinius smėlingame 
dugne nuo penkių iki dešimties metrų gylyje. Šios uo- 
los, storai apaugusios įvairiausių rūšių minkštaisiais ko- 
ralais, kaip magnetas traukia didelius būrius auksaspal- 
vių ir auksajuosčių kriuksių bei dvylikajuosčių spragsių. 
Štai iš kur tas pavadinimas - žuvų viešbutis. Žuvų, ku- 
rios įsikelti įsikelia, bet niekada nebeišsikelia, mat joms 
čia labai patinka (tokia nardymo agentūrų reklama). Ta- 
čiau kodėl būtent čia taip apsčiai veši minkštieji koralai, 
ne taip, kaip yra įprasta mažne visų kitų šios apskrities 
sekliųjų vandenų rifuose, kuriuose daugiausiai tarpsta 
kietieji koralai — šito nepaaiškina net biologai. 

Pavasarį, kaip tyčia, pirma ištyrėme šią vietovę, o 
vėliau, priešingai negu kitoje jau išmatuotoje vietovėje, 
joje norėjome atlikti pakartotinius bandymus. 

Trumpai drūtai, savo išmatavimais nieko nepešėme. 
Nuo 1995 m. lapkričio 12 d. iki 1996 m. vasario 2 d., 
apsistojome Nassau ir kasdien tikrinome nutiestas vir- 
ves. Tačiau anei sykio nepasireiškė joks nukrypimas ten, 
kur 1995-ųjų balandį buvome patyrę reikšmingus po- 
veikius. 

Tatai mus skatino spėlioti ir nuogąstauti, esą laukų 
pertraukos trunka daug ilgiau, nei iš pradžių numatyta- 
sis keturiasdešimties dienų laikotarpis. Tokie įvykiai 
mūsų besitęsiančiai ekspedicijai reiškė, kad tikslesni ma- 
tavimai, ko gero, gali užimti daugiau laiko, nei buvo 
galvota iš pradžių. 

Šitaip, galiausiai, iš mus apvylusios antrosios matavi- 
mų akcijos prie Fish Hotelo mes persimetėme į White 
Hole'ą. 

Turiu omenyje vieną rifinį darinį į pietus nuo rytinio 
Athol Islando, esančio į šiaurės rytus nuo Nassau smai- 
galio. Kartu su kitais šioje vietovėje susidariusiais rifais, 
White Hole'as yra ypatingai saugomas. Ši aplinkybė mū- 
sų darbui nė kiek nekliudė, nes visa, ką mes norėjome 
iš čia išsinešti — tai vien įspūdžiai ir skaičiai. 

Virvę ištempėme, kaip ir Fish Hotele, jau tą pačią 
dieną. Vis dėlto, šioje vietoje mums labiau pasisekė. 
1995 m. gruodžio 19 d. nustatėme pirmuosius kompa- 
so nukrypimus. 

Keletas žodžių apie patį rifą. White Hole pavadini- 
mas kilo iš didelės, 15 metrų skersmens smėlio dėmės, 
esančios maždaug 60 metrų ilgio ir tokio paties pločio 
rifinio darinio viduryje. Dėmė slepiasi kokių penkių 
metrų gylyje (per atoslūgį), o ją supantis rifas vietomis 
iš vandens kyšo net per metrą. Pats rifas susideda iš 
didelių kietųjų koralų telkinių ir stūkso ant uolėto pa- 
grindo. Tik aplink baltąją dėmę ir pietiniame pakraštyje 
vyrauja minkštieji koralai. O ant šios baltos dėmės - į 
šiaurės rytus nuo didžiosios esama ir mažesnės, trijų 
metrų skersmens smėlio dėmės, ant kurios, tačiau, ne- 
gauta jokių davinių, turėjo būti nukrypimų laukas. Ir 
kaip jau minėjau, taip ir atsitiko. Sugrįžkime į 1995 m. 
gruodžio 19 d. 

Po gana apsiniaukusio pirmadienio (jei tik skaityto- 
jas atsimena, tai buvo ta diena, kai iš Eleutheros į Nas- 
sau vykstantis motorinis kateris atsidūrė kitame pasauly- 

je) mūsų ir vėl laukė ryškiais saulės spinduliais pasida- 
binusi diena. Maloni oro temperatūra siekė 28 laips- 
nius Celsijaus, o vandens temperatūra - 23 laipsniai — 
kaip įprasta, liko nepakitusi. Kadangi mes iš pat pary- 
čių sėdome į beveik pilnai nardymo įranga užgriozdintą 
pripučiamą guminę valtį ir nuskubėjome rifų link, maž- 
ne visa vietovė priklausė tik mums. Per priešpiečius 
kitos nardymo agentūros persikėlė į gilesnes nardymo 
vietas. Šitaip galėjome susirasti mūsų mažai valtelei tin- 
kamiausią inkarinį plūdurą, puikiai besisupantį bango- 
se, kurias sukėlė šiaurės Bahamams būdingas stiprus vė- 
jas ir povandeniniai kauburiai. Pritvirtinus valtį prie 
plūduro, kurį dėl apsaugos nuo rifų ten pritvirtino Oce- 
anwatch Bahamas tarnyba, dar sykį patikrinome nardy- 
mo įrangą ir lindome tiesiai į vandenį. Beveik nesidai- 
rėme į fantastišką koralinių rifų pasaulį. Pasisveikinę su 
šimtais juodai geltonų rainaspalvių seržantų (tokia žuvų 
rūšis), pasukome tiesiai prie ištemptų virvių. 
Turėjome pasiėme lyno ritę ir segtukų matuojamųjų 
grotelių pritvirtinimui, mat dar vakar, per rutina tapu- 
sius patikrinimus, buvome užregistravę pirmuosius nu- 
krypimus. Neatidėliodami kibome į darbą. Tačiau už- 
nugaryje netikėtai išdygo didžiulis pilkšvas šešėlis ir vel- 
niškai mus įbaugino. Vis dėlto, geriau įsižiūrėję, nusira- 
minome. Tai paprasčiausiai buvo dviejų metrų ilgio Ka- 
ribų rifų ryklys, netyčia užklydęs į šiaip jau svetimas 
apylinkes. Kadangi rifiniai rykliai įprastai puola tik sa- 
vo rajone, o šiame rajone jie neaptinkami, tai mes su- 
grįžome prie savo matavimų, kuriuos, nesant jokių kliū- 

čių, ramiai atlikome ir per dieną jau turėjome visus nu- 
krypimų duomenis. 

Nepaisant palyginti šilto vandens ir neperšlampamų 
naro kostiumų, į pabaigą taip sušalome, kad įsėdus į 
mažulytę ir dar perpildytą valtelę, iki pat Nassau teko 
gerokai pakalenti dantimis. Dėl bangų ir putojančio 
vandens nusimetėme tik plaukmenis, švino diržus, su- 
slėgto deguonies balionus ir akvalangus. Likome apsi- 
rengę neperšlampamais kostiumais, nes šie gerai apsau- 
gojo mūsų kūnus, ir net nenusitraukėme kaukių. Taip 
sūrus jūros vanduo nepateko į mūsų akis, juolab, kad aš 
negalėjau išsiversti be savo akinių, o naro kaukė su op- 
tiniais akiniais tuomet atrodė geriausia išeitis. 

Kaip ir tikėjomės, mūsų kelionę atgal kaip reikiant 
paįvairino nemažas jūros bangavimas. (Ištisą savaitę ne- 
didelės vandens susisiekimo priemonės bus viešai įspė- 
tos neplaukti į jūrą — kas jau kas, o mūsų keturių metrų 
ilgio pripučiama guminė valtelė tikrai tiko šiai katego- 
rijai.) Tai, kas iš ryto nesudarė jokios problemos - tada 
dar vyravo lūkesčiai ir susidomėjimas matavimais, — vir- 
to ne itin maloniu kratymusi paskuigalyje. Mus galėjo 
paguosti tik saulės spinduliai ir į povandenines ma- 
tavimų lenteles įrėžti skaičiai. Mes negalėjome naudotis 
visu variklio pajėgumu, nes perkrauta valtis, pataikiusi 
ant bangos, būtų pasidariusi nebevaldoma, o plaukiant 
perpus mažesniu greičiu dar ilgai teko tverti šį skalbimo 
mašinos vetymą. 

Mūsų išvyka baigėsi sėkmingai, kai pagaliau pasiekė- 
me ramius Prince'o George'o Wharfo vandenis. Mažoji 
pripučiama valtelė tarsi pašoko iš džiaugsmo, kai iškro- 

vėme didžiausią jos balastą ir nardymo įrangos priedus. 
Jau tą patį vakarą pradėjome analizuoti sukauptus duo- 
menis. 

Kitą dieną pateikėme vertinimus, kurių turinys, atsi- 
žvelgiant į „negandų“ metą, mus gerokai paguodė: kaip 
ir balandį, taip ir dabar grafiškai pavaizdavę nukrypimų 
lauką, gavome apvalų, simetrišką, disko pavidalo kūną, 
kurio viršutinės ir apatinės pusių centruose matėsi į kra- 
terį panašūs įdubimai. Neradome tiktai spyglį prime- 
nančio kyšulio. 

Kita mūsų numatyta tyrinėjimo vieta buvo į pietva- 
karius nuo New Providence salos. Jauste jautėme, kad 
tenai mūsų laukė žavingi dalykai: Shark Buoy arba ryk- 
lių buja. Anot dviejų pranešimų, susidarė įspūdis, kad 
šioje nepaprastoje vietovėje esama kompaso nukrypimų 
laukų. Bet pirmiausia — kodėl gi nepaprastoje? Ši vieta 
taip savotiškai pavadinta ne todėl, kad bujos išvaizda 
primena ryklį, o todėl, kad čia pirmąkart Bahamuose 
surengtos nardymo ekskursijos pas šiuos kraupius, bau- 
ginančius, tačiau neprilygstamai gražius jūros „ponus“. 
Dėl nepaaiškinamos priežasties ryklių buja veikia lyg 
magnetas įvairiausių rūšių ryklius. Pritvirtintą maždaug 
2000 metrų gylyje, šią bują povandeninių laivų praty- 
boms kartais naudoja US-Navy laivynas. Ryklių apsi- 
lankymą galbūt galima paaiškinti tuo, kad čia itin apstu 
mažesnių žuvų, bet kodėl čia spiečiasi tokia gausybė 
mažesnių žuvų — tai iki šiol mįslė net ir biologams. Aki- 
vaizdu tik viena: tikrai ne dėl ryklių! 

Dažniausiai sutinkama ryklių rūšis čia yra šilkrykliai. 
Jie tapo pirmąja ekspedicijos problema, atvykus į šią 

vietą. Šilkrykliai, kaip tyčia, yra jūros paviršių mėgstan- 
čios žuvys, kurios kartais susispiečia į didelius pulkus. 
Jos nesirodo arti krantų ir todėl nežino, kokie „neska- 
nūs“ žmogienos patiekalai. Maža to: jie priklauso Char- 
chbarinidae šeimai ir yra tikri vadinamųjų „rekviem“ ryk- 
lių gaujos nariai, pakrikštyti žodžiu, kuriuo vadinamos 
mišios už mirusius. Išaugę iki trijų metrų ilgio ir dar 
susibūrę į didelius pulkus, jie pajėgūs sukelti nemažą 
pavojų. Tegul ir tiesa, jog ryklių bujoje pavyko surengti 
jau daugel nardymo ekskursijų ir nepatirtas nė men- 
kiausias sužalojimas, visgi ekspedicijai reikėjo ieškoti 
kitos vietos. 

Suprantama, galima viltis, jog čia plaukiojantys šil- 
krykliai žmonių nepuola. Šiaip ar taip, sumanyti mata- 
vimai nepanėšėjo į vos ne kasdien čia rengiamus nardy- 
mo kursus. Netroškome tapti nardymo su rykliais moks- 
lų absolventais. Ekspedicijos tikslas, galų gale, — nusta- 
tyti kompaso nukrypimų lauką, — o ne stebėti ryklius. 
Bent jau ne pirmoje vietoje. Mat atlikinėdamas matavi- 
mo darbus, kiekvienas naras be perstogės privalėjo dai- 
rytis ryklių. Tokiu būdu viena akimi žiūrėjome į kom- 
pasą, kita — į ištemptą virvę ir dar dviem - į galimus 
ryklius. Pakanka susipažinti su matematikos pradmeni- 
mis, kad taptų aišku, jog tam reikia daugiau akių, nei 
jų turi naras. 

Antroji problema pasirodė ne tiek grėsminga, kiek 
techniškai kebli. Ligi šiol kiekvieną kartą matuojamą- 
sias groteles sugebėjome nuleisti iki pat dugno ir tenai 
jas pritaisyti. O ką reikėjo daryti čia, du kilometrai virš 
jūros dugno, beribėje Tongue of the Oceano mėlynėje? 

Privalėjome įsiklausyti į tai, ką bylojo mūsų išradingu- 
mas. Darbus galėjome pradėti į pagalbą pasitelkę papil- 
domą plūdurą, prikabintą 50 metrų atstumu prie ryklių 
bujos. Toliau nuo abiejų plūdurų, tarp kurių, nepaisant 
vėjo ir srovės, išliko pastovus nuotolis, į penkių metrų 
gylį galėjome nuleisti du lynus su užrištais pasvarais ir 
tada juos sujungti gulsčia virve. Šitaip galėjome nusta- 
tyti plūdurų padėtį ant vandens, kur iki tol nebuvome 
aptikę jokių apčiuopiamų nukrypimų laukų, tam, kad 
tuojau pat ją palygintume su išmatavimais, gautais prie 
virvės. | 

Nors teoriškai šis metodas ir įtikimas, bet, techninio 
įgyvendinimo atžvilgiu, jis turėjo daug silpnų vietų: 

— nebuvo jokių patikimų duomenų apie tai, kur tiks- 
liai tvyrojo nukrypimų laukas. Abu pranešimai tebylojo 
apie vietą „arti bujos inkarinio lyno“; 

— pagal aukščiau apibūdintą metodą, galėjome ma- 
tuoti tik vieną, dargi itin ribotą, lyno pusę, būtent tą, 
kuri krypo priešakinės srovės linkme; 

— kartu su srove aplink Shark Buoy  klaidžiojo 
[schwoyt] (taip jūrininkai vadina laivo arba plūduro su- 
kimąsi aplink savo inkarą) ne tik pagalbinis plūduras, 
bet ir Shark Buoy sukosi aplink savo pritvirtinimo taš- 
ką, esantį dviejų kilometrų gylyje (6 pav.). Atsižvelgiant 
į tai, kad inkarinis lynas už vandens gylį paprastai būna 
šešis-dešimt kartų ilgesnis rajono, kuriame ieškojome 
nukrypimų lauko, plotas apima maždaug 110 kvadrati- 
nių kilometrų; 

— galiausiai, paskutinis punktas: o kas, jeigu šis lau- 

kas, priešingai, nei visi kiti lig šiol ištirti, plyti ir virš 
vandens? Tuomet bet kokios paieškos taptų bevaisės. 

Visų šių apmąstymų išdava galiausiai patvirtino, jog 
sėkmės galimybės šioje vietovėje buvo tokios nežymios, 
kad niekaip nepateisino nei laiko, nei piniginių sąnau- 
dų. Tai liudijo ir pokalbiai su nardymų rengėjais, ties 
ryklių buja atlikinėjusiais šilkryklių stebėjimo turus, taip 
pat asmeniškas vietovės aplankymas. 

Štai kodėl ryklių bujos nukrypimų laukas vis dar ne- 
įminta mįslė. Galbūt kita ekpedicija, turėsianti daugiau 
lėšų, patirs didesnę sėkmę. Galimas dalykas, kad vėliau 
nagrinėjant laukus, pasikliaujant turimais pranešimais 
bei darant tam tikras išlygas, būtinai reikės atkreipti 
dėmesį į ryklių bujos nepastovumą, jei tik apskritai no- 
rėsime ką nors nustatyti tiksliau. 


Laivo arba bujos klaidžiojimo aplink inkarą spindulys 


6 pav.: Laivui sukantis aplink savo inkarą, deja, tapo nebeįmanoma 
išsiaiškinti spėjamo nukrypimų lauko, esančio ties ryklių buja, tiks- 
lios padeties. Vienintelės tarimų davinių nuorodos buvo „arti bujos“, 
šitaip net nepateisindami paieškų išlaidų. 

O dabar palikime ramybėje beribės vandenyno gel- 
mės plūdurą ir pasukime ten, kur plynuose koralų lau- 
kuose slypi mėlynasis plyšys. 

Paslaptingieji Blue Holes plyšiai. Šioje knygoje su jais 
mes jau ne kartą susidūrėme; jie bus vėl nuodugniai 
aptarti paskutiniame skyriuje; apie juos taip pat ne kar- 
tą girdėjome - esą šių plyšių, bent jau dalies jų, neįsten- 
gia paaiškinti tradicinis mokslas. Šiai paslaptingai grupei 
priklauso vienas netoli Nassau esantis Blue Hole'as, prie 
kurio podraug užregistruoti kompasiniai nukrypimai: pra- 
rastasis mėlynasis plyšys arba The Lost Blue Hole. 

Pirmąjį kartą į šį plyšį išvykome Dreadnaught IV tipo 
valtimi, priklausančia Bahama Divers narų verslovei, 
norėdami įvertinti padėtį. Tąkart mane lydėjo ne įpras- 
tiniai mano palydovai, bet Conny Frankenas ir Thomas 
Nowakas, kurie tuo metu atvyko mūsų aplankyti Baha- 
muose. 

Įlipę į vandenį, mes iškart pastebėjome, kad vanduo 
čia gerokai vėsesnis, nei įprasta. Šalia smėlėto dugno 
bematant išvydome didelį plyšį, prasidedantį dvylikos 
metrų gylyje. Palyginti su karstiniais plyšiais — speciali- 
zuota kalba vadinamais „dolinomis“ — žinomais iš An- 
droso, šis plyšys tiesiog klaikus. Iš pradžių nerdami nor- 
maliame gylyje palei smėlio dugną atsidūrėme virš ply- 
šio vidurio. Iš čia vos matėsi šviesūs pakraščiai, o po 
mumis plytėjo bauginanti bedugnė. Angos viršuje plyšio 
skersmuo siekė maždaug šešiasdešimt metrų, kuris stai- 
giai išplatėjo. Plyšio gylis turėjo siekti apie šimtą metrų. 

Tą akimirką mes patyrėme savitą reiškinį. Kaip iš- 

ryškėjo iš vėlesnio pašnekesio, jį pastebėjo tik keletas 
mūsų grupės narų. Kalbama apie iš pažiūros keistas žu- 
vis, kurias, išvydome tik Conny ir aš. Thomas tuo metu 
buvo kitame vilkstinės gale ir jų nematė. Tą pačią dieną 
mudu su Conny sėdome už vieno stalo, aš nupiešiau 
pradinį eskizą, po to jį papildžiau, remdamasis kolegos 
duomenimis, ir šitaip gavome atvaizdą, kuris itin panė- 
šėjo į regėtąsias būtybes, ir mums pasirodė įtikimas. Ta- 
čiau išvaikščioti ilgi keliai su atvaizdu rankoje neatnešė 
vaisių. Mat, net ir kartu sudėjus keliolikos šimtų ap- 
klaustų narų patirtį, vis tiek visų žuvų nesurūšiuosi! Pa- 
tartos literatūros įnirtingas naršymas irgi nieko nedavė. 

Šios keistos žuvys — šeši sidabru žvilgantys, maždaug 
šešiasdešimties centimetrų ilgio padarai, kurių ištįsę krū- 
tinės ir uodegos pelekų ūsai dvigubai peraugę jų laibus 
kūnus. Jos turėjo įdubusias žiotis ir ryškią kaktą. Pir- 
moji mintis, man šovusi į galvą jas pamačius — tai auk- 
sinės skumbrės, išaugančios iki dviejų metrų, viršutinius 
jūros vandenis mėgstančios žuvys, šiuo atveju apsiraiz- 
giusios guveiniu*. Keistosios būtybės mūsų akivaizdoje 
pabuvojo vos keletą sekundžių ir, mūsų laimei, dėl savo 
šviesiai sidabrinių kūnų aiškiai matomos tamsiame ply- 
šio fone, netrukus dingo mėlynoje gelmėje. 

Kas per žuvys tai galėjo būti? Per daug gilaus nardy- 
mo haliucinacijos? Dvylikos metrų gylyje tat neįmano- 
ma. Haliucinacijos? Tik ne keliems žmonėms išsyk. Su- 
painiojimas su African Pompano vadinama skumbrių rū- 
šimi? Irgi neįtikėtina, nes šių žuvų tik nugaros pelekai 
šiek tiek ilgesni, o kūnai daug kresnesni. — Būtybės iš 
kito pasaulio? 


14. 816 


209 


Sugrįžkime prie tikrojo mūsų kelionės į Blue Hole'ą 
tikslo. Mums priimtinos techninės matavimų galimybės 
pasirodė neįgyvendinamos, nes nebuvo patikimo būdo, 
kaip pritvirtinti matuojamąsias groteles. Nukrypimai, 
anot parodymų, turėjo reikštis virš mėlynojo plyšio vi- 
durio. Tačiau kaip tik čia mes pirmąkart sudvejojome: 
nukrypimai plyšyje, remiantis ligšioline mūsų patirtimi, 
atrodė visai įtikinami, bet kodėl reiškiniai stebimi ties 
angos atsivėrimu? Rasi todėl, kad dauguma narų nenu- 
kako pakankamai giliai? Be to, negalėjome išsiaiškinti, 
kaip pranešėjai apskritai sužinojo apie nukrypimus. Be 
abejonės, kompasas čia mažai kam reikalingas, kadangi 
valtis nuolatos pritvirtinta prie mėlynojo plyšio krašto, 
o pačiame plyšyje, rodos, sunku prarasti orientavimąsi. 
Jeigu per žioplumą nebežinoma, kur esama, tereikia 
nuolatos plaukti palei kraštą, kol priartėjama prie inka- 
ro lyno. Navigacinėms pratyboms tai nelabai tinkama 
vieta, kadangi dėl nurodytų priežasčių čia trūksta esmi- 
nio kliuvinio, lemiančio pratybas. Be to, vargu ar kas 
nors plauktų taip toli dėl navigacinių pratybų, kurias 
lygiai sėkmingai galima surengti artimiausioje jūros pa- 
krantėje. 

Turėjome pripažinti, kad, atsidūrę tokioje padėtyje, 
pristigome savo, kaip narų, išminties. Pinigų liko tiek 
mažai, jog kasdien nediduke pripučiama gumine valtele 
nebegalėjome išplaukti į atvirą jūrą, juolab, kad kelionė 
paprastai trukdavo ne trumpiau kaip valandą. Prie viso 
to, galiausiai, nenorėjome, kad mus kas įtrauktų į din- 
gusiųjų be žinios sąrašą. Dingusiųjų dėl natūralių prie- 
žasčių. Taigi mes išbraukėme mėlynąjį plyšį, tikėdamie- 
si, jog galbūt labiau pavyks kitai, geresnes technines 


210 


priemones turinčiai ekspedicijai, tačiau ir toliau savo 
žemėlapiuose jį žymėjo kaip galimą nukrypimą. 

Iš čia pasukome prie kitos archipelago salos, kurioje 
buvo užregistruoti kompaso nukrypimai: pats negalėjau 
atlikti matavimo darbų Biminyje dėl laiko stokos; šį už- 
davinį patikėjau savo draugui, jau kurį laiką ten gyve- 
nusiam ir dirbusiam. Atlikdamas tyrimus prie Biminio, 
jis iš esmės vadovavosi tuo pačiu metodu kaip ir mes 
Nassau apylinkėse. Tai yra, nužymėtose vietose jis iš- 
tempė virves ir jas tikrindavo kas dvi tris dienas. Tokie 
tikrinimai be perstojo tęsėsi nuo 1995 rugsėjo iki tų 
pačių metų gruodžio. 

Taip pat ir čia sugebėjome už akių užbėgti surink- 
tiems duomenims. Jie buvo tokie patys, kaip ir mėlyna- 
jame plyšyje, kitaip tariant, nebuvo rasta jokių nukrypi- 
mų. Šioje vietoje pabaigę darbus, susijusius su šia kny- 
ga, elgėmės šiek tiek atsargiau. Nes geriau pagalvojus, 
vietovė, kurioje neva veikė nukrypimų laukas, atrodė 
ne visai tinkama. Iš pranešėjų sužinojome, kad laukas 
tvyrojo kokių 30 metrų atstumu išilgai Biminio „mū- 
rų“, nusidriekdamas smėlinga plokštuma. 

Surasti plokštumą nebuvo sunku, tačiau mus apniko 
ta pati abejonė, kaip ir dėl menamo lauko mėlynajame 
plyšyje. Pranešėjas, su kuriuo nuo to laiko neteko kal- 
bėtis, susiieškojo paslaptingą vietą ir nieko negalvoda- 
mas paskleidė gandą apie lauką. Jeigu tai netiesa, norė- 
čiau iškart atsiprašyti ir jo paprašyti, kaip nors susisiek- 
tų su mumis. | 

Tačiau sugrįžkime prie vietos, apie kurią ką tik kal- 
bėjome. Bent jau nereikėtų tyrinėtojo laikyti blogos va- 
lios žmogumi dėl to, kad jis pasirinko šią vietovę kaip, 

galbūt prasimanyto, lauko buvimo vietą. Nuo pat jų 
„atradimo“ 1969-aisiais trokštama, kad gausius „mū- 
rus“ išvystų kuo daugiau lankytojų. Bet oficiali Bahamų 
turizmo agentūrų nuostata neleidžia nusižeminti ir savo 
pažintinio pobūdžio leidiniuose nurodyti paslaptinguo- 
sius Biminio „Atlantidos“ mūrus ir gatves. 

Jeigu tokie patys paplūdimio uolų dariniai Saunders 
Beache ties Nassau nėra itin išvaizdūs, nes ant jų tega- 
lima stovėti, tai visai kitokį įspūdį susidarai, nardyda- 
mas po Biminio „gatves“. Dėl nesvarumo būklės, plū- 
duriuodamas trijų metrų aukštyje virš akmenų, iš tikrų- 
jų pasijauti patekęs į kitus laikus arba kitą pasaulį. Kas 
virš vandens, stebint iš arti, nepranoksta kasdieniško ak- 
mens plokščių uolų patrauklumo - šitai visai kitaip vei- 
kia po vandeniu. Tarsi asmeniškai išgyvenamas Valen- 
tine'o, Mayolo ir Climo susižavėjimas, kai šie 1969- 
aisiais tarėsi aptikę nepaprastuosius „statinius“. Jei jau 
galima prasimanyti lauką, tai tik čia! 

Šiaip ar taip, esama esminio skirtumo tarp pastarojo 
ir mėlynajame plyšyje neva esančio lauko. Mat, kaip jau 
patebėjome, galima įtikimai paaiškinti, kodėl kažkam 
mielesni Biminio „gatvės“ ir „mūrai“. Čionai nesama 
jokių nepaprastų įvykių (nepaisant minėtų pašvaisčių, 
kurias kai kurie žmonės pastebėjo virš rifo), kaip nors 
sietinų su galimu nukrypimų lauku. Kas kita mėlynasis 
plyšys. Geologai lig šiol neįstengia paaiškinti, kaip šie 
saviti Blue Holes pavidalai iš tikrųjų susidarė. 

Bet pirmiausia šis bei tas apie kitą mūsų tyrinėjamą 
rajoną. Jis plyti įžymioje vietoje, net jei ši ir nėra „gam- 

tinė“, o veikiau sukurta žmogaus rankų. Kalbama apie 
tariamus nukrypimų laukus prie sudužusių laivų. 

Apie vieną tokį lauką prie sudužusio laivo mums pra- 
nešė iš Eleutheros. Tiksliau, tai buvo salos šiaurėje, maž- 
daug pusiaukelėje tarp Spanish Wellso ir Harbour Is- 
lando, ten, kur Devil's Backbone Reefas jau šimtmečius 
grasina laivams. Klastingieji rifai nuolatos ieško aukų ir 
jų randa; net ir šiandien laivavedžių vadovėliai įspėja 
apie sąsiaurius. 

Čia, į šiaurę nuo beveik du kilometrus nusidriekusio 
smėlingo paplūdimio, po iškilia kalva, daugybė skirtin- 
giems amžiams priskiriamų laivų. Visi jie, užklupti aud- 
ros, nesugebėjo nustatyti arba nustatę neišlaikė kurso 
maždaug 100 metrų siaurumo ir, atoslūgio metu, vos 
keturių metrų gylio, įplaukoje. Čia sau kapą surado še- 
šiasdešimties metrų ilgio krovininis laivas, 1890 m. vie- 
sulo auka tapo keleivinis garlaivis ir, nemažiau svarbu, 
šioje vietoje snaudžia nuolaužos, turėjusios sąlygoti mū- 
sų ieškomą lauką Eleutheroje: traukinys! 

Tai ne pokštas. Spėjamas laukas išties yra ties trau- 
kinio liekanomis. Norint tiesiogiai atsakyti į klausimą, 
kaip koraliniuose Bahamų laukuose atsirado traukinys, 
reikalingas dar vienas akylas žvilgsnis istorijon. 

Tarkim, mes įsitraukiame į Amerikos pilietinio karo 
sūkurį. Konfederatų armijai, pietų valstijoms, atakuo- 
jant pasisekė iš unijos pavogti traukinį. Ką daryti, kaip 
pasielgti? Arba pasinaudoti pačiu traukiniu — tačiau ir 
be jo užteko traukinių; negana to, tiek gabenimo, tiek 
kautynių atveju, traukinių išlaikymas brangiai atsiėjo, o 
pinigų ir taip itin stigo. Arba nuvažiuoti traukiniu iki 

artimiausio uosto, ten jį perkelti į laivą ir nuplukdyti 
tam, kas nori jį įsigyti. Konfederatai nuspręndė pasiel- 
gti antraip. Traukiniu bematant susidomėjo ispaniškoji 
Kubos kolonija. Netrukus abi pusės įvykdė sandėrį, o 
traukinys laivu plaukė skersai Bahamų Kubos kryptimi. 
Skaitytojas tikriausiai pamena, kad, dėl jūros lygio ir 
unijos armijos padėties, negalima buvo rinktis saugiau- 
sio ir tiesiausio kelio — per Bahamus reikėjo sėlinti ap- 
ylankomis. Šiame kelyje Velnias ir perbraukė savo nu- 
garkauliu per konfederatų-ispanų sandėrį: traukiniu pa- 
krautas medinis laivas paskendo Devil's Backbone Re- 
efo koraluose priešais Eleutherą. 

Slinko metai, laivo mediena supuvo, kai kurios at- 
skilusios traukinio dalys prisikabino prie praplaukian- 
čių laivų, visa kita pasidengė jūros augmenija. Laimei, 
viskam dar nespėjus dingti po storu koralų sluoksniu, 
atėjo 1996-ieji, o mes pasirodėme pačiu laiku, idant 
dar pamatytume kai ką iš velenų bei ratų, priklausančių 
kadaise įvykdyto sandėrio laimikiui. 

1996 m. sausio gale, plaukdami virš šio traukinio 
liekanų, dairėmės nukrypimų lauko. Iš savo pranešėjų 
anksčiau paštu buvome gavę, rodos, tiksliai nubraižytus 
metmenis, tačiau atvykę į įvykių vietą nustatėme, kad 
jie nebuvo itin pravartūs. Mums prisireikė trijų dienų, 
kol suradome metmenyse nužymėtą vietą. Šiaurinė ro- 
dyklė krypo neteisinga linkme, o su ja sutapo tik kai 
kurios piešinio dalys. 

Tatai ypač piktino, nes dėl organizacinių priežasčių 
tyrinėjimus Eleutheroje privalėjome atlikti patys ir to- 
dėl turėjome vos kelias dienas. Šitaip, nieko nematuo- 

jant, prabėgo trys dienos ir likusiems matavimo dar- 
bams teliko dar tiek pat. 

Pagal pono Murphy dėsnį, viskas, kas tik gali nesi- 
sekti, būtinai nesiseks. Pirmąją dieną neradome valties, 
kuri galėtų mus pristatyti į sudužimo vietą. Antrąją die- 
ną nesulaukėme tinkamų oro sąlygų, kurios leistų tuo 
tarpu surasta valtimi patekti į pavojingų rifų sritį. Tre- 
čiąją ir paskiausiąją dieną, nors oras ir buvo puikus, o 
mes tuojau pat nusikapstėme iki tikslo ir ten iki išnaktų 
prasiplūkėme nardydami, vis tiek neaptikome nukrypi- 
mų lauko. Pasiekę šį nepatenkinamą rezultatą, dėl orga- 
nizacinių ir piniginių nesklandumų savo lauko paieškas 
Eleutheroje, deja, privalėjome nutraukti. 

Vis dėlto, būsimų analizių metu, tegul ir atsargiai, 
norėtume atkreipti dėmesį į šį lauką. Mat liudytojas — 
nepaisant kartografinių jo trūkumų - paliko labai pati- 
kimo žmogaus įspūdį, o jo žemėlapis, nors kai kur ir 
klaidingas, visgi pavyzdingai smulkmeniškas. Juolab, 
kad visos iš jo gautos papildomos žinios pasirodė visiš- 
kai teisingos. Taigi mus pačius ekspedicija tik nuvylė, 
tačiau mūsų ūpas ir vėl pakilo, kai išgirdome apie savo 
kolegos sėkmę Floridoje. Nes mažų mažiausiai čia atsi- 
rado dar vienas galimų tyrimų laukas. 

Jei tik skaitytojas prisimena, anksčiau girdėjome apie 
vieną nukrypimų lauką Floridoje. Laimei, šįkart iš pra- 
nešėjo mes sužinojome apie tikslią nukrypimų vietą. 
Tam pasitarnavo laimingas sutapimas ir šiuolaikinė 
technika. Būtent tądien, kai mūsų pranešėjas pastebėjo 
lauką, jis Hall's Diving Centeriu iš Marathono plaukė 
vykdyti dviejų etapų nardymo turą. Pirmuoju nėrimo 

tikslu tapo „Thbunderbolto“ lūženos; krovininio laivo, 
prieš kelerius metus nuskandinto ir tapusio dirbtiniu 
rifu. Kadangi šio pirmojo nėrimo atveju kalbama apie 
palyginti didelį gylį, nes lūženos gulėjo maždaug 30 
metrų gilumoje, antruoju bandymu buvo pasirinktas nė- 
rimas sekliuose vandenyse. Nardymo meistrai išsirinko 
Dogleg Reef, rifą, kuris, stebimas iš viršaus, primena 
šuns koją. 

Šiaip nėra taip paprasta iškart surasti šį rifą, nes jis 
kilometrą nutolęs nuo pajūrio bei tiek pat nuo kitų aiš- 
kiai atpažįstamų žemės išsikišimų. Bet Halľs Diving 
Center valtis turėjo vieną techninę ypatybę, kitaip ta- 
riant, satelitinę navigacijos sistemą. Su ja laivo padėtį 
galima nustatyti beveik metras į metrą. 

Šitaip mes gavome tikslias nukrypimų vietos koordi- 
nates. Mat valties vadovas mūsų pranešėjui, patyrusiam 
tokį nuotykį, kuris, dėl sukeltų navigacinių sutrikimų, 
jam kainavo papildomas 500 metrų plaukimo vandens 
paviršiumi pratybas, leido atskleisti tikslią padėtį. 

Kadangi mums būtų buvę labai sunku pirma atlikti 
matavimus Bahamuose, o po to iškart — Floridoje, šį- 
syk, kaip ir Biminyje, mums bėdoje pagelbėjo draugai. 
Alas Milleris, jūros biologas ir naras-sportininkas iš 
Detroito, tuo metu lankėsi Marathone. Jis kaip tyčia 
rašė knygą visai rimta tema - apie koralų pokyčius gam- 
tinėse ir dirbtinėse Floridos koralų sistemose. Kadangi 
jis mažne kasdien sukinėjosi netoli spėjamo nukrypimų 
lauko, mielai sutiko laikas nuo laiko žvilgtelėti į kom- 
pasą ir palyginti jį su ištempta virve. Kadangi ji karojo 
dešimties metrų gylyje, jam tereikėjo užsimauti kaukę 

su plaukiojimo vamzdeliu ir trumpam panirti po vande- 
niu. Tokiam įgudusiam narui kaip Alas be įrangos nu- 
nerti į tokią gilumą ir patikrinti kompaso rodyklę - 
vienas juokas. 

Tyrimų metu daug laiko praleidau kalbėdamasis su 
Alu telefonu, o 1995 m. spalį išgirdau gerą žinią, esą 
jam pasisekę. Jis aptiko lauką, kuris veikė nuo spalio 
7-osios iki 29-osios. Tikslius matavimų duomenis gavau 
tik sugrįžęs į Vokietiją. Kompiuteriu juos pavaizdavau 
grafiškai ir, įvertinęs bei apibendrinęs, įtraukiau į šią 
knygą. 

Tiek apie paskutinį lauką, kurį ištyrėme per mūsų 
ekspediciją. 


3 Netikėti rezultatai 


Rezultatai, be abejonės, pasirodė ne tokie svarūs, kokių 
mes iš tikrųjų tikėjomės. Viso to priežastis galėjo būti 
ta, kad kai kurios iš anksto surinktos žinios buvo klai- 
dingos. Vis dėlto lemiamą poveikį turėjo faktas, kad 
laukų pastovumas laiko atžvilgiu esti daug nenuosekles- 
nis, negu mes numanėme prieš pradėdami matavimus. 

Nepaisant to, remdamiesi surastais ir daugiau-ma- 
žiau patikimais duomenimis, pamėginkime juos apiben- 
drinti. Visų pirma atkreipkime dėmesį į surastų laukų 
pavidalus. 


Laukų morfologija 


Apibendrinę matavimų rezultatus, turėjome pripažin- 
ti, — priešingai, negu skelbė pirmykštė prielaida, kuria 
rėmėmės po pirmųjų dviejų tyrinėjimų 1995 m. pava- 
sarį, — jog nukrypimų laukai esti itin įvairių pavidalų. 
Iš esmės lig tol buvome aptikę tris skirtingus pavidalus: 
„NSO“, „išrausas“ ir „kamuolius“. Čia pat pateikiami 
grafiškai pavaizduoti pavieniai laukai; prireikus, objek- 

tai parodomi šonu arba iš viršaus. Tuomet, kaip antai 
pirmaisiais dviem atvejais, kai esama dviejų skirtingų 
kraštų, jie pavaizduoti iš pietinės arba rytinės pusės. Aiš- 
kumo dėlei schemose pateikti vien tik lyginiai skaičiai. 
Jeigu kur nors tekste nurodyta nelyginė reikšmė, pavyz- 
džiui, -13 laipsnių, tuomet ši sritis yra -12 laipsnių ap- 
skritime. 

Pirmoji laukų grupė esti „NSO“. Šitaip laukus pava- 
dinome dėl to, kad jie panėšėja į lengvai atpažįstamą 
skraidančios lėkštės atvaizdą. Šiai grupei priklauso du 
lig šiol surasti laukai. Pradėkime nuo Fish Hotel lauko 
(7 pav.) ir visiškai tapataus lauko priešais Lyford Cay 
rifą (8 pav.). 

Darsyk prisiminkime laukų aprašus: jie turėjo apva- 
lainus, simetriškus, storą diską primenančius kūnus, vir- 
šutinės ir apatinės pusės viduryje turinčius į kraterį pa- 
našius įdubimus, o jų viršutinės pusės šiaurėje matėsi į 
spyglį panašus kyšulys. 

Čia norėčiau susilaikyti nuo tikslesnio laukų apibū- 
dinimo. Manau, kad jų įšvaizda pakankamai aiškiai iš- 
dėstyta pateiktuose paveikslėliuose. 

Keletas žodžių apie potvynius ir atoslūgius: ir paki- 
lus, ir nuslūgus vandeniui, abu laukai (kaip ir visi kiti) 
išlaikė tą patį atstumą nuo jūros dugno. Nukrypimų lau- 
ko reiškinys akivaizdžiai priklauso nuo vietos, o ne nuo 
vandens [slėgio] arba jo gylio. Šitaip iš anksto atmestini 
visi vandens slėgio poveikiai, neva lemiantys laukų bu- 
vimą arba nebuvimą. 

Po stebinančio pirmųjų dviejų išmatuotų laukų vie- 
nodumo, puoselėjome viltį, jog ir visi kiti bus tapatūs, 

Laukas ties Fish Hotelu Žiūrint horizontaliai į šiaurę 


Jūros paviršius 


Žiūrint horizontaliai į vakarus 


Jūros paviršius 


Jūros dugnas 


TE 
Kim sl alia 


PDP MS 


s0009040004004094949604049 h. 


7 pav.: Lauke ties Fish Hotel aptikome pirmuosius kompaso nukry- 
pimus. Jie sudarė NSO pavidalą. „NSO“, šiuo atveju, tėra laukų 
pavidalo pavadinimas. | 

Laukas ties Lyford Cay Ziūrint horizontaliai šiaurės kryptimi 
Jūros 


Žiūrint horizontaliai į vakarus 


Jūros 


8 pav.: Prie Lyford Cay rifo radę tokį patį lauko rą kaip ir 
prie Fish Hotel, vylėmės, jog visi laukai priklausys „NSO“ tipui. 
Kaip netrukus paaiškėjo, mes labai klydome. 

tačiau jau kitas laukas mus šio to pamokė: tai buvo 
„Išrausa“. 

Tokio pavidalo buvo White Hole laukas prie Athol 
Islando. Kaip įtaigoja pats pavadinimas, kalbama apie 
išrausimą, kurio išvaizda iš visų pusių vienoda (9 pav.). 


Laukas ties White Hole'u Žiūrint horizontaliai 


Jūros paviršius 


Koralai | 


A 


eeso 
P] 


9 bav.: Vos keletą kilometrų nuo Nassau nutolęs laukas, esantis prie 
White Hole'o, mums pademonstravo, jog esama daug didesnių pavi- 
dalo skirtumų. Priešingai, negu „NSO“ pavidalas, čia akivaizdžiai 
matoma „išrausa“. 

Priešingai, negu ką tik nusakyti apskriti laukai, su- 
siduriame su visiškai kitokiu pavidalu. Vidurys esti daug 
mažesnis, o silpnesnių nukrypimų sritys nuo branduo- 
lio tolsta į kraštus. Galų gale, viso to absoliuti priešin- 
gybė yra laukas Floridoje, vadinamasis „kamuolys“. 

„Doglego lauką“ prie Marathono galima labai pa- 
prastai ir glaustai apibūdinti. Jis atrodo kaip kamuolys 
(10 pav.). 

Stipriausių nukrypimų srities maždaug trijų metrų 
skersmuo, palyginti su kitais lig šiol aptiktais laukais, 
gana didelis. 

Rutulio pavidalas — beveik tobulas, o iš visų kol kas 
aptiktų laukų šis ne tik pats paprasčiausias, bet ir stip- 
riausias. 

Kokias išvadas galime padaryti, įvertinę šiuos rezul- 
tatus? Ar židinys glūdi viename taške? 

Įsivaizduojant išorinius šių laukų pavidalus, išsyk iš- 


Žiūrint horizontaliai 


Laukas ties Dogleg Reefu 


Jūros paviršius 


Jūros dugnas 


10 pav.: Floridoje, ties Dogleg Reef, buvo rastas trečiasis nukrypimų 
lauko pavidalas. Dėl visiškai vienodo skersmens, suprantama, la- 
biausiai tiko „kamuolio“ pavadinimas. 

siskiria vienas faktas, prieštaraujantis visiems žinomiems 
fizikiniams dėsniams: laukai nuo branduolio į išorę esti 
akivaizdžiai apibrėžti. Šiaip ar taip, nukrypimų šaltinio, 
kuris, atrodo, turėtų būti viduryje, ten nerasi. Bent jau 
priemonėmis, kurias naudojome ekspedicijoje. Beje, šios 
priemonės neklysdamos nurodė visus mums žinomus 
parametrus, mat, pirma, nukrypimų priežasties nesima- 
tė, antra, jos nesigirdėjo, trečia, jos nejutome niekaip 
kitaip kūniškai, ketvirta, nesugebėjome nustatyti jokių 
spinduliavimo bangų, penkta, matuojant Geigerio skai- 
tikliu, nepastebėjome jokių nukrypimų nuo normalių 
parodymų. 

Trumpai drūtai: arba nukrypimų šaltinis esti toks ne- 
pastebimas, jog mūsų turimais, prisipažinsiu, kiek gru- 
bokais matavimo metodais jo paprasčiausiai neįmano- 
ma nustatyti, arba jis tikrai yra, tačiau nuo mūsų pasi- 
slėpusiame matmenyje. 

Tikslios laukų schemos sudaro galimybę spėti, jog 
priežasties reikia ieškoti viename taške. Antraip juosian- 
čių apskritimų nuotolis nuo paties (rutulinio) lauko, be 
abejonės, būtų didesnis. Kokiu būdu toks priežastinis 
taškas siejasi su detaliai aprašytu pavidalu, panašumu į 
„rutulį“, ir viršutinės bei apatinės pusės krateriais, arba 
su „išrausa“ ties White Hole'u? Atvirai prisipažinsiu: 
kelis mėnesius laužėme sau galvas ir diskutavome apie 
daugelį teorijų, tačiau galiausiai neradome nė mažiau- 
sios vilties, jog atsiras koks nors protingas paaiškini- 
mas. Galbūt ilgalaikiai stebėjimai, kurie, be abejonės, 
pareikalautų didelių išteklių, vis dėlto sugebėtų nustaty- 
ti kokius nors pokyčius pavieniuose laukuose? Ko gero 

esamas rutulio pavidalas tėra pradžia, vėliau laukai per- 
simaino į „NSO“, o po to - į „išrausas“? Tačiau visa 
tai — tik spėlionės, kurių nesame patvirtinę jokiais ma- 
tavimų duomenimis. 

Šitaip tikslaus pavidalo susiformavimas nuo mūsų 
slepsis tol, kol galutinai atrasime jos sukeltų nukrypimų 
laukų šaltinį ir, svarbiausia, jį suprasime arba jis pats 
mums apsireikš. 

Dabar siūlau apleisti laukų morfologiją ir nukreipti 
žvilgsnį į platesnes erdves. Galbūt geografinė nukrypi- 
mų laukų padėtis bus iškalbingesnė ir paaiškės, kas po 
jais slepiasi. 


Atsakymai, remiantis geografine padėtimi? 


Į viską žvelgiant platesniu mastu, reikia pasakyti, kad 
iki šiol žinomų arba spėjamų laukų koncentracija tenka 
Floridos sąsiautiui, Tongue of the Oceanui bei New 
Providence'o, Biminio, Androso ir Eleutheros saloms 
(11 pav.). 

Atkreipkime dėmesį į tikslius geografinius nukrypi- 
mų laukų duomenis, laukų, prie kurių priskirsime ir 
tuos, kuriuose dėl vienokių ar kitokių priežasčių negau- 
ti jokie matavimų rezultatai. Galvodamas, kad ir taip 
jau viskas aišku, čia neminėsiu turimų ilgumos ir platu- 
mos laipsnių. Jais besidomintis ir norintis sužinoti skai- 
tytojas gali asmeniškai kreiptis į mane. Aš jam būtinai 
pagelbėsiu. Visų pirma prieš mus atsiveria abu laukai į 
rytus nuo New Providence'o, tai yra, Fish Hotelo lau- 
kas ir White Hole laukas šalia Athol Island. 


15. 816 

11 pav.: Iki šiol aptikti nukrypimų laukai susitelkę siaurai apibrėž- 
toje srityje. Maža to, kaip tyčia šiame regione įvyko didžiuma Ber- 
mudųy trikampio dingimų! 


Toje pačioje platumoje, bet šiek tiek toliau į vaka- 
rus, tvyro Lyford Cay laukas, o nuo jo ne per toliausiai 
Shark Buoy laukas. Galiausiai, kiek toliau į šiaurės ry- 
tus slepiasi spėjamas penktasis, šalia New Providence'o 
susidaręs Lost Blue Hole'o laukas. 

Iš čia persikelkime į Out Islands salas. Biminio lau- 
kas plyti šiaurinėje srityje, ne per toliausiai nuo uolinių 
paplūdimio darinių. Pagaliau, paskutinis lig šiol Baha- 
muose rastas „Traukinio“ laukas yra labiausiai nutolęs 
į rytus. Beliko Dogleg laukas prie Marathono, kuriuo 
užsibaigia visi kiti laukai į vakarus. 

Jeigu pažvelgsime į šiuos laukus žemėlapyje, visų pir- 
ma pastebėsime nedidelį jų pasislinkimą šiaurės-pietų 
linkme. Šiaurinio lauko, Biminio, padėtis - 25 laipsniai 
ir 48 minutės, o pietinio lauko, Doglego, - 24 laipsniai 
ir 40 minučių. Toks ir yra šiaurės-pietų, maždaug 125 

kilometrų, nuotolis. Tuo tarpu rytų-vakarų atstumas 
palyginti didelis. Rytinio „Traukinio“ lauko padėtis - 
76 laipsniai ir 42 minutės, vakarinio lauko, Doglego, — 
lygiai 81 laipsnis. Taigi atstumas tarp rytų ir vakarų 
siekia 270 kilometrų; jis dvigubai didesnis už šiaurės- 
pietų atkarpą. 

Tai, kad lig šiol aptikti laukai, kai į juos žiūrima iš 
viršaus ir plačiu mastu, išsidėstę N pavidalu, neleidžia 
daryti jokių papildomų išvadų, kadangi ilgainiui šiame 
regione gali pasireikšti daugiau laukų. 

Šiaip ar taip, atrodo, kad pateikiant pirmuosius ver- 
tinimus, daugiau dėmesio reikėtų kreipti į bendrą laukų 
pasiskirstymą, nes į „diržą“ panašus susitelkimas ryškus 
visuose viduriniuose Bahamuose. Juolab, kad lig šiol at- 
rasti laukai kone sutampa su tenai sportuojančių narų 
skaičiumi, o kitose, nemažiau numylėtose Bahamų bei 
Floridos nardymo vietose, vis dar neužregistruotas anei 
vienas laukas. Jeigu ateinančiais metais, — tikėkimės, 
kažkiek ir šios knygos dėka, — šiuose regionuose bus 
aptikta daugiau nukrypimų laukų, galbūt jie paskatins 
kitokias išvadas. Kol taip neatsitiko arba kol toliau ap- 
tinkami laukai priklauso „diržui“, išeities taškas toks: 
nukrypimų laukai esti tik vienoje apibrėžtoje srityje. 


Poveikiai augmenijai ir gyvūnijai 


Dar sykį sugrįžkime prie atskirų laukų ir pamėginkime 
nustatyti, ar pastebimas koks nors jų ir mūsų planetos 
biosistemos sąveikavimas. 


15* 

Paeiliui ištyrinėkime kiekvieną lauką, pradėdami nuo 
Fish Hotelo. Kas ypatinga šioje vietoje? Visų pirma, 
kaip liudija pats pavadinimas, čia apstu žuvų, ypatingai 
gausūs kriuksių ir spragsių būriai, ko nepastebime ap- 
link jokį kitą Bahamų sekliųjų vandenų rifą. Ieškant šių 
rūšių gausumo priežasties, užkliūva kitas dėmesio ver- 
tas faktas. Arti nukrypimų lauko bemaž nesama kietųjų 
koralų, kurie šiaip pritraukia daugel kitokių žuvų. Uo- 
liniai dariniai kone išskirtinai apaugę įvairiausių rūšių 
minkštaisiais koralais. Daugiausiai akis čia malonina vė- 
duoklinių koralų ir Veneros vėduoklinių koralų gorgo- 
nos, taip pat žvilgsnį vilioja jūrarykštės. 

Kodėl čia daugiausiai tarpsta minkštieji koralai — ši- 
to nesugeba paaiškinti net patys jūros biologai. Šie 
veiksniai daro įtaką, nors be nukrypimų lauko nesama 
jokių kitų skirtumų, tiek arčiau, tiek toliau nusidrieku- 
siai aplinkai. Tradicinis mokslas visų šių faktų neįsten- 
gia paaiškinti. 

Lyford Cay laukas: kaip ir Fish Hotelo lauke, čia 
irgi nerasi kietųjų koralų. Už kokių penkiolikos-dvide- 
šimties metrų regėti vienas kitas smegeninis koralas, iš- 
lindęs iš po mažesnių akmens telkinių, antraip jūros 
dugną užkloja vėžliažolės, o išsibarstę pavieniai akme- 
nys apaugę įvairių rūšių dumbliais. Ir čia, prie nukrypi- 
mų lauko, koralai ne itin vešlūs. 

Tačiau ir prie šio lauko į akis krenta žuvų gausa. 
Visą laiką matyti dideli visokiausių jaunų žuvelių spie- 
čiai. Daugiausia čia „maišosi“ aibės geltonųjų ožiažuvių 
bei dygliuotųjų skumbrių. Bet taip pat dažnai pasirodo 
dygliuotosios Amerikos ir taškuotosios erelinės rajos. 

Panagrinėkime kitą lauką, White Hole'o. Priešingai 
negu Fish Hotelo atveju, čionai kalbama apie iš pirmo 
žvilgsnio normalų rifą, vienodai apaugusį tiek minkštai- 
siais, tiek kietaisiais koralais. Čia lankosi visos Bahamų 
sekliesiems rifams būdingos žuvų rūšys. Tačiau išsiski- 
ria balta smėlio dėmė, ant kurios pasireiškia nukrypimų 
laukas. Būtent čia spiečiasi daugybė įvairiausių žuvų, 
kurios šiaip turėtų plaukioti virš rifo ir tarp koralų. 
Daugel didelių dantytųjų ešerių, avelinių spragsių, pa- 
pūgžuvių bei didelių barakudų - kiekviena beveik met- 
ro ilgio — čia skiria pasimatymus. Kodėl jos būtent čia 
renkasi patenkinti savo gamtinius poreikius — šitai ne- 
paaiškinama. Patyrusiam narui visų pirma atrodo, kad 
žuvys pripratusios prie nardančių sportininkų dugne iš- 
judinamo ėdalo; štai kodėl, užuodusios vaišes, jos taip 
noriai išplaukia į atviras plokštumas. 

Iš pradžių ir aš taip maniau. Tačiau tiksliau patikri- 
nęs nustačiau, jog žuvys taip daro tik virš baltosios dė- 
mės, po nukrypimų lauku, bet ne virš kitų koralinius 
darinius juosiančių smėlio plokštumų. Bet juk kaip tik 
čia reikėtų tikėtis didžiausio maisto ieškančių žuvų spie- 
čiaus, nes netoliese yra pritvirtinti inkariniai plūdurai, 
laikantys narų sportininkų valtis. Galų gale ir vėl kyla 
klausimas, kodėl nukrypimų lauke neauga kietieji kora- 
lai. Kadangi laukas susidaręs viršum smėlingo dugno, 
priešingai negu Fish Hotele, White Hole'e minkštieji 
koralai neturi už ko užsikabinti. Tik aplinkinėse vietose 
ir pietinėje koralinių darinių pusėje matyti didesni 
pluoštai vėduoklinių koralų. 

Shark Buoy lauką gan išsamiai aprašiau ankstesnia- 

me skyriuje. Taigi manau, kad nėra reikalo darsyk pa- 
teikti tuos pačius duomenis. 

Lost Blue Hole'o laukas lygiai taip, kaip ir Shark 
Buoy, žuvis veikia kaip magnetas. Čia svečiuojasi ne tik 
paslaptingosios žuvys, kurias patiems teko regėti. Ap- 
link plyšį, virš smėlėto dugno sukinėjasi daug — ko ge- 
ro, nesuskaitomų - dygliuotųjų Amerikos rajų, kurių 
neprilygstamu vaizdu mėgaujasi kiekvienas čia patekęs 
naras. Priešingai negu kitose vietose, kaip antai Sting 
Ray Cities pavadintuose šėrimo taškuose kai kuriose Ka- 
ribų salose, rajos čia nemaitinamos dirbtinai ir todėl 
neprijunkusios prie pačios vietovės. Kodėl būtent čio- 
nai jos suplaukia dideliais pulkais — to niekas nežino. 

Šiaip ar taip, vargu ar viso to priežastis — išretėję 
smegeniniai ir stulpiniai koralai, mažo automobilio dy- 
džio luitais pasiskleidę aplink plyšio pakraščius. Taip 
pat čia nedažnos kitos žuvys, kurios yra ypatingas ma- 
salas rajoms. Lygiai taip čia nėra žuvų, kurios priviliotų 
tūlą apsilankantį ryklį, o jie Lost Blue Hole'e matomi 
ne taip jau retai. 

Kokios galimos išvados, mąstant apie Mėlynąjį plyšį? 
Kokiu būdu Shark Buoy plūduras yra nepakartojama 
atrakcija — visų pirma didelėms plėšrioms žuvims - į 
tai lig šiol dar niekas neatsakė. 

Biminio laukas, kaip jau kartą sakyta, išsiskiria dėl 
to, kad yra prie tariamų Atlantidos mūrų. Pati spėjamo 
lauko vieta esti kiek nuošaliau šių darinių, kaip tik ten, 
kur ant akmens išaugusių pavienių koralinių telkinių 
„apsuptyje“ driekiasi šiek tiek didesnė smėlio plokštu- 
ma. 

Tai, kas šio skirsnelio požiūriu, nepaisant visų iki 
šiol ištartų dvejonių, laiduoja pranešėjo patikimumą, yra 
didelė turimos vietovės biosistemos ir minėtų laukų san- 
dermė. Kaip ir kitų laukų atveju, čia beveik nėra kietų- 
jų koralų, kurių giminei paprastai atstovauja vėduokli- 
niai koralai ir jūrarykštės. Ant smėlio plokštumos ma- 
tyti įprastinis nukrypimų laukų vaizdas: smėlis, smėlis, 
smėlis ir viena kita vėžliažolė. 

Stebint gyvūnijos pasaulį, aptinkamos kai kurios žy- 
mės, nurodančios, tegul ir laikiną, nukrypimų lauką. 
Kitaip tariant, čia esama didelės įvairiopų žuvų sam- 
plaikos, ypatingai apstu auksiniais ir geltonais dryžiais 
išmargintų kriuksių ir visokių spragsių rūšių. Kaskart 
gausūs šių žuvų spiečiai suguža prie smėlio plokštumos. 
Palyginti su visa apylinke, būtent šioje smėlio plokštu- 
moje didžiausia tikimybė išvysti dygliuotąsias Amerikos 
rajas, taškuotąsias erelines rajas, o retkarčiais net tikrus 
jūros vėžlius. Ar juos prisivilioja kriuksės, ar kas nors 
kita — šito iki šiol niekas nenustatė. 

Kalbant apie Biminio lauką, reikėtų pasakyti, jog, 
nepaisant nesėkmingų matavimų ir galimo lauko prasi- 
manymo, šios vietos biosistema neprieštarauja nukrypi- 
mų lauko buvimui. Priešingai, tiek gyvūnija, tiek auga- 
lija leidžia spėti apie lauko buvimą. 

„Traukinio laukas“ Eleutheroje teigia tą patį, ką ir 
kiti laukai: daugiausia minkštųjų koralų, keletą kietųjų 
ir aibę žuvų. Čia besilankant, mūsų dėmesį -patraukė 
tam tikros rūšies žuvų gausa, žuvų, kurių nemažai suti- 
kome White Hole'e, - didžiųjų barakudų. Apskritai, at- 
rodo, jog „Traukinio laukas“ kažkodėl masina dides- 

nius gyvūnus, nes savo viešnagės metu teko susidurti su 
dar vienais jūros gyventojais, delfinais. 

Ar mūsų fantastiškas pasimatymas su šiais gyvūnais 
prie „Traukinio lauko“ tebuvo laimingas sutapimas, ar 
veikiau delfinai čia dažniau užsuka būtent dėl paties 
lauko — šito mes nežinome. Tačiau, šiaip ar taip, kai 
pagalvoju apie visus savo nardymus Bahamuose, tai bu- 
vo vienintelis tiesioginis mano susidūrimas su defi- 
nais. — Ir ne bet kur, o galimame lauke. Skaitytojas, ko 
gero, pamena, jog delfinai turi ypatingus magnetinių 
laukų receptorius; štai kodėl jie itin jautrūs magneti- 
niams reiškiniams. 

Pagaliau, „Doglego laukas“ ties Marathonu, priešin- 
gai negu visi kiti aprašytieji laukai, įsitaisęs tarp dides- 
nių koralinių laukų. Tačiau, kaip ir kituose laukuose, 
čia beveik nėra kietųjų koralų. Taip pat čia randama 
vienintelė smėlio dėmė, iš vakarų, rytų ir pietų apjuosta 
koralinių derinių. Nors ant smėlio teauga viena kita 
vėžliažolė, bet užtai juose boluoja šiam regionui būdin- 
gi kietieji bei minkštieji koralai. 

Kalbant apie gyvūnijos pasaulį, Alo Millerio dėmesį 
patraukė papūgžuvių gausumas. Dažniausios rūšys, — vi- 
sų ilgis siekia nuo šešiadešimties iki šimto centimetrų, — 
kumpanosės, mėlynosios, karališkosios, žibintinės ir vi- 
durnakčio papūgžuvės. Kitokių žuvų, anot Alo, čia ne 
tiek jau daug. 

Apibendrinant galima sakyti, kad esama akivaizdaus 
laukų poveikio biosistemai. Taigi šių laukų ribose neau- 
ga kietieji koralai, o tai palengvina minkštųjų koralų 
veisimąsi. Lygiai taip atitinkamose vietose esama. arba 

nepaprastai daug visokių žuvų, arba nepaprastai daug 
vienos kurios nors rūšies žuvų. Kodėl kiekviename lau- 
ke aptinkami nuolatos skirtingi, o ne vienodi gyvūnai — 
šitai lig šiol pakankamai dar nepaaiškinta. 

Galbūt apmąstymai, atsižvelgiant į visus šioje knygo- 
je nupasakotus paslaptingus įvykius Bahamų regione bei 
Floridos rifuose, ir šios ekspedicijos rezultatai atras tar- 
pusavio ryšį? 

Netrukus išdėstysiu apibendrinančią analizę, šitaip 
vildamasis aptikti Velnio trikampio mįslės įminimo pėd- 
sakus ar net patį įminimą. 


IV dalis 
Atsakymai į klausimus 


„Mane sukrėtė ne nauja baimė, o veikiau 


naujos vilties gimimas.“ 


EDGAR ALLAN POE, 


A Descent into the Maelstrom 


Dabar mes žinome, kad čia, salose, dedasi labai nepa- 
prasti dalykai. Taip pat mes susipažinome su daugel 
naujų faktų, kuriuos norėtųsi darsyk apgalvoti. Galbūt 
visos medžiagos apibendrinimas, kokio lig šiol taip išsa- 
miai dar niekas nėra pateikęs, mus priartins prie Atlan- 
to Velnio trikampio mįslės išsprendimo? 

Užtai pradžioje derėtų panagrinėti tam tikrus teorinius 
pagrindus, kurių žinios būtinos tolesnėms diskusijoms. 
Atsparos taškas glūdi ankstesniojo skyriaus pabaigoje — 
elektromagnetiniuose reiškiniuose. 


1 Fizikiniai ir kitokie reiškiniai 


Nauja fizika 


„Ar tai protinga?“ — tokiu klausimu savo pradinius ty- 
rimus pradėdavo Albertas Einšteinas, tokio klausimo fo- 
ne ir mes norėtumėme pamėginti įsigilinti į Velnio tri- 
kampio mįslės esmę. 

Prie elektromagnetinių reiškinių sąvokos galima pri- 
artėti dviem būdais. Pirmąjį būdą atstovauja tradicinis 
mokslas. Čia mes tuojau pat padarytume išvadą, jog to- 
kių reiškinių teoriškai negali būti, ir todėl praktinė nuo- 
roda į juos kildintina iš klaidingų matavimų. Tačiau, 
žvelgiant vien tik logiškai, visi šioje knygoje apibūdinti 
atvejai mus moko kažko daugiau. Todėl siūlau pasirinkti. 
kitą būdą. Remkimės prielaida, jog praktinės nuorodos 
yra visiškai teisingos, ir todėl, loginiu požiūriu, tradici- 
nė teorija esti nepakankama. Vadinasi, mums reikia 
naujos ir lankstesnės fizikos! 

1980-aisiais pradėta teigti, esą visata išsiplečia ir vėl 
susitraukia, kitaip tariant, ji reiškiasi svyravimais. Tuo 
metu astronomas ir mokslinis žurnalistas amerikietis 
Carlas Saganas užsiiminėjo problemomis, kurios tradi- 
cinei fizikai pateikė naujų žinių. 

Jis nustatė, kad, svyruojančios visatos atveju, kyla iki 
šiol neįsivaizduoti klausimai. Pavyzdžiui, dėl prasidėju- 
sio traukimosi sustojus ligšioliniui visatos plėtimuisi, ku- 
ris reiškėsi nuo pat pirmapradžio sprogimo, ar neatsi- 
tiks taip, kad priežasčių seka ūmai atsigręš atgalios, ir 
padariniai atsiras pirmiau už savo sukėlėjus? Jeigu jūs 
perskaitysite mano knygą, ir tuomet aš ją parašysiu? 
Jeigu aš pajusiu skausmą, ir tuomet susižeisiu? Šitaip 
išryškėja Lewis Carrollo „Through the Looking Glass“ 
(„Alisa veidrodžių karalystėje) veidrodinio pasaulio 
mintis. Mes negalime tvirtinti, tiesą sakant, negalime 
netgi numanyti, ką iš tikrųjų reiškia priežastinės gran- 
dinės atvirkštinė eiga. Pasak paties Sagano: „Ar tada 
žmonės gimtų karste, o mirtų motinos įsčiose? Ar laikas 
tekėtų atgalios? Ar apskritai būtų prasminga ko nors 
klausti?“ 

Mokslininkai taip pat suka galvas dėl to, kas atsitin- 
ka aukščiausiame svyruojančios visatos taške būtent tą 
akimirką, kai plėtimasis pereina į traukimąsi. Kai kurie 
mano, jog tokiu atveju iš pagrindų pakinta visi gamtos 
dėsniai. Tatai reikštų, kad visi mums dabar galiojantys 
gamtos dėsniai tėra keletas iš aibės galimybių. Aš apgai- 
lestauju dėl visų mokinių, kurie savo fizikos ir chemijos 
studijas užbaigė kaip tyčia visatai pasiekus aukščiausią 
tašką, mat jie nebegalės taikyti savo žinių. Jeigu aukš- 
čiausiame taške dėsniai ir vėl kaip kokie žaidimo kau- 
liukai susidėlios į nenuspėjamą derinį, tampa itin nejti- 
kima, kad pakartotinai iškris tokia visata, kaip mūsų. 
„Aš netikiu, jog esama vienintelės visatos“ (Stephen W. 
Hawking). Šiaip ar taip, dėsniai negali susijungti visiš- 

kai savavališkai. Nes, jeigu visata jau būtų praėjusi kai 
kuriuos savo svyravimų, ir, pavyzdžiui, per daug susil- 
pnėtų traukos jėgos dėsniai, tai plėsdamasi ji nebesuge- 
bėtų išsilaikyti kartu ir nebesugrąžinamai suskiltų į at- 
skiras dalis. Remdamiesi tuo, kas pasakyta, galime da- 
ryti išvadą, jog arba mes gyvename savo visatos pasku- 
tiniame cikle, nes šiuo metu veikiantys traukos dėsniai 
itin susilpnėję, arba naujoje gamtinių dėsnių tarpusavio 
tvarkoje privalo būti aukštesnių taisyklių. 

Vien tik šioms taisyklėms, kurios šiandien mums dar 
visiškai nepažįstamos, suprasti nepakanka senosios fizi- 
kos. Ir galbūt šie aukštesni dėsniai lemia daugelį reiški- 
nių, kurių paaiškinimas ligi šiol išslysta mums iš rankų. 
Baigdamas Saganas priduria: „Tokia tezė reikalautų 
naujos fizikos, veikiančios aukštesniame lygmenyje, ne- 
gu esama fizika.“ 

Trumpai pagvildenkime kai kurias mąstymo pastan- 
gas, kurių siekinys — naujoji fizika. 

Ernstas Meckelburgas savo knygoje Laiko tunelis vi- 
siškai pagrįstai iškelia tezę, jog nelauktai pasireiškian- 
čios fizikinės anomalijos, kurios sąlygoja įvairius nepa- 
prastus įvykius, gali turėti visokių priežasčių. Jis, pa- 
vyzdžiui, spėja, jog tokios priežastys galėtų būti erdvė- 
laikio persimetimas arba trukdžiai magnetiniuose žemės 
laukuose. 

Taigi priėmę naująją fiziką, mes galime naujoje bei 
suprantamoje šviesoje išvysti patirtus nukrypimų lau- 
kus. Galbūt laukuose veikia nežinomi energetinės siste- 
mos poveikiai, kurie mums pažįstamą elektromagnetiką 
ne tik veikia, bet ir daro ją mechaniškai apčiuopiamą? 

Galbūt tai yra priežastis, kodėl nukrypimų laukuose ne- 
auga kietieji koralai. Galbūt gyviai junta, kad šios ener- 
gijos sunaikins jų kalkinius namelius? Panašiai, kaip gy- 
vūnai pajėgūs anksčiau už žmones pajusti žemės drebė- 
jimo arba vulkano prasiveržimą. Galbūt šiuose laukuose 
auga tik minkštieji koralai todėl, kad jų lankstūs kamie- 
nai magnetiškai ir mechaniškai nepažeidžiami pasireiš- 
kiančių energetinių struktūrų? Galbūt nukrypimų lau- 
kus sužadinančios jėgos pasireiškia tose struktūrose, ku- 
rios dėl jautraus žuvų sugebėjimo pagauti elektromag- 
netinius reiškinius pritraukia jų gausybę? 

Vis dar neturime patenkinančių atsakymų į šiuos 
klausimus, tačiau jie pasitarnauja kaip galimybė į regi- 
mai nepajudinamus gamtos dėsnius pažvelgti „reliaty- 
viai“. Prieš tūkstantį metų niekas nedrįso dvejoti, esą 
žemė yra plokščias skritulys. O tie, kurie išdrįso, buvo 
apšaukti prasimanėliais arba sudeginti kaip atskalūnai. 
Šiais laikais mes jau nedvejojame. 

Juo toliau mokslas žengia pažindamas tai, kas pasau- 
lyje realu, juo aiškiau tampa atitinkamos srities specia- 
listams, jog žinios apie tai, kas siurrealu, kaupiasi grei- 
čiau, nei žinios apie realius dalykus. Kiekvienas atrastas 
atsakymas iškelia mažų mažiausiai dešimt naujų klausi- 
mų. Pasaulis panašus į upės sistemos tyrinėjimus, pra- 
dėtus upės žiotyse. Niekas galiausiai nežino, į kokius 
nežinomus ir mįslingus kraštus mus nuves daugel pavie- 
nių upeliūkščių. O mes, beje, dar taip netoli nužengę. 
Vos tik apsidairome, pamatome, jog už mūsų valties vis 
dar matyti jūra. Ir apie priešais mus nutįsusios upės ilgį 
mes negalime nuspėti nė mažiausios smulkmenos. Tiesą 

pasakius, mes net nežinome, ar mūsų pagalbinės prie- 
monės (senasis gamtamokslis arba, šiuo atveju, mūsų 
valtis) apskritai garantuoja tyrimus. Nes galbūt vieną- 
dien priplauksime prie mažo upelio, į kurį neįsiteks mū- 
sų valtis, arba prie milžiniškos jūros aukštomis bango- 
mis, kuriai mūsų valtelė bus toli gražu per menka. 
Trumpai tariant, nieko nežinodami, mes vis dėlto nesyk 
elgiamės taip, tarsi žinotume mažne viską, tarsi mums 
beliktų išsiaiškinti paskutinius tris klausimus ir viskas 
baigta. 

Po šių įvadinių pastabų, remiantis naująja fizika, atve- 
riančių mums akis, atkreipkime dėmesį į vieną svarbiausių 
šios „naujosios“ fizikos sričių. 


Matmenines teorijos 


„Tokių sąrangų turbūt niekada nepavyks pateikti vaiz- 
dingai jau vien dėl to, kad nėra taip aišku, kaip jos 
dalyvauja objektyviame daiktų pasaulyje.“ Taip kažka- 
da pasake Werneris Heisenbergas. Jo žodžių tiesa galio- 
ja ir šiandien. 

Kad iš viso to išsirutuliojantys apmąstymai būtų kuo 
geriau suprasti, norėčiau darsyk pakviesti skaitytoją pa- 
keliauti po Bahamus - juk po visos tos teorinės paskai- 
tos nesutrukdytų truputėlis saulės — ir pateikti du pa- 
vyzdžius iš šio regiono. 

— Charlesas Berlitzas aprašė lektuvo Boeing 727, pri- 
klausiusio National Airlines linijoms, nusileidimą 
1969 m. Majamyje. Lėktuvas artinosi iš šiaurės rytų lei- 

dimosi tako pusės; jį sekė kontrolinio centro radaras. 
Staiga jis dingo iš akiračio. Toweryje kilo didelis sąmy- 
šis. Pradėta galvoti apie katastrofą ir daug aukų. Tačiau 
po dešimties minučių lėktuvas ir vėl pasirodė ekrane. 
Be jokių sunkumų nutūpę įgulos nariai negalėjo supras- 
ti, dėl ko kilo visas tas sąmyšis. Laikų sugretinimas - 
paskutinį kartą laikrodžiai buvo sutikrinti prieš pat lai- 
kiną dingimą - parodė, jog visi lėktuvo laikrodžiai de- 
šimt minučių vėlavo. Kur buvo lėktuvas dešimt minu- 
čių? Šiaip ar taip, mes priversti kalbėti apie pasaulį, 
kuriame stovi laikas. 

— Dar vieną tokio pobūdžio nuotykį savo bestseleryje 
Laiko tunelis aprašo Ernstas Meckelburgas. Tai patyrė 
lakūnas Bruce'as Gernonas, 1970 m. gruodžio 4 d. su- 
siruošęs skristi iš Andros salos į Palm Beachą Floridoje. 
Vairuodamas savo Beechcraft Bonanza A36 lėktuvą vir- 
šum Bahamų krantų, žydroje, spindinčioje padangėje, 
priešais save jis išvydo neįprastą elipsės pavidalo debe- 
sį. Šis bematant pradėjo didėti. Per kelias minutes de- 
besis tapo milžiniškas. Tik dabar lakūnas pajuto išgąstį 
ir kaip įmanydamas ieškojo galimybės aplenkti debesį, 
tegul ir nukrypstant nuo kurso. Tuo tarpu debesis ma- 
žąjį lėktuvą spėjo apjuosti ratu, ir tiktai priešais patį 
lektuvą vis dar žiojėjo atviras, tunelį primenantis kelias. 
Gernonas palaikė tunelį paskutine savo viltimi ir, išvys- 
tęs aukščiausias variklio apsukas, leidosi jo vidun. 

Kaip vėliau pasakojo pats lakūnas, neprilygstamu bal- 
tumu žvilgantis tunelis vis siaurėjo. Sienos sukosi pagal 
laikrodžio rodyklę. Lėktuve įsivyravo nesvarumo būklė. 
Sparnų smaigaliai pradėjo liesti tunelio sienas. Tą aki- 

mirką Gernonas ištrūko iš tunelio - kur tik pažvelgsi, 
matėsi tik melsvas rūkas. Instrumentai neveikė. Radijo 
prietaisas neužgriebė jokių bangų. Tačiau iš lėto prie- 
blanda pradėjo tirpti. Gernonas net krūptelėjo: jis ky- 
bojo virš Miami Beacho. Pagal pradinį kursą ir normalų 
greitį jis dar tik turėjo praskristi Bimini salą. Gernonas 
tęsė kelionę į Palm Beachą, kur nusileidęs nustatė, kad 
šią kelio atkarpą jis praskrido per rekordinį 45 minučių 
laiką, pusvalandžiu greičiau negu įprasta. Gerą mįslę 
užminė ir degalų patikrinimas: jis suvartojo tik 106 lit- 
rus benzino, 45 litrais mažiau nei visus kitus kartus. 

Kaip gali susidaryti erdvėlaikio persimetimas, ir ko- 
kius padarinius visa tai galėtų turėti? Idant tai pasiaiš- 
kintume, būtina glaustai susipažinti su kvantine fizika ir 
kirmėlinių skylių teorija. 

Kad šį klausimą suprastume bendrais bruožais, pra- 
dėkime nuo paprasto pavyzdžio. Mes gyvename ketu- 
riuose mums žinomuose matmenyse: trijuose erdvės ir 
viename laiko matmenyje. Remdamiesi viktoriečių 
mokslininko Edwino Abbotto pavyzdžiu, įsivaizduoki- 
me, kad yra du erdvės matmenys ir laikas. Jūs gyvenate 
gan paprastoje visatoje, panašioje į ilgą, ploną popie- 
riaus skiautę. Jūs galite judėti į kairę arba į dešinę, į 
viršų arba apačion. Ši skiautė baigiasi kaip Mobiuso kas- 
pinas, tai yra, surišimo taške vieno galo apačia remiasi 
į kito galo viršų. 

Užsigeidusios iš vieno viršutinės pusės taško nuke- 
liauti į vietą tiesiai po juo, plokštumos būtybės privalo 
apeiti aplink visą kilpą. Jos priverstos žingsniuoti ilgą 
kelią, kadangi nepažįsta trečio erdvės matmens ir todėl 

nežino, jog iš tikrųjų nuo savo tikslo jos nutolusios per 
milimetrą. Atsižvelgiant į kilpos ilgį, galimą kelionės 
greitį bei plokštumos būtybių gyvenimo amžių, gali at- 
sitikti netgi taip, kad, dėl galiojančių fizikinių dėsnių, 
suvis neįmanoma pasiekti tokio tolimo ir, kita vertus, 
tokio artimo kelionės tikslo. Tačiau kartą vienai šviesiai 
galvai iš dvimatės erdvės toptelėjo mintis, jog greičiau- 
siai yra dar vienas matmuo. Ir judant šiame matmenyje 
ligi šiol nepasiekiamą tikslą turbūt teskiria trumpas ke- 
lias. Ši būtybė įsivaizduoja, kad tereikia, tarsi kirmėlei 
prašliaužti pro popieriaus skiautėje esančią skylutę, ir 
pateksi į kitą matmenį ir kitą pasaulį. Kitoms trims nuo- 
vokioms dvimatės erdvės būtybėms į galvą šauna min- 
tis, jog ir laikas kol kas teturi vieną matmenį. Šitaip, 
kirmėlinio plyšio pagalba, ilgainiui galima būtų keliauti 
dar ir kituose laikuose — pirmyn ir atgal. 

Gudrių būtybių esama ne tik prasimanytoje popieri- 
nėje planetoje, bet ir mūsų pačių — tariamai tik ketur- 
matėje — planetoje, Žemėje. Kalbama apie Johną 
A. Wheelerį, juodųjų plyšių mąstytoją-pirmtaką, Mi- 
chaelą S. Morrisą, Kipa S. Thorne'ą bei Ulvi Yurtseverį 
iš CalTecho (California Institute of Technology). Whe- 
eleris pirmasis smulkmeniškai išdėstė kirmėlinės skylės 
teoriją. Vadinamųjų kirmėlinių skylių atstovai kalba 
apie tunelį, jungiantį skirtingų matmenų visatas. Kaip 
visa tai tiksliau paaiškinti, neįsivėlus į pasauliečiui ne- 
suprantamas kvantinės fizikos gelmes? 

Dėl to pradėkime iš pačių pradžių ir pažvelkime į 
žvaigždes. Anų teorijų išeities taškas esti astrofizikinis 
reiškinys, pagarsėjusios juodosios skylės. Norint jas 

suprasti, visų pirma privalome atitrūkti nuo kasdieni- 
nės mąstysenos. Viskas, ką tariamės regį ir jaučią, juo- 
lab, kai daiktai atrodo dideli ir sunkūs, kvantinės fizi- 
kos požiūriu tėra labai plonytis rūkas. 

Tokia pastovi medžiaga, kaip metalo gabaliukas, jei- 
gu tik pamename iš mokykloje išmoktų fizikos ir che- 
mijos pamokų, susideda iš daugel atomų, susijungusių į 
apibrėžtas sandaras. Atomai nepaprastai maži, šimtas 
milijonų jų, sudėtų vienas šalia kito, net nepadengtų 
mažojo pirštelio galiuko. Tokie atomai, savo ruožtu, - 
čia mes jau artinamės prie kvantinės fizikos, — susideda 
iš atominių branduolių (protonų ir neutronų) bei kiau- 
telio, sudaryto iš aplink besisukančių elektronų. Visa 
tai galima grubiai įsivaizduoti tarsi planetas, sukančias 
savo takus aplink žvaigždes. Ši „tuščia“ erdvė yra pa- 
lyginti didelė, nes vieno atomo skersmuo šimtą tūkstan- 
čių kartų ilgesnis už branduolio. Masė telkiasi ties kiau- 
teliu ir branduoliais. Tačiau ir ji nėra tokia jau didelė, 
nes susideda iš vadinamųjų kvarkų. Tiek apie nūdienį 
žinių pobūdį. Niekas nežino, kiek dar mūsų kosmoso 
sandų iškels į dienos šviesą ateities tyrimai. 

Tačiau kas yra tos liūdnai pagarsėjusios skylės kos- 
mose? Pirmasis jas nuspėjo anglų astronomas Johnas 
Mitchellas. Jis tai padarė dar 1783 m. Į jo spėliones, vis 
dėlto, nežiūrėta rimtai. Vėliau, XX amžiuje, rentgeni- 
nio teleskopo pagalba sukaupta pakankamai žinių, ro- 
dančių, kad juodųjų skylių prielaida yra pagrįsta. Iš kur 
atsiranda skylės? 

Dėl to visų pirma reikia susipažinti su jėga, kuri at- 

sakinga už savo sukeliamą vyksmą. Kalbu apie trauką. 
Palyginti su kitomis jėgomis, ji išties menka ir silpna, 
tačiau, pasak Buttlario, „kaip tyčia ši silpna trauka val- 
do visatą“. Toks kiekvienam žinomas pavyzdys: kosmi- 
niu mastu palyginti mažas Mėnulis savo trauka sugeba 
gana toli skrendančioje Žemėje sukelti jūros potvynius 
ir atoslūgius. Jeigu Mėnulyje turėtume elektromagnetą, 
jis pasireikštų nepalyginamai stipriau negu trauka. Vis 
dėlto jo jėga nepasiektų Žemės. Savo nestiprią jėgą trau- 
ka atsveria savo „nepaprasta apimtimi“. 

Traukos poveikius galima palyginti su pagreičio ap- 
raiškomis. Šitai, pagal visuotinę reliatyvumo teoriją, 
reiškia, kad taip pat veikiama laiko eiga. Laikas lėtėja 
ne tik erdvėlaivyje, teoriškai išvystančiame šviesos grei- 
tį, bet ir prisiartinus prie stipraus traukos lauko. Trau- 
ka yra erdvės-laiko geometrija, kurios priežastis - dan- 
gaus kūno masė. 

Pagal Alberto Einšteino 1914-1915 m. visuotinę re- 
liatyvumo teoriją, traukos atveju, tiesą sakant, kalbama 
ne apie jėgą, o apie erdvės įlenkiamumą. Juo didesnė 
kūno masė, juo labiau jis įlenkia erdvę. Aiškumo dėlei 
darsyk prisiminkime mūsų „plokščią pasaulį“. Kaip to- 
kią pavyzdinę lygumą veiktų trauka? Šiam tikslui tokį 
pasaulį įsivaizduokime ne kaip plyną popieriaus pavir- 
šių, bet kaip didelę, įtemptą guminę paklodę. Ant šios 
guminės paklodės guli skirtingų dydžių bei svorių ka- 
muoliai, kurie mums pasitarnaus kaip žvaigždžių ir pla- 
netų pavyzdžiai. Nelygu koks jų dydis ir svoris, gumi- 
niame paviršiuje kamuoliai įspaudžia įvairaus gilumo 

dauburius. Savaime suprantama, plokštumos būtybės ne- 
suvoks tokių įlinkimų, kaip ir mes nesuvokiame Eins- 
teino nurodyto erdvės ir laiko išgaubtumo. Guminė pa- 
klodė mums atrodys lygi. O dabar grįžkime prie trau- 
kos. 

Kokiu būdu trauka veikia atominę plokštumą - šitai 
kol kas tiksliai nežinoma; žinoma tik tiek, kad esama 
akivaizdaus ryšio tarp jos ir masės. O iš visų mums ži- 
nomų kūnų didžiausią masę turi žvaigždės. 

Šiek tiek atgaivinkime savo žinias apie žvaigždžių gy- 
vavimą. Iš pradžių pasireiškia silpnos kosmoso dulkių ir 
dujų traukos jėgos. Viso to padarinys toks: šios medžia- 
gos susijungia, o jų masė vis didėja. Susikaupus tam 
tikrai masei, trauka pasidaro tokia stipri, jog masės vi- 
duje įvyksta branduolinė sintezė. Vandenilio atomai su- 
silieja, o žvaigždė dėl tokio susiliejimo pradeda gaminti 
energiją ir šviesiai įsižiebia. Žvaigždė išlaiko tokį pavi- 
dalą devyniasdešimt nuošimčių savo gyvenimo trukmės. 
Tačiau vieną dieną jai nebepakanka vandenilio. Tuo- 
met ji ima naudoti helio atsargas ir pakinta savo išore. 
Tai, kas anksčiau buvo akinančiai skaisčiu objektu, vir- 
sta blausiai raudonu apdangalu apsisiautusia žvaigžde, 
vadinama raudonuoju milžinu. Kai suvis išsenka vande- 
nilis arba helis, žvaigždės viduje nebelieka jėgos, kuri 
galėtų pasipriešinti nepamatuojamai traukai. Žvaigždė 
išyra. Kaip smarkiai ji suyra, priklauso nuo pradinio 
dydžio: 

— maža žvaigždė, kaip antai mūsų Saulė, yra taip 
smarkiai, jog, galų gale, išlieka tik atomus palaikantys 
elektronai. Šios jėgos užtenka sustabdyti irimą. Nuo šiol 

labai maža tapusi žvaigždelė dėl veikiančių jėgų spindu- 
liuoja skaisčia, balta šviesa. Užtai jai astronomai davė 
baltojo nykštuko vardą. Jo tankis centre sieka maždaug 
1000 tonų į kubinį centimetrą. Laikui bėgant, jis nuo- 
latos vėsta ir ilgainiui tampa raudonuoju, vėliau juo- 
duoju nykštuku. Jis susideda iš įvairių metalų gniužulo, 
kurio masė prilygsta Saulei, o dydis — tiktai Žemei. Ši- 
taip baigiasi mažos žvaigždės gyvenimas; 

— pasibaigus „degalams“ žvaigždės, 1,4-3,2 kartus di- 
desnės už mūsų Saulę, milžiniška trauka sukelia super- 
novos sprogimą. Šitaip ne tik tankiai suslegiami atomai, 
bet trauka taip sustiprėja, jog įprastai gan toli nuo bran- 
duolio aplink besisukantys elektronai įsiurbiami į jį. Jis 
suskilinėja, pasklinda dešimties kilometrų spinduliu ir 
virsta vadinama neutronine žvaigžde, kadangi elektro- 
nai susivienija su branduolio protonais ir tampa neutro- 
nais. Jo masė išlieka tapati, o traukos galia netgi išauga; 

— dar didesnės, turinčios 3,2 ir daugiau kartų didės- 
nę masę už Saulės, žvaigždės atveju gali atsirasti juodo- 
sios skylės. Jos susidaro tada, kai tokia žvaigždė neten- 
ka savo atsargų ir užgęsta [kollabiert]. Tuomet skilimas 
nesiliauja net ir pasiekus neutroninės žvaigždės stadiją, 
kadangi neutronai „sunaikinami“. Robertas Oppenhei- 
meris padarė išvadą, kad, peržengus šią ribą, tankis turi 
didėti iki begalybės, kadangi, nusilpus branduolinėms 
jėgoms, trauka nebesusiduria su jokiomis kliūtimis. At- 
rodo, kad visa masė susitelkia į vieną tašką, kuriame 
nėra nei erdvės, nei laiko, o trauka be galo didėja. Ši- 
taip prieš mus iškyla reiškinys, apibrėžtas matematinio 

vienio sąvoka — juodoji skylė! Čia „baigiasi gamtos dės- 
niai ir mūsų gebėjimai iš anksto numatyti ateitį“. 

Yra kelios visatos vietos, kažkur galaktikos nr. M87 
centre, kur egzistuojančių juodųjų skylių, kurių masės 
milijardą kartų didesnės už mūsų Saulės. Traukos jėga 
tokia stipri, jog net kliudo šviesos spinduliams apleisti 
užgęsusią žvaigždę. Štai kodėl ji juoduoja ir kaip kokie 
erdvės spąstai į save sutraukia visą netoliese esančią me- 
džiagą, o jos pakraščiuose — remiantis Einšteino teori- 
ją — sustojęs netgi laikas. Mat kartu su augančiu grei- 
čiu-trauka, pagal Einšteino dvynių paradoksus, lėtėja 
laiko tekmė. Pasiekęs šviesos greitį, laikas privalo su- 
stoti, įsigali nulinis laikas, ir čia prasideda perėjimas į 
viršerdvį. Nors jis ir pavadintas virš „erdviu“, iš tikrųjų 
tai jokia erdvė, veikiau tai pasaulis be erdvės ir be lai- 
ko. 

Visgi, kur link jis nusitęsia? Išėjimai, kurie, pasak 
Wheelerio, ties viršerdviu jungiasi su juodosiomis sky- 
lėmis, pavadinti baltosiomis skylėmis. Tai reiškinys, ast- 
ronomų įvardytas kaip kvazaras (angl. guasistellar radio 
source arba radijoastronomiškai nustatytas radijo spin- 
dulių šaltinis, kuris nėra žvaigždė, bet prilygsta jai). Apie 
jį šiandien tvirtai žinoma tik tiek, kad jis sudaro nejti- 
kėtinai stiprų energijos šaltinį. Esama ir daugiau pa- 
stangų paaiškinti kvazarų atsiradimo aplinkybes. Jų pro- 
tingiausia teigia, jog galimas daiktas, kad kvazaras esti 
medžiagos ir energijos išeities taškas, medžiagos ir ener- 
gijos, kurios iš juodosios skylės juda per viršerdvį (12 
pav.). Tenai, anot Fredo Hoyle'o, jos išstumiamos toly- 
gios jėgos, kuri jas sugrąžina į juodąsias skyles. 


248 


Dvi skirtingų traukų veikiamos žvaigždės 


12 pav.: Nelygu koks jų dydis, po mirties žvaigždės išnyksta arba 
tampa juodosiomis skylėmis. Iš juodųjų skylių stiebiasi tiltai į kitus 
laikus ir pasaulius, vadinamus kirmėlinėmis skylėmis. 

Kirmelinės skylės visatoje 


Kokios iš viso to peršasi išvados arba ką apie tai galvoja 
už mus protingesni žmonės? Ponai Albertas Einšteinas 
ir Nathanas Rosenas paklojo pagrindus teorijai apie kir- 
mėlines skyles, teorijai, kuri mokslo pasaulyje žinoma 
kaip Einsteino-Roseno tiltai. Būtent jie erdvėlaikį suly- 
gino su guminėmis paklodėmis, tarpusavyje sujungto- 
mis belaikiais tiltais. 

Kaip tai? Trumpam sugrįžkime prie mūsų pavyzdžio 
su gumine paklode. Jeigu žvaigždė yra ypatingai sunki, 
į save ji traukiasi labai giliai ir sudaro savitą vamzdį. 
Pagal reliatyvumo teoriją erdvė nėra tiesi, bet išlenkta. 
Šiuo atveju, tai reiškia — skaitytojas lai įsidėmi, jog ypa- 
tingai sunki žvaigždė virsta juodąja skyle, - kad jos 
įspaustas tunelis arba atsirems į tos pačios guminės pa- 
klodės kitą tašką, arba — į kitą guminę paklodę. Jeigu 
koks nors daiktas įkris į juodosios skylės suformuotą 
tunelį, jis būtinai iškris kur nors kitur. Tuojau pat pa- 
matysime, kur. 

Teoriją toliau vystė jau minėtasis Johnas Wheeleris. 
Jis, būdamas fizikas, savo laiku Prinstono universitete 
susipažino su Alberto Einšteino fizikinių-filosofinių 
minčių pasauliu. Wheeleris remiasi įsitikinimu, jog iki 
atomo susmulkinta erdvė esti vientisai lygi, o skylės pa- 
sirodo kaip kokios pintys, todėl jis jas pavadino kirmė- 
linėmis. 

Pagal šią reikšmingą teoriją, juodosios skylės, dėl jo- 
se įsigalėjusio nulinio laiko, gali būti tos vietos, kuriose 
įsigaunama į skirtingas visatas arba matmenis. Neprieš- 

taraujant kvantinei fizikai, trauka skylėse gali tapti to- 
kia stipri, jog iš mums pažįstamos erdvės paimta me- 
džiaga suvis suslegiama. 

Anot Rogero Penrose'o išplėtotos Einšteino teorijos, 
gali atsitikti taip, kad visa, ką tik juodosios skylės „pra- 
ryja“, anksčiau ar vėliau „išmetama“ lauk. Veikiau sky- 
lės tai „perparduoda“ erdvėlaikio sąrangai. Taigi juo- 
dosios skylės, atitikdamos visas šiuolaikinės fizikos te- 
orijas, yra Einsteino-Roseno tiltai arba tai yra kirmėli- 
nės skylės! 

O dabar pasižvalgykime po keistą, kirmėlinėmis sky- 
lėmis išvarpytą erdvę. Anot Meckelburgo, šis viršerdvis. 
apima visus „kol kas tik matematiškai, bet ne norma- 
liai-fiziškai suvokiamus ir įsivaizduojamus darinius ana- 
pus mūsų keturmatės visatos“. Šioje „erdvėje“ nevyrau- 
ja nei erdvė, kokią mes ją pažįstame, nei laikas. Vadi- 
nasi, joje galima patekti į bet kurį įmanomą laiką, ne- 
svarbu, kada buvo „jeita“. Lygiai taip pat, išėjus galima 
patekti į bet kurį vieną nesuskaitomų pasaulių, kurie, 
anot kvantinės mechanikos „daugelio-pasaulių“ aiškini- 
mo, kažkur privalo būti. 

Nūnai atkreipkime dėmesį į kitą astronominį reiški- 
nį, kurį išgarsino britų matematikas Stephenas W. Haw- 
kingas. 1973 m. jis nustatė, jog tam tikros juodosios 
skylės išskiria daleles, o tai jį paskatino padaryti išvadą, 
kad juodosios skylės susidaro atsirandant visatai. Ir ne 
tik dėl „klasikinės“ traukos sukeltos griūties, bet ir dėl 
kvantomechaninių padarinių. Kartą jau aprašytos kos- 
moso juodosios ir baltosios skylės teoriškai turi savo 
mažus atitikmenis, mažesnius už atomą, kitaip tariant, 

vadinamąsias juodąsias ir baltąsias miniskyles. Pastarą- 
sias, remiantis Michaelo Morriso ir jo bendrų teorijo- 
mis, ypatingų įrengimų dėka galima naudoti susekant 
perėjimus į kitą laiką bei kitus matmenis. 

Svarbiausia šioje teorijoje yra tai, kad atsižvelgiama 
į dirbtines kirmėlinių skylių išdavas, būtent į erdvės ir 
laiko atžvilgiu juodųjų ir baltųjų miniskylių lemiamas 
pasekmes. Kad ir kaip utopiškai ši teorija skambėtų šian- 
dien, lygiai taip prieš šimtmetį žmonės manė esant ne- 
įmanomą dabartinėse jėgainėse taikomą branduolio da- 
lijimąsi, taip pat — netrukus atliktą branduolinę sintezę. 

Kiek smulkiau pasigilinkime į pastangas dirbtinai su- 
kurti juodąsias bei kirmėlines skyles, bet ne ką mažiau - 
; Morriso teorinę mintį tokias skyles panaudoti ke- 
lionėms iš vieno matmens į kitą. Pamatysime, jog da- 
bartinė fizika jau įtvirtinusi kelionės anapus erdvės ir 
laiko pamatus. 


Kelionė ateitin 


Iš pradžių paprastas pamąstymas: žmogus (kol kas dar?) 
nesugeba, remdamasis vien dvasinėmis savo galiomis, 
sukurti dirbtinę kirmėlinę skylę ir pro ją prasiskverbti. 
Kaip skrendant į mėnulį mums būtina ypatinga techni- 
nė įranga, taip keliaudami po matmenis mes neišsiver- 
sime be atitinkamos pagalbinės priemonės. Kol dar jos 
kruopščiai nesiėmėme nagrinėti, turėtume jai duoti ko- 
kį nors pavadinimą. Kaip pageidautume ją vadinti? 
Mes visi žinome daugkartinio naudojimo kosminį 

laivą (space-shuttle), kursuojantį tarp kitų planetų ir 
Žemės. Jeigu būtų koks nors panašus kosminis laivas, 
skraidinantis į kitus matmenis ir atgal, tai jį mes pava- 
dintume matmeniniu skrielaiviu. 

Tačiau ar apskritai įmanoma įvykdyti tokią kelionę 
per kirmėlinę skylę? Remiantis apskaičiavimais, kurių 
prielaida tokia, kad medžiaga juodojoje skylėje sugriū- 
va į vienį, tokia kelionė, atrodo, neįmanoma. Mat tra- 
dicinis erdvėlaivis, įskridęs į juodąją skylę, absoliučiai 
suskilinės. 

Tačiau laikui bėgant, šie apskaičiavimai buvo paneig- 
ti. Pavyzdžiui, anot Roy Kerro, juodosios skylės ver- 
petuoja, o jų viduje, kaip kokiame piltuve, susidaro kita 
skylė. Šis sukimasis sukeliamas mechanikos dėsnių, nes 
ir žvaigždės sukasi prieš savo susitraukimą, o tuomet 
mąžta jų skersmuo. Panašiai kaip piruetą atliekanti šo- 
kėja, juo didesnis sukimosi greitis, tuo labiau susiglau- 
džiama. 

Pagal fizikinius apskaičiavimus, juodoji skylė, turinti 
dešimteriopą Saulės masę, aplink savo ašį per sekundę 
apskrieja tūkstantį kartų. Jos bendro skersmens ilgis sie- 
kia šešiasdešimt kilometrų, o dėl išcentrinės jėgos jos 
viduje susidaro maždaug šešių šimtų metrų ilgio tunelis. 

Šiuo tuneliu galėtų pasinaudoti erdvėlaivis, kurio pa- 
greitis turi sudaryti šešias dešimtąsias šviesos greičio, 
idant priartėtų prie juodosios skylės pakraščių greičio. 
Pamėginkime įsivaizduoti tokį skrydį mūsų pasaulio są- 
lygomis: jis prilygtų bandymui „konkordu“ garso grei- 
čiu praskristi po tiltu, kur vietos tiek, kad viso labo 
galima dešimties centimetrų paklaida. 

Kitas tokios kelionės keblumas yra navigacija. Prisi- 
minkime pirmą Bahamų keliautoją, Kristoforą Kolum- 
bą. Jis žinojo, kur norėjo plaukti, ir maždaug nutuokė 
kelią. Skrisdami į kirmėlinę skylę, mes nė nenutuokia- 
me, kur apskritai išvykstame, o apie kelią suvis verta 
patylėti. Privalome pasirengti staigmenoms ir tik po at- 
vykimo atsakysime sau į klausimą „ką gi dabar turėtu- 
me daryti?“ 

Galbūt laikui slenkant, atsiras ir keliai bei galimybės 
įvaldyti navigacinius būdus, kurie mus praves pro natū- 
raliai susidariusias kirmėlines skyles. Galų gale, pirmie- 
ji jūrininkai naviguodami priklausė nuo pakrančių vaiz- 
dų, o štai nūnai, satelitinės navigacijos dėka, būdami 
bet kur jūroje, savo vietą galime nustatyti metro tikslu- 
mu. 

Pamatėme, jog kelionė į natūraliai susiformavusias 
juodąsias skyles susiduria su kai kuriais kliuviniais. O 
kaip su dirbtinai sukurtomis skylėmis? Jeigu, pavyz- 
džiui, norime iš Nassau į San Franciską plaukti natūraliu 
vandens keliu, esame priversti keliauti pro Kap Horną. 
Tačiau galime išvengti daugel vargų, jeigu pasinaudosi- 
me Panamos kanalu. Ar negalėtume mes patys dirbtinai 
susikurti. nuosavas kirmėlines skyles? 

Šiuo klausimu Adrianas Berry pasiūlė, pasitelkiant 
robotus, paprasčiausiai surinkti į vieną vietą tiek daug 
visatos dujų bei dulkių, jog susidarytų dešimteriopa Sau- 
lės masė, o iš jos kiltų dirbtinė juodoji skylė. Čia įskris- 
tų robotai, ir kai jie išskristų baltojoje skylėje, ten pat 
privalėtų pagaminti kitą juodąją skylę, idant galėtų su- 
grįžti atgal. Na ir brangus sumanymas! 

Savo knygoje „Einsteino-Roseno tiltas“ Buttlaris su- 
konstravo kitą būdą. Savo skrielaivį jis pavadino „tvis- 
toriniu erdvelaiviu“, kadangi jo varomoji jėga yra vadi- 
namieji tvistoriai (pagal Penrose'o erdvėlaikio mazgus). 
Šitaip laivas judėtų ne prieš erdvėlaikį, o pro jį. Toks 
laivas susiieškotų juodąją skylę ir ją kiaurai praskristų. 

Nūn pritaikykime Buttlario idėją dirbtinės kirmėli- 
nės skylės sukūrimo galimybei ir panagrinėkime šio su- 
paprastinto įrengimo veikimą: pirma, betarpiškoje skrie- 
laivio aplinkoje sukursime dėl medžiagos sutankėjimo 
kilusią miniskylę kaip įėjimo tašką. Iškart po to skrie- 
laivis, jo įgula ir gabenami kroviniai persikelia į virš- 
dažninę svyravimo būklę. Svyravimai „purto“ laivą tarp- 
matmeninėje būklėje, kurią veikia kirmėlinės skylės vir- 
šerdvis. Šiuo pavidalu skrielaivis gali judėti kirmėlinėje 
skylėje ir, grįždamas į pradinę svyravimų būklę, išėjime 
iš kirmėlinės skylės, baltojoje miniskylėje, jis ir vėl gali 
susigrąžinti savo senąjį pavidalą. 

Teoriškai visa tai įmanoma ir skamba daug protin- 
giau, negu (kad juos Einšteinas!) mokslinėje fantastiko- 
je paplitę nesąmoningi kelionių tempai, kelis kartus vir- 
šiją šviesos greitį, tempai, kuriuos sukelia fotoninės ar- 
ba antimaterinės varomosios galios. Tokie dalykai, 
prieštaraudami bendrosios ir ypatingosios reliatyvumo 
teorijos dėsniams, tampa beprasmiai. 

Keliavimas po matmenis taip pat reiškia, kadangi 
matmenys per viršerdvį tarpusavyje siejasi kiekviename 
taške, keliavimą per ketvirtąjį matmenį - laiką. Iš čia aš 
galiu nukakti bet kur, taip pat į savo praeitį arba ateitį. 
Jūs sumišę? Taip išties gali atsitikti. Paklausykite, ką 

sako Lewis Carrollas savo „Through the Looking Glass“: 
— Tai atgalinio gyvenimo pasekmė, - draugiškai at- 
sakė karalienė, - pradžioje visad šiek tiek svaigsta 
galva.“ 

Kad ir kaip utopiškai visa tai atrodytų, teoriniai pa- 
grindai jau pakloti. Tai padarė Morrisas ir jo bendra- 
darbiai. Ar prieš gerą šimtą metų visas pasaulis nesity- 
čiojo iš Otto Lilienthalo? 


Skrielamwiai, mėlynosios skylės ir rūkas 


Ar iš visų šių teorijų surasime kelią atgal į Bahamus? 
Pamėginkime iškelti tezę, esą matmeniniai skrielaiviai 
ne tik įmanomi, bet ir naudojami kultūrų, priklausan- 
čių kitiems pasauliams bei laikams. Ar jie paliktų ko- 
kius nors pėdsakus? Jei taip, tai kur juos rasti? Ar Ba- 
hamuose aptinkame reiškinių, kurie nurodytų tokius 
pėdsakus? Atsakymas taip! Glaustai pakartokime, kaip 
veikia juodoji miniskylė. Ji sutraukia į save visą tam 
tikru spinduliu nuo jos nutolusią medžiagą. 

Matmeninių skrielaivių judėjimas „atveria“ kirmėli- 
nes skyles, ko pasekoje tai, kad neišvengiamai į kitus 
matmenis įsiurbiama didesni arba mažesni čionykštės 
medžiagos kiekiai. 

Kaip tobulai ši technika įvaldyta tų, kurie ja naudo- 
jasi — šito mes nežinome. Gali atsitikti ir taip, kad kir- 
mėlinių skylių angos netyčia susidaro ten, kur jų iš tik- 
rųjų neturėtų būti — arti žemiškųjų lėktuvų arba laivų. 
Tatai, kai kurių sudužusių lėktuvų atžvilgiu, galėtų pa- 

aiškinti, kodėl viena kita rasta medžiaginė nuolauža, 
prieš tai patekusi į vakuumą, buvo koryta. O kas nutin- 
ka tuomet, kai kirmėlinės skylės anga (per apsirikimą?) 
susidaro ne ore? Logiškai ir čia būtų įtraukta medžiaga, 
nesvarbu, ar tai vanduo, ar žemės uoliena. 

Vandens įtraukimas paaiškintų keistus sūkurių atsi- 
radimus; taip buvo „prarytas“ Joe Talley'o laivas „Wild 
Goose“. Šiuo atveju kirmėlinės skylės atsivėrimas tikrai 
nesikėsino į laivą, nes antraip jis būtų tiesiogiai dingęs 
viršerdvyje. Kirmėlinės skylės anga turėjo susidaryti tam 
tikru atstumu po laivu. Pakilkime medžiagų kietumo 
skalėje vienu laipteliu aukščiau, kitaip tariant, iki uolie- 
nos. Medžiagos įtraukimas viename taške logiškai turė- 
tų palikti veik apskritą vakuumą. Jeigu šis taškas yra 
ant žemės paviršiaus, atitinkamai susidarys pusiau rutu- 
linė duobė, nes, savaime suprantama, žemėje esantis va- 
kuumas greičiau prisipildys oro (arba vandens), negu 
žeminės medžiagos. Ar aptinkame pusiau apvalių arba 
tiesiog apvalių įdubų Bahamuose? Be abejonės, taip. 
Skaitytojas tikriausiai gerai atsimena ne kartą minėtus 
Blue Holes. 

Ką gi tradiciniai mokslininkai galvoja apie spėjamą 
jų kilmę? Gerbiamas geomokslininkas Neilas Sealey tik 
probėgšmais paliesdamas mėlynųjų plyšių kilmės klausi- 
mą pareiškia, esą „eilinis salų gyventojas“ veikiau tiki 
mitais. Priešingai, plyšiuose apsilankiusių geologų išva- 
dą, jog tai galėtų būti tik dolinos*. Kad įrodytume šių 
spėlionių nepagrįstumą, norėtume trumpai aptarti kla- 


*dolina (geolog.) - karstinės kilmės Žemės paviršiaus įgriuva 
arba duobė, susidariusi plečiantis karėms arba įgriuvus požeminę 
tuštumą dengiančiam skliautui. 

sikines dolinų sistemas, kurios drykso netoli Bahamų, - 
šiaurinės Floridos karstines grotas, išsamiai aprašytas jau 
minėto Michaelo Wisenbackerio paslaptingai pristaty- 
tame „Sport Diver Magazine“ žurnalo straipsnyje. Api- 
bendrinkime pačius esmingiausius dalykus. 

Kaip susidaro šios grotos? Pradėkime nuo tiek Flo- 
ridoje, tiek Bahamuose ant klinčių iškrentančio lietaus. 
Per sąlytį su anglies dvideginiu atsiranda nežymūs, bet 
pakankamai dideli anglies rūgšties nuotėkiai. Dėl me- 
džių šaknų veiklos bei plonų puvenų sluoksnių su že- 
mės paviršiaus vandeniu susidaro rūgimo rūgštis ir pra- 
sisunkia į giliau esančius klintinius sluoksnius. Tenai 
mažais įtrūkimais rūgštus gruntinis vanduo patenka į 
uolieną. Rūgštys tirpdo klintis, ir, laikui bėgant, iš įtrū- 
kimų susidaro požeminiai kanalai ir įdubos, o žemesnė- 
se paviršiaus vietose susidaro dolinos. Didelės įdubų sis- 
temos aptinkamos visuose karstiniuose regionuose. Flo- 
ridos sistemos, kaip rašo Pierce'as Hooveris tame pa- 
čiame Sport Diver Magazine žurnalo numeryje, jau vir- 
to didele turistų atrakcija. Ja lygiai taip gali virsti ir 
Androso Bahamų salų sistema. Garsas apie šiuos reiški- 
nius paplitęs po visą pasaulį. Daugelis Blue Holes ply- 
šių yra, kaip ir visur kitur pasaulyje, maždaug 15 metrų 
skersmens. 

Tačiau ką galima pasakyti apie pačius didžiausius 
plyšius? Juk ir labiausiai to norint, negalima 135 metrų 
skersmens, panašaus gylio ir neturinčių nuotėkio doli- 
nų — kaip antai Church's Blue Hole'as prie Fresh Cre- 
eko North Androse - kildinti iš nutekančio ir prasisun- 
kiančio lietaus vandens. Nors apskritai tai įmanoma, 
vis dėlto, žvelgiant statistiškai, tikimybė itin maža, kad, 

pasaulyje esant tiek daug karstinių sričių, šis ypatingas 
pavidalas susiklostytų tiktai Bahamuose. Kita vertus, jei- 
gu šis įprastinis įvykis, priešingai, nei teigiama tikrai 
tinkamesnėje mano teorijoje, iš tiesų nutinka Bahamuo- 
se — tai kodėl tiktai čia? 

Kitą pavyzdį, kurio nesugeba paaiškinti netgi geo- 
ekspertas Sealey ir prisipažįsta, jog šis mėlynasis plyšys 
skiriasi nuo visų kitų, randame prie Clarence Towno 
Long Islande. Čia kalbama apie Dean's Blue Hole'ą, 
didžiulį kambarį, kurio išvaizdą galima prilyginti Rio 
de Žaneire augančių cukrinių runkelių galvai. Šį plyšį 
1992 m. išmatavo narų komanda, vadovaujama Jimo 
Kingo. Jo skermuo 130 metrų gilumoje - maždaug 130 
metrų, 50 metrų gylyje - maždaug 100 metrų platumo, 
paviršiuje anga sieka vos 20 metrų (13 pav.). Ar šis 
karstinis dauburys vienintelis toks visame pasaulyje? 
Vargu. Galbūt tai plyšys, kurio trūkstama medžiaga per 
kirmėlinę skylę buvo įtraukta į kitą pasaulį? Pagal anks- 
čiau minėtą, fizikos mokslu pagrįstą kirmėlinių skylių 
teoriją, daug didesnė tikimybė, jog yra būtent taip ir ne 
kitaip! 

Atkreipkime dėmesį į kitą anksčiau minėtosios teori- 
jos aspektą. Skaitytojas turbūt atsimena cheminį-fiziki- 
nį aspektą, mūsų aptartą skirsnyje apie baltąjį vandenį. 
Čia minimas ir taikomas paprastas Jacgues'o Charleso 
bei Josepho Gay-Lussaco vardais pavadintas fizikos dės- 
nis, sietinas su slėgiu, tūriu ir temperatūra. Turbūt pri- 
simename, kad pagal šį dėsnį “slėgis X tūris = tempe- 
ratūra X pastovusis dydis'. O dabar pritaikykime šį ker- 
tinį dėsnį įėjimų į kirmėlines skyles teorijai. 

Klasikinė dolina: Stargate Blue Hole, Andros 


E 


RESI] 
É 


AEN 
Hii EN 


s: n `. 
NA e Ra TE ar CIR: CODEER 
soii a o H zs Bi R 
1:8 . Bi f ki Hi: 
t RIE BiKinmA. CARERE AN Anii Ma 
KE Nisas - AB ; HS z Hh a 
Hini (os n ya "Hai Ab B HER 
| jį V iiil RE na ARH: iik 
; - AKARE EREN an Biti: RER 
4 HP sa V Ria: | P PIEN EG PR 
r T P A E una kara > s 
WENEI 2 
TTT) 
gi 
g 


HTH: 
AB 
Kiia 


E iii aj ra iai aa tj 


ai i 4: didiną: 


ni 

nnje f gi i i rauda 
iE Kei 2 uz Migi git HS: g 
Pu ua a k ok ika aH AP f 
e REE inda Noe IE Ma jj bi 


13 pav.: „Normalūs“ mėlynieji plyšiai — kaip yra daugelyje Floridos 
ir Bahamų regionų — susidaro dėl klintinių sluoksnių irimo. Tačiau 
tokie mėlynieji plyšiai, kaip antai Dean's Blue Hole'as, net ir paty- 
rusiems geologams — tikra mįslė. Čia galimas tik vienas paaiškini- 
mas: priežastis glūdi mažose kirmėlinėse skylėse, kurios uolinę me- 
džiagą įtraukė į kitą pasaulį. 

Visų pirma, savo išeities tašku laikykime faktą, kad 
visas dideliu spinduliu tvyrantis oras vienu ypu įtrau- 
kiamas į kirmėlinę skylę. Tai reiškia, kad, tiesą sakant, 
erdvė (tūris) išliko tokia pati, bet slėgis nukrito iki nu- 
lio arba dėl oro ištekėjimo stipriai sumažėjo didesniame 
plote. Pagal lygtį, kitoje jos pusėje kažkas privalo irgi 
sumažėti. Tai negali būti pastovus dydis (antraip jis ne- 
būtų pastovus), vadinasi, nukristi turi temperatūra. Fi- 
zikos požiūriu, iki šiol viskas klostosi teisingai — šitai 
gali patvirtinti eilinis mokslininkas. Tai galioja ir kitam 
pasvarstymui. 

Kas gi atsitinka, kai oro temperatūra staiga nukren- 
ta? Pagal Henry'o dujų dėsnį, oras nebegali sugerti tiek 
daug vandens. Į skystą būseną pereinantis vanduo tam- 
pa smulkiais lašeliais, kurie yra toki lengvi, jog ilgą lai- 
ką sklando ore. Šis reiškinys turi ir kasdienišką pavadi- 
nimą: rūkas! Prisiminkime gausius atvejus, kaip žmonės 
vos nedingo. Beveik kiekvienąkart jie minėjo staiga iš- 
nyrančius rūko debesis! Kirmėlinių skylių teorija nepri- 
ekaištingai paaiškina netgi šį reiškinį. 

Kalbėdami apie matmeninius skrielaivius, prie klau- 
simo esmės nejučiom prisiartinome iš dviejų pusių. Pir- 
ma, gerbiami fizikai pademonstravo, jog keliauti per 
kirmėlines skyles teoriškai yra įmanoma. Antra, mums 
pavyko remiantis teoriniu [tokių skrielaivių] veikimo 
būdu apskaičiuoti pėdsakus, kuriuos jie netyčia palieka 
po savęs. Būtent šiuos pėdsakus mes ir aptikome Baha- 
muose. 

Taip pat sėkmingai mes galime argumentuoti ir kita 
linkme. Mat remiantis matmeninių skrielaivių „pakili- 

mais“ ir „nutūpimais“, žymiai lengviau paaiškinti dau- 
gelį lig šiol nepaaiškintų reiškinių, ypatingai Bahamuo- 
se. Pakanka pagalvoti apie NSO, nepaaiškinamus dingi- 
mus, magnetinių laukų nukrypimus, Blue Holes plyšius 
1r t.t. 


Kiti dvasios lygmenys 


Betgi koks viso to ryšys su dvasiomis ir vaiduokliais? Ar 
sugebėsime ir čia įžvelgti sąsają su kirmėlinėmis skylė- 
mis? Ar vaiduokliai yra būtybės, esančios kituose mat- 
menyse? Kaip gi jie retkarčiais patenka į mūsų pasaulį? 
Per skyles pasauliuose? 

Pacituosiu vieną sakinį iš Hermano Melville'io Mo- 
by Dicko: „Aš manau, jog tai, ką jūs čionai, Žemėje, 
vadinate mano šešėliu, esti mano tikroji esybė. Aš ma- 
nau, jog mūsų dvasinė mąstysena perdėm panaši į aust- 
rę, kuri per vandenį stebi saulę ir galvoja, kad šis tirštas 
vanduo esti skaidriausias oras.“ Ar iš tiesų yra taip, kaip 
numano Melville'is, ar ligi šiol visąlaik elgėmės kaip 
trumparegiai? Ar, žvelgdami į dvasias ir vaiduoklius, 
netyčiom nepražiopsojome to fakto, kad iš tikrųjų jie 
yra tikri? Jie gyvena ir būva kitame pasaulyje arba mat- 
menyje, kurio mes nepažįstame, nors jo ir esama - pa- 
našiai, kaip nežino austrė, kad yra toks oras ir kad sau- 
lė jame atrodo visiškai kitaip! Bet kuriuo atveju, šis aiš- 
kinimas mums žada daug daugiau negu ponas Randis, 
kuriam nereikia jokių argumentų norint paneigti vai- 
duoklius ir dvasias kaip fantastiškus vaizdinius arba pa- 

sakiškus personažus. Tūkstanteriopi susidūrimai — vien 
tik vaizduotė? Sunku sutikti. 

Svarstant šį klausimą, visų pirma, privalu atsižvelgti 
į tai, ar, nepaisant ypatingo susižavėjimo šia tema, vi- 
sais mums žinomais atvejais iš tiesų kalbama apie vai- 
duoklius. Idant į šį klausimą atsakytume teigiamai, svar- 
biausia, kad apie kiekvieną atskirą atvejį būtų kuo dau- 
giau panašių pasakojimų. Nesvarbu, ar tai British Colo- 
nial Hotelo vaiduoklis, ar Warderick Wellso vienuoliai, 
ar lukajai iš Great Inagua. Kiekvienu atveju pasakojimai 
priklausė skirtingiems asmenims, gyvenusiems skirtingu 
laiku. Nors daugelis vaiduoklių apraiškų visame pasau- 
lyje paaiškinami nurodant vaizdinius, kylančius psichiš- 
kai prislėgtų asmenų pasąmonėje, čia viskas atrodo ki- 
taip. Nes juk tikimybė, kad visi prislėgti stebėtojai toje 
pačioje vietoje stebėjo tuos pačius vaiduoklius, kilusius 
kiekvieno asmeninėje pasąmonėje, esti labai maža. Taip 
pat daugelis stebėtojų, atrodo, iš anksto nė nebuvo gir- 
dėję apie vaiduoklio, su kuriuo jie vėliau susidūrė, bu- 
vimą, ypač, kai pagrindinis British Colonial Hotelo vai- 
duoklis iki šiol išties sėkmingai laikomas paslaptyje. Už- 
tai atmestina bet kokia pasąmonės haliucinacija arba va- 
dinamoji psichologinė projekcija. 

Taip pat didžiuma atvejų atitinka kitus pagrindinius 
vaiduoklių apibrėžimus: 

— jie apninka konkrečią vietą - kaip antai British 
Colonial Hotelas, maža Warderick Wellso salelė, Miss 
Annie sodas arba pajūrio ruožas ties Great Inagua; 

— jie regimi ir girdimi, dažniausiai naktį — šitai tinka 
daugumai atvejų; 


263 


— jie taip įbaugina žmones, jog jų šmėklinėjimo vie- 
tos dažnai gyventojų apleidžiamos - išskyrus British Co- 
lonial Hotelą, visos kitos vietos apskritai negyvenamos; 

— juos galima kildinti iš asmenų, kurie kadaise žuvo 
ir nebuvo deramai palaidoti — šitai tinka Warderick 
Wellsui ir Great Inagua salai, o dėl viešbučio vaiduok- 
lio kyla klausimas, ar apskritai tai yra Woodesas Roger- 
sas. Visos nuorodos į jo nerimstančią sielą, dėl piratų, 
sulaužiusių savo žodį, paremtos tik legendomis; 

— suradus palaikus ir pavėluotai palaidojus, vaide- 
nimasis baigiasi — lig šiol kiekvienu aprašytu atveju nie- 
kas nieko neieškojo. 

Dauguma Bahamuose pasireiškusių vaiduoklių paten- 
kina arba tikrų vaiduoklių, arba, kaip jau rašyta anks- 
čiau, triukšmaujančių dvasių, arba NSO pagrobimų kri- 
terijus. 

Kaip siejasi visi šioje knygoje suminėti vaiduokliai ir 
triukšmaujančios dvasios su fiziškai pamatuojamais nu- 
krypimais? Kodėl apskritai mes tuo užsiėmėme? Ar yra 
kas nors bendra tarp vaiduoklių ir triukšmaujančių dva- 
sių bei mums žinomos fizikos? Pagal plačiai pasklidusią 
teoriją (tarp kita ko, labai gerai perteiktą Meckelburgo 
knygoje „Transwelt“, kuria mes čia ir paseksime), to- 
kias apraiškas galima paaiškinti keturiais punktais. 

1. Vaiduokliai ir triukšmaujančios dvasios yra būty- 
bės, pasireiškiančios mums nežinomos energijos pavida- 
lu. Jos yra pajėgios sueiti į sąlytį su žmogiškuoju protu. 
Šis sąlytis gali įvykti tiesiogiai (pavyzdžiui, sapnuose) 
arba tariamų reiškinių pagalba, kurie kitiems žmonės 
nepastebimi. (Galbūt šiai kategorijai priklausytų ir keis- 

tosios žuvys mėlynajame plyšyje?) Toliau sąlytis gali 
įvykti netiesiogiai, taigi būtybės iškeičia savo energetinį 
pavidalą į tokį, koks mums, žmonėms, yra suvokiamas. 
Kitaip tariant, jos, pavyzdžiui, pasirodo šviesos energi- 
jos pavidalu, o pasekmė tokia, kad vaiduoklis, tiesa, 
regimas, bet ne girdimas; arba jos pasireiškia kinetine 
energija, taigi esti, tarkim, girdimos, kai reiškinys apsi- 
riboja tiktai garsiniais virpesiais, arba net jutimais, kai 
reiškinys yra erdvinio pobūdžio, kartais netgi sugeban- 
tis judinti daiktus. 

Klasikiniai vaiduokliai dažniausiai pasireiškia kaip 
šviesos bangos, tuo tarpu triukšmaujančios dvasios maž- 
ne visada turi kinetinį pavidalą. Anot pasakojimų, kai 
kurie reiškiniai gali ir optiškai, ir kinetiškai sumedžia- 
gėti taip tobulai, kad nepaprasta būtybės prigimtis atpa- 
žįstama tik pavėluotai. 

Kartais vaiduoklių sumedžiagėjimas gali pasirodyti 
toks tobulas, jog stebėtojai pamano, esą jie susitiko su 
tikrais asmenimis. Labai geras pavyzdys yra mūsų su- 
rinktoje medžiagoje apie Bahamus. Turiu galvoje Bri- 
tish Colonial Hotel'o vaiduoklį. Tikriausiai pamename, 
kad vėliau teiraujantis apie senovišku drabužiu apsiren- 
gusią šmėklą, viešbučio darbuotojai tvirtino, kad tai esąs 
teatro trupės dalyvis. Iš pradžių daugumai svečių tokio 
paaiškinimo pakako, kol vėliau jie asmeniškai neišvydo 
vaiduoklio, kuris išoriškai tiksliai sutapo su anksčiau 
stebėtu tariamu aktoriumi. Taip pat apraiškos Great 
Inagua saloje dažniausiai tokios tikroviškos, jog iš pra- 
džių stebėtojas jas palaiko normaliais žmonėmis. Gal- 
būt visa tai tinka ir draugiškajam banko tarnautojui, 

kuris vėliau tarsi skradžiai žemės prasmego? Bet kuriuo 
atveju esama elektromagnetinio ryšio su žmonių smege- 
nų ląstelėmis. 

2. Įvairiopos energijos privalo gebėti ūmai pakeisti 
savo orientaciją. Šioms orientacijoms priklauso ne tik 
mums jau pažįstamos, bet ir tos, kurios dar tik bus at- 
rastos laikui bėgant, tačiau, žinoma, jų jau dabar esama. 
Aiškumo delei atsigręžkime 2000 metų atgalios: energi- 
jos, kaip antai šviesa, šiluma arba judėjimas, iš esmės 
buvo jau tada pažįstamos, tačiau žmonės dar nesuvokė 
jų kaip moksliškai apibrėžtų energijų — o vis dėlto jos 
buvo! Viena iki šiol nepaaiškinama energijos orientacija 
esti vadinamoji sąmonė. Nes kai ši orientacija neveiks- 
minga, kitaip tariant, kai nėra sąveikos tarp smegenų ir 
dvasios elektromagnetinių energijų, nesama ir sąmonės. 

O tai skiria žmones - bet turbūt ir gyvūnus bei au- 
galus - nuo kompiuterių. Kompiuteris, tiesa, skleidžia 
elektromagnetine energija, tačiau (kol kas) neturi jokių 
dvasinių energijų, užtai nepasireiškia sąveika ir sąmonė. 

3. Tikroji vaiduoklių ir triukšmaujančių dvasių ener- 
gija turi būti tokia, kad „neatspindėtų regimų elektro- 
magnetinio spektro dažnių ir jų pačios nespinduliuotų“. 
Antraip juk nebūtų galima paaiškinti, kodėl būtybės ma- 
tomos tiktai joms sumedžiagėjus, o ne įprastiniu būdu. 
Taigi jos tampa mums, žmonėms, suvokiamos tik tuo- 
met, kai pakeičia savo energetinį pavidalą. 

4. Ši energijų sistema, kuri taip pat būdinga ir mūsų 
sąmonei, išlieka. Tai reiškia, kad ji, bet kuriuo atveju, 
esti ir po žmogaus mirties — o belaikiškumo kontekste, 


266 


kai remiamasi prielaida, jog šios energijų orientacijos 
matmuo yra viršerdvis — netgi prieš gimimą. 

Šiuo požiūriu galima pacituoti vieną iškiliausių mūsų 
amžiaus mokslininkų, publicistų ir filosofų, Hoimarą 
von Ditfurthą: „Psichika arba sielos dalykai, kurių nie- 
ku būdu negalima išvesti iš mūsų medžiaginės tikrovės 
dėsnių, galėjo subręsti, nes evoliucijos metu smegenys 
pasiekė išsivystymo laipsnį, kuris įgalino jas išsiugdyti 
pirmąjį anapusinės tikrovės refleksą.“ 

Šių teorijų galima išvada tokia, kad vaiduokliai ir 
triukšmaujančios dvasios esti sąmonės struktūros. Tuo 
pačiu ir apie mirusių arba dar negimusių, arba ir tokių, 
ir tokių sąmonės struktūras — visa tai atitinka atgimimo 
teoriją. Šios struktūros paprastai esti viršerdvyje. Jos 
pajėgios, mums vis dar nežinomomis aplinkybėmis, per- 
simainyti į kitą energinį pavidalą. Šiuo kitu energetiniu 
pavidalu jos gali patekti į žmogaus smegenų suvokimo 
sritį. 

Kokį stiprų poveikį šios nepažįstamos energijos gali 
turėti — tai išryškėja vos pagalvojus apie savaiminį žmo- 
nių sudegimą. Tuo tarpu tai kildinama iš triukšmaujan- 
čių dvasių veiklos. Lygiai dėl elektros įtampos pervir- 
šio, nesuskaitomomis šmėklomis aiškinama patirtis kai 
sprogsta televizoriai. Šis reiškinys jokia naujiena, nes 
stiprių elektros iškrovų susidarymas, kaip šalutinė psi- 
chokinezės pasekmė, buvo moksliškai įrodytas jau 
1973 m. per bandymus Folkestone'e! 

Kitas vaiduoklių sumedžiagėjimo fizikinis aspektas 
yra temperatūros pokyčiai. Daugeliu atveju susidūrę su 

vaiduokliu žmonės pažymėjo staigų temperatūros kri- 
timą arba šalčio pojūtį. Taip atsitiko ir minėtame Bri- 
tish Colonial Hotele. Pabrėžtina, kad šis temperatūros 
kritimas nustatytas jau 1952 m., tyrinėjant psichokine- 
zę. Tąsyk matavimo vietoje per dešimt sekundžių tem- 
peratūra nukrito 4,4 laipsnio Celsijaus! 

Mano galva, verta dėmesio ta aplinkybė, jog dažnai 
pastebima nepaprastų reiškinių sąveika. Šitaip retkar- 
čiais žmogus pirma matė vaiduoklį, ir tik po to sekė 
kitas nepaprastas įvykis. Tarsi vaiduoklis būtų kataliza- 
torius arba priežastis. Kitais atvejais vaiduoklius ir 
triukšmaujančias dvasias žmonės stebėjo išvien. 

Kalbant apie Bahamuose pasireiškiančius vaiduok- 
lius, suprantama, kyla klausimas, kaip ilgai jie truks. 
Yra žinoma, kad visi ligi šiol stebėti reiškiniai, nebent 
kokiomis nors priemonėmis juos kas baigtų anksčiau, 
laikui bėgant pradeda slopti, kol ilgainiui visiškai iš- 
nyksta. Kadangi, lyginant su Jorko katedros iždinės ro- 
miečiais legionieriais, Bahamų vaiduokliai yra labai jau- 
ni, nedvejodami galėsime ieškoti jų paslapties pėdsakų 
dar kelis šimtmečius. | 

Paimkime, pavyzdžiui, indų palmės lapų bibliotekas, 
kuriose aprašomi skaitytojų susapnuoti gyvenimai. Juose 
klausiama, kaip sapnuose gali būti žinių apie gyvenimą 
asmenų, kurie dar tik gims po daugel metų ar net šimt- 
mečių. Ar negali atsitikti taip, jog žmogaus sąmonė per 
sapną nuklysta į kirmėlines skyles? Tai mažų mažiausiai 
vienintelis įtikimas paaiškinimas. Vis dėlto, kaip visa 
susiklosto? 

Galbūt sapnas yra apsigyvenimas kitoje energetinėje 
struktūroje, kitaip tariant, sąmonėje. Ši struktūra nesu- 
sisaisčiusi su mums akivaizdžiausiu ir patikimiausiu pa- 
sauliu. Tai, dėlei ko ankstesniame skirsnyje susikūrėme 
matmeninį skrielaivį, galbūt pasiekiama tiktai dvasinia- 
me lygmenyje. Šitaip žmogus įsigautų į visiškai kitus 
pasaulius ir galėtų iš jų pasimokyti. Daugelis garsių idė- 
jų ir prasimanymų kilo sapnuose, kaip antai pagrindine 
budizmo idėja, Nielso Bohro atomo modelis, Dantės 
„Dieviškoji komedija“ bei Roberto Louiso Stevensono 
darbai. 

Daugeriopa patirtis rodo, jog „paaiškėję“ sapnai su- 
daro idealias sąlygas „patyrimams už savo kūno ribų“, 
vadinamosioms astralinėms kelionėms. Bet palaukite, o 
kas yra tas „paaiškėjęs“ sapnas? Įsivaizduokite, jūs sap- 
nuojate. Sapnuojate, esą jūs gulite Bahamų paplūdimyje. 
Šviečia saulė, bangos pliuškena į krantą, pinijose ošia 
vėjas. Nelauktai pro jus praeina pingvinas. Čia jums ir 
paaiškėja, kad jūs sapnuojate. Jums išsyk tampa aišku, 
jog jūs esate ne tikrovėje, o sapnuojate. Šitai ir yra pa- 
aiškėjęs sapnas. Ar dabar aišku? 

Šie sapnai sudaro sąlygas minėtoms astralinėms ke- 
lionėms, kai sapnuotojas — žinantis, kad jis sapnuoja — 
nusprendžia esąs tam tikroje vietoje. Vis dėlto atsargiai! 
Asmeniškai noriu perspėti kiekvieną skaitytoją, kad jis 
nesiviltų sapnuodami pasidairyti aplink pasaulį. Visų 
pirma, jūs turėtumėte iki galo perskaityti šią knygą, o 
po to, pasak karibų burtų, galbūt dar patykoti dvasių - 
kad ir kokios energijos struktūras jos atstovautų, - gau- 

biančių apleistus ir bejėgius kūnus! Gali atsitikti taip, 
kad jums sugrįžus iš Bahamų, kur jūs, galimas daiktas, 
ieškojote naujų nukrypimų laukų arba kirmėlinių sky- 
lių, savo senus „namus“ rasite užimtus. Ir kas to norė- 
tų! Kad ir kaip sąmojingai ši ištarmė skambėtų - ką 
visa tai turi bendra su įstabiais ir nepaaiškinamais mir- 
ties atvejais miegant? Per penkis metus (iki 1996 m.) 
žiniasklaidos agentūros vien tik JAV priskaičiavo 170 
tokių atvejų! Visi asmenys, rodos, staiga susapnuodavo 
kažin ką klaikaus ir vietoje mirdavo. Mediciniškai ne- 
nustatyta jokia mirties priežastis. Grįžkime prie temos. 

Galbūt natūraliai atsiradusiomis kirmėlinėmis skylė- 
mis įmanoma keliauti pasitelkus vien tik savo energiją. 
Tokiu būdu, šiaip ar taip, iš „normalios medžiagos“ su- 
tvertą kūną reikėtų palikti „mūsų“ pasaulyje. Bet, jeigu 
kas nors panorėtų kitame pasaulyje nuveikti daugiau, 
nei tik pasižvalgyti po jį, privalės pasinaudoti matmeni- 
nio skrielaivio paslaugomis. Taigi peršasi išvada, jog 
žmogus ne tik apdovanotas sugebėjimu keliauti astrali- 
niu būdu, bet jis dar turi neįtikėtinai gerų telekinetinių 
galių. Vis dėlto, kuris eilinis žmogus visa tai įstengia? 

Pažvelkime į Bahamų reiškinius kitame fone. Prisi- 
minkime kai kuriuos Bahamų vaiduoklius, kaip antai 
Abaco bėgikas, Androso čikčarnijos ar net dvasios iš 
Cat Islando. Ar tai nėra aiškios nurodos, jog galbūt čia 
kalbama ne tiek apie mirusiųjų vėles, kiek apie ateivius 
iš kito pasaulio? Todėl Bahamų vaiduokliai darosi ypa- 
tingi, šitaip jie išsiskiria iš kitų įvairioms pasaulio kul- 
tūroms priklausančių vaiduoklių. Daugelis šių reiškinių 
gali pasitarnauti kaip užuomina apie tai, kad „anapu- 

sinės“ būtybės nevisada esti sąmonės energijos; kartais 
veikiau — tai ateiviai, atsidūrę Bahamuose, nes kaip tik 
šiame taške jiems lengviausia įsigauti į mūsų pasaulį. 

Rasi Bahamuose yra nepaprastai daug natūralių kir- 
mėlinių skylių įėjimų ir išėjimų. Galbūt ilgainiui iš čia 
be kliūčių į kitus pasaulius keliaus sąmonės struktūros 
bei matmeniniai skrielaiviai, ir nereikės, suvartojant 
daug energijos, gaminti dirbtinių kirmėlinių skylių. Šis 
tariamas dalykas mums tiesiogiai nurodo kitą analizės 
punktą, NSO stebėjimus. 


2 Kas yra NSO? (iš tikryjų - arba 
nors apytikriai) 


Mes nieko nežinome! 


Šį nagrinėjimą pradėkime dar kartą susiremdami su ži- 
nomu skeptiku Randi. Savo knygos aplanke pastarasis 
pareiškia, neva tuojau pagarsinsiąs visą tiesą apie NSO. 
Pačiame tekste jis tenustato, jog NSO yra neatpažinti 
skraidantys objektai — kurių jis irgi nepaaiškina, - o 
užbaigdamas įsivelia į šnekas apie prekybinę Johno 
Macko knygos „Abductions“ sėkmę. Ir toks yra „skep- 
tiko“ aiškinimas-atsakymas į visus galutinius klausimus 
apie NSO! Verčiau jau patiems panagrinėti šį klausimą. 

Ką gi iki šiol tikrai žinome apie NSO kilmę? Trum- 
pai tariant, nieko! Gali būti, kad jie kilę iš tolimų ga- 
laktikų, gali būti, kad jie — iš gretutinių pasaulių. Šiaip 
ar taip, atrodo, kad, naudodamiesi mums žinomomis 
fizikos jėgomis, jie nepajėgtų mūsų pasiekti „normaliu“ 
būdu, kadangi, netgi priartėjus prie šviesos greičio, kos- 
moso atstumai vis dar per dideli, o į gretutinius pasau- 
lius vedančių kelių mes kol kas dar nepažįstame. 

Pasak vieningos „neskeptikų“ nuomonės, NSO esti 
susisiekimo priemonės arba zondai. Tačiau dėl anks- 
čiau nurodytų priežasčių, tai gali būti ne tiek erdvėlai- 
viai, — bent jau ne įprastine prasme, — kiek kažkas, kas 
padeda patekti į kitą pasaulį. Šitaip jie keliauja per skir- 
tingus matmenis. Taigi NSO esti ne kas kita, kaip jau 
kartą mūsų apibūdinti matmeniniai skrielaiviai! Joks ar- 
gumentas negali to paneigti. 


Nauja-sena teorija 


Kokiame matmenyje jie juda - to mes nežinome. Ta- 
čiau pamėginkime įsivaizduoti vieną scenarijų: tarkime, 
kad skrielaivis sugeba judėti mums pažįstamame mat- 
menyje, taigi ir laike. Laiko tėkmėje skrielaivis nepri- 
kaustytas, kaip antai mes, „trimatės erdvės“, prirakinti 
prie vienos kurios vietos. Kokias tatai atveria galimy- 
bes? Paimkime įprastą pirmosios rūšies atvejį, NSO ste- 
bėjimą iš karinio lėktuvo. Tačiau šįkart pabūkime skrie- 
laivio piloto kabinoje. Skrielaivio pilotas (arba pats 
skrielaivis) pastebi lėktuvą ir nori nutolti. Jeigu jis ga- 
lėtų atitolti tik mūsų matmenyje, tuomet beprotiškos 
pagreičio galios sukeltų normalią oro trauką. Betgi tai 
visai nebūtina. Skrielaivis patogiai sau greitėja ties laiko 
ašimi, ir dėlto „išorinis pasaulis“ jam pradeda tekėti 
daug lėčiau. Persekiojantis lėktuvas, skrielaivio atžvil- 
giu, juda tarsi per didinamąjį laiko stiklą; šitaip ramiai 
manevruodamas skrielaivis pasišalina iš lektuvo akira- 

čio. Skrendant pakankamai lėtai, skrielaiviui nesunku 
įveikti itin staigius posūkius. 

O kaip šis atvejis atrodo sėdint persekiojančiame lėk- 
tuve? Čia laikas bėga, kaip bėgęs. Dėl nevienodų laiko 
eigų regis, kad skrielaivis, tai yra NSO, skrenda nesu- 
vokiamu greičiu ir daro tokius manevrus, kokie žmo- 
nėms atrodo pražūtingi. Prieš mus klasikinis NSO ste- 
bėjimų atvejis, kai skrendama nepaprastais judesiais. 
Kalbama apie skrielaivio sugebėjimą judėti laiko mat- 
menyje. Šios tezės fone lengvai paneigiamas pasakoji- 
mams apie pagrobimus prieštaraujantis argumentas, esą 
žmonės neištvertų neįtikėtinų skrydžio manevrų. 

Iškart prisiminkime jau sykį aptartą šuolį iš matmens 
į matmenį. Kas gi nutinka, kai per dirbtinai pagamintas 
kirmėlines skyles skrielaivis apleidžia mūsų pasaulį? Pa- 
čiam skrielaiviui tai nieko ypatinga, panašiai, kaip 
mums įsėdant į automobilį ir važiuojant iš vietos A į 
vietą B kitoje kalnų pusėje. Būtent: įsėdama į mašiną, 
atliekami keli nereikšmingi judesiai ir nedelsiant nusi- 
gaunama į vietą, kurios prieš akimirką nebuvo galima 
matyti. A vietoje stovintis stebėtojas regi, kaip automo- 
bilis nutolsta ir bematant pasislepia už kalnų. Visa tai 
pritaikius skrielaivio šuoliui iš matmens į matmenį, gau- 
namas toks vaizdas: stebėtojas mato skrielaivį, tačiau šis 
ūmai išnyksta kitame pasaulyje už neįžiūrimų skylės ri- 
bų. Kai grįžtama atgal, susidaro atvirkštinis įspūdis. Štai 
koks nesudėtingas NSO „sumedžiagėjimo“ ir „nume- 
džiagėjimo“ mūsų matmenyse paaiškinimas! 

Taip pat pabrėžtina, jog Bahamuose išrutuliota mat- 

meninių skrielaivių kaip transporterių per kirmėlines 
skyles teorija paaiškina visas lig šiol pastebėtas NSO 
apraiškas. NSO - tai matmeniniai skrielaiviai iš kitų pa- 
saulių! 

O dabar norėtume pasiaiškinti, kas tai per pasauliai. 


3 Žvilgsnis į kitus pasaulius 


„„..jie pakėlė mažą mergaitę ant rankų ir švytėdami iš 
džiaugsmo kilo vis aukštyn ir aukštyn; o tenai nebuvo 
nei šalčio, nei alkio, nei baimės...“ Šitaip savo apysako- 
je „Das kleine Madchen mit den Schwefelbolzern“ Han- 
sas Christianas Andersenas vaizduoja kelionę į kitą pa- 
saulį. O kur mes galėtume keliauti? 


Vakar, šiandien, rytoj, čia ir ten 


Tikimybė, kad kitų galaktikų planetose esama gyvybės, 
statistiškai yra visai logiška, o tai, kad ta gyvybė dar ir 
protinga, - pagrįsta tvirta prielaida. Galų gale, visų 
Paukščių. Tako žvaigždžių maždaug dešimtąją dalį lydi pla- 
netos, kuriose gyvybė yra įmanoma. Tokių planetų yra 
net 15 milijardų. Pagal Isaaco Asimovo skaičiavimus, šio- 
se planetose išsivysčiusių technologinių civilizacijų skai- 
čius apytiksliai siekia 530 000. 

Jeigu tikimybė, kad mūsų Žemėje esama gyvybės iš 
esmės įrodoma, tuomet visiškai galimas daiktas, jog ši 
gyvybė bus dar ir protinga. Astronomas Sebastianas von 

Hoerneris civilizacijos kritiniu amžiumi pavadino 4500- 
uosius metus. Jei civilizacijai pavyksta pergyventi šį lai- 
kotarpį, ji tampa tokia pastovi, jog gali gyvuoti milijo- 
nus metų. Kalbant apie mūsų civilizaciją, savaime su- 
prantama, kyla klausimas, nuo kada privalome skaičiuo- 
ti. Nuo pirmųjų mums žinomų didžiųjų Tarpupio kul- 
tūrų? Tuomet mes esame ties kritine riba. O gal nuo 
Atlantidos? Tuomet mums pavyko, ir viskas stumiasi 
tik pirmyn! 

Atitinkamai, yra dvi pagrindinės galimybės, iš kur 
atsiranda ateiviai. Arba jie yra svetimos gyvybės for- 
mos, atvykusios iš kitų galaktikų arba visatų per kirmė- 
lines skyles, arba jie yra žmonės, kaip tu ir aš, kurie 
mus aplanko iš mūsų pačių ateities arba praeities. Užtai 
vadinkime juos tiesiog ateiviais, o ne kokiais nors „ne- 
žemiškaisiais“, nesvarbu, iš kur jie atkeliautų. 

Taigi mes nežinome, kur senelės dvasia nusinešė ma- 
žą, sušalusią mergaitę Anderseno pasakoje. Lygiai taip 
šiuo metu nelabai ką numanome, kur pateksime, kai 
vienądien įlįsime į kirmėlinę skylę. Galbūt tai bus ta 
pati vieta, o mes susitiksime su mažąja mergaite iš Da- 
nijos? Vis dėlto, grįžkime prie faktų. Atsižvelgdami į 
šiuos faktus, darkart pagalvokime, kurgi galėtume nu- 
kakti — taip pat, iš kur galėjo atkakti mūsų ateiviai. 

Gal jie atvyko iš kitų matmenų? Iš penktojo, šeštojo 
ir t.t., nesvarbu, kiek jų bebūtų? Ar mes tikrai žinome, 
jog šalia mums pažįstamų keturių matmenų esama ir 
kitų? Ne! Tiesa, yra tokios dvi teorijos, kaip antai Burk- 
hardo Heimo ir Paulo Davieso, bet skirtingai nei teori- 


jų apie kirmėlines skyles atveju, fizikos ekspertai šiuo 
klausimu nepaliaujamai ginčijasi. Nors teoriškai ir ne- 
įrodyta, jog esama kitų matmenų, visgi turėtume pamė- 
ginti įsivaizduoti, kaip ten galėtų viskas atrodyti. Ga- 
liausiai, nesama anei vieno įrodymo, patvirtinančio ko- 
kią nors teoriją apie tikslią ateivių kilmę, kuris nors 
kiek panėšėtų į „protingą“ (Einšteinas)! 


Faktai, faktai, faktai! 


Šioje knygoje liekame ištikimi tam, ką, remdamiesi tu- 
rimais faktais, sugebėjome įtikinamai nustatyti sulig 
ankstesniu skyriumi: 

— esama viršerdvio, kuriame nepasireiškia nei laikas, 
nei erdvė. Jis tarpusavyje jungia visus matmenis; 

— esama kirmėlinių skylių, kurios, būdamos susijun- 
gimo taškais, suteikia galimybę patekti į viršerdvį ir vėl 
sugrįžti į bet kurį pageidaujamą matmenį; 

— kadangi viršerdvyje nėra laiko, kelionė trunka tik 
nuo pakilimo iki įžengimo į kirmėlinę skylę bei nuo 
išėjimo iki sugrįžimo; 

— kadangi viršerdvyje nepasireiškia tįsumas, tuo pat 
metu (visąlaik nulis) aš galiu pasiekti visas vietas, ne- 
svarbu, kaip toli jos nutolę viena nuo kitos pavieniuose 
matmenyse; 

— galutinė išdava: neprarasdamas laiko, aš galiu pa- 
siekti kiekvieną tašką, nesvarbu kaip toli jis yra erdvės 
ar laiko atžvilgiu. Tatai suteikia galimybę keliauti laike, 

nusigauti į tolimiausius visatos taškus. Mes galime 
traukti, kur tik norime! 

Artėjame prie knygos pabaigos. Atsižvelgdami į lig 
šiol sukauptas žinias, turėtume paklausti, kokias gi išva- 
das galima daryti iš diskusijų, kurios sudarė ankstesnių 
devynių skyrių turinį. 


4 Atlanto salų ateiviai 


Įrenginių statyba žemėje 


Atlantida. Mes tikriausiai pamename galingus kanalus 
bei mūrines sąrangas, apie kurias pasakojo Kritijas, rem- 
damasis papiruso ritiniais iš senovės Egipto miesto Saso. 
Prisiminkime skaičius ir trumpai, kaip pavyzdį, paskai- 
čiuokime, kiek reikėjo iškasti žemės, kad atsirastų mi- 
nėta kanalų sistema. 

Pradėkime nuo vidinio vandens rato, kuris juosė ki- 
lometro skersmens Atlantidos centrą. Mat, pagal Plato- 
no pateiktus duomenis, šio plotis siekė du šimtus met- 
rų, o gylis - trisdešimt metrų. Grubiai paskaičiavę, gau- 
name 22 milijonų kubinių metrų tūrį. 

Griovio, esančio labiau išorėje, skersmuo siekė 2,2 
kilometro, o jo plotis buvo 400 metrų. Esant tokiam 
pačiam gyliui, tūris atitinkamai siekė 98 milijonus ku- 
binių metrų. 

Ir koks buvo išorinis griovys? Jo vidinis skersmuo 
siekė 4,2 kilometro, o išorinis - 5,4 kilometro. Jeigu ir 
čia visur gylis buvo trisdešimties metrų, tuomet šio ka- 
nalo tūris siekė 270 milijonų kubinių metrų. 

Norėtume prasilenkti su mažaisiais susisiekimo ka- 
nalais, nes jų dydis — ne itin reikšmingas; verčiau at- 
kreipkime dėmesį į kanalą, vedantį prie jūros. Iki jo 
nuo išorinio griovio tiesėsi dešimties kilometrų ilgio, 
šimto metrų pločio ir trisdešimties metrų gylio kanalas. 
Viską sudėjus, gauname 30 milijonų kubinių metrų. 

Kol kas susikaupė 420 milijonų kubinių metrų iš- 
raustos žemės, bet dar lieka žiedinių kanalų sistema ir 
lyguma. Kaip girdėjome, ši sistema buvo dviejų tūkstan- 
čių kilometrų ilgio, dviejų šimtų metrų pločio ir trisde- 
šimties metrų gylio. Kartu tai sudaro dvylika milijardų 
kubinių metrų, kuriuos dar turi papildyti 29 kanalų tū- 
ris, kanalų, kurie driekėsi skersai lygumos, iš šiaurės į 
pietus, o jų ilgis siekė keturis šimtus kilometrų bei plo- 
tis — trisdešimt metrų. Kadangi mums nežinomas jų gy- 
lis, tarkime jį buvus penkių metrų. Šitaip bendrais pa- 
skaičiavimais prisideda 1,7 milijardo kubinių metrų. 

Dėl kanalų iškastas žemės kiekis siekė beveik 18 mi- 
lijardų kubinių metrų arba, kitaip sakant, 1,8 kubinio 
kilometro. Tai prilygsta vieno kilometro pločio, vieno 
kilometro aukščio ir mažne dviejų kilometrų ilgio kal- 
nui! Tokiame fone net ir šiuolaikinės atviros rusvųjų 
anglių kasyklos atrodo menkutės. 

Visa tai turint galvoje, Reinas tėra upeliūkštis. Šis 
neįtikimas kasybos menas neįgyvendinamas net dabar- 
tinėmis techninėmis priemonėmis, o ką jau kalbėti apie 
Kritijaus laikų techniką. 

Kokias galime daryti išvadas? Galbūt Kritijas savo 
svečiui pripasakojo tokių pasakų, kokios nustelbtų patį 

baroną Miunchauzeną? Savaime suprantama, visiškai iš- 
braukti tokios galimybės negalima. Tačiau esama gau- 
sių aiškiai tam prieštaraujančių požymių. 

Taigi mes negalime vadovautis prielaida, esą Kritijas 
savo svečiui pripasakojo visiškai perlenktų, prasimany- 
tų ir nebūtų dalykų. Galų gale, jo svečias Solonas gar- 
sėjo kaip itin patyręs valstybininkas ir vienas nuovo- 
kiausių to meto žmonių. Jis tuojau pat būtų palaikęs 
Kritiją didžiausiu prasimanėliu. Vis dėlto, kodėl jis to 
nepadarė? Rasi vėliau Kritijas jį nusivedė į Saso biblio- 
teką ir pateikė įrodymus, apie kuriuos buvo kalbėjęs? 
Objektyviai stebint, tai vienintelė priežastis, dėl kurios 
toks realistas kaip Solonas prisiverstų paisyti tokių, iš 
pirmo žvilgsnio, neįtikėtinų skaičių. Šis atvejis panėšėja 
į NSO problematiką, kai stebėjimus rimtai traktuoti pra- 
dėta tik tuomet, kai tarp tiesioginių liudytojų atsirado 
buvęs Amerikos prezidentas Jimmy Carteris. Tačiau 
pratęskime tekstų apie Atlantidą tikrinimą. 

Panašiai ir Platonas, nebuvo koks nors pasakėlių mė- 
gėjas. Ir čia galime remtis prielaida, kad jis tvirtai žino- 
jo apie aprašytuosius nepaprasto didumo statinius. 

Taigi, tarkime, jog liudijimai — patikimi, jog kadaise 
iš tikrųjų būta panašaus dydžio statinių. Kodėl šiandien 
jie niekur neaptinkami — šitai mes jau nuodugniai pa- 
aiškinome kitoje vietoje. Trapius smėlio akmenis pa- 
prasčiausiai išardė jūra, o kanalus užgulė nuosėdos. 
Mat, nors tokio dydžio statinys išties milžiniškas, vis 
dėlto, geologiniu požiūriu - 1,8 kubinio kilometro tėra 


nedidelis kiekis. 

Kitos, Atlantidos žlugimą grindžiančios, tezės reikia 
ieškoti astronominiuose žvaigždynuose. Peržvelkime in- 
žinieriaus Otto H. Mucko paskaičiavimus: dėl Saulės- 
Veneros-Žemės-Mėnulio žvaigždyno 8498 m. birželio“ 
5 d. pr. m. e., vieną Apolono asteroidą paveikė nepa- 
prastai stiprios traukos jėgos. Šie asteroidai esti nukry- 
pėliai, kurie kartkartėmis perkerta Žemės taką. Taip 
atsitikdavo nuolatos, kol neatėjo viena birželio diena. 
Tą vasaros dieną jėgos asteroidus paveikė taip, kad jie 
ne tik kirto Žemės taką, bet ir su ja pačia susidūrė. 
Kaip tik tame taške, kur klestėjo Atlantidos kultūros 
centras. Žemė patyrė stiprų smūgį, jos ašis pasislinko 
net 25 laipsnius. 

Šitaip paaiškinome išnykimą — tačiau kaip atsirado 
statiniai? Kokiomis mašinomis žmonės dirbo? Iš kur tais 
laikais žmonės turėjo techniką? Ar būta pagalbos iš ki- 
tur? Jei taip, tai iš kur? 


Dieviški astronautai ar proproanūkiai? 


Daug daug klausimų. Tad pamėginkime surasti nors ke- 
lis atsakymus. Įžengus į šią sritį, iškart išsiskiria vienas 
autorius, kuris pasaulyje išgarsėjo siūlydamas naujas te- 
zes būtent šia tema: Erichas von Danikenas. 

Kaip žinoma, pasak vienos pagrindinių Danikeno te- 
zių, prieš daugel tūkstančių metų iš kitų žvaigždžių į 
Žemę atvyko astronautai, kad pagelbėtų žmonijai, kuri 
buvo dar tik bepradedanti sunkų raidos kelią. Dėl šios 

teorijos, tačiau veikiau dėl jo knygos perkamumo, Dani- 
keną nekaltai užsipuolė. 

Tačiau ar iš tiesų yra taip, kaip glaustai aiškina po- 
nas Randis, kad antikinių astronautų teorija esti tokia 
klaidinga, jog ji tarp rimtų (ką, Randžio nuomone, tu- 
rėtų reikšti rimtumas? MP) tyrinėtojų negali sukelti di- 
desnio susidomėjimo? Tai yra jis abejoja, ar mūsų pro- 
tėviai buvo tokie „kvaili“, jog išrasti ratą jie tesugebėjo 
su kitų pagalba. Atvirkščiai, kelia nuostabą tai, kodėl 
šiems „kvailiems“ homo sapiens rūšies egzemplioriams 
prisireikė tiek daug laiko? Nes palyginti su tuo laiko 
tarpsniu, kuris apėmė šios rūšies atsiradimą ir rato išra- 
dimą, vėlesni kompiuterio ir erdvėlaivio išradimai įvy- 
ko akimirksniu. Kodėl per tiek laiko veik nieko nenu- 
veikta, o po to techninė evoliucija ūmai virto spartėjan- 
čių naujovių revoliucija? Galbūt mums, „kvailiems“ 
žmonėms, reikėjo postūmio iš kitur — iš kur tik norite? 

Esama daug statybos ir kitokių objektų pavyzdžių, 
kuriuose atsispindi ankstyvajai istorijai priklausanti „ne- 
paprastų“ jėgų įtaka mūsų protėvių pasauliui. Antai die- 
vų šlovinimui skirti pastatai Tulume, Chichen Itza ir 
Teotihuacina Meksikoje, Tikalas Guatemaloje, Peru 
esantis Chavin de Huantaras, Prambananas Indonezijo- 
je arba Kanchipuramas Indijoje. Arba Škotijos, Anglijos 
ir Maltos akmens statiniai ir skrituliai. Arba Peru žemės 
piešiniai bei Šiaurės Amerikos paveiksluotos kalvelės. 
Arba...arba... Pagrįstų pavyzdžių skaičius, atrodo, auga 
su kiekvienu archeologijos žingsniu į priekį. 

Tačiau „svetimos“ įtakos jaučiamos ne tik objektuo- 

se, bet ir istoriniuose padavimuose. Danikenas iškelia 
tezę — mano nuomone, teisingą, - jog tik išgalvotus die- 
vus Žmonija ištrynė iš atminties. Jeigu jie neatsiranda iš 
tikroviško istorijos konteksto, juos bematant užmiršta. 
Tarp kita ko, ir dėl šios priežasties skirtingose knygos, 
kurią skaitytojas laiko prieš save, vietose tautosaka re- 
miamasi kaip šaltiniu. Skaitytojas turbūt prisimena isto- 
rijas apie susidūrimus su tariamomis dvasiomis. 

O kas gi tos dvasios? Kas yra dievai? Ar tai iš tikrųjų 
aukštesnės būtybės? O gal tai viso labo būtybės, tokios 
kaip tu ir aš, kurios tik dėl savo technologinių arba 
dvasinių galių atrodo kaip dievai? 

Sugrįžkime į savo regioną. Pradėkime nuo kertinės 
prielaidos, kad ateiviai minėtų techninių galių dėka į 
Žemę atkako prieš daugiau kaip dešimt tūkstančių me- 
tų. Ar galima ką nors kita spėti, jei ne tai, kad jie pa- 
sirinko tą žemyną, kuris, be kita ko, atsirado dėl neži- 
nomų priežasčių. Nes, ko gero, čia esama įvairių ener- 
getinių sistemų, kurios tiek palengvina ateivių keliavi- 
mą (o gal net įgalina), tiek viename žemyne sukuria 
vietą, į kurią niekam neleista įkelti kojos. Skaitytojas 
tikriausiai pamena skirsnelį apie geologines plokštumų 
slinktis knygos pradžioje. 

Atkeliavę ateiviai iškart pasuko į didelį žemyną vidu- 
ryje Atlanto vandenyno, Atlantidą. Ten jie rado žmonių 
kultūrą, kuri jau kelios dešimtys tūkstančių metų gyva- 
vo Žemėje. Išsivystymo lygis buvo labai žemas, ypatin- 
gai žiūrint techniniu atžvilgiu išsivysčiusių ateivių aki- 
mis. Tačiau erdvėlaivio vadas žinojo šių būtybių poten- 

cialą. Taigi jis nusprendė, kad būtina žmonėms padėti 
sukurti civilizaciją. 

Kokiu pavidalu ateiviai galėjo pasirodyti žmonėms? 
Kuo lukajai palaikė pirmąjį Bahamų turistą, Kristoforą 
Kolumbą? Dievu! Lukajų nelaimei, šis dievas ir jo bi- 
čiuliai dievai, šiaip ar taip, nebuvo pasiekę to dvasinio 
išsivystymo laipsnio, kurį prieš daugel tūkstančių metų 
parodė ateiviai. 

Vis dėlto, pirmieji ateiviai galėjo pabūti tik trumpai, 
nes jiems teko pionierių vaidmuo. Kita vertus, pirmojo 
švietėjiško skrielaivio vadas žmones patikino dėl savo 
nuolatinio prielankumo ir pareiškė, jog netrukus jis at- 
siųsiąs savo patikėtinius, kurie nuolatos rūpinsis žmo- 
nių reikalais. Šitaip jis įvykdė savo užduotį. Nespėju- 
siems susivokti žmonėms nieko daugiau nepaaiškinęs, 
tik palikęs tam tikrus priesakus, jis išskrido iš Žemės, 
kad ir kituose matmenyse įvykdytų savo užduotį. 

Greitai atvyko patikėtiniai, kurių uždavinys — stebė- 
ti žmonijos raidą ir, prireikus, įsikišti. Bazės Žemėje 
vadė netrukus pastebėjo, kad kartais žmonių negalima 
įtikinti protingais argumentais. Jos pasekėjai taip pat 
susidūrė su šia problema. Šitaip kartais jie buvo privers- 
ti pavartoti daugiau-mažiau švelnią jėgą, kad žmonių 
vystymasis kryptų iš anksto nužymėta linkme. 

Kokiu būdu jie galėjo bendrauti su žmonėmis? Tie- 
siogiai? Galbūt. Tačiau ilgainiui jie nustatė, kad su kai 
kuriais žmonėmis gali bendrauti netiesiogiai, nes jų są- 
monė pajėgi bendrauti kituose lygmenyse. Tokie žmo- 
nės esti pajėgūs šias energijas taikyti ir kitais tikslais. 

Kalbama apie kunigus ir burtininkus. Šitaip mes galime 
paaiškinti Atlanto religijų, apimančių ir Ameriką, ir Va- 
karų Afriką, paveikslą! 

Ne tik Danikeno darbais įrodyta, kad nuo senų laikų 
ateiviai nesyk lankėsi mūsų Žemėje, medžiaginiame ir 
dvasiniame mūsų planetos pasaulyje palikdami neišdil- 
domus pėdsakus. Kaip matome, ne kur kitur, o Baha- 
muose esama daugel žymių, bylojančių apie šiuos ypa- 
tingus svečių pėdsakus. 


Kur jie? 


Pasvarstykime klausimą, ar ateiviai negalėtų su mumis 
būti nuolatos? Užtenka pamąstyti apie technikos raidą 
ir bematant atrandame atsakymą. Jeigu civilizacijos yra 
pajėgios per kirmėlines skyles keliauti į kitus pasaulius 
arba laikus, tai pasislėpti nuo mūsų „akmens amžiaus“ 
žvalgybinės technikos —- joms vienas juokas. 

O jei dar prisimintume kiek miglotą Sandersono te- 
oriją apie povandeninę civilizaciją, atrodo, kad šiame 
kontekste ji visai prasminga. Mat iš visų Žemės vietų, 
lig šiol mažiausiai žinių turima apie jūras. Jos dengia 
šešiasdešimt nuošimčių Žemės paviršiaus ir vietomis sie- 
kia dešimties kilometrų gylį. Tiesa, žmogus, pasitelkęs 
specialius povandeninius laivus, yra nunėręs į giliausias 
vietas. Tačiau, nepaisant to, iki šiol, o taip bus visada, 
pats mažiausias prasiskverbimas į šį pasaulį — tokį arti- 
mą ir tokį tolimą - sietinas su milžiniškomis išlaidomis. 

Savo turimas paslaptis jūros saugoja itin šauniai, — net 
ir tas, kurios sukurtos dirbtiniu būdu. Šitaip sovietų 
povandeniniai laivai ilgus metus pro Švedijos šcherus 
tiesiai priplaukdavo prie sostinės Stokholmo. Ir, ne- 
paisant moderniausios žvalgybinės įrangos, švedų laivy- 
nas veik niekad jų nesusekė. Dabar aišku, kaip turėtų 
būti nesunku daug labiau išvystytai technologijai pasi- 
slėpti nuo mūsų, žmonių, vandenyno gelmėse! 

Vis dėlto, nepamirškime ir žemės paviršiaus: bemaž 
visai neapgyvendintų didžiųjų žemynų centrų, ašigalių 
regionų, kuriuose negyvena joks žmogus. Kaip nesudė- 
tinga per kirmėlines skyles keliaujančiai civilizacijai ten 
slėptis ir stebėti raidą Žemėje! 

Nūn pasiūlysime gan drąsią hipotezę: 

Mūsų ateiviai, naudodamiesi jūromis, esti drauge su 
mumis. Jie ten slepiasi, kad galėtų mus stebėti. Kaskart, 
matmeniniais skrielaiviais, jie gali iš mūsų pasaulio pa- 
tekti į savąjį ir vėl sugrįžti. Žinoma, privalo pasisaugo- 
ti, kad nebūtų aptikti. Kaip geriausiai tai padaryti? Že- 
mėje reikia nuolatos sekti povandeninės technikos išsi- 
vystymą, idant, prireikus, būtų patobulinta sava mas- 
kuotė. Kas pastaraisiais metais Žemėje labiausiai pažen- 
gęs povandeninės technikos srityje? JAV laivynas. Ar 
JAV turi povandeninių laivų tyrimų centrą? Taip, vadi- 
namą Atlantic Undersea Testing and Evaluation Center, 
lietuviškai „Atlanto povandeninių bandymų ir vertini- 
mų centras“, vienu žodžiu, AUTEC. Kur įsikūręs šis cen- 
tras? Maždaug penki kilometrai į pietus nuo Andros 
Towno, Central Androse, Bahamuose. 

Čia hipotezė pasiekia savo viršūnę, na o skaitytojas 
tegul dovanoja man už retorinį klausimą: apie kokį pa- 
slaptingą reiškinį jis pagalvoja, kai išgirsta žodį „an- 
dros“? Atsakymas — paprastas: apie čikčarnijas. Ar kar- 
tais šios čikčarnijos nebus Androse įsikūrusių ateivių 
antžeminės stoties įgula? Gal ateiviai vis dar ten, kur jie 
yra nuo Atlantidos laikų? 


S Bahamai ir Floridos rifai — 
vartai į kitą pasaulį 


Požymių grandinė 


Darsyk glaustai prisiminkime tai, ką sužinojome skaity- 
dami šią knygą. Pradėjome nuo klausimo, kaip iš vis 
galėjo atsirasti toks keistas rojus. Mes nustatėme, kad 
pirmieji mįslingi įvykiai sietini su pačiu regiono atsira- 
dimu. 

Iki šiol iš geologų pusės nesama jokių vienareikšmių 
paaiškinimų, kodėl, kaip tyčia, šioje Atlanto vandenyno 
vietoje iškilo jūros dugnas ir kodėl iš gausių nuosėdų 
susidarė Bahamais pavadintas salų pasaulis bei Pietų 
Florida pavadintas pusiasalis. Susipažinę su kitais šioje 
knygoje nusakytais reiškiniais, dabar galime visa tai pa- 
aiškinti. Galbūt priežastis - natūraliai susidariusios kir- 
mėlinės skylės, kurios ne tik naudojamos ateivių kaip 
kelionių takai, bet ir pačios veikia arti esančio regiono 
geostruktūrą. 

Turbūt pamename įstabiuosius sibonijus ir jų dau- 
bas, apie kurių kilmę niekas nieko nežino. Tuo tarpu 
lukajai mums žinomi kaip žmonės, prieš kelis šimtus 


290 


metų bėgę nuo žmogėdrų karibų ir ilgainiui suradę ra- 
mybę Bahamuose. Mažų mažiausiai kurį laiką. Mat 
Kristoforas Kolumbas stebuklingai sugebėjo praplaukti 
kelis šimtus mylių palei koralinius Bahamų krantus, ne- 
patirdamas laivo katastrofos. Jam įkandin atvyko ispa- 
nų konkistadorai ir pradėjo apiplėšinėti žmones, kadan- 
gi nerado jokių kitų vertingų išteklių. Didžiumą lukajų 
arba pagrobė, arba nudobė - jų klajojančias sielų ap- 
raiškas dar dabar galima stebėti Inagua saloje, - kiti 
spėjo pasislėpti neperžengiamuose didelės salos miškuo- 
se, kur vėliau susitiko su pabėgusiais afrikiečiais ver- 
gais. 

Greitai į salą atvyko dar daugiau afrikiečių vergų, 
kurie susitiko su lukajais ir pamatė, jog, atrodo, abiejo- 
se Atlanto pusėse atstovaujama toms pačioms religijoms 
bei kultūroms. 

Nelaimingi atsitikimai, susiklostę dėl dažnų uraga- 
nų, Bahamų ir Pietų Floridos žmonėms kainavo daug 
gyvybių, o gamta sėkmingai apsigindavo nuo didesnio 
masto žemės ūkio arba pramonės užmojų. 

Salos buvo ne tik nesvetingos, bet, žvelgiant skais- 
čioje saulės šviesoje, dar ir siaubingos. 

Mes išvydome daugelį paslaptingų būtybių, čia gyve- 
nusių ir gyvenančių. Vienas toks paslaptingas pavidalas 
esti Abaco bėgikas — o gal ateivis? 

Mes susipažinome su visokiais vaiduokliais ir triukš- 
maujančiomis dvasiomis. Štai keletas jų: pagrindinis Bri- 
tish Colonial Hotelo vaiduoklis, atitinkantis „klasikinį“ 
šmėklų pasireiškimą, taip pat taksi mašinų „baltoji mo- 
teris“ Nassau mieste, klajojantys medžiai Collins Ave- 

nue gatvėje, Miss Annie šuns dvasia, Warderick Wellse 
iš bado mirę vienuoliai, Maine'o sprogimo aukos, Isla- 
moradoje paskendę geležinkelio darbininkai. Arba kad 
ir įstabusis dvasių laivas, Prattų šeimos triukšmaujan- 
čios dvasios, pagaliau balsų apraiškos telefoniniame Ba- 
TelCo tinkle. Kaskart tai buvo sąmonės struktūrų ap- 
sireiškimai, kažkokiu būdu nesunkiai patekę į mūsų pa- 
saulį. 

Vaiduokliai, kuriuos mes aptarėme atskirai, — tai jau 
minėti lukajų vaiduokliai iš Great Inagua. Atrodo, kad 
ispanų išžudyta ištisa čiabuvių gyvenvietė savaip pavei- 
kė kraštovaizdį, paveikė taip, jog gyvenvietės atvaizdas 
dar ir dabar regimas. Tatai - klasikinis šmėklų pasireiš- 
kimo pavyzdys, lygintinas su daugelio kovos laukų reiš- 
kiniais pasaulyje. 

Mūsų diskusijų taikiniu taip pat virto ir paslaptingo- 
sios nepasiekiamų jūros gelmių būtybės. Bahamų jūros 
pabaisos sužadino prieštaringas interpretacijas. 

Daug nuomonių sukurstė dar viena spėjamų dvasių 
atmaina. Androso čikčarnijos apibūdinamos kaip miško 
dvasios arba Velnias. Tiesą sakant, galbūt tai ateiviai iš 
kitų pasaulių? Kai kurie požymiai kaip tik užsimena 
apie tai! 

Tai ir buvo pagrindinė dingstis, mus įviliojusi į Vel- 
nio trikampio temos narpliojimą. Šis regionas yra tas 
Žemės taškas, kuriame pastebima tiek NSO, kiek jų 
neužfiksuota niekur kitur pasaulyje. Jau senose liaudies 
pasakose gali rasti istorijų, kurias aiškiai galima suprasti 
kaip pasakojimus apie NSO pagrobimus. Kita vertus, 

taip pat esama nūdienių pranešimų apie NSO stebėji- 
mus, kurių didžiąja dalimi vargu ar galima abejoti. 

Šioje knygoje mes sužinojome, kad dar pačioje Baha- 
mų istorijos pradžioje ore ištirpo ištisa nausėdija. Taip 
pat trumpai aprašėme kitokius išnykimus. Viso to išda- 
va - galima spėlionė, esą tūlu mums žinomu atveju tik- 
roji dingimo priežastis buvo tikslios priemonės. Štai ko- 
dėl dažnai dingdavo tokie objektai, kurie į regioną pa- 
kliūdavo kaip naujovės, antai žmonės, laivai, nausėdi- 
jos, lėktuvai. 

Tačiau būta ir kitokių, nuostabą keliančių nutikimų, 
kai tariamos aukos sugebėjo išsigelbėti ir vėliau apie 
viską papasakoti. Tokie atvejai savo ruožtu leidžia spė- 
ti, kad ir šiuo atveju nedera kalbėti apie sąmoningus 
bandymus pagrobti. Atrodo, daug didesnė tikimybė, jog 
laivai arba lėktuvai prisiartina ar netgi patenka į natū- 
raliai susidariusias kirmėlines skyles. 

Baigiamasis pirmosios dalies punktas buvo Atlanti- 
dos teorija. Ir šioje knygoje teko panagrinėti Platono 
dialogus bei juose aprašytus pasakojimus. Vienintelis 
skirtumas esti tas, kad pirmąsyk Platonas tik nagrinėja- 
mas, o ne interpretuojamas. Štai kodėl su pripažintomis 
geografinėmis ir istorinėmis žiniomis gretinome ne iš 
tekstų interpretacijos kilusius ir todėl suklastotus, o tie- 
siog labai tiksliai Platono tekstuose įvardintus duome- 
nis. Mes rėmėmės prielaida, jog esama autorių, kurie 
rašo taip, kaip jie galvoja. 

Vienintelis Atlantidos likutis gali būti Atlanto jėgai- 
nės. Pastarųjų žymes mes įžvelgėme aptardami švytintį 
vandenį. 

Antroje dalyje į dėmesio centrą pateko naujas atra- 
dimas, paslaptingi kompaso nukrypimai. Tai buvo pa- 
sakojimas apie, deja, tik iš dalies pavykusią ekspediciją. 

Pirmieji narų-sportininkų pranešimai siekia šio am- 
žiaus 60-uosius metus. 1995 m. pavasarį pirmųjų patik- 
rinimų metu gauti rezultatai, nurodo keisto pavidalo 
nukrypimo laukus dviejose vietose. Viso to pasekmė - 
šešis mėnesius trukusi 1995-96 m. žiemos ekspedicija. 

Per šią ekspediciją nukrypimo laukus aptikome dar 
dviejose vietose, pastebėjome NSO, susidūrėme su pa- 
slaptingomis žuvimis Blue Hole'e, be to, netoli Nassau 
radome tariamus „mūrus“, kurių dėka galutinai atmetė- 
me ligšiolinius Atlantidos radinius. Taip pat sutikome 
itin keistą žmogų, vardu Robertas Rolle'as, kuris išniro 
kaip iš niekur, o vėliau kaip niekur nieko dingo. 

Ekspedicijos rezultatų analizė parodė, jog nukrypi- 
mų laukai tikriausiai kinta laikui bėgant, tačiau, šiaip ar 
taip, tokį spėjimą privalu pagrįsti ilgesniais stebėjimais 
ir tyrinėjimais. 

Aiškinantis laukų padėtį išryškėjo, kad iki šiol žinomi 
laukai sudaro per Floridos rifus ir viduriniuosius Baha- 
mus besidriekiančią juostą, kurios regioniniais svorio cen- 
trais laikytini Floridos sąsiauris, Tongue of the Oceanas, 
Biminio, Androso ir Exumų salos bei New Providence'as. 
Apie laukų poveikį augalijai ir gyvūnijai galima pasakyti, 
kad jie, kaip tikri magnetai, masina įvairiausias žuvų rūšis, 
tačiau neleidžia augti kietiesiems koralams. 

Paskutiniojoje knygos dalyje pagaliau iškėlėme klau- 
simą: ar jau atskleidėme Altanto Velnio trikampio pa- 
slaptį? 

Idant mūsų nagrinėjimai taptų kuo suprantamesni, iš 
pradžių šiek tiek susipažinome su nauja ir atvira fizika. 
Čia paaiškinimus stengėmės kildinti iš erdvės ir laiko 
poslinkių bei kirmėlinių skylių. Šitaip galėjome stebėti 
įvairiausius, iki šiol nepaaiškinamus įvykius visiškai nau- 
joje šviesoje. 

Sekdami moderniausiomis fizikos teorijomis, pamė- 
ginome įsivaizduoti, kaip techniškai išsivysčiusios kul- 
tūros matmeniniais skrielaiviais galėtų naudotis natūra- 
liai susidariusiomis arba dirbtinai sukurtomis kirmėli- 
nėmis skylėmis. 

Negana to, kartu su Meckelburgu ir Keelu galima 
daryti prielaidą, esą visi matmeniniai šuoliai bei erd- 
vės-laiko persikėlimai yra susiję su magnetinių žemės 
laukų veikla. Tai galėtų būti lemtingiausias žingsnis į 
priekį bandant paaiškinti kompasų nukrypimų laukus. 

Štai kodėl į labai dažnai stebimus Bahamų ir Flori- 
dos rifų vaiduoklius žvelgėme fizikos fone. Anot kelių 
teorijų, vaiduoklius tapatinant su ypatingomis energi- 
nėmis orientacijomis, reikia aptarti dar ir tą galimybę, 
kad per kirmėlines skyles galima keliauti sąmonės struk- 
tūromis. Iki šiol tai pats geriausias paaiškinimas, kodėl 
regione tiek daug nepaprastų reiškinių ir kodėl jie tokie 
nepaprasti. 

Tuomet ir NSO tematika nesunkiai dera prie bendro 
vaizdo. Ne tik aš vienas, bet ir Mansonas Valentine'as 
bei Salvadoras Freixedo atstovauja tezę, esą magneti- 
niai nukrypimai gali nurodyti sumedžiagėjimo pėdsa- 
kus. Jie gali žymėti vietas, kuriose transformuojasi NSO, 
įžengdami į mums žinomus matmenis, arba „išnyksta“ 

ir pasišalina. Ypač Valentine'as linkęs galvoti, kad „tri- 
kampio magnetinių jėgos laukų susidarymas kildintinas 
iš gamtinių sąlygų bei priežasčių santykių“. Jis turi gal- 
voje tai, kad tam tikrose vietose natūraliai susiklostęs 
gamtinis potencialas matmeniniams skrielaiviams pade- 
da ar net sudaro sąlygas peršokti į kitą matmenį. Kaip 
traukinys yra prikaustytas prie bėgių, taip, galbūt, skrie- 
laiviai — prie kirmėlinių skylių. 

Žvelgdami į kitus pasaulius mes apmąstėme, ką prieš 
daugel metų ateiviai nuveikė Atlanto salose. Apsvars- 
tant šią temą, išryškėja nemažai požymių, leidžiančių 
daryti tik vieną išvadą, kuri, beje, ne per dažniausiai 
įtraukiama į glaudžiai susijusių su šiuo regionu temų 
pynę. Ši išvada — tai Atlantidos teorija. 


Nuo šiol Zemė - nebe plokščia! 


Pradedant skaityti šią knygą, visos joje pateiktos teori- 
jos daugeliui galėjo pasirodyti kaip painios ar net uto- 
piškos. Viliuosi, jog ilgainiui dauguma skaitytojų išvydo 
suprantamą ir vientisą vaizdą. Turbūt tradiciniai fizikai 
paprieštaraus, esą daugelio teorijų negalima perkelti į 
praktiką. Pavyzdžiui, dirbtinis kirmėlinių skylių sukūri- 
mas, anot šiuolaikinio supratimo, niekais nueina dėl ne- 
sukaupiamo būtinų energijų kiekio. Tačiau ir čia galima 
griebtis pavyzdžio iš praeities. Prieš tūkstantį metų kiek- 
vienas tų laikų gamtos tyrinėtojas, nesvarbu koks pro- 
tingas jis buvo, laikė visiškai neįmanomu dalyku tai, jog 
žmogus vien tik savo jėgomis kada nors įstengtų įveikti 

kilometro nuotolį tiesia lyguma per trumpesnį laiką, negu 
viena minutė. Galbūt šią akimirką tuo dvejoja net mūsų 
skaitytojas. Tačiau palyginti paprastas dviračio išradimas 
šį, Iš pirmo žvilgsnio neįmanomą, pasiekimą pavertė kas- 
dienybe. 

Žvelgiant atviromis akimis į ateities raidą - turint 
galvoje šiuolaikinį mokslą - daugelis teorijų pasirodo 
visai kitoje šviesoje, negu dairantis iš riboto viduramžių 
mokslinčiaus aptemdyto rūsio. Šioje šviesoje mes suvo- 
kiame, ko gero, stovį priešais vartus į kitą pasaulį. 

Visa, ką jūs sužinojote iš šios knygos bei visos išva- 
dos, kurias Jūs padarėte, perskaitę šią knygą, yra didelis 
žingsnis Velnio trikampio mįslės sprendimo link. Ta- 
čiau ir toliau reikia žengti dar ne vieną ir ne du žings- 
nius. Šia mintimi ir norėčiau užbaigti savo tekstą bei 
padėkoti savo skaitytojams už kantrumą ir ištvermę. O 
pats tekstas, kuriame tiek daug šnekėta apie jūrą, turėtų 
būti užbaigiamas žmogaus, kuris kadaise taip pat rašė 
apie nepaaiškinamus vandenyno įvykius, žodžiais: 

„Ši knyga tėra apmatai — ne, tik apmatų apmatai. 
Ak, tas laikas, pinigai ir kantrybe!“ 
HERMAN MELVILLE, Moby Dick 


Epilogas 


Denį prikaustė keista šviesa. Tiek jis, tiek lakūnas 
pamažu toli apačioje išvydo jūrą ir salas. Netikėtai pra- 
dėjo veikti visos prietaisų skydelio rodyklės. Kiek išsi- 
gandęs lakūnas nustatė, jog skrendama pastoviame dvie- 
jų kilometrų aukštyje, kuris tokiam mažam lėktuvui kaip 
šis yra nepasiekiamas —- negana to, tokiame aukštyje kelei- 
viai neturėtų kuo kvėpuoti, nes lėktuve nebuvo hermetiš- 
kos kabinos. Bet dar labiau jis suglumo, pažvelgęs į spi- 
dometrą. Nepaisant normalių variklio apsukų, mažasis 
lėktuvas skrido tik dvidešimt kilometrų per valandą grei- 
čiu! Įprastai skrendant tokiu tempu, liautųsi judėjimas 
priekin, ir lėktuvas pradėtų kristi žemėn kaip akmuo! 

Denis pastebėjo, kad lakūnas pradėjo ruošti lėktuvą 
nusileidimui. Mažasis lėktuvas iš lėto artinosi prie jū- 
ros. 500 metrų aukštyje lakūnas sustabdė leidimąsi, lai- 
kydamasis to paties, neįtikėtinai mažo greičio. Reikėjo 
tik dirstelėti žemyn ir sąmyšis padidėjo dvigubai. Ne- 
trukus abu pastebėjo, jog vanduo mirguliavo ne mėlyno 
turkio spalva, o nepakartojama rožine. Netoliese išniro 
maža salelė šviesiai violetiniais krantais. Nors abu iš 
viršaus buvo prisižiūrėję Bahamų salų, šis pasaulis jiems 
rodėsi svetimas. Denis nenutuokė, kur atskrido, jis ne- 
pažinojo šios vietovės — o visgi gal? Jis žinojo tik viena: 
per kitas varžybas dešimt barjerų jis perskris taip grei- 
tai, kaip joks žmogus iki tol... 

Paaiškinimai 


! Norėdamas išvengti sąvokų painiavos, žodį „vaiduoklis“ šioje 
knygoje taikysiu mirusiųjų pasireiškimams, tuo tarpu žodis „dva- 
sia“ žymės neįprastų būtybių apraiškas. Lygiai taip šioje knygoje 
atsisakau man nesuprantamo žodžio „antgamtiškumas“, nes visi 
esantys reiškiniai yra visiškai gamtiški — net tada, kai jų neįsten- 
giame paaiškinti. Tad moksliškai vis dar nepaaiškinamiems reiš- 
kiniams įvardyti veikiau naudosiu žodį „neįprastas“. 

2  Viliuosi, kad vieną dieną kas nors manęs neras negyvo kaip Mor- 
riso K. Jessupo, spėjamai nusižudžiusio Floridoje. 

3 Kadangi Bermudai tesudaro šiaurinę ribą, o regionui priklauso 
ištisi Bahamų plotai, tai jis veikiau turėtų vadintis Bahamų tri- 
kampiu. Todėl šioje knygoje bus vartojamas regioniškai neutra- 
lus, bet nemažiau žinomas vietovardis „Atlanto Velnio trikam- 
pis“. 

4 Esu tos nuomonės, kad nuostabus žodis „tradicinis“ pagaliau 
nusipelnė būti išvaduotas iš šešėlinės skalbimo priemonių rekla- 
mos būties. Ateityje aš visad jį naudosiu kalbėdamas apie moks- 
lus, atvirai atsisakančiais žiūrėti į kairę, arba į dešinę, arba į tai, 
kas už rytojaus, nes nieko negali būti, ko negali būti. 

3 Privalau tarti keletą žodžių apie vieną, tegul ir ne pirmaujantį, 
tačiau be abejonės patį žinomiausią „Bermudų trikampio“ tyrė- 
ją. Nė nenorėdamas prilygti ponui Berlitzui — o jis yra atlikęs 
nevieną tikrai labai gerą ir vaisingą žygį - turiu pasakyti, kad 
daiktiniai jo temos įrodymai dažnai net nesisieja su moksliniais 
metodais. Pavyzdžiui, kokiu tezės daiktiniu įrodymu gali būti 
užuomina, esą Berlitzo bendraautorius tikįs atsimenąs, jog jo fi- 
zikos mokytojas, praėjus dienai po Einšteino mirties, mokykloje, 
atrodo, buvo paminėjęs, kad Einšteinas prieš pat savo mirtį pa- 

neigė savo raštus? O iš to Berlitzas daro neabejotiną išvadą, kad, 
ko gero, tie raštai turėjo kaip nors sietis su vientiso lauko teori- 
ja. Esama ir kitų veiksnių, lėmusių tai, kad Charleso Berlitzo 
darbai kartais atrodo per menkai ištirti, kaip antai Roxby duo- 
menys, neva lėktuvas sudužo ant „kalno“ Great Inagua saloje. 
Kadangi kalva nesiekia nė 40 metrų, čia - kaip ir gausybėje kitų 
vietų - demonstruojamas ryškus Berlitzo geografinių žinių taria- 
mumas. O Berlitzas savo ruožtu šių žinių stoką prikiša savo prie- 
šininkams. 

Nepaisant to, reikia pripažinti ir įvertinti, jog Charlesas Berlit- 
zas esti viena didžiausių varomųjų jėgų siekiant atskleisti Tri- 
kampio paslaptį. Visi šioje knygoje pateikti atvejai, kildinami iš 
Charleso Berlitzo aprašymų, buvo - kaip ir visi kiti šaltiniai — 
kiek tik įmanoma ne kartą patikrinti. Jeigu po to kilo nors ma- 
žiausia dvejonė dėl kokio nors aprašymo, tuomet arba tai pami- 
nėta tekste, arba pasakojimas suvis neįtrauktas į knygą (kaip an- 
tai Huggardo atveju). 

Iš tikro man nesmagu iš anksto „klasifikuoti“ kitų autorių buvu- 
sias, esamas, šalutines arba pagrindines profesijas. Bet kadangi 
Amazing Randi pats puikiai moka pristatyti kitus, pvz. Erichą 
von Dinikeną kaip „buvusį Šveicarijos banko darbuotoją“, Uri 
Gellerį, kaip „buvusį Izraelio fotomodelį“ ir t.t., aš tiesiog nega- 
lėjau atsispirti šiam nekaltam malonumui. Tegul skaitytojas ir 
ponas Rendis perdaug nerūstauja, o aš iškilmingai pasižadu at- 
eity pasitaisyti. Apie Rendį dar paminėsiu, kad savo „švietėjišką“ 
rašomąją veiklą jis pradėjo kaip tik tuo metu, kai Uri Gelleris 
ruošėsi pasireikšti JAV. Nejau jis išsigando galimos konkurenci- 
jos tarp savęs ir savo išties nepaprastai gabaus kolegos? 
„kokia nauda iš knygos“, pagalvojo Alisa, „kai joje nerandi 
piešinių arba pašnekesių?" (Lewis Carroll, „Alisos nuotykiai ste- 
buklų šalyje“.) Jei taip, tai šitai knygai pasisekė. 

Pagrindinės nuosėdos tokios: 

— normalių cheminių procesų dėka jūros vandenyje išsiskiriančios 
kalkės; | 

- kriauklių ir sraiginių kiautų dūlėsiai; 

- kalkinės nuosėdos, susidariusios ant kiautų; 

— koraliniai rifai; 

- kalkėmis mintantys ir sunykstantys dumbliai rifuose. 

9  „Šmėkla, kurią.sutikau netoli Abaco salos ir kuri išgelbėjo mūsų 
laivą ir gyvybes nuožmios audros metu.“ 

10 Pastarasis apie savo susidūrimą papasakojo Mansonui Valenti- 
ne'ui, kuris, savo ruožtu, visa tai perpasakojo Charlesui Berlit- 
zui. Ši žinių perdavimo grandinė paaiškina, kodėl abiejose Ber- 
litzo knygose nurodomos skirtingos įvykių datos. Vildamasis, 
kad pataisyta interpretacija yra teisingesnė, siūlau kliautis Berlit- 
zo pirmoje knygoje minimu „1973-čiųjų balandžiu“. 

11 BASRA adresas: Bahamas Air Sea Rescue Association, P.O. Box 
SS-6247, Nassau, Bahamas. Kadangi BASRA išsilaiko privačių 
indėlių dėka ir Bahamuose atlieka ne mažiau svarbų darba kaip 
ir DGzRS [Deutsche Gesellschaft zur Rettung Schiffbrūchbiger) 
[Vokietijos sudužusių laivų gelbėjimo bendrovė] Šiaurės jūroje, 
savo skaitytojus norėčiau paprašyti, kad siųsdami paklausimus 
pridėtumėte 25 US-$ čekį, kuris jums suteiks metinę narystę. 
Šitaip netiesiogiai jūs gelbėsite žmonių, atsidūrusių pavojuje dėl 
įprastų gamtinių priežasčių, gyvybes. 

12 Tokia ypatinga rajonų ir nuosavybės padalinimo sistema ispanų 
kolonijinėje politikoje. 

I3 Ši žuvų rūšis taip pavadinta dėl ypatingo garso, panašaus į 
„kriuksėjimą“, kuris atsiranda pūslių pagalba. 

l4 Glaustai apie C-14 tyrimų metodą: akivaizdu, kad daugelis da- 
lelių skleidžia radioaktyvius spindulius, kurie, bėgant laikui, sil- 
pnėja. Šitai galioja ir grynangliui, kurį anglies dvideginio pavi- 
dalu įsisavina visi gyvūnai. Kolei gyvūnas ar augalas gyvena, jis 
nuolatos įsisavina naujus grynanglio kiekius. Tokiu būdu, spin- 
duliavimo lygis išlieka tas pats. Gyvai būtybet mirus, nutrūksta 
pasipildymas, ir, pagal visus fizikos dėsnius, spinduliavimas pra- 
deda slopti. Tat tęsiasi tūkstančius metų. Išmatavus grynanglio 
spinduliavimą, galima apytiksliai nustatyti, prieš kiek metų mirė 

' gyvoji būtybė (šiuo atveju mangrovė). 


i Bahamų oro ir vandens gelbėtojų asociacija. 

** Jungtinių Valstijų pakrančių sargyba. 

*** Platonas. Timajas. Kritijas. Išvertė Naglis Kardelis. „Aidai“, 
1995, p. 60-179. Vertėjo pastaba: tekstai vietomis buvo pataisyti, 
kad atitiktų autoriaus vartojamą vokiškąjį Platono vertimą. 

